
Dedic această carte Ființelor Spirituale Înalt Evoluate care din 
timpuri neștiute au ajutat omenirea terestră să evolueze ca 
civilizație și să progreseze în spiritualitate. 

Le multumesc cu căldură atât soției mele, Stefana, pentru 
sprijinul permanent oferit la scrierea cărților editate de-a lungul 
deceniilor, cât și persoanelor care mi-au oferit cu onestitate 
importantele documente fotografice ale ilustraţiei - real stimul 
pentru atât de necesara îmbinare între științele actuale și 
științele spirituale fundamentale. 


Cuvânt-înainte 


Publicarea la Londra și la New York către sfârșitul secolului 
al XIX-lea a volumelor Doctrina Secretă scrise de Helena P. 
Blavatsky a transmis un provocator stimul înnoitor gândirii și 
respectiv cunoașterii științifice occidentale. În sine, bogatul fond 
cognitiv și ideatic al anticei înțelepciuni spirituale hindo-tibetane 
expus în volumele respective contrasta puternic cu 
materialismul dominant în cultura și științele ţărilor apusene, 
dar a deschis noi orizonturi care aveau să impună treptat ample 
reconsiderări. Chiar textul foarte vechi Stanțel/e lui Dzyan - care 
a fost baza tematică ce a condus la extinsele Comentarii ale 
fiecărui verset -, oferind în volumele respective o amplă operă 
documentară, a constituit o mare surpriză: traducerea Stanțelor 
oferită autoarei (iniţiată în Tibet pentru câţiva ani) ar fi fost 
făcută de pe un manuscris rămas de-a lungul timpului unicul 
exemplar din lume, redactat în senzar- „limba sacerdotală 
secretă” a marilor preoţi și inițiați din lumea antică! Dar în 
Doctrina Secretă se afirmă chiar un fapt mult mai extins: 
arhaicul text secret care conţinea atât descrieri cosmogonice, 
cât și tainele creării Omului de Fiinţe Spirituale Superioare 
venite „din cer” pe Pământ ar fi stat la baza celor mai vechi 
scrieri sacre ale unor civilizaţii antice - care ar avea părţi ce ar fi 
chiar compilaţii din cadrul diferitelor Stante străvechi: Biblia 
primitivă din China, textul ebraic Cartea Misterelor Ascunse, 
textele sacre egiptene ale Tăblițelor de smarald scrise de 


zeificatul Toth și dezvoltate de Hermes Trismegistul, Puranas din 
India, Cartea Numerelor caldeeană și chiar părţi din Pentateuhul 
ebraic. 

Deși în Occident comunităţile științifice ale începutului 
secolului XX au desconsiderat „oficial” straniul conţinut al 
volumelor Doctrina Secretă, ideile distincte privind atât 
complexa structurare invizibilă a fiinţei umane, cât și deținerea 
latentă în cazul fiecărui om a unor capacităţi și energii cu totul 
deosebite - care pot fi dezvoltate prin evoluţie spirituală - au 
stimulat diferite grupuri de oameni culţi să organizeze separat 
cercetări experimentale în acest nou orizont. Or, acele cercetări 
au oferit într-adevăr demonstraţii excepţionale ale potenţelor 
ascunse deţinute de fiinţele umane, fiind favorizate prin însăși 
colaborarea sinceră a anumitor persoane cărora, nativ sau pe 
parcursul vieții, li s-au  descătușat anumite capacităţi 
extrasenzoriale latente (mediumnitate, clarvedere, telechinezie 
ș.a.). Dar astfel, în primele două decenii ale veacului trecut, în 
paralel cu tulburătoarele demonstraţii desfășurate în cadrul 
grupurilor de cercetători și uneori chiar în mod public, care au 
relevat importanţa descifrării complexităţii fiinţei umane, s-a 
iniţiat și o nouă literatură scientizată „neoficială”: aceasta era 
scrisă de cercetători cu un nivel științific ridicat, care prezentau 
atât seriile strict controlate ale experimentelor, cât și analize 
obiective ale impresionantelor fenomene fizice produse prin 
energiile încă necunoscute ale ființelor umane. Pe această linie 
au excelat, de exemplu, o pleiadă de medici francezi - printre 
care și un laureat al Premiului Nobel -, afiliaţi Institutului 
Metapsihic Internaţional din Paris, sau oameni de știință, medici 
și oameni de cultură din Londra - asociaţi în cadrul Societăţii 
pentru Cercetare Psihică. 

Atât cercetările respective, cât și această nouă literatură 
scientizată au avut un suport tot mai extins prin experimente și 
prin bogata literatură de iniţiere spirituală realizate în primele 
decenii ale secolului XX de grupul Societăţii Teosofice din New 
York și din Londra (fondată de H.P. Blavatsky în comun cu 
colonelul american H.S. Olcott); în acest sens, sunt de 
menţionat cele 16 cărţi scrise de preotul catolic englez C.W. 
Leadbeater (iniţiat de asemenea în Tibet și în India), volumele 
scientizate scrise de colonelul englez A.E. Powell sau seria de 
volume scrise de A. Besant (președinta ulterioară a Societăţii), 


toate aceste cărți- editate în numeroase ediţii și traduceri - 
devenind lucrări clasice ale Teozofiei orientale reactualizate în 
Occident. 

Societatea Teosofică londoneză mutându-se la Adyar, în India, 
un Maestru al Înţelepciunii - Djwhal Khul Tibetanul (care l-a 
stimulat în scrierile sale și pe C.W. Leadbeater) - a colaborat 
ulterior, în cursul mai multor decenii, cu inițiata engleză Alice A. 
Bailey: i-a dictat 16 volume cu texte devenite de asemenea 
clasice și apărute în numeroase ediţii și traduceri, care au 
dezvoltat mai amplu iniţierea teosofică modernă. Apoi, în a doua 
jumătate a secolului XX, această dezvoltare avea să fie 
continuată de un alt Maestru, care l-a iniţiat de-a lungul anilor 
pe pictorul britanic Benjamin Creme - acesta publicând în cadrul 
Asociaţiei Share International o altă serie de volume întru totul 
instructive. 

Însă exemplul acestor organizări în grupuri care să ofere 
iniţieri spirituale tot mai extinse prin instruire, prin experimente 
demonstrative și prin practici de dezvoltare a variatelor 
capacităţi latente existente în complexa structurare energetică 
a ființei umane s-a răspândit tot mai mult în lume în a doua 
jumătate a secolului XX și până în zilele noastre. In special în 
SUA au proliferat asemenea grupuri, în cadrul cărora s-a apelat 
în plus și la o veche metodă de obţinere de informaţii 
suplimentare de la lumea nevăzută a sufletelor, dar într-o 
variantă mult mai riguroasă faţă de ședințele de „spiritism” de 
altădată: s-a urmărit obţinerea de noi cunoașteri și instruiri mai 
deosebite numai de la fiinţe ale lumii invizibile care, prin 
conţinutul indicaţiilor și informaţiilor oferite, demonstrau un 
nivel mult mai ridicat al propriilor evoluţii spirituale. Dar, pentru 
a obţine din invizibil asemenea „contactări” și unele 
„comunicări” cu adevărat valoroase, era necesară o colaborare 
numai cu anumiţi „mediumi”, care, la rândul lor, să aibă un nivel 
spiritual ridicat- și implicit o frecvență vibratorie specifică mai 
ridicată a corpului lor mental-superior: în fapt, numai asemenea 
persoane pot deveni „canale de comunicare” - prin fenomenul 
fizic al „rezonanţei” - cu ființe nevăzute mult mai evoluate, a 
căror caracteristică esenţială este tocmai nivelul mai ridicat al 
frecvențelor propriilor energii vibratorii. Desigur, niciodată nu se 
poate afla precis „identitatea” fiinţelor din lumea sufletelor 
invizibile cu care se stabilesc comunicări, acestea putând să-și 


indice nume și ranguri reale sau fictive; dar poate că aceste 
date au mai mult un caracter formal, important fiind de fapt 
fondul acestor manifestări: conţinutul  „comunicărilor” și 
respectiv utilitatea lor pentru progresul cognitiv și spiritual al 
grupurilor de oameni care se adună tocmai pentru acest scop 
esenţial al vieţuirii întrupate. 

Sesizând importanţa publică a informaţiilor cu totul deosebite 
oferite prin astfel de „mediumi selectaţi” chiar și de anumite 
fiinţe din lumile invizibile care evidenţiau niveluri evolutive 
superioare, unii instructori și-au extins și mai mult activitatea: 
au început să publice cărţi prin care au redat părţi esenţiale din 
comunicările cele mai importante primite prin channeling de la 
fiinţe invizibile ce ofereau instruire cu adevărat valoroasă, 
formând o nouă ramură a literaturii ezoterice. Și, într-adevăr, 
multe asemenea cărţi fiind tot mai solicitate, au fost difuzate în 
lume prin ediţii repetate și traduceri, existând un public în 
continuă creștere - doritor de instruire spirituală. În fapt, acele 
cărţi care oferă cunoașteri deosebite, susținute chiar de 
accentuări scientizate, fără alunecări comerciale în captivant, 
impresionează efectiv prin noutatea lor. În unele domenii ale 
cunoașterilor, prin informaţiile primite din invizibil de la ființe 
care demonstrează niveluri cognitive mult mai extinse, astfel de 
„comunicări din invizibil” sunt chiar importante: acesta este 
cazul unor specificări foarte realiste care depășesc diferite 
cunoașteri științifice actuale - în special în domeniile în care, 
dintr-un conservatorism foarte subiectiv, se menţin concepții 
vechi și chiar se ascund anumite realităţi fundamentale. 

Dar, în ultimele șase decenii, unii dintre instructorii anumitor 
grupuri organizate ca asociaţii, fundaţii, academii particulare 
etc. au prezentat public un fapt tulburător: numeroase 
comunicări - pe care apoi le-au publicat și în cărţi - ar fi fost 
oferite de fiinţe mult evoluate spiritual, venite însă din alte zone 
ale Galaxiei și chiar din exteriorul Căii Lactee! Deși „vizitatorii 
din spaţiu” erau plecaţi din locuri foarte diferite, motivaţia 
venirii acestora în mediul terestru, cu anunţarea instructorilor 
respectivi că le vor oferi „comunicări speciale”, era cam aceeași 
în toate cazurile: întrucât legea divină a evoluţiei a tot ce există 
în Cosmosul Creaţiei se manifestă ciclic, o zonă galactică în care 
se află și sistemul nostru solar trebuie să intre în ample procese 
evolutive! Astfel, nu numai materia masei Pământului, ci și tot 


ce există ca forme de viaţă pe întreaga planetă ar urma să fie 
antrenate treptat - în deceniile și secolele următoare - în ample 
transformări fizice! Și aceste ființe mult mai evoluate științific 
sosite din spaţiu ar fi venit- ca la un fel de „convocare 
galactică” - să urmărească direct unele dintre fenomenele care 
vor fi produse de variate energii galactice; totuși, printre 
acestea s-au remarcat anumite grupuri care și-au extins 
misiunea cu acţiuni cu fond spiritual superior: și-au exprimat 
dorinţa de a „ajuta omenirea terestră”, prin anumite instruiri, să 
înţeleagă fenomenele și astfel să treacă mai ușor prin etapele 
transformărilor fizice! 

În urma lecturii câtorva dintre aceste cărţi încă din deceniile 
trecute, fantasticul „comunicărilor” respective, asociat cu lipsa 
posibilităţilor de verificare a identităţii acelor fiinţe care ofereau 
informaţii și cunoașteri atât de deosebite, m-a determinat să 
consider că asemenea texte nu pot fi incluse ca surse 
informative în cărţile cu fond scientizat și bogat ilustrate pe care 
le scriam despre lumea nevăzută a sufletelor. Dar, începând cu 
anul 2005, a survenit și a continuat apoi aproape un deceniu un 
fapt impresionant: am început să primesc de la persoane foarte 
oneste tot mai multe și mai variate înregistrări fotografice cu 
fond documentar evident, care au surprins grupuri mai mici sau 
mai mari de fiinţe inteligente invizibile ce nu aparţineau însă 
lumilor invizibile terestre! Acest fapt rezulta direct din 
compararea formelor corpurilor acestora, a structurărilor lor 
interioare și a energiilor pe care le radiau la exterior, cu 
tipologia specifică fiinţelor lumilor nevăzute ale Pământului 
(evidenţiată de colecţia înregistrărilor primite începând cu anii 
'70 ai veacului trecut). Cele câteva sute de fotografii mai noi ale 
„ființelor străine” au culminat la un moment dat cu câteva 
stranii înregistrări fotografice ale unor fiinţe invizibile făcute 
publice chiar de NASA (dar fără sugerarea identităţii lor), care 
au fost aduse de astronauți aflaţi deasupra Pământului, la 
bordul unei navete spaţiale! 

Analizând tulburătoarele dovezi documentare, am putut 
discerne peste patruzeci de tipuri (rase) extrem de variate ale 
acelor fiinţe evident inteligente prin manifestările lor - venite ca 
suflete din neștiute profunzimi ale spaţiului galactic și coborâte 
în apropierea mediului de vieţuire a oamenilor pământeni. De 
asemenea, am putut constata că „trimișii anumitor rase” 


persistau mai mult timp pe cerul planetar, pe când alţii se 
retrăgeau după intervale mai reduse. După un deceniu, 
persoanele care surprindeau fotografic, mereu întâmplător, 
neobișnuitele prezenţe invizibile nu au mai obţinut înregistrări 
ale unor asemenea prezenţe „străine”. 

Insă multiplele fotografieri ale atât de variaţilor „vizitatori” au 
ridicat o problemă extrem de importantă: de ce, dintr-odată 
(spre deosebire de deceniile anterioare), au început să vină 
mulţimi de „vizitatori galactici” aproape de solul planetei 
noastre - unii demonstrându-și „curiozitatea” prin descinderi 
chiar și în curţile locuințelor pământenilor? O asemenea 
manifestare multiplă, oarecum subită și într-un interval relativ 
redus, sugerează direct un fel de „convocare” la nivel galactic, 
cu o anumită motivaţie, cu un anumit scop. Așadar, în mod logic 
ar rezulta un fapt total derutant: cu planeta Pământ se întâmplă 
sau se va întâmpla „ceva” cu totul deosebit, „ceva” ce trebuie 
să fie cunoscut chiar și de mulţimi de populaţii galactice care au 
primit „ordinul” sau „invitaţia” de a-și trimite aici cercetători 
capabili să analizeze „problemele” acestei planete! 

Deocamdată singura posibilitate de a obţine unele informaţii 
legate de lumile invizibile surprinse fotografic este apelarea la 
persoane clarvăzătoare la care această capacitate e dezvoltată 
în mod deosebit; beneficiind de colaborarea întru totul onestă a 
unor persoane foarte dotate în acest sens, le-am solicitat 
„Citirea” unor imagini dintre cele obţinute de astronauți, dar și a 
unora dintre cele obţinute la fel de întâmplător de fotografi 
amatori, reprezentând entităţi „străine” cu tipologii foarte 
ciudate. Răspunsurile separate au fost însă asemănătoare! 
Deoarece pozele respective înregistrau nu numai radiaţiile 
energiilor care au redat formele, structurările intime și culorile 
corpurilor acelor entităţi, ci chiar și unele energii-gând ale 
acestora, persoanele „cititoare” au putut afla un fapt tulburător: 
fiinţele inteligente veniseră din spaţiu să cerceteze Pământul, 
întrucât întreaga planetă și implicit întreaga omenire vor intra 
într-o serie de transformări! 

Așadar, aceste serii de înregistrări fotografice înfățișând 
felurite ființe galactice invizibile - obţinute mereu întâmplător 
de diferite persoane foarte oneste - confirmau în mod 
„material” aceleași afirmaţii privind transformările planetare 
specificate și în „comunicările” oferite de entităţi invizibile 


anumitor instructori iniţiaţi, publicate apoi de aceștia în diferite 
cărți! Însă cărțile respective au redat perspectiva 
transformărilor numai sub forma unor „afirmaţii” ale unor 
entităţi nevăzute, a căror identitate sau chiar prezenţă putea fi 
acceptată doar prin încrederea acordată instructorului sau 
autorului fiecărei cărţi de acest fel. Totuși, în lume există încă 
numeroși oameni influențați de pozitivismul materialist, care 
domină în continuare concepţiile majorităţii oamenilor de știință 
din zilelor noastre; or, toţi aceștia condiţionează acceptarea 
oricărei „noutăţi” de prezentarea unor „dovezi materiale” 
specifice. Dar _ instructorii-autori nu aveau cum să prezinte 
„dovezi materiale”, ei preluând doar „comunicări” primite din 
invizibil... 

În acest context, am considerat util să redactez această 
carte - deocamdată singulară -, care să-i prezinte cititorului o 
explicitare bazată pe reale „dovezi materiale”, obiective și 
unice, chiar pe plan mondial, privind prezenţa în apropiere de 
solul terestru a fiinţelor invizibile venite din spaţiu, cu scopuri în 
mod evident foarte importante. Din aceste „probe materiale” 
categorice rezultă o conexiune logică directă cu acel „ceva” 
deosebit menţionat mai sus - conexiune susţinută și de „citirile” 
separate prin clarvedere ale mai multor documente fotografice 
de acest fel. Într-adevăr, eventuale „transformări planetare” ar 
trebui să ne intereseze pe toţi în mod raţional și cu calmul 
discernământului spiritual. Astfel, în prima parte a textului cărţii 
am prezentat comparativ o bogată selecţie documentară de 
înregistrări fotografice care au evidenţiat straniul val recent al 
acestor diferiţi „vizitatori din spaţiu”; apoi am redat o selecţie 
din ideile principale ale unor „comunicări” oferite în ultimele 
decenii unora dintre instructorii-iniţiați de fiinţe, invizibile 
necunoscute care au transmis totuși cunoștințe și instruiri 
deosebite. În partea finală a cărţii am reluat mai extins 
remarcabile „demonstrații științifice” de înalt nivel ale 
potenţelor unor energii nestudiate încă de științele moderne, 
care ne-au fost oferite chiar și la noi în ţară de Fiinţe Înalt 
Evoluate venite din spaţiu, înregistrate fotografic în mod unic și 
convingător. Scopul lor era evident: să stimuleze înţelegerea 
faptului că există încă legităţi fizice noi care trebuie descifrate și 
aplicate în mod util, dar și a faptului că adevăratul progres în 
cunoaștere va putea fi obţinut numai prin îmbinarea cu 


adevărat necesară dintre științele moderne și profundele științe 
spirituale acumulate în paralel de omenire! 

Dintre grupurile de fiinţe venite din spaţiu în mediul apropiat 
solului terestru, unele ființe „luminoase” ne-au transmis dorinţa 
lor sinceră de a ajuta omenirea pământeană în această nouă 
etapă, pe când altele radiau culorile întunecate ale indiferenţei. 
Acest lucru indică un fapt de o amploare remarcabilă: dincolo de 
conștiința individuală, de grup și chiar la nivelul unor întregi 
populaţii ale altor planete, există mari grupuri de fiinţe din 
spaţiu care și-au extins propria conștiință la un nivel cosmic, 
dorind „să ajute” cu iubire spirituală evoluţia populațiilor de pe 
alte planete! Acest fapt demonstrează un nivel mult mai ridicat 
al conștiinței și evoluţiei spirituale individuale, de grup și la 
scara populaţiei planetare. Or, însuși sensul existenţei noastre 
ca fiinţe spirituale care trebuie să evoluăm mereu evidențiază 
un îndemn profund pentru etapa în care ne aflăm: ar trebui să 
tindem și noi, pământenii, dezvoltându-ne cunoașterile şi 
rafinându-ne gândirea și manifestările, să dezvoltăm continuu 
propriul fond spiritual pentru a ajunge la nivelul acestei 
„conștiințe cosmice” individuale, de grup, ca popoare și implicit 
ca omenire! 

Autorul 


Capitolul 1 
Straniile inteligenţe invizibile 


Fotografierea sferelor (nevăzute) de oricine are o cameră 
digitală marchează începutul unui alt pas cuantic în evoluția 
conștiinței umane? Concluzia că ființele spirituale doresc să fie 
vizualizate prin fotografiere este congruentă cu legile fizicii 
moderne. Noi știm acum că trăim într-un univers participativ. 

Prof. dr. Klaus Heinemann (The Orb Project) 


Pionieri români ai dezvăluirilor fotografice 


Către sfârșitul secolului al XIX-lea - între 1893 și 1896-, 
apreciatul om de cultură și academician Bogdan Petriceicu 
Hasdeu (erudit chiar și în iniţierea și practicile spirituale) a fost 
prima persoană din ţara noastră care a obţinut fotografii ale 
unor „forme strălucitoare” invizibile. Folosind două aparate de 


fotografiat (care la acea vreme erau încă foarte rare), în 
perioada respectivă a imaginat și realizat și unele experimente 
foarte interesante: încărcând fiecare aparat cu câte un clișeu, le 
aducea în camera în care dormea (în care nu puteau pătrunde 
lumini din exterior), le punea la o anumită distanţă faţă de pat și 
le lăsa noaptea fie cu obturatoarele deschise, ca pentru 
fotografieri, fie unul cu obturatorul închis. Or, din când în când, 
clișeele înregistrau „prezenţe radiante”, adesea chiar și atunci 
când un obturator era închis! (Pe spatele fiecărei fotografii 
copiate a menţionat modul de experimentare.) De fapt, în acei 
ani de început ai noii tehnici fotografice ciudatele înregistrări 
erau un lucru extraordinar, căci astfel de poze „inexplicabile” 
erau încă foarte puţine în întreaga lume. Dar faptul că nici un 
om de știință nu putea oferi explicaţii pe baza cercetărilor 
„oficiale” privind existenţa reală a unor „structuri din materii 
invizibile” capabile să emită totuși radiaţii intense a făcut ca 
încă de atunci - și apoi de-a lungul întregului secol XX - să se 
evite sistematic studiul științific, ba chiar să fie desconsiderate 
asemenea fotografii documentare. Probabil că din această 
cauză B.P. Hasdeu nu a publicat înregistrările respective, deși 
putea să o facă, cel puţin într-o ediţie mai târzie a cunoscutei 
sale cărți iniţiatice Sic cogito. 

In sine, fenomenul fizic era însă deosebit de complex, 
riguroasele experimente făcute de eruditul academician - de-a 
lungul a zeci de nopţi din cursul celor patru ani - fiind foarte 
sugestive: radiaţiile invizibile ale acelor „forme” erau atât de 
intense, încât apăreau pe plăcile fotografice chiar și atunci când 
obturatorul metalic al unuia dintre cele două aparate de 
fotografiat era închis. Deci radiaţiile emise de asemenea „forme 
strălucitoare” nu erau ecranate de obturatorul metalic la fel cum 
erau oprite razele luminii de la a pătrunde în aparatul fotografic! 
De fapt, frecvenţa vibratorie care le era specifică era atât de 
ridicată, încât acestea traversau obturatoarele din metal! În 
prezent, am putea presupune că ar fi din domeniul radiaţiilor 
gamma sau poate dintr-un alt spectru, al unor energii încă 
necunoscute. Incercările profesorului de a suplimenta grosimea 
obstacolului material care să împiedice pătrunderea razelor 
„strălucitoare” până la plăcile fotografice au rămas mereu fără 
nici un efect: când, în plus, la aparatul cu obturator închis a 
acoperit și clișeele cu bucăți de carton mai gros, substanţele lor 


fotosensibile au înregistrat totuși la fel de clar prezenţele 
nevăzute ale straniilor „forme strălucitoare”! Pe parcursul acelor 
ani, academicianul a realizat treptat că „nevăzuţii vizitatori 
nocturni”, care veneau din când în când voiau efectiv să fie 
fotografiaţi! Cum în perioada respectivă a invocat în numeroase 
rânduri sufletul mult iubitei sale fiice lulia (decedată când era 
studentă) - cu care a comunicat în mod repetat și chiar a avut 
„convorbiri creative”, ea indicându-i efectiv planul arhitectural 
al „castelului” de la Câmpina (actualul muzeu local) -, a aflat de 
la ea și a fost întru totul convins de un fapt tulburător: „formele 
strălucitoare” erau spirite umane mai evoluate care voiau să-și 
demonstreze „material” coexistenţa invizibilă în mediul apropiat 
vieţuirii întrupaţilor! Or, după cum a relatat specialistul în 
tehnică fotografică C. Săvulescu într-un articol publicat după 
aproape opt decenii, care a readus în atenţia publică importanţa 
acestor înregistrări documentare!, B.P. Hasdeu ar fi obţinut în 
locuinţa de la Câmpina 68 de fotografii nocturne întru totul 
impresionante; o bună parte dintre acestea s-ar afla în arhiva 
Academiei Române. DI C. Săvulescu transmiţându-mi cu 
dedicație articolul său, redau din acesta una dintre imaginile 
obţinute de eruditul pionier român al noului domeniu. (În cartea 
Strania energie a gândirii am prezentat și alte două fotografii 
documentare - figurile 57 și 58 - din grupul respectiv.) 


1 Specialist în tehnica fotografică, dl C. Săvulescu a publicat în 
buletinul Fotografia, nr. 127/1979, Bucureşti, un articol ilustrat cu 
titlul „Neobişnuitele fotografii făcute de B.P. Hasdeu”. In acea 
perioadă neputând publica însă explicaţiile bătrânului academician, 
care era convins că a înregistrat prezenţe ale unor „spirite evoluate 
care „au vrut să fie fotografiate”, a reamintit în arhivele Academiei 
Române existenţa numerosului set al valoroaselor înregistrări 
fotografice similare obţinute de acesta, invitându-i pe cercetători să 
studieze conţinutul lor documentar. 

llustrația 1. Academicianul B.P. Hasdeu, lăsând în cameră în 
unele nopţi aparate fotografice cu diafragmele deschise, a 
obţinut diferite poze ale unor suflete umane care „îl vizitau” 


(foto: colecţie C. Săvulescu) 


În cea mai mare parte a veacului XX, dezvoltarea impetuoasă 
a științelor fundamentale a fost orientată spre cercetarea 
complexităţii materiilor grele și folosirea tehnologică a energiilor 
specifice acestora. Astfel, parcă printr-un consens al multor 
comunităţi științifice, s-a evitat mereu cercetarea în marile 
laboratoare din lume a imensei probleme a materiilor fine 
invizibile - care ar conduce implicit și la cercetarea unor foarte 
importante energii specifice?, precum și a variatelor prezenţe 
ale unor structuri invizibile radiante ce produc fenomene 
apreciate mereu ca „stranii”. Totuși, în cea de-a doua jumătate 
a secolului XX, prin rapida înmulţire a aparatelor fotografice în 
întreaga lume, în diferite ţări occidentale s-au produs tot mai 
multe înregistrări întâmplătoare ale unor asemenea „forme 
radiante invizibile”, iar astfel s-a creat și cerința publică a 
cercetării şi  explicării lor științifice. În acest context, 
comunităţile științifice au preferat să evite provocatorul 
domeniu al „fenomenelor din invizibil” într-o primă etapă prin 


2 F. Gheorghiţă, Strania energie a gândirii, Editura Polirom, laşi, 2014. 


lansarea unor succinte enunţări explicative, bazate pe anumite 
procese fizice puţin cunoscute de public; însă acele explicaţii 
aveau doar formal aspectul unor constatări științifice, întrucât 
fondul manifestărilor fizice surprinse fotografic era cu totul altul. 
În realitate, formulările respective aveau doar rolul de a limita 
interesul publicului neinformat, căci analize mai atente arătau 
că fenomenele sugerate de explicaţii erau evident în 
contradicţie cu conţinutul „fizic” al înregistrărilor surprinse total 
obiectiv de clișeele fotosensibile expuse de diferiți fotografi 
amatori din variate colțuri ale lumii. Afirmațiile cu „rol 
psihologic” ale unor „specialiști” care afirmau că „formele 
strălucitoare invizibile” ar fi fost fulgere globulare erau într- 
adevăr derutante pentru persoanele neinformate în ce privește 
fizica modernă; dar aceste fulgere nu se produc și iarna, nu intră 
în grupuri în clădiri și de fapt sunt vizibile; în plus, se descarcă 
imediat în apropierea elementelor metalice și a solului. O altă 
variantă „psihologică” sugera că asemenea p/asmoizi ar fi 
produși de instalaţii de înaltă tensiune sau de înalte frecvenţe 
(care, desigur, nu există în locuinţe, în biserici sau în peșteri); 
dar, cu rol de explicaţie, s-a imaginat și un alt tip de plasmoizi: 
aceștia ar fi generaţi de frecările la viteze mari ale corpurilor 
avioanelor cu aerul din zonele calde (plasmoizi care în realitate 
nici nu ajung la nivelul solului, disipându-se rapid în aer). 
Desigur, înainte de orice, este întru totul evident că nici una 
dintre aceste formulări nu ar fi explicat suita impresionantă a 
fotografiilor obținute de eruditul profesor în locuinţa sa din 
Câmpina la sfârșitul secolului al XIX-lea! 

Analizând temeiul fizic al acestui gen de explicaţii sugerate de 
unii fizicieni și comparându-l cu conţinutul complex al diferitelor 
înregistrări fotografice documentare de acest fel obținute în mai 
multe ţări, am constatat efectiv caracterul eronat al „cauzelor” 
propuse pentru asemenea fenomene. Astfel, s-a evidenţiat un 
fapt regretabil: formulările difuzate în primele decenii ale celei 
de-a doua jumătăţi a veacului trecut aveau mai mult scopul de a 
„neutraliza” cerința publică de explicaţii realiste ale ciudatelor 
înregistrări fotografice și de a „ascunde” efectiv extraordinara 
importanţă a acestora. Or, într-un astfel de context 
contradictoriu și subiectiv, pentru a face cunoscute primele 
clarificări scientizate realiste, am publicat în 1993 cartea 
Straniile inteligente invizibile (mai recent, ediţia a Ill-a a apărut 


la Editura Polirom în 2014). Analizele comparative făcute în 
urmă cu peste patru decenii mi-au oferit încă de la început o 
mare surpriză, conducând la o concluzie extrem de importantă 
bazată pe înregistrări documentare obţinute în variate locuri din 
lume: „formele radiante nevăzute” aveau manifestări 
individuale și de grup care demonstrau direct că sunt ființe 
inteligente ale unor imense /umi invizibile! Ulterior, pe parcursul 
deceniilor înmulţindu-se vertiginos înregistrările documentare, 
tulburătoarea constatare s-a extins în mod impresionant: în 
cadrul acestor „lumi invizibile” există diferite categorii și niveluri 
evolutive, care „coexistă apropiat” cu întreaga omenire 
întrupată! Constatarea și totala convingere a academicianului 
B.P. Hasdeu, pe care o susţinuse în urmă cu mai mult de un 
secol, și anume că acele „entităţi strălucitoare în invizibil” erau 
spirite umane evoluate, era într-adevăr corectă în ce privește 
categoria de „fiinţe nevăzute” surprinse fotografic prin 
aparatele sale. Dar acest fapt a putut fi demonstrat în mod cu 
totul convingător abia în deceniile recente, prin variatele 
înregistrări fotografice edificatoare obţinute la noi în ţară, 
precum și în alte țări de pe continente diferite. 

Intr-adevăr, oricine ar avea la dispoziţie mai multe asemenea 
fotografii tulburătoare - pentru a le analiza comparativ - sau ar 
viziona în cuprinsul cărţii menţionate mai sus principalele 
înregistrări documentare pe care le-am selectat ca probe ale 
afirmațiilor respective (figurile 9, 10, 11, 12, 27, 29) ar ajunge la 
aceeași concluzie. Este, desigur, cu totul impresionant „să 
admirăm”, de exemplu, cum pe cerul orașului canadian 
Montreal un grup de 23 de „forme strălucitoare” (care nu erau 
„obiecte” cu contururi tehnice) se aliniaseră ordonat - în vara 
anului 1973 - în mici grupuri de câte două și trei „entităţi” 
echidistante, demonstrând o acţiune inteligentă hotărâtă în 
comun! Or, acele „forme” erau efectiv „fiinţe inteligente”, căci 
manifestau și un proces vital: un laborator specializat din SUA a 
analizat tehnic documentul fotografic și a constatat că toate 
corpurile lor „pulsau” ritmic! La fel de convingătoare sunt și 
două fotografii „stranii” obţinute din invizibil de un fotograf care 
poza un cartier nou din orașul francez Gennevilliers (imagini 
publicate în presa franceză): primul clișeu a surprins un șir de 
16 „mici forme” rotunde radiind nevăzute în roșu, care s-au 
ordonat echidistant în „mod inteligent”, special pentru a fi 


fotografiate. Dar cel de-al doilea clișeu, expus la mai puţin de un 
minut, a înregistrat o amplificare și mai spectaculoasă a 
demonstraţiei: șirul nevăzut al „globurilor roșii” era acum 
flancat pe ambele laturi de alte două șiruri invizibile - formate 
fiecare din câte 14 „mici forme”, radiind însă în alb - care au 
apărut brusc și s-au ordonat de asemenea perfect la distanţe 
egale, pentru a-și demonstra la rândul lor inteligenţa individuală 
și de grup. Dar și la noi în ţară a fost surprinsă fotografic cu ani 
în urmă o demonstraţie categorică a inteligenţei „fiinţelor 
globulare” care radiază strălucitor în invizibil. (Am reluat mai 
recent înregistrarea respectivă în figura 6 din cartea Vimitoarele 
fenomene din invizibil și energiile benefice, editată la Editura 
Polirom în 2015.) Într-adevăr, în zona pădurii Hoia, la vest de 
orașul Cluj-Napoca, în ianuarie 1976 a fost fotografiat un grup 
de 11 entități nevăzute care, radiind în alb-intens, s-au grăbit să 
se așeze echidistant în trei șiruri verticale paralele! Această 
ordonare aeriană inteligentă diferită, hotărâtă de asemenea în 
comun de acele fiinţe strălucitoare nepercepute vizual, este, 
evident, la fel de sugestivă ca exemplele menţionate mai sus. 
Aceste diferite manifestări ale inteligenţei unor necunoscute 
„ființe” care  „vieţuiesc” în invizibil în variate zone ale 
Pământului au vrut mereu să ne demonstreze clar același fapt 
fundamental: realitatea existenţei lor și a „convieţuirii” lor 
foarte apropiate cu omenirea  întrupată! Toate aceste 
înregistrări remarcabile luate în ansamblu, împreună cu alte 
înregistrări similare reunite în materialul documentar pe care l- 
am acumulat din deceniile anterioare, par a evidenția un fapt și 
mai important: folosirea generalizată „la un moment dat” de 
fiinţele invizibile inteligente a ocaziilor de a fi fotografiate pentru 
difuzarea publică a existenţei și a straniilor lor manifestări pare 
că s-ar fi „hotărât” la un nivel superior al „lumii invizibile a 
sufletelor”. Dintr-odată, s-au înmulţit în lume, aparent sporadic, 
persoanele care obțineau fotografii din invizibil, fără să știe că 
aveau o asemenea capacitate; acestea rămâneau într-adevăr 
uimite de „ciudăţeniile” nevăzute și neînţelese care „le stricau” 
pozele-amintire. Spre deosebire de veacurile anterioare, 
imensul salt în cunoașterea științifică produs în secolul XX, 
completat discret cu acest straniu material documentar 
fotografic în continuă creștere, ar demonstra un fapt deosebit: 
omenirea terestră a intrat într-o altă etapă a evoluţiei sale - 


aceea a revelării unor mari adevăruri care se află la însăși baza 
existenţei ei, dar care „au fost mereu ascunse”! Or, unul dintre 
aceste mari adevăruri, care de-acum înainte trebuie să devină 
cunoscut și înţeles la nivel spiritual superior în întreaga lume, 
este chiar această „coexistenţă primordială” a „omenirii 
întrupate” cu „omenirea lumii nevăzute a sufletelor”, precum și 
cu alte „lumi nevăzute” specifice planetei noastre! 

Nu am mai inserat în lucrarea de faţă imaginile edificatoare 
menţionate mai sus, fiind prezentate în volume anterioare. 
Pentru cititorii acestei cărţi (care are o altă tematică) am redat 
totuși o fotografie foarte sugestivă care a surprins manifestarea 
inteligentă a unui alt grup de „fiinţe radiante nevăzute”: acestea 
au gândit și au hotărât telepatic în comun, foarte rapid, 
realizarea imediată a unei manifestări demonstrative și mai 
complexe! 


llustraţia 2. Pretutindeni, fiinţe globulare care au același nivel 
evolutiv (aceeași radiaţie) își demonstrează inteligenţa făcând 
„jocuri cu acelaşi program”, pentru a li se fotografia 
demonstraţia (Italia, Podere Marciano, 10.06.1977; foto: grupul 
CUN din Prato) 


Imaginea este, evident, întru totul convingătoare. În vara 
anului 1977, grupului CUN de investigatori ai fenomenelor din 
invizibil din orașul italian Prato i s-a oferit special pentru 


fotografiere acest „spectacol” original: șapte „entităţi invizibile” 
care aveau aceeași mică formă globulară și aceeași radiaţie alb- 
strălucitoare, cu o discretă radiaţie roșie periferică - au executat 
ritmat și extrem de rapid „modelul” unui „anumit joc aerian” 
conceput telepatic „în comun” și executat simultan! Foarte 
interesantă și această demonstraţie, care - la fel ca celelalte 
exemple - indică în plus și un alt fapt important, specific lumii 
invizibile a sufletelor: asocierea în grupuri și în acţiuni comune 
se face numai între fiinţele care au aceeași radiaţie (la nivel de 
culoare și strălucire), deci aceeași frecvență vibratorie a 
energiei emise individual - fapt ce demonstrează același nivel 
de evoluţie și același mod de a gândi! Este deci evident că 
asemenea manifestări impresionante arată clar și categoric un 
aspect esenţial: explicaţiile fizice vehiculate la începutul celei 
de-a doua jumătăţi a secolului XX privind primele înregistrări 
fotografice, mai ciudate, dar cu manifestări mai simple ale unor 
prezențe globulare neînţelese?, nu au avut la bază analize 
științifice comparative obiective ale unui material documentar 
fotografic numeros și variat, care să fie relevant; drept urmare, 
ipotezele formulate atunci (fulgere globulare,  plasmoizi 
electrostatici etc.) s-au dovedit eronate, iar prezumţiile 
respective au fost eliminate treptat din cunoașterea publicului 
mai bine informat. 

La noi în ţară, după straniile înregistrări ale academicianului 
B.P. Hasdeu - nepublicate și rămase astfel necunoscute -, de-a 
lungul primelor șase decenii ale veacului trecut nu s-au mai 
înregistrat fotografic prezenţe locale ale „fiinţelor radiante 
invizibile”. Este însă întru totul posibil ca unele persoane să fi 
obţinut fotografii de acest fel, dar „stricarea” imaginilor 
realizată de neînţelesele „pete radiante” să fi condus la 
aruncarea lor. (Şi menţionez în mod special acest fapt, căci 
până și în perioada actuală - din lipsă de informare - mulți 
fotografi profesioniști și amatori procedează în acest mod 
regretabil.) Astfel, o fotografie făcută în vara anului 1936 la 
Slănic-Moldova, care prezintă un grup de persoane căruia li se 
alăturase în mod inteligent și o „ființă nevăzută” cu corp 
globular ce radia în alb-intens și emitea în jur un halo difuz la fel 
de radiant, ar apărea ca un „cap de serie”: ar putea fi prima 


3 J.L. Jakubovski, Trăsnetul îngenuncheat, Editura Ştiinţifică, 
Bucureşti, 1961. 


înregistrare de acest fel din secolul XX în România! În deceniile 
primei jumătăţi a veacului trecut, la noi s-au publicat doar 
câteva articole și cărţi (traduceri, dar și lucrările câtorva autori 
români), având în special rol de primă iniţiere spirituală, cu 
menționări sau descrieri sintetice ale anumitor manifestări 
caracteristice „lumilor nevăzute coexistente”?. În conţinutul lor 
au fost prezentate însă foarte puţine imagini ale unor „fiinţe” 
din aceste lumi’, toate fiind realizate în alte ţări. 


ii 


Ilustrația 3. Probabil prima poză din secolul XX în ţara noastră 
a unui suflet alb nevăzut, care „a vrut” să fie fotografiat alături 
de grupul respectiv (Slănic-Moldova, vara 1936; colecţia 
autorului) 


La începutul anilor '70, la Cluj-Napoca a apărut discret un alt 
pionier român al fotografierilor din invizibil ale unor entități 
radiante stranii. Din relatările sale reieșea faptul că încă din ani 
anteriori obținuse diferite înregistrări din nevăzut, care au 
rămas însă cu totul necunoscute, căci în acea perioadă un 
asemenea subiect era foarte „dificil” de abordat public. Aceasta 


4 S. Demetrescu, Din tainele vieții şi ale universului, Editura Emet, 
Oradea, ediţia a IV-a, 2001. 

5 N. Porsenna, Apariţii şi fantome materializate, Editura Cugetarea, 
Bucureşti, 1946. 


cu atât mai mult cu cât făcuse imprudenţa de a le menţiona 
unor persoane și un aspect „inacceptabil” la vremea respectivă: 
unele fotografii mai deosebite ar fi fost obţinute datorită unor 
stimuli momentani în subconștientul său, produși de vibraţiile 
anumitor prezenţe pe care el nu le vedea, dar care parcă îl 
îndemnau să expună clișee „la întâmplare”. 

Locuind pe atunci la Cluj-Napoca, în paralel cu activităţile 
profesionale, am fost totuși antrenat într-o serie de acţiuni 
separate cu totul deosebite. In august 1968, tehnicianul Emil 
Barnea mi-a oferit spre analiză clișeele care au surprins 
coborârea deasupra pădurii Baciu a unui straniu OZN în 
apropierea „zonei active Hoia”® 

(aflată în vestul orașului) și astfel am fost implicat direct în 
cercetarea scientizată a înregistrărilor” respective. Demonstrând 


6 Făcând o selecţie a celor mai reprezentative fotografii obţinute de 
biologul Al. Sift, pe care am completat-o cu câteva înregistrări 
obţinute personal, încă din 1975 am publicat în câteva reviste din 
Occident analize ilustrate ale unor „entităţi radiante invizibile” într-o 
anumită „zonă activă” de la marginea pădurii Hoia: 

— în revista canadiană CUFOR: vol. 3, nr. 20/1975; vol. 3, nr. 23/1976; 
vol. 4, nr. 27/1977; vol. 4, nr. 31/1978; 

— în revista engleză FSR, „Weird «flying globe» photographs in 
Romania”, vol. 22, nr. 1/1976; 

— în revista franceză Lumieres dans la nuit, nr. 155/mai 1976; 

— (mai recent) în revista americană /NFO Journal, „Enigmatic invisible 
globes”, nr. 75/1996. 

La noi în ţară, am publicat înregistrări ale biologului în numeroase 
cărţi, începând cu Enigme în galaxie, în 1983, şi continuând cu seria 
de cărţi care a debutat în 1993 cu Straniile inteligente invizibile şi cu 
recentul volum Vimitoarele fenomene din invizibil şi energiile benefice 
din 2015; de asemenea, le-am prezentat şi în numerose articole, 
publicate în decenii anterioare în revistele Flacăra (Bucureşti) şi 
Cronica (laşi). 

7 Tehnicianul Emil Barnea mi-a oferit clişeele originale care au 
surprins în august 1968 coborârea deasupra pădurii Baciu şi apoi 
plecarea straniului „Obiect Zburător Neidentificat”. Am prezentat an 
de an, încă din 1968, prin articole şi expuneri publice la noi în ţară şi 
apoi în străinătate, importanţa ştiinţifică a acelor documente 
fotografice. După ce revista engleză FSA, vol. 15, nr. 5/1969, mi-a 
publicat articolul ilustrat sub titlul „Flying Saucer over Cluj, Romania”, 
alte articole mi-au fost publicate de o revistă canadiană, apoi, în mod 
repetat, de două reviste franceze şi, mai târziu, de o revistă germană. 


importanţa științifică a fotografiilor, printre alte activităţi am 
susţinut și o serie de expuneri publice, asociate cu articole în 
presa locală. Astfel, după un timp am fost contactat de 
anonimul pionier, care dorea să-mi arate și el „poze foarte 
ciudate”. Acesta era biologul Alexandru Sift, care lucra la un 
laborator local. De la început mi-a spus cu modestie că ar dori 
să găsească pe cineva care ar putea să-i explice fizic diferite 
„apariţii” și fenomene pe care nu le vedea și care apăreau pe o 
parte din clișeele fotografice expuse de el în diverse locuri din 
apropierea orașului și chiar din oraș. Într-adevăr, făcuse o 
adevărată pasiune din a fotografia în special într-o anumită zonă 
de la liziera pădurii Hoia și din exteriorul acesteia, obținând de-a 
lungul mai multor ani o întreagă colecţie de înregistrări 
documentare. 

Am fost atras de noutatea fenomenelor fizice specificate de 
biolog și a urmat o perioadă în care mă vizita săptămânal, 
explicându-mi condițiile de fotografiere, precum și unele 
percepții neobișnuite în anumite cazuri; după discuţii, îmi oferea 
fotografiile respective pentru a le analiza și, pe cât posibil, a le 
face cunoscute public- fiind convins de importanţa lor 
științifică. Astfel, am putut constata în paralel atât onestitatea 
sa, cât și faptul că avea un psihic deosebit: pe de o parte, avea 
capacitatea de a obţine fotografii din invizibil (pe care nu o au 
decât unele persoane), iar pe de altă parte, era un hipersensibil 
care percepea un spectru mai larg de radiaţii decât domeniul 
perceput în mod normal de marea majoritate a oamenilor. 

Cele mai multe dintre fotografiile sale erau înregistrări ale 
câtorva tipuri de „forme globulare” care radiau nevăzute în alb- 
strălucitor. Într-adevăr, noutatea fenomenelor fizice înregistrate 
de clișee era deosebită: acestea demonstrau că există structuri 
din anumite „materii invizibile” - necunoscute de știința 
modernă -, dar care emit radiaţii la fel de invizibile, însă 
suficient de intense pentru ca peliculele fotosensibile normale 


Drept urmare, am fost invitat şi am expus imaginile şi aspectele 
scientizate ale complexei manifestări aeriene la două congrese 
internaţionale (Italia şi Spania). În ţară, pe lângă diferite articole din 
presă, am început prezentarea documentară prin cartea OZN - o 
problemă modernă (1973) şi am continuat-o în numeroase alte cărţi, 
cea mai recentă fiind UVimitoarele fenomene din invizibil şi energiile 
benefice (2015). 


să le poată totuși înregistra! Întrucât am prezentat în mai multe 
cărţi anterioare asemenea înregistrări documentare obţinute de 


biolog încă de la începutul anilor '70, am selectat aici pentru 
ilustrare doar două imagini: 


llustrația 4. Un potent suflet globular ce radia în alb emitea 
periferic discrete firișoare de materii invizibile activate energetic 


(în pădurea Hoia, la vest de orașul Cluj-Napoca, iulie 1974; foto: 
biolog Al. Sift) 


llustraţia 5. Pe un alt versant apropiat lizierei pădurii Hoia, 
biologul a surprins o staţionare, cu o plecare bruscă, a unui 


suflet globular ce radia în alb-strălucitor (iulie 1974) 


Intrigat de faptul că în special într-o anumită porţiune de la 
liziera pădurii Hoia erau obţinute de Al. Sift astfel de înregistrări 
ale unor „entităţi globulare” nevăzute, dar radiante, am dorit să 
cercetez mai întâi dacă în acea porţiune nu interveneau 
anumite energii telurice care să favorizeze apariţia unor 
asemenea „fenomene” necunoscute. În acest sens, am apelat la 
specialiști ai Institutului de Fizică Atomică (o secție a Institutului 
Central de la București), solicitându-le să vină cu aparate de 
identificare specifice. Deși oficial am fost refuzat de conducere, 
după două zile câţiva fizicieni, care au adus și aparatură foarte 
fină, m-au însoţit pe teren, însă cu titlu neoficial. l-am însoţit în 
acea zonă a pădurii Hoia și am asistat la tot felul de măsurători 
și fotografieri. Cu părere de rău, mi-au spus că nu au identificat 
nici un factor fizic deosebit care să genereze asemenea „forme 
radiante”. Totuși, după două zile, mi-au oferit câteva dintre 
fotografiile făcute acolo, ale căror clișee înregistraseră, la rândul 
lor, din „nevăzut” stranii prezenţe ale unor „forme” rotunde, la 
fel de radiante în alb! Acele documente fotografice mi-au 
confirmat în mod cu totul obiectiv atât veridicitatea, cât și 
importanţa științifică a înregistrărilor obţinute de biologul Al. 
Sift. Din păcate, când mi-a oferit fotografiile respective, 
fizicianul dr. Gh. Vasaru (devenit ulterior profesor universitar) 
mi-a spus că nu putea explica acele „fenomene” și că regretă că 
nu se putea ocupa de elucidarea „originii” lor. Un detaliu mărit 
al uneia dintre „formele globulare radiante” fotografiate de 
fizicieni este întru totul convingător: 


llustraţia 6. Una dintre entităţile globulare invizibile surprinse 
aproape de liziera pădurii Hoia de fizicianul dr. Gh. Vasaru; 
radiind albul-intens al potenţei energetice, aceasta activase în 
jur un norișor de materii invizibile, care au devenit și ele 
radiante (14.07.1974) 


În același an, 1974, „pionierul clujean” înregistrase din 
invizibil și un alt fel de entităţi globulare alb-strălucitoare: corpul 
acestora radia în jur un ciudat halo ce apărea total întunecat în 
filmele alb-negru de atunci, halo care difuza în exteriorul lui mici 
efluvii și aglomerări discrete din aceeași materie întunecată. 
(Am reluat unele exemple ale acestor prezenţe ciudate în ediţia 
Ill-a a cărţii Stranii/e inteligente invizibile, la figurile 17, 18, 19, 
20, 21.) Contrastul derutant dintre radiaţia alb-strălucitoare a 
acelor entități constituite din materii invizibile necunoscute și 
emanaţiile lor (cu efluvii) la fel de nevăzute, ce apăreau ca fiind 
negre în jurul lor, mi-a sugerat la vremea respectivă și o ipoteză 
specifică incursiunilor într-un domeniu necunoscut: particulele 
necunoscute care compuneau halocurile și absorbeau lumina 
solară ar fi putut să se manifeste ca niște „antifotoni” care 
anihilau fotonii luminii de zi. Abia după câteva decenii, când am 
început să primesc înregistrări din invizibil obţinute pe filme 
color, am constatat cât de importantă și clarificatoare era 
redarea feluritelor radiaţii prin culorile lor specifice. Nu am mai 
putut clarifica însă problema  halourilor întunecate din 
fotografiile lui Al. Sift, întrucât după un timp nu au mai fost 


obţinute înregistrări ale acelui „tip” de entităţi nevăzute care 
aveau halouri întunecate similare celor surprinse de biolog. 

Totuși, aceste prezenţe strălucitoare și invizibile care se 
înconjurau cu un halo total întunecat i-au oferit pionierului Al. 
Sift ocazia unei fotografii foarte interesante și foarte importante. 
Clișeul respectiv realizase și la noi în ţară demonstraţia unui 
fapt fundamental, fotografia fiind una dintre primele înregistrări 
„doveditoare” din lume: „formele radiante în invizibil” 
fotografiate de el erau efectiv „fiinţe inteligente”! La începutul 
primăverii anului 1974, fotografiind cerul din curtea casei lui, a 
surprins fără să știe o ciudată prezenţă nevăzută care staţiona 
discret la o înălțime nu prea mare; detaliul mărit e într-adevăr 
convingător: patru entităţi globulare alb-strălucitoare învăluite 
într-un ciudat halo întunecat s-au alipit ordonat în așa fel încât 
să ofere în mod inteligent silueta cifrei „4”! Cât de sugestivă a 
fost realizarea „compoziţiei”, gândită în comun de acele entități 
ce radiau în albul unui nivel de evoluţie ridicat! 

In anii ulteriori, parcă în urma unei neștiute hotărâri luate la 
un „nivel superior” al lumii „fiinţelor inteligente invizibile”, acest 
tip de demonstraţie a fost oferit spre fotografiere și în alte ţări 
(Italia, Franţa), ba chiar cu manifestări tot mai complexe. 


llustrația 7. Demonstrație întru totul sugestivă și 
convingătoare: cele patru suflete globulare, asociate prin 
rezonanța gândirii lor și având aceeași radiație alb-intens, au 
redat inteligent cifra „4” (Cluj-Napoca, 10.03.1974; foto: biolog 
Al. Sift) 


Dar la liziera pădurii Hoia biologului i s-au oferit clarificări și 
mai şocante: „ființe globulare nevăzute”, aflate în locuri diferite, 
aproape de sol, printre crengile dese ale unor arbuști, au făcut 
anumite eforturi deosebite: din materiile cețoase ale propriilor 
corpuri rotunde, care radiau în alb, au redat în invizibil - dar 
putând fi fotografiate - chipul de om pe care l-au avut în viaţa 
întrupată! (Cf. figura 35 din cartea Straniile inteligențe 
invizibile- ediţia a Ill-a.) Acele clișee au înregistrat efectiv 
suflete umane nevăzute, care doreau în mod special să fie 
fotografiate pentru a demonstra că nu au murit, că trăiesc în 
continuare în apropierea întrupaţilor, chiar și fără trupul carnal! 

Într-adevăr, cu ajutorul materialului documentar fotografic 
obţinut de Al. Sift, prin manifestările surprinse de clișee, 


majoritatea „fiinţelor globulare albe invizibile” au sugerat că 
sunt suflete ale oamenilor decedați, și anume ale acelora care 
prin propria evoluţie au ajuns la nivelul de a radia în alb! Dar, 
cum am menţionat mai sus, în acei ani nu se putea afirma 
public o astfel de concluzie provocatoare. Abia după decenii a 
devenit posibilă o atare prezentare; am redat unele dintre 
înregistrările sale cele mai sugestive în cartea Vimitoarele 
fenomene din invizibil și energiile benefice: un cap de om 
invizibil apărut printre pietre de pe sol (figura 20), surprins de 
un clișeu expus în iulie 1972, iar cu doi ani înainte - în iulie 
1970 -, două clișee expuse în locuri diferite din apropierea 
lizierei pădurii au surprins mai întâi prezenţa semitransparentă 
a unei fantome umane (figura 21), iar mai apoi o fază aproape 
de final a tulburătoarei materializări a unui întreg trup uman 
(figura 22)! 

În discuţii ulterioare, Al. Sift și-a expus repetat dorinţa să fac 
cunoscute public înregistrările lui documentare ale fiinţelor din 
lumea nevăzută a sufletelor umane, crezând că anumite 
fotografii ar putea fi chiar și ale unor ființe inteligente 
extraterestre.  Constatând din cercetarea mai atentă a 
fotografiilor pe care mi le oferea treptat că acele înregistrări din 
invizibil aveau o reală valoare documentară pentru cercetarea 
științifică a fenomenelor de acest tip, am scris o serie de articole 
cu prezentarea celor mai sugestive imagini, pe care le-am 
publicat însă în alte ţări (vezi nota 6). Evident, s-a bucurat când 
i-am oferit copii ale articolelor ilustrate cu numeroase fotografii 
obţinute de el. Totuși, după câţiva ani de la plecarea mea din 
Cluj-Napoca pentru a reveni la lași, s-a ivit și ocazia unei 
succinte publicări în ţară a câtorva poze: în cursul anului 1978 i- 
a acordat un interviu reporterului L. Timbus de la revista Flacăra 
(București), însă acesta, pentru a putea publica fotografiile, le-a 
prezentat drept senzaţionale: în zona unde fusese fotografiat 
anterior „celebrul OZN de la Cluj”, biologul ar fi surprins 
„prezenţe extraterestre”! Evitându-se astfel orice referire la 
sufletele pământene invizibile, imaginile respective au fost de 
fapt primele fotografii din nevăzut obţinute în România care au 
fost publicate în acea perioadă în ţara noastră. Din păcate însă, 
articolul respectiv avea să-i fie fatal lui Al. Sift. Conducerea 
laboratorului i-a reproșat acordarea acelui interviu fără aprobare 
și i-a schimbat locul de muncă, iar apoi l-a lăsat șomer; după 


câţiva ani avea să moară din pricina lipsurilor materiale. Totuși, 
biologul Al. Sift, având un nivel ridicat al intuiţiei spirituale, care 
i-a întreținut pasiunea cercetătorului convins de importanţa 
științifică, dar și spirituală a descifrării tainelor invizibilului, a 
lăsat în urmă o frumoasă amintire; realizând și oferind 
cunoașterii publice o bogată colecţie de înregistrări unice cu 
reală valoare științifică, rămâne în ţara noastră pionierul modern 
al fotografierilor din invizibil. Într-adevăr, a fost printre primii 
care au obţinut și au format o colecţie documentară privind 
aceste aspecte fundamentale ale vieţii pe planeta noastră, 
colecție ce demonstrează obiectiv  coexistența omenirii 
întrupate cu lumea invizibilă a sufletelor umane și a altor ființe 
inteligente? 

„ la fel de nevăzute. A reușit să depășească suferinţele 
materiale care l-au copleșit în partea finală a existenţei sale prin 
multumirea interioară a îndeplinirii unei „sarcini superioare”, 
ceea ce l-a făcut să-mi destăinuie într-o scrisoare din 
30.07.1980 acest fapt, pe care l-a păstrat cu discreţie în 
intimitatea sufletului său: 


Prin aceasta, am transmis un mare secret al lumii 
transcendentale, am comunicat secretul care să nu mai fie 
secret, întrucât omenirea este deja coaptă pentru a se apropia 
de lumea spiritelor - cu înțelepciune și nu numai cu credință 
oarbă. |n acest sens, am fost o poartă a cerului, prin mine 


8 Biologul Al. Sift era convins că unele dintre clişeele expuse de el au 
surprins şi „fiinţe extraterestre” invizibile foarte evoluate, venite din 
spaţiu. Într-adevăr, o înregistrare de acest fel mi-a fost confirmată de 
trei persoane clarvăzătoare - în mod separat - în cazul unei fotografii 
cu totul deosebite: în interiorul unui restrâns halo radiind nevăzut în 
alb, dublat la exterior de un halo ovoid mult mai extins, care a apărut 
întunecat, se aflau o entitate globulară mai mare şi altele două mai 
mici, toate trei radiind în alb-strălucitor. Fiecare dintre persoanele 
respective mi-a confirmat aceeaşi percepţie stranie: ambele halouri 
erau un fel de „navă” imaterială a celor trei fiinţe venite din galaxie; 
intensa radiaţie a corpurilor lor era „foarte benefică” şi le sugera că 
scopul venirii pe Terra era să ajute omenirea să progreseze spiritual! 
Aceste percepții similare m-au determinat să prezint în mod repetat 
tulburătoarea înregistrare documentară în cărţi şi articole, mai recent 
în ediţia a Ill-a a cărţii Straniile inteligente invizibile (Editura Polirom, 
2014), la figura 13. 


devenind cunoscute intimităţi și secrete ale lumii spiritelor...Eu 
cu asta deja, în linii mari, aș putea spune că am terminat 
misiunea mea. In orice caz, până acum a fost o misiune extrem 
de grea, dar cea mai frumoasă care poate să existe. 


Imagini din lumea sufletelor pământene 


Printre remarcabilele cunoștințe și instruiri spirituale care i-au 
fost oferite profesorului Scarlat Demetrescu de un evoluat Duh 
alb (în cursul celui de-al treilea deceniu al veacului trecut) 
pentru a fi publicate” în ţara noastră, nevăzutul instructor i-a 
făcut și o foarte interesantă prezicere: 


„„având în vedere că am intrat într-un nou ciclu de mare 
spiritualitate, se vor naște mai mulţi mediumi fotografi... și vom 
reuși mai ușor și mai bine să ne arătăm lumii carnale, care va fi 
zguduită din ideile ei false că morţii au murit și s-au prăpădit 
pentru totdeauna. 


Într-adevăr, această prezicere a „programării” nașterii în 
cursul secolului XX a mai multor persoane care să posede 
anumite capacităţi de „medium”, fiind capabile să fotografieze 
sufletele nevăzute ale celor decedați și ale altor fiinţe din lumile 
invizibile, care chiar „voiau” să fie fotografiate, s-a înfăptuit într- 
un mod pe care marea majoritate dintre noi încă nu-l putem 
înţelege. Dar nu numai atât: prin înmulţirea (restrânsă totuși) a 
acestor persoane, în paralel cu ampla dezvoltare a producţiei de 
aparate și filme fotografice și a publicării reactualizate a 
literaturii spirituale, s-a declanșat și o crescândă „zguduire a 
ideilor false” privind „soarta” sufletelor umane și modul lor de 
„vieţuire atemporală” în termenii adevăratului sens al existenţei 
lor în „spaţiul Creaţiei divine”. Am putut să constat direct 
realitatea acestor aspecte încă din decenii trecute: revenind în 
orașul lași, nu după mult timp, am început să primesc treptat, și 
aici, noi și noi înregistrări fotografice documentare care au 
surprins prezenţe din invizibil! Într-o primă etapă, persoanele 
respective - care posedau capacitatea mediumnică nativă a 
fotografierii din nevăzut, fără să conștientizeze însă acest fapt - 
nu aveau nici o informare în acest domeniu și puţinele imagini 


9 S. Demetrescu, Din tainele vieții şi ale universului, op. cit. 


„ciudate” pe care le obțineau nu le-au sugerat nicidecum ideea 
formării unor colecţii care să fie studiate și publicate undeva. 
Primele două persoane care mi-au oferit imagini au fost doi 
fotografi profesioniști, care erau foarte intrigaţi de „stricarea” 
clișeelor prin apariţii și fenomene pe care nu le văzuseră și nu și 
le puteau explica. Insă din 1983 am început să public și în ţară 
asemenea înregistrări „neobișnuite” și am putut astfel constata 
direct că fotografiile din „nevăzut” stimulează într-adevăr nu 
numai dobândirea de noi cunoștințe, ci și modificări în modul de 
a gândi al multor cititori. 

În ultimele două decenii și jumătate mi s-au oferit însă tot mai 
multe înregistrări color care au surprins atât prezenţe nevăzute 
ale unor categorii tot mai variate de „fiinţe inteligente”, cât și o 
varietate sporită de fenomene fizice specifice „lumilor din 
materii invizibile”. Imaginile erau obţinute mereu întâmplător de 
persoane foarte oneste, cu diferite profesiuni (bazate, în 
majoritate, pe studii superioare) care le-au condus în poziţii 
sociale respectate; totuși, nici una dintre aceste persoane nu 
știa iniţial că deţine capacitatea fotografierii din invizibil, 
manifestând la început aceeași nemulţumire legată de 
distrugerea unor „poze-amintire”, iar mai apoi, aceeași dorinţă 
de a primi explicaţii privind „ciudăţeniile” apărute în fotografiile 
lor. Pe parcurs am constatat, în paralel, și un alt aspect specific 
acestui nou domeniu - încă atât de straniu- al ființelor 
inteligente structurate din materii necunoscute, care se 
manifestau și prin energii ale unui alt spectru fizic la fel de 
necunoscut: din analizele comparative ale variatelor înregistrări 
primite de-a lungul anilor, am fost confruntat nu numai cu tot 
mai multe fenomene fizice „noi”, ci și cu o creștere treptată - 
parcă dirijată - a complexităţii acestor fenomene! Într-adevăr, 
problemele de fond ridicate de întregul material documentar 
fotografic depășeau nivelul cunoștințelor științifice actuale: 
materiile invizibile și energiile lor specifice nu au fost încă 
abordate de știința modernă, deși literatura înţelepciunii antice 
a mai multor popoare care au format vechi civilizaţii 
demonstrează că se cunoștea încă din epoci străvechi o parte a 
fizicii acestor materii. Am consultat cadre didactice universitare 
și fizicieni de înalt nivel, atât de la Cluj-Napoca și București, cât 
și din lași, însă aceștia și-au declinat implicarea analitică în 
acest domeniu încă neexplorat... Singurele posibilităţi de a 


„pătrunde” totuși extrem de bogata informaţie „ascunsă” în 
straniile documente fotografice din invizibil care mi se ofereau 
erau dificil de abordat: în primul rând, trebuia să găsesc și să 
conspectez cărţi sau texte elaborate de înţelepţii „cercetători 
antici” și de vechii lor urmași care au putut pătrunde unele 
„taine fizice” ale corpurilor fiinţelor invizibile și ale energiilor lor 
specifice; dar la fel de importantă era și conspectarea unor cărți 
care au redat concluziile unor cercetări „paralele” efectuate în 
secolul XX asupra fizicii materiilor invizibile, scrise de câţiva 
cercetători care au avut „curajul” să sfideze consensul impus 
oficial în legătură cu neimplicarea în domeniul „Invizibilului”. În 
al doilea rând, a trebuit să găsesc și să apelez la rare persoane 
clarvăzătoare care și-au descoperit și dezvoltat capacităţi de 
percepţie a energiilor-informaţii „imprimate” de fiinţele lumii 
invizibile la niveluri mai ridicate ale frecvenţelor vibratorii, pe 
felurite suporturi materiale - implicit în fotografii. Deși ambele 
metode au fost dificil de pus în practică - dată fiind exigenţa 
autoimpusă a unui nivel ridicat al informaţiilor scientizate -, pe 
parcursul ultimelor patru decenii am beneficiat nu numai de o 
abundență de noi și noi înregistrări fotografice, dar am și obţinut 
cărţile necesare și am avut și șansa „colaborărilor 
întâmplătoare” cu persoane clarvăzătoare întru totul oneste și 
cu potente perceptive deosebite. Astfel, ofer în cadrul acestei 
cărți o serie de prezentări explicative ale informaţiilor obţinute 
din straniul material documentar fotografic pe care l-am 
selectat, incluzând și o menţiune-invitaţie pentru cei care 
înțeleg importanţa acestui domeniu fundamental: respectivele 
înregistrări fotografice mai deţin și alte informaţii în plus, 
informaţii care „așteaptă” descifrări analitice și mai extinse. 

În această ordine de idei, este desigur foarte important și 
totodată foarte interesant de menţionat un fenomen fizic 
natural pe care imensa majoritate a oamenilor nu-l cunosc, deși 
„făcutul pozelor” s-a extins extraordinar în întreaga lume: 
clișeele fotografice obișnuite (fie cele cu substanţe chimice, fie 
cele cu cartele electromagnetice) preiau foarte detaliat 
imaginile (variat colorate) ale persoanelor fotografiate și ale 
cadrului înconjurător - transmise în fapt prin lumina naturală 
sau artificială reflectată de fiecare microporţiune din cadrul 
vizat, respectiv de fiecare pixel. (În întuneric neexistând radiaţii 
luminoase reflectate, clișeele nu înregistrează absolut nici un 


detaliu al cadrului fotografiat.) Dar, pe lângă informaţiile 
transmise prin lumină, c/ișeele înregistrează în plus (chiar și în 
întuneric - a se vedea fotografiile lui B.P. Hasdeu) informaţiile 
transmise prin energiile psihice emise permanent de fiecare 
fiinţă umană sau de alte ființe spirituale! Or, persoanele 
clarvăzătoare care sunt capabile să perceapă aceste energii 
înregistrate de substanţele fotosensibile ale oricărui clișeu pot 
să „citească” de pe fotografiile copiate ale înregistrărilor din 
clișee felurite detalii extraordinare din gândirea și chiar din 
memoria fiecărei ființe umane pozate, fie întrupată, fie surprinsă 
ca suflet nevăzut! 

Primind de-a lungul acestor decenii variate seturi de 
înregistrări fotografice  „stricate” de  neînţelese prezenţe 
nevăzute surprinse de clișeele fotosensibile, obţinute mereu 
„întâmplător” de fotografi amatori care pozau cele mai felurite 
scene-amintiri, în special de la noi din ţară, dar și din alte ţări 
(chiar de pe alte continente), am putut face analize comparative 
tot mai extinse. Concluziile la care am ajuns treptat de-a lungul 
anilor ca primă etapă analitică a importantului material 
documentar fotografic pe care l-am primit au fost redate în 
șiragul de volume publicate în ultimele două decenii. 
Prezentarea în această carte a altor selecţii de imagini din 
cadrul colecţiei acumulate și implicit a unor noi aspecte analitice 
oferă evident o nouă deschidere cognitivă în amplul domeniu al 
adevărurilor încă „ascunse” în invizibil, dar care trebuie totuși 
„să fie aflate”. 

După cum am menţionat anterior, în majoritatea 
înregistrărilor de „fiinţe inteligente nevăzute” obţinute de 
pionierul Al. Sift, acestea aveau corpuri radiante cu forme 
globulare. De altfel, puţinele astfel de fotografii publicate în 
lume până prin anii '70 ai veacului trecut au surprins aceleași 
forme globulare pentru ciudatele prezenţe neînţelese. Un 
exemplu semnificativ este o fotografie făcută în iulie 1959 de un 
pasager dintr-un avion care zbura deasupra munţilor Alpi din 
Elveţia (figura 1) și care a surprins o entitate având o formă 
sferică și radiind în alb. (In efortul energetic făcut brusc de acea 
fiinţă evident inteligentă care a dorit să depăşească 
demonstrativ viteza avionului, pe traseul parcurs în paralel, 
aceasta a activat intens materii invizibile din aer, care, fiind 
dezactivate rapid, și-au scăzut frecvenţa vibratorie, apărând ca 


o dâră groasă de materii invizibile ce radiau roșiatic la 
suprafaţă. (Timpul de expunere a clișeului a fost totuși foarte 
redus, căci cadrul natural al munţilor nu apărea mișcat prin 
deplasarea avionului.) Din păcate, publicarea în străinătate a 
imaginii respective nu a fost însoţită de explicaţia prezenţei în 
aer a acelui glob radiant sau a fenomenului fizic real. 

Începând cu anii '80 însă, înregistrările fotografice pe care le 
primeam au evidenţiat anumite fenomene cu totul noi, ce 
păreau a fi dirijate în ansamblu printr-o decizie luată de la un 
neștiut nivel „superior” al „lumilor invizibile” - nivel care, 
desigur, este mult dincolo de cunoștințele noastre: s-au produs 
treptat două importante schimbări ale aspectului exterior 
„oferit” spre fotografiere de un număr mereu crescând al 
fiinţelor nevăzute, fapt care s-a accentuat în anii '90 și a părut 
să se extindă în masă (cu excepţii izolate) în primii ani ai noului 
secol XXI. Dar iată în ce constau schimbările: în primul rând, 
sufletele ființelor omenești şi-au pierdut învelișul exterior cu 
radianţă difuză al „formelor globulare”, oferind spre fotografiere 
structurări intime cu totul diferite; astfel, „corpul care putea fi 
fotografiat al sufletului” a apărut ca având o formă de disc care, 
în funcţie de criterii strict specifice fiecărui suflet în parte, a fost 
înregistrat de  clișeele fotosensibile ca având fie o 
semitransparenţă variabilă (figura 2 și figura 3), fie o 
densificare, de asemenea variabilă de la suflet la suflet. Dar 
chiar mai mult: la unele categorii de suflete, densificarea a 
evidenţiat și o anumită structurare intimă sub forma unor 
straturi concentrice (figura 6)! O a doua mare schimbare a 
modului în care sufletele își evidenţiază caracteristicile 
individuale - care sunt mult diferite de la o fiinţă umană la alta - 
a constat în redarea directă, pe întregul corp discoidal, a culorii 
propriei radiaţii, fiecare culoare fiind specifică unui anumit nivel 
al evoluţiei spirituale. Acest aspect a accentuat enorm 
diferenţierile individuale, întrucât varietatea culorilor este 
îmbogăţită de numeroasele nuanţe și strălucirile foarte diferite 
posibile la fiecare culoare în parte. Într-adevăr, faţă de seriile de 
înregistrări fotografice anterioare, aceste noi modalități de 
prezentare a intimităţii sufletelor lumii invizibile apar ca fiind 
rezultatul unor necunoscute „dirijări superioare” care vădesc un 
anumit scop bine gândit: o amplă deschidere spre cunoașterea 
de către întrupaţi a adevăratei structurări funcţionale a fiinţei 


umane! În fapt, omul nu este numai trupul carnal din materii 
grele: acest trup este doar un admirabil „instrument” sau 
„Vvehicul” ce a fost conceput și dotat cu capacităţi remarcabile, 
cu scopul de a deservi complexa „ființă spirituală umană” 
invizibilă; or, aceasta, deși a fost dotată la fel de admirabil și cu 
alte corpuri funcţionale, însă din materii invizibile, a fost creată 
cu capacităţi și mai extraordinare - specifice „adevăratei fiinţe 
nemuritoare”, care este un nucleu din substanța-energie divină! 
Dar dirijarea „dezvăluirilor” s-a dovedit a fi încă mai extinsă; 
după cum secolul XX a fost scena unei creșteri spectaculoase a 
dezvoltării cunoaşterii științifice privind mediul existenţial 
terestru, în paralel a „sosit timpul” să fie eliminate și 
„ascunderile și deformările” anumitor cunoștințe fundamentale: 
regăsind și dezvoltând științific cunoașterea complexităţii 
structurale a „ființei Om”, întreaga omenire trebuie să 
conștientizeze în același timp „adevăratul scop” pentru care 
„Omul a fost creat” și pe planeta Terra! 

Încă din îndepărtata Antichitate, la popoarele care au format 
civilizaţii, în marile temple erau selectaţi atât bărbaţi, cât și 
femei care aveau capacitatea nativă a „clarvederii”; prin 
dezvoltarea acestui „dar” în cadrul acelor lăcașuri, s-a menţinut 
de-a lungul unor milenii o categorie respectată a „preoţilor 
văzători” și adesea și a „preoteselor văzătoare” - Marele Preot 
fiind ales mereu din acest grup în baza capacităţilor deosebite 
de „Mare Văzător”". Datorită acestor oameni „dotaţi” (de altfel, 
și datorită miilor de șamani neștiuţi din întreaga lume, care de-a 
lungul mileniilor au întreţinut „comunicări” mai puţin „docte” 
între populaţiile mai izolate și „lumile nevăzute” prezente peste 
tot) s-a transmis „iniţiatic” peste milenii cunoașterea unui fapt 
fundamental: trupul carnal „i-a fost dat omului” pentru „a sluji” 
unei asocieri de corpuri din materii invizibile; când survine 
decesul trupului, cu excepţia unui singur corp invizibil (denumit 
la egiptenii antici corpul Ka, iar în cunoașterea spirituală - 
reactualizată în Occident- denumit corpul eteric), celelalte 
corpuri nevăzute se reunesc într-o singură „formă rotundă” 
care, timp de trei zile, mai rămâne lângă trupul inert; după 
îngropare (incinerare), mai repede sau cu întârzieri mai mult sau 
mai puţin prelungite, această „formă” discoidală invizibilă se 


10 Cartea egipteană a morților, Editura Sophia, Arad, 1993 şi P. 
Arnold, Cartea mayaşă a morților, Editura Antet, Bucureşti, 1996. 


integrează în „lumea nevăzută a sufletelor”. Dar, în mod 
regretabil și chiar vinovat, la popoarele care au format primele 
civilizaţii, aceste cunoașteri antice au fost „ascunse” mereu în 
cadrul unor grupuri iniţiatice, oferind restului populaţiei doar 
frânturi din acele cunoștințe - completate mereu cu diferite 
explicaţii dogmatice care au deformat fondul cognitiv 
fundamental. Însă la fel de regretabilă și vinovată apare în 
Epoca Modernă și neimplicarea voită a comunităţilor științifice în 
studierea și prezentarea doctă a tuturor aspectelor legate de 
adevărata structurare funcţională a ființei umane și a 
adevăratului sens al coexistenţei omenirii terestre cu variatele 
lumi invizibile. Totuși, în special în secolul XX, vieţuirea 
planetară a lumii întrupaţilor a intrat într-o altă fază - extrem de 
importantă - a evoluţiei sale: de la un neștiut „nivel al unor 
Fiinţe superioare” s-a trecut printre altele și la oferirea dirijată 
direct spre marele public a acestor cunoașteri- înseși 
„demonstrațiile fotografice” devenind o metodă folosită în acest 
sens. (Explicitări ale complexei structurări funcţionale a fiinţei 
umane, susținute de ilustrări documentare și cu unele 
prezentări ale etapelor vieţuirii în invizibil, în baza unor 
reactualizări moderne, am redat în volumul Karma și taina 
reincarnării - reactualizat mai recent prin ediţia a Ill-a.) 

Desigur, este normal ca unii cititori - dintre aceia care nu au 
citit cărți de iniţiere spirituală ale anumitor autori sau pe cele 
din seria personală (editate între 1993 și 2017) - să-și pună 
întrebarea dacă asemenea „prezenţe discoidale radiante în 
invizibil” sunt într-adevăr „suflete umane”. Pentru clarificare, 
redau încă două înregistrări documentare edificatoare, care au 
fost obţinute la slujbe de înmormântare în două biserici diferite 
și în ani diferiţi: imaginile respective au fost „citite” în mod 
repetat de persoane clarvăzătoare competente, care mi-au 
confirmat cu totală convingere evidenţa foarte sugestivă redată 
în mod obiectiv de imaginile fotografice: „discurile radiante” 
surprinse de clișee în apropierea trupurilor decedate erau 
efectiv „sufletele” care se despărţeau de trupurile care „au 
murit”! 

O înregistrare fotografică obținută după slujba de 
înmormântare a unei persoane aflate pe catafalcul din biserică 
redă clar deasupra acestuia o „formă de disc” foarte subţire, 
având un conţinut difuz, incolor și semitransparent; nevăzută de 


persoanele care plângeau lângă trupul decedat, „forma” avea o 
radiaţie proprie - preluată de clișeu. La o analiză atentă a 
„discului” respectiv, pe conturul părţii sale superioare se 
distinge începutul formării unui „strat protector exterior” al 
materiilor corpurilor invizibile din interior, fapt care indică 
tendința unei „autoorganizări” treptate a acestora pentru 
revenirea la activităţi funcţionale specifice. 


llustraţia 8. După trei zile de la decesul trupului, multe suflete 
umane nevăzute impresionează clișeele fotografice prin 
energiile proprii (deși sunt încă reduse) și apar în poze ca un 
disc difuz și semitransparent (biserica Sf. Vasile, lași, 
21.02.2007; colecţie preot Vasile Ungureanu) 


Această fotografie documentară avea să explice în anii 
următori numeroase înregistrări care au surprins aspecte foarte 
interesante din „viețuirea colectivă” a unor mulţimi de suflete 
similare, care aveau o radiaţie mai slabă a corpului discoidal și o 
densitate mai redusă a materiilor sale. De fapt, asemenea 
suflete se adună în grupuri mai mici sau chiar și în „familii” 
foarte mari, fiind atrase printr-un fenomen de rezonanţă a 
vibraţiilor propriilor energii-gând spre entităţi care au energii- 
gând ce vibrează la frecvenţe similare („Cine se aseamănă se 
adună!”). Cercetarea prin practici extrasenzoriale a modului de 
vieţuire a acestor categorii de suflete după separările de 


trupurile lor carnale a constatat un fapt general: sufletele care 
întârzie să se „autoorganizeze” funcţional se menţin o bună 
perioadă într-o stare confuză, întrucât nu au încă potenţele 
intime de a-și ordona în interiorul formei de disc materiile 
invizibile ale corpurilor componente, pentru normalizarea 
relaţiilor lor funcţionale. Adesea, asemenea grupuri se retrag în 
locuri mai izolate: de exemplu, prin păduri - figura 2, prin 
peșteri - figura 3 etc., până când reușesc să-și structureze 
ordonat corpurile întregii ființe deztrupate și să-și stabilizeze 
modul de continuare a vieţuirii lipsite de trupul carnal. Dar, 
după etapele de „trezire” a conștienţei, grupurile se deplasează 
prin cele mai diferite zone locuite de întrupaţi (figura 4 și figura 
5), pentru a se acomoda cu viitoarele condiţii de existenţă în 
noile medii sociale în care se vor reîncarna. În general, 
asemenea mulțimi de suflete care vor reveni la viaţa întrupată 
sunt mereu sub îndrumarea unor „instructori” - care, atunci 
când vor să fie fotografiaţi, apar în poze diferit față de restul 
grupului, ca având corpuri discoidale densificate ce radiază mai 
intens în alb. 

O demonstraţie categoric mai complexă a modului de 
autoorganizare ce poate fi fotografiată a sufletelor care „au 
pășit” pe calea evoluţiei și s-au separat la un moment dat de 
trupul carnal decedat a fost surprinsă în februarie 2005 într-o 
altă biserică din lași, tot după slujba de înmormântare. În acest 
caz, sufletul respectiv avea de asemenea forma unui disc, dar și 
un anumit avans evolutiv evidenţiat de o densificare a materiilor 
corpurilor invizibile și chiar de începutul unei structurări 
concentrice a acestora; a fost fotografiat într-o staţionare 
nevăzută dincolo de lumânarea aprinsă, prezentând și un alt 
aspect față de „discul” mai difuz prezentat în imaginea 
anterioară (ilustraţia 8). 


llustraţia 9. Sufletele care au atins un anumit nivel al evoluţiei 
spirituale în cursul celor trei zile de după decesul trupului își 
densifică materiile corpurilor invizibile și își încep reorganizarea 
funcţională printr-o structurare concentrică a acestora (lași, 
24.02.2005; foto: familia geol. R. Nastas) 


De fapt, „forma” respectivă - constituită din materii invizibile 
mult densificate - începuse chiar în acele prime trei zile să se 
„reorganizeze”, cu un anumit grad de difuziune, într-o 
structurare concentrică a trei straturi interioare distincte și cu o 
zonă a unui fel de nucleu central - toate protejate la exterior de 
un strat ce avea o radiaţie periferică mai deosebită! Compoziţia 
fiecărui strat nu era însă omogenă, ci părea un amestec confuz 
de materii care radiau mai intens în alb și albastru! Evident, era 
o diferenţă majoră între aspectul „discului” din ilustraţia 8 și 
aspectul discului din această imagine. Totuși, ambele „discuri” 
au fost percepute în mod categoric de mai multe persoane 
clarvăzătoare ca fiind „sufletele” care nu au murit și cărora le 
decedase doar trupul! De unde provenea însă acea diferență 
atât de evidentă a aspectului și a radiaţiei lor, demonstrată 
categoric prin ciudate înregistrări fotografice? De ce exista acea 
diferență a densității materiilor invizibile care compuneau 
fiecare suflet în parte și de ce intensităţile și chiar culorile 
radiaţiilor proprii erau atât de diferite? Dar, chiar mai mult, de 


ce au apărut în cea de-a doua imagine acele straturi concentrice 
mai late, amplificând diferenţa de la o imagine la alta? Este clar 
că aceste aspecte au o reală importanţă pentru cunoașterea 
fiecăruia dintre noi, cu atât mai mult cu cât în mediul apropiat 
solului există în întreaga lume, nevăzute, „discuri” similare, care 
au chiar câte cinci-șase straturi interioare (figura 6)! Și faptul 
este cu atât mai interesant cu cât și sufletele din această 
categorie se asociază în grupuri nevăzute pentru a se deplasa, a 
se instrui continuu și a vieţui în comun (figura 7) până la 
următoarea reîntrupare! 


Descoperiri ale „văzătorilor” confirmate de tehnica modernă 


De fapt, la aceste întrebări au răspuns simplu și parţial - de 
mii de ani - mulţi dintre șamanii din întreaga lume. Dar, mai 
complete sub aspect analitic, o bună parte dintre aceste 
constatări au fost transmise posterităţii prin variate texte 
scrise - tot cu mii de ani în urmă - de „preoţii văzători” din 
templele egiptene, sumeriene, hinduse, tibetane, chineze, 
mayașe, precum și de diferiţi înţelepţi-văzători ai acestor 
popoare. Astfel de cunoașteri mai detaliate, bazate efectiv pe 
cercetări experimentale foarte riguroase, mereu extinse și 
verificate de-a lungul mileniilor, au constituit primele repere ale 
unei științe a materiilor invizibile, ca parte componentă a 
extinselor științe spirituale. Din păcate însă, datorită conexiunii 
lor directe cu domeniul spiritual, au fost eliminate din 
cunoașterea modernă, orientată strict spre un materialism- 
pozitivism dedicat exclusiv cunoașterii materiilor grele și a 
energiilor lor specifice. În realitate, astfel de texte antice, de 
exemplu cele ale „văzătorilor” egipteni, au consemnat prin 
exprimări simple o constatare fundamentală: ființa omenească 
are și corpuri invizibile, care după moartea trupului se 
reorganizează într-o altă „formă” pentru un anumit timp, dar 
numai două dintre aceste corpuri pot călători împreună spre 
stele: nemuritorul Ba, protejat de /nima Ib. Şi anticii „văzători” 
hinduși ne-au transmis prin teosofia lor reactualizată aceeași 
cunoaștere stranie: „revenirea spre stele” a fiinţelor umane 
terestre va fi posibilă atunci când spiritul nemuritor va rămâne 
protejat numai de corpul atmic, care prin evoluţie trebuie să 
ajungă însă la o vibraţie identică- să intre în rezonanţă! 


Cunoașterea consemnată în scrierile antice prin formulări 
succinte, dar relevante este întru totul logică; transpusă în 
vorbirea zilelor noastre mai pe larg, este foarte semnificativă: 
această „autoorganizare concentrică” a materiilor din „forma 
rotundă” a sufletelor umane terestre se datorează structurării 
acestora din mai multe corpuri funcţionale, care se ordonează în 
straturi într-o „anumită ordine” faţă de „nucleul central”! Dar 
„autoorganizările” diferă foarte mult de la suflet la suflet, din 
cauza deosebirilor calitative dintre un om și altul: totul începe 
de la nivelul individual al conștiinței, al gândirii și al 
manifestărilor - nivel care în cunoașterea ezoterică este definit 
ca nivelul de evoluție spirituală obţinut de-a lungul timpului de 
fiecare suflet. Însă nici în zilele noastre viitorii medici, biologi și, 
în general, persoanele cu studii universitare nu învaţă și nu 
cunosc nimic în acest sens... Totuși, din scrieri precum Cartea 
egipteană a morților sau Textele Piramidelor rezultă clar un 
fapt: vechii egipteni, deși nu aveau laboratoare cu aparatură 
performantă, cercetând doar prin percepții extrasenzoriale, au 
descoperit acum mii de ani faptul că nevăzutele corpuri Ka, 
Akh, Inima Hati, Inima Ib, corpul Ba sunt componente din 
materii invizibile cu funcţii distincte ale ființei umane, care după 
decesul trupului carnal continuă să vieţuiască „împreună” pe 
diferite durate specifice! 

Datorită unor diferenţe culturale specifice populațiilor antice 
din Egiptul de Sus faţă de cele din Egiptul de Jos și a unor mari 
variaţii de-a lungul mileniilor în concepţiile religioase și implicit 
în cunoașterea spirituală, pentru corpul Ka au apărut explicaţii 
diferite în textele hieroglifice scrise în principalele temple. De 
aceea, în funcţie de originea și de perioada consemnării lor, 
arheologii moderni au evidenţiat definiţii variate ale lui Ka; 
cercetătorul român Victor Kernbach a citat (în Dicţionar de 
mitologie generală) trei cunoscuţi egiptologi, care din unele 
texte antice au dedus că acest corp invizibil ar fi fost considerat 
„poate umbra omului”, și le-a prezentat succint concluziile. 
Astfel, arheologul Gaston Maspero afirma: Ka... e un alter ego 
sau dublul insului! (ln cartea sa despre Egipt, acesta a 
accentuat ferm aspectul respectiv, specificând următoarele 
detalii: „este constituit dintr-o substanţă mai puţin densă decât 
materia trupului, e o proiectare colorată, dar aeriană, a 
individului - pe care îl reproduce trăsătură cu trăsătură”.) 


Arheologul Erman a fost foarte concis: corpul Ka e forța vitală! 
Arheologul Steindorff: e spiritul ocrotitor, un fel de înger păzitor. 
Probabil că de-a lungul mileniilor au fost consemnate și alte 
definiţii. Autorul american și inițiatul Drunvalo Melchizedek a 
preluat (în cartea sa Floarea Vietii, editată în 1990) de la altă 
sursă (pe care nu o citează) o interpretare total opusă: corpu/ Ka 
ar fi spiritul uman. 

Și pentru corpul Ba situaţia e similară: modificările în 
concepţiile religioase și cunoaștere variind mult în timp, i s-au 
atribuit de asemenea variate caracteristici. Kernbach specifica 
în acest sens următoarele: „În epocile timpurii, Ba era o entitate 
independentă de trup, putându-se despărţi de acesta”. Într-o 
epocă târzie, era considerat însă un element component 
secundar: e un „element complementar”. Dar Maria Genescu, 
erudita traducătoare a Cărții egiptene a morților, evidenția în 
prefața ediţiei românești o concluzie (pe care a reluat-o mai 
extins și într-o notă din finalul cărţii) rezultată din variatul 
conţinut al numeroaselor texte antice: „Ba, ca parte eternă a 
fiinţei umane, reprezintă gândirea superioară, de fapt partea 
cea mai spiritualizată a gândirii... Foarte mobil, Ba este sufletul 
răposatului înfățișat ca o pasăre sau ca o pasăre cu cap de om”. 
Așadar, după decesul trupului, corpul Ba „zboară”! Totuși, 
autorul iniţiat Melchizedek, care prezintă în ambele volume ale 
cărţii problema câmpului luminos Mer-Ka-Ba al ființei umane, a 
redat o altă noţiune pentru acest corp: Ba ar fi corpul uman. 
Sursa de la care a preluat ambele definiţii a prilejuit un fel de 
inversare față de concluziile egiptologilor citați mai sus, fapt 
care derutează: corpul carnal nu poate fi un element component 
al câmpului luminos rotitor Mer-Ka-Ba! 

Revenind la esenţiala problemă generală a cunoașterii antice 
a corpurilor funcţionale din materii invizibile, trebuie subliniat 
faptul că și vechii hinduși, și vechii tibetani au descoperit chiar 
mai mult prin același mod extrasenzorial de cercetare, verificat 
mereu de-a lungul secolelor: corpurile nevăzute ale omului sunt 
în număr de șase și fiecare dintre acestea are o anumită 
funcţiune și o anumită durată a existenţei în „deservirea 
evoluţiei”  scânteii divine- adică a Spiritului nemuritor! 
Cercetările au condus treptat și la diferenţierea lor în două 
triade - una inferioară și alta superioară - care se deosebesc 
foarte mult funcţional și ca durată a existenţei. Vechii 


„cercetători” chinezi au sesizat această diferenţiere și au 
consemnat într-un trecut îndepărtat o variantă paralelă foarte 
sugestivă: omul ar avea două suflete! Și totuși, materialismul și 
un dogmatism la fel de limitativ, care au dirijat în epoca actuală 
avântul științelor în statele occidentale, au desconsiderat și 
chiar au ascuns această cunoaștere antică, astfel că o mare 
parte a omenirii continuă încă să fie lipsită de răspunsuri și 
informaţii reale în acest domeniu fundamental. 

Totuși, de la un nivel pe care îl menţionam anterior ca nefiind 
cunoscut, pentru o mare parte a omenirii s-a trecut la 
„inspirarea” diferitelor activităţi destinate regăsirii adevăruri/or 
uitate sau chiar ascunse: încă de la sfârșitul secolului al XIX-lea 
și începutul secolului XX s-a organizat din Orientul hindo- 
tibetan - care a păstrat și cultivat mereu cunoașterile 
fundamentale spirituale și implicit pe cele ale intimităţii 
structurale și funcţionale a ființei umane- o adevărată 
campanie de reinstruire spirituală a Occidentului prin serii de 
conferinţe susţinute în tot mai multe ţări, dar și prin publicarea 
unor texte iniţiatice!!. Pe de-o parte, acest fapt a condus în 
Occident și apoi în întreaga lume la o amplă reactualizare și 
difuzare a literaturii iniţiatice-spirituale, cu formarea a tot mai 
numeroase grupuri de instruire generală și de iniţieri în practici 
spirituale; pe de altă parte, au fost inspirate în diferite ţări și 
„cercetări științifice paralele” privind adevărata structurare a 
fiinţei umane - cu corpuri din materii invizibile ce manifestă 
energii specifice, precum și existenţa și manifestările neînţelese 
ale fiinţelor inteligente din lumile invizibile. Astfel, pentru a se 
deschide mai larg orizontul „căutărilor” oamenilor care simt 
nevoia unor instruiri spirituale și a cercetărilor scientizate în 
acest domeniu, dată fiind dezvoltarea tehnicii fotografice, de 
„undeva” s-au „programat” în întreaga lume (așa cum specifica 
„Duhul alb” menţionat mai sus) și „nașteri sporite de mediumi 
fotografi”; în plus, multora dintre aceștia le-au fost efectiv 
„oferite” an de an tot mai numeroase și mai variate scene care 
puteau fi fotografiate ale manifestărilor lumii nevăzute a 
sufletelor. Pentru a se accentua însă prin mijloace tehnice 
moderne caracterul obiectiv al demonstrațiilor fotografice, care 


11 De exemplu, H.P. Blavatsky, The secret Doctrine, The Theosophical 
Publishing House, Londra, ediţia a Il-a, 1893; J.C. Chatterji, Filosofia 
esoterică a Indiei, Editura RAM, Gorj. 


să stimuleze cercetările privind adevărata structurare 
funcţională a ființei umane, prin contribuţia unui Maestru al 
Inţelepciunii au fost inventate aparatele medicale cu 
biorezonanţă!? și apoi s-a trecut la generalizarea folosirii lor: 
alături de numeroase investigaţii și aplicaţii terapeutice, acestea 
au oferit în mod tehnic demonstraţia directă pe ecrane a 
existenţei unora dintre corpurile invizibile ale fiinţei umane și a 
anumitor aspecte esenţiale ale caracteristicilor lor funcționale! 
Insă în cadrul amplei reactualizări moderne a vechii 
cunoașteri spirituale promovate în cursul secolului XX și 
continuate în actualul secol, de o anumită difuzare la nivel 
mondial s-au bucurat instruirile și textele Teosofiei oferite de 
înţelepţi de înalt nivel spiritual din zona hindo-tibetană și 
dezvoltate treptat de „inițiaţi” occidentali ca o bogată literatură 
modernă a domeniului!?, aceștia publicând câteva zeci de 
volume cu tente scientizate. Astfel, pentru prima oară după 
milenii de „ascundere iniţiatică”, au devenit cunoscute public nu 
numai profunde cunoștințe ale înţelepciunii antice, ci și vechi 
termeni sanscriţi - dintre care unii au fost adoptați până și în 
vorbirea curentă. Întru totul semnificative în acest sens sunt 
chiar cunoștințele extrem de valoroase sub aspect științific 
privind structura complexă a fiinţei umane care, așa cum am 
menţionat și mai sus, ar fi o asociere de șase corpuri din materii 
invizibile și un trup carnal, toate deservind împreună Spiritul - 
„adevăratul Om nemuritor”. Materiile acestor corpuri fiind 
extrem de fine, deși au structurări funcţionale admirabil 
individualizate (centri energetici, organe paralele proprii, 
sisteme circulatorii, senzori specifici etc.), ele sunt cantonate în 
însăși masa trupului carnal; pot fi stimulate să iasă parţial în 
exteriorul trupului prin „activări energetice” produse doar de 


12 F. Gheorghiţă, Seniorii Cosmosului, Editura Polirom, laşi, 2001; 

F. Gheorghiţă, Treptele inițierii, Editura Kullusys, Bucureşti, 2010; 

F. Gheorghiţă, Corpurile invizibile ale ființei umane, Editura Junimea, 
laşi, 2011. 

13 Printre cei mai prolifici autori iniţiaţi care au dezvoltat amplu 
literatura teosofică sunt de citat o serie de personalităţi engleze: 
Annie Besant, Charles W. Leadbeater, Alice A. Bailey; în ultimele 
decenii s-a remarcat pictorul britanic Benjamin Creme, care, în 
paralel, an de an, a ţinut şi serii de conferinţe în ţări de pe trei 
continente (a venit şi în România, a conferenţiat la laşi). 


anumite energii specifice materiilor invizibile, în special de 
energiile gândirii (fie ale propriului spirit, fie al altor fiinţe 
spirituale care sunt „mai potente energetic”). Ansamblul 
funcţional al acestor șase componente invizibile descoperite cu 
mii de ani în urmă și de „cercetătorii clarvăzători” din zona 
hindo-tibetană a fost consacrat în cunoașterea teosofică 
reactualizată printr-o diferenţiere grupată în două triade; primul 
grup este constituit din următoarele corpuri care se manifestă 
prin energii cu domenii vibratorii întru totul specifice: corpul 
eteric (vitalizantul trupului), corpul astral (al dorințelor și al 
emoţiilor) și corpul menta! inferior (al intelectului); acestea sunt 
admirabil corelate funcţional pentru a asigura prin intermediul 
trupului organic condiţiile optime de vieţuire a Omului în mediul 
terestru al materiilor grele, realizând totodată schimburi 
reciproce ultrarapide de informaţii până la nivelul spiritului. 
Aceste corpuri sunt constituite din materii fine formate din 
particule relativ mai grosiere și implicit cu frecvenţe vibratorii 
specifice mai reduse (pentru a prelua și transmite informaţiile 
organelor trupului carnal ce are frecvenţe specifice mai joase, 
dar și pentru a-i transmite energii vitale). Dar o altă 
caracteristică deosebită a acestor corpuri - puţin cunoscută la 
nivel general - este faptul că și ele se dezagregă după decesul 
trupului organic, însă la diferite intervale succesive! Comparativ 
cu caracteristicile celorlalte trei corpuri, ambele aspecte apar ca 
fiind inferioare calitativ și, drept urmare, grupul respectiv a fost 
denumit triada inferioară. 

Straniul „program” al întrupării sufletelor pentru intervale 
limitate urmate de  „moartea” trupului și mai apoi de 
dezagregări treptate ale corpurilor triadei inferioare- la 
intervale foarte variabile de la suflet la suflet- redă 
extraordinara perfecţiune a „concepţiilor științifice” care au 
transpus „Gândirea divină” în privinţa admirabilei „creaţii a 
fiinţei umane”. Dar, încă din începuturi, Gândirea divină a fost 
mult mai amplă, ea cuprinzând un „program” mult mai extins - 
cel al realizării prin intermediul omenirilor a unui scop de nivel 
cosmic: „evoluţia miliardelor de miliarde de spirite” la niveluri 
mai înalte, prin „întrupări” repetate în mediile materiilor grele 
ale diferitelor planete, cum este și frumoasa noastră planetă pe 
care o numim Pământ sau Terra. 

Complexa etapă a vieţuirii sufletelor umane în „Lumea de 


Dincolo”, în cursul căreia survin treptat și dezagregările 
corpurilor triadei inferioare, a putut fi cercetată mai bine încă 
din Antichitate de „văzători” și de cei care puteau „comunica” 
cu sufletele deztrupate; pentru persoanele care și-au dezvoltat 
în mod deosebit astfel de capacităţi, este mai accesibilă 
informaţia detaliată a acestor prime faze de vieţuire în invizibil a 
sufletelor, pe de-o parte datorită unor manifestări specifice ale 
acestor corpuri, iar pe de altă parte datorită unui fapt general: 
marea majoritate a sufletelor se menţin mai aproape de mediul 
vital al întrupaţilor cât timp „corpurile inferioare” rămân încă 
asociate cu „triada superioară”. 

In sine, procesul nevăzut al „deceselor treptate” care elimină 
pe rând corpurile din triada inferioară are o primă fază distinctă 
chiar după separarea sufletului de trupul ce a murit corpul 
eteric, care în timpul vieţii încarnate i-a transmis permanent 
trupului energiile vitalizante necesare (fiind constituit din 
materii invizibile ale căror particule au caracteristici fizice mult 
apropiate de cele ale materiilor grele ale trupului), se separă și 
el de suflet, rămânând la început în imediata apropiere a 
trupului decedat. În cartea Corpurile invizibile ale ființei umane, 
la figura 75, am redat un caz interesant surprins fotografic într- 
un cimitir, caz care este întru totul demonstrativ: din pământul 
care tocmai acoperise un sicriu, clișeul a înregistrat ieșirea unui 
abur invizibil - „abur” care de fapt era corpul eteric al 
decedatului! Totuși, în multe cazuri o anumită îndepărtare de 
lângă trup are loc chiar înainte de înhumare. Rămânând astfel 
solitar, corpul eteric își reconstituie fidel aspectul de „dublu 
invizibil” al formei și chiar al detaliilor trupului, persistând o 
perioadă ca o fantomă în preajma mormântului și revenind 
uneori pentru intervale variate la locul unde omul a vieţuit 
întrupat; însă după un timp va începe să se dezagrege, fiind 
lipsit de energiile superioare ale spiritului, care întrețineau 
admirabila funcţionare a ansamblului de corpuri invizibile 
cantonate în trupul carnal. După vreo două-trei săptămâni, de la 
o zi la alta fantoma va începe să se „zdrenţuiască” și se va 
disipa treptat, la urmă persistând doar „capul eteric” al 
decedatului; am prezentat o fotografie foarte sugestivă a unui 
cap eteric invizibil rămas cu o adâncă suferință lângă un 
mormânt în ediţia a Ill-a a cărţii Straniile inteligente invizibile, la 
figura 36. Văzătorii antici din Egipt descoperiseră că, în general, 


această dezagregare a corpului eteric, mai lentă la început, dura 
40 de zile. (Unele biserici creștine au preluat ulterior această 
cunoaștere antică, introducând la intervalul respectiv în 
ritualurile de după înmormântare un parastas simbolic.) 

Totuși, în cunoașterea teosofică, prin verificări mereu 
repetate în mileniile următoare, s-a constatat un fapt întru totul 
normal: mulţimi mari de fiinţe umane au evoluat spiritual în 
decursul timpului și au ajuns să reducă perioadele în care 
corpurile lor eterice mai rămân în apropierea trupurilor 
decedate. In acest fel, în funcţie de avansul în evoluţia spirituală 
obţinut individual, are loc o reducere - care variază de la om la 
om - a intervalului de 40 de zile menţionat de antici; reducerea 
poate fi chiar totală la rarele „suflete foarte evoluate”, dar 
variază foarte mult la oamenii cu diferite grade de evoluţie. 
Desigur, există însă și în zilele noastre mari mase de oameni 
încă puţin evoluaţi la care, după decesul trupurilor, se menţine 
„programul” celor 40 de zile ale persistenţei „fantomei eterice”, 
cu destrămarea sa treptată. 

In istoria ritualurilor egiptene antice a existat o lungă 
perioadă în care se efectuau mumificări ale trupurilor decedate, 
cu credinţa că acestea vor putea fi readuse la viaţă cândva. Or, 
știind bine că funcţia corpului Ka era de a vitaliza trupul carnal, 
în acea perioadă un grup de preoţi din mari temple, 
necunoscând complet „fizica corpurilor invizibile”, au imaginat 
un ritual suplimentar, care era însă cu totul inutil: au vrut să 
păstreze în apropierea unor mumii și corpurile lor eterice, 
pentru ca acestea să revitalizeze aceleasi trupuri atunci când 
sufletele respective vor reveni să trăiască din nou în trup carnal! 
(Probabil că, în acea perioadă antică, preoţii egipteni nu 
ajunseseră încă să cunoască faptul că, în lipsa energiilor 
spiritului, corpurile eterice se vor dezagrega oricum.) Straniul 
ritual a fost înțeles în epoca modernă abia când s-a descifrat 
rostul anumitor vase ceramice cu forme neobișnuite, 
descoperite în camerele mortuare ale unor faraoni, lângă 
mumiile lor: în texte hieroglifice se menţiona faptul ciudat că 
acele vase au fost închise ermetic la gură de preoţii care 
realizau acele ritualuri, după ce aceștia ar fi introdus în interiorul 
lor corpul Ka al decedaților (poate prin concentrări colective ale 
energiilor-gând?), pentru a rămâne acolo până când sufletul 
respectiv se va reintoarce la viaţa încarnată și astfel acel Ka 


eteric va trebui să-i revitalizeze trupul mumificat. Desigur, este 
remarcabil faptul că în acea epocă antică preoţii văzători 
egipteni reușiseră să afle că sufletele revin repetat la vieţuiri 
întrupate; probabil că nu ajunseseră încă să descopere procesul 
real al reîncarnării fără mumificări. 

Acest proces a fost însă descoperit și consemnat ulterior de 
alte generaţii de preoţi văzători. Din păcate, după căderea 
Egiptului sub diferite ocupaţii străine, marea majoritate a 
avansatelor cunoștințe scientizate obținute de strălucitoarea 
civilizaţie antică dezvoltată în valea Nilului au fost pierdute. În 
plus, bună parte din conținuturile textelor  hieroglifice 
descoperite și traduse în ultimele două secole au fost apreciate 
cu prea mare ușurință de unele comunităţi științifice moderne 
ca fiind doar consemnări oarecum fanteziste ale unei bogate 
mitologii politeiste; astfel, în actualele științe medicale și în cele 
biologice nu au fost luate deloc în considerare informaţiile din 
textele hieroglifice ale importantei civilizaţii a Egiptului antic, 
descrierile corpurilor invizibile ale ființei umane și aspectele 
funcţionale ale acestora. 

Cunoștinţele teosofice care existau (chiar în variante mai bine 
dezvoltate) în zona hindusă în aceleași milenii ale Antichității nu 
au alunecat în asemenea ritualuri imaginate în primele perioade 
ale cercetărilor extrasenzoriale. Dar chiar mai mult, nu au putut 
fi eliminate mai târziu din cunoașterea persoanelor pornite pe 
calea evoluției spirituale de către influenţele subiective ale 
materialismului modern; astfel, prin superioritatea cunoașterii 
oferite, teosofia asiatică reactualizată în Occident în secolul XX 
a ajuns să fie difuzată tot mai amplu la nivel planetar. Prin 
ascunderea în timpul războaielor și buna păstrare a vechilor 
texte scrise care au consemnat tezaurul cunoașterilor antice din 
acea zonă s-a putut afla că înţelepţii văzători hindo-tibetani au 
descoperit treptat și au descris manifestările specifice și 
celorlalte două corpuri ale triadei inferioare - corpul astral și cel 
mental-inferior -, chiar și diferitele faze ale existenţei lor în 
„Lumea de Dincolo”. Aceste faze ale vieţuirii deztrupate a 
sufletelor deservite încă de ambele corpuri inferioare au fost 
constatate ca fiind însă mult mai extinse - ani, zeci de ani și 
uneori peste o sută de ani; intervalele mai lungi se datorau 
faptului că acele corpuri au fost mai dezvoltate funcţional în 
viaţa întrupată și astfel au rămas strâns asociate cu triada 


superioară a sufletului care le transmitea energiile vitalizante 
superioare emanate de spirit. Amploarea acestor detalieri 
iniţiatice, care au șocat lumea cultă occidentală, a fost 
evidenţiată încă din primele trei decenii ale veacului trecut, 
când s-a trecut la ampla reactualizare a vechilor cunoașteri 
teosofice pentru a atinge nivelul cunoașterilor scientizate 
accesibile publicului actual; un bun exemplu în acest sens sunt 
volumele iniţiatului britanic A.E. Powell, care au prezentat pe 
larg structurarea și funcțiunile corpurilor invizibile ale fiinţei 
umane! 

; aceste cărți au fost reluate în numeroase ediţii și traduceri în 
diferite ţări. Reamintind sintetic aceste aspecte (pe care le-am 
detaliat în cărți anterioare), trebuie subliniat un fapt general 
care determină în mod diferit menţinerea mai mult sau mai 
puţin îndelungată a ambelor corpuri: la sufletul ajuns în Lumea 
de Dincolo, după un anumit timp are loc mai întâi dezagregarea 
corpului astral și mai apoi, după un alt interval, survine și 
dezagregarea corpului mental-inferior. Acestea rămân alături de 
triada superioară pe durate de asemenea extrem de variabile de 
la o ființă umană la alta, întrucât depind în primul rând de 
numărul de zile, luni sau cel mai adesea de ani și zeci de ani 
care trec până la „trezirea conștiinței” individuale printr-o 
analiză obiectivă a propriilor „gândiri” și a „faptelor” rele și bune 
din viaţa încarnată! Determinant este așadar nivelul evoluţiei 
spirituale atins de fiecare fiinţă umană în parte. Ca detalieri 
caracteristice acestor cunoașteri  „tulburătoare” oferite 
Occidentului în veacul anterior, trebuie menţionate și anumite 
aspecte funcţionale specifice: cu cât nivelul propriei evoluţii 
spirituale este mai scăzut, cu atât mai lungă va fi durata de 
reținere a corpului astral! Dar acesta, fiind un „strat exterior” al 
corpului rotund al întregii fiinţe, va limita totodată în mod strict 
relaţiile cu fiinţele Lumii de Dincolo: va exista comunicare numai 
între sufletele care au același nivel mai redus de evoluţie - când 
undele telepatice ale gândirilor lor se întâlnesc pe aceleași 


14 A.E. Powell, patru volume traduse şi în limba franceză de Editura 

lungimi de undă -, respectiv aceleași frecvenţe vibratorii care 
permit „rezonanţa” lor. Astfel, sufletele care încă au corpul 
astral nici nu vor percepe prezenţele - oricât de apropiate ar fi 
în același spaţiu - ale sufletele care emit energii la frecvenţe 
vibratorii mai ridicate! Or, datorită acestui „fenomen fizic” 
foarte natural, care limitează total comunicarea fiecărei 
„categorii de suflete” doar în cadrul unui „anumit domeniu” al 
frecvenţelor vibratorii specifice, sufletele „îmbrăcate astral” se 
vor afla în anumite situaţii generale cu totul deosebite. Un 
exemplu sugestiv este cel al sufletelor din categoria celor puţin 
evoluate (inferioare), care de fapt sunt cele mai numeroase: 
întrucât Dincolo, de-a lungul unei perioade lungi, sufletele își 
menţin același mod de a gândi pe care l-au avut în viaţa 
întrupată, în mod firesc se vor „asocia” în diferite „familii” 
(figurile 2, 3, 4) și în colectivitate își vor trimite unele altora 
propriile energii-gând ale răutăţii și se vor chinui reciproc în 
felurite moduri, adesea chiar zeci de ani de-a rândul! De fapt, 
fiecare va fi chinuit de alţii la fel cum în viaţa întrupată îi făcea 
să sufere pe cei din jurul său. Această stare extrem de penibilă 
va dura până când suferinţele psihice le vor trezi conștiința, mai 
exact conștientizarea faptelor rele săvârșite ca întrupat, și vor 
avea remușcări crescânde. Numai după o anumită perioadă de 
la „trezire” corpul astral va începe însă să se dezagrege treptat, 
până la o dispersie totală. Dat fiind că acest domeniu al 
comunicărilor la frecvenţe vibratorii mai joase este mai accesibil 
percepţiei unor întrupaţi care au capacităţi de mediumi, aceste 
aspecte au fost mai ușor aflate încă din Antichitate la un nivel 
simplu de șamanii diferitelor populaţii, iar în mod mai detaliat 
de preoţii templelor și înţelepţii „văzători”; astfel, „chinurile 
astrale” au intrat peste tot în mitologiile populare și chiar în 
variante „îmbogăţite” de unele religii: domeniul permanentelor 
„torturi psihice”, individuale, dar și colective, a rămas cunoscut 
și până în zilele noastre în miturile multor popoare sub 
denumirea „iad”. Numărul deceniilor sau al anilor de suferinţe 
de acest fel, specifice trăirilor din „planul astral inferior”, se va 
reduce însă tot mai mult pentru categoriile de suflete care „se 
trezesc mai repede”; în schimb, sufletele mai avansate evolutiv 
și cele care „sunt trezite” încă din cursul vieţii întrupate, în 
funcţie de nivelul spiritual atins individual, își vor elimina 
corpurile astrale proprii la intervale tot mai reduse (ani, luni, zile 


sau chiar ore...) și astfel vor începe un alt mod psihic de 
„existenţă în Lumea de Dincolo”. 

După dezagregarea trupului astral al fiinţelor umane „trezite”, 
corpul lor mental-inferior va deveni stratul exterior și va 
gestiona relaţiile reciproce dintre suflete și legătura cu mediul 
exterior într-un alt domeniu limitat al frecvenţelor vibratorii 
specifice, cu valori ceva mai ridicate, dar tot dintr-un spectru 
mai redus al frecvenţelor vibratorii față de domeniul „triadei 
superioare”. In cadrul noului domeniu al vibraţiilor energiilor- 
gând nu vor mai exista însă chinuirile reciproce și va fi chiar o 
etapă de „liniștire”! Vor surveni însă și aici diferenţe în modul de 
continuare a existenţei în așa-zisul „plan mental-inferior”, de 
asemenea în funcţie de nivelul evolutiv individual. O primă 
diferenţiere va fi din nou durata menţinerii, la exterior, a 
corpului mental-inferior: la sufletele a căror „trezire” a fost 
superficială, perioada va fi foarte scurtă; în schimb, la cele 
stimulate să vibreze la remușcările fostului corp astral și cu 
dorinţa  „reparării” greșelilor făcute anterior sau chiar cu 
„trezirea dorinţei” progresului evolutiv, duratele vor crește tot 
mai mult. Drept urmare, fiinţele umane mai puţin evoluate vor fi 
antrenate după un timp redus (unele chiar la foarte scurt timp) 
în „vârtejul reîncarnării” într-o altă existenţă întrupată; aceasta 
va oferi deschis posibilitatea ca fiecare om să se „trezească” 
încă din cursul vieţii încarnate și chiar să înceapă să-și ridice 
nivelul propriei „evoluţii spirituale”. Dacă „reîncarnările” nu vor 
servi la „trezirea conștiinței” și chiar la „dorinţa de a evolua 
spiritual”, șirul reîntrupărilor va continua până la intrarea în faza 
respectivă. In schimb, sufletele „trezite”, precum și cele care 
„au pășit” pe calea propriului progres spiritual și cele care au 
avansat efectiv pe această cale vor beneficia atât de durate tot 
mai prelungite de rămânere în acest domeniu al „liniștirii” în 
relaţiile reciproce (zeci și chiar sute de ani), cât și de „instruiri” 
foarte utile evoluţiei lor. 

Asigurarea „descătușării” capacităţilor superioare deţinute 
latent de spirit și dezvoltarea lor progresivă în cadrul 
„Școlarizării terestre” - cu acumularea continuă de informaţii 
experimentale preluate prin „triada inferioară” din mediul 
material și de la lumile invizibile cu care poate intra în contact - 
sunt realizate în profunzime prin „triada superioară”: aceasta 
este constituită din corpu/ mental-superior (denumit și corpul 


cauzal), corpul budic și corpul atmic. Aceste corpuri nevăzute 
sunt formate din materii alcătuite din particule tot mai fine și 
care au frecvenţe vibratorii specifice tot mai ridicate. Dar 
„Ssuperioritatea” lor provine și dintr-un alt fapt fundamental: ele 
nu se vor dezagrega și după destrămarea totală a corpurilor 
triadei inferioare, ci se vor menţine în tot cursul șirului de 
reîncarnări și, în mod lent, se vor dezvolta constant (în mii de 
ani, în zeci de mii de ani) pe parcursul extrem de îndelungatei 
„Şcolarizări evolutive terestre”. Însă în cunoașterea teosofică, 
datorită superiorității sale funcţionale și viețuirii neîntrerupte a 
celor trei corpuri pe toată durata ciclului evolutiv terestru, 
această triadă a fost considerată adevăratul suflet al fiinţei 
spirituale umane! Insă chiar mai mult: datorită vieţuirii 
neîntrerupte a acestor corpuri de-a lungul unor necunoscute 
etape ample pe această planetă, în diferite doctrine antice, care 
s-au transmis până și în vorbirea noastră curentă, sufletul a fost 
considerat nemuritori Dar, de fapt, bazată pe cercetări și 
verificări îndelungate, cunoașterea teosofică este fermă: numai 
spiritul este nemuritor, corpul cauzal şi corpul budic 
destrămându-se și ele la finalul îndelungatului „ciclu de 
experienţe” cu scop evolutiv „trăite” pe această planetă de 
fiecare fiinţă spirituală umană. Însă, în legătură cu cel de-al 
treilea corp superior- corpul atmic-, vechea cunoaștere 
teosofică afirma un fapt tulburător: la finalul „școlarizării 
terestre”, având descătușate și dezvoltate propriile capacităţi 
superioare, spiritul protejat de corpul atmic va putea părăsi 
Pământul, plecând spre a-și continua evoluţia în alte dimensiuni. 
In realitate, această doctrină era identică celei egiptene antice 
(menţionată la începutul acestui subcapitol): nemuritorul corp 
Ba (spiritul) putea pleca spre stele protejat numai de /nima Ib 
(corpul atmic)... 

O interesantă confirmare sintetică a schemei de bază a 
acestor idei din Orientul hindo-tibetan a fost inclusă și într-o 
carte fundamentală a înţelepciunii ebraice - în Zohar (Cartea 
Splendorii), scrisă însă în secolul al XIII-lea e.n. în Spania; or, din 
conţinutul remarcabil al întregii cărţi este întru totul evident că 
asemenea cunoștințe au fost bine verificate prin cercetări 
directe ulterioare, efectuate de înţelepţi clarvăzători evrei. Dat 
fiind însă modul de exprimare specific epocii medievale, „triada 
inferioară” menţionată mai sus a fost denumită printr-o 


sintagmă diferită, care este la fel de sugestivă: Viața simțurilor, 
în schimb, „triada superioară” a fost și atunci desemnată prin 
același termen generalizat: aceasta era sufletul Dar, la fel ca în 
doctrina  teosofică antică, regăsim aceeași diferenţiere 
„Calitativă” a energiilor care, sub formă de „lumini”, întreţin 
relaţiile funcţionale dintre componentele principale ale ființei- 
Om: Spiritul este entitatea care deţine și domină ferm prin 
„lumina vieţii” toate manifestările sufletului, care la rândul lui 
„luminează simţurile”! Din păcate, chiar și în zilele noastre, 
pozitivismul materialist atât de limitativ al majorităţii 
comunităţilor științifice, precum și diferite dogme imaginate în 
lipsa cunoașterii reale continuă în mod regretabil și chiar 
vinovat să ignore și chiar să ascundă această adevărată 
structurare funcţională a fiinţei umane. Dar iată cât de clar și 
ferm a fost prezentată în Zohar această cunoaștere 
fundamentală!”, dezvoltată ulterior prin bogata literatură 
iniţiatică a Cabalei: 


Viaţa simţurilor nu posedă prin ea însăși nici o lumină, 
întrucât este atât de strâns unită cu trupul... 

Deasupra Vieţii simţurilor se ridică însă Sufletul, care o 
subjugă, care îi impune legi și o luminează atât cât îi cere 
natura sa... 

În fine, deasupra Sufletului se ridică Spiritul - de care el este 
dominat la rândul său - și care reflectă peste el o lumină de 
viață. Sufletul este luminat prin această lumină și depinde cu 
totul de Spirit (partea 2, folio 112). 


Prezentând succint aceste cunoașteri fundamentale ale 
structurării reale a ființei umane obţinute de feluriţi „cercetători 
antici și medievali”, dar ascunse maselor timp de milenii - chiar 
până în zilele noastre - și care dintr-odată, în secolul XX, au fost 
puternic dezvoltate pentru publicul modern prin reactualizări 
scientizate, am oferit cititorului unele răspunsuri la întrebările 
anterioare. Totuși, influenţele materialismului pozitivist, care 
tind mereu să limiteze incursiunile cunoașterii în imensul 
domeniu al invizibilului, îi determină pe mulţi să solicite felurite 
„dovezi materiale” pentru a demonstra „realitatea” unor astfel 
de descrieri antice reactualizate printr-o literatură descriptivă. 


15 Ad. Franck, La Kabbale, Hachette, Paris, 1892. 


Asemenea solicitări evidenţiază însă în primul rând o lipsă de 
informare modernă, căci aparatele de tehnică medicală prin 
biorezonanţă, de exemplu (care sunt tot mai folosite și în ţara 
noastră), oferă clar astfel de demonstraţii! (Intrucât în cărți 
anterioare am redat mai multe imagini oferite de aceste aparate 
pe ecranele lor, în prezenta lucrare redau doar două imagini 
sugestive - figurile 10 și 11.) Și fiindcă tehnica fotografică e tot 
mai folosită de mulţimi de oameni pretutindeni, ea oferă din ce 
în ce mai multe „dovezi categorice”, căci peliculele fotosensibile 
sunt total obiective în redarea diferitelor prezenţe și fenomene 
din invizibil! De altfel, în cărţi mai recente (citate și mai sus) am 
prezentat exemple foarte sugestive în acest sens: de exemplu, 
în volumul Strania energie a gândirii, înregistrările redate în 
figurile 43, 44, 45, 46, 47 sunt demonstraţii întru totul 
convingătoare privind existenţa reală a corpului eteric al 
fiinţelor umane, despre care era știut din Antichitate că iese cu 
ușurință în exteriorul trupului la trăiri intense, reproducându-i 
detaliat - uneori însă cu unele deformări - contururile capului, 
ale pieptului și ale membrelor; dar, chiar mai mult, după cum a 
descoperit la începutul secolului XX medicul englez W.G. Kilner, 
la ieșirile din trup, materiile eterice ale acestui corp antrenează 
și coloranţii materiilor grele pe care le traversează, redând 
astfel în fotografii și culorile îmbrăcămintei. În volume 
anterioare am prezentat fotografii și documentare foarte 
sugestive, obținute la noi în ţară, ale unor „demonstraţii” întru 
totul naturale privind corpuri eterice ieșind pe nevăzute din 
trupurile carnale (de exemplu, în cartea Corpurile invizibile ale 
ființei umane - figurile 6, 8, 9, 14, 15, 16, 19). In ilustraţia 
acestei cărţi am inclus demonstrativ o înregistrare la fel de 
sugestivă (figura 8), obţinută la Tg. Mureș. _ 

Dar nu numai oamenii au corpuri eterice, ci și animalele! In 
cartea Strania energie a gândirii am prezentat în figura 39 o 
înregistrare fotografică cu totul întâmplătoare făcută într-o 
locuinţă din orașul lași, care a surprins clar ieșiri ale corpului 
eteric din capul și din trupul unei pisici! Or, și aici a avut loc 
același fenomen: materiile invizibile ale corpului pisicii au fost 
activate energetic în mod subit de o intensă trăire intimă! 

Însă pentru cititorii care sunt mai puţin informaţi în acest 
domeniu va fi poate o surpriză să afle că și copacii și celelalte 
plante au corpuri eterice, care la anumite activări energetice pot 


fi fotografiate! Într-o altă carte mai recentă, Vimitoarele 
fenomene din invizibil și energiile benefice, la figura 10 am 
prezentat ieșiri ale acestor corpuri invizibile radiind în albastru 
la arbori din „zona activă” a pădurii Hoia; acolo, după cum am 
demonstrat și ilustrat în cărţi anterioare, există o anumită 
permanenţă (variabilă în cursul zilei) a activărilor energetice 
produse de o emisie telurică specifică acelei zone - a cărei 
manifestare am demonstrat-o clar prin șirul documentar al 
figurilor 7-16 din aceeași carte. Tot acolo am redat și o altă 
imagine sugestivă, de asemenea de mare importanţă 
documentară: într-un alt cadru natural, în apropierea ruinelor 
cetăţii dacice de la Costești (în munţii Orăștiei, judeţul 
Hunedoara), numeroase margarete sălbatice răsfirate printre 
ierburi aveau o impresionantă aură alburie (figura 23) radiantă 
în invizibil, activată energetic tot de o emisie telurică 
necunoscută! În acest caz, am putut verifica existenţa unui 
câmp energetic teluric care activa astfel de fenomene și 
datorită unui alt fapt obiectiv: două persoane care s-au 
fotografiat reciproc în imediata apropiere a florilor menţionate 
au avut de asemenea activate corpurile eterice; am redat una 
dintre înregistrări în figura 24 din aceeași carte. (De altfel, 
probabil că însăși amplasarea vechii cetăţi dacice pe acel teren 
s-a bazat pe constatarea că acolo se făcea simțită emisia unei 
energii „benefice” din adâncul Pământului.) lar un detaliu, 
regăsit identic în două fotografii-amintire făcute separat de 
două persoane (în iulie 2015) lângă marile stânci numite 
Pietrele Doamnei din munţii Rarău (din Bucovina), mi-a permis 
să aflu că și în apropierea acelor stânci există o puternică emisie 
telurică invizibilă. Aceasta activa intens numai brazii din planul 
secund al pozei, stimulând ieșiri ale corpurilor eterice care au 
dublat contururile fiecărei crengi cu o „îmbrăcăminte” nevăzută 
ce radia în albastru (figura 11 din cartea mai recentă Sufletele, 
îngerii și ce ne ascunde știința). Activarea era atât de intensă, 
încât cinci brazi emiteau în aer mici aglomerări albastre 
invizibile desprinse din aurele eterice ale crengilor mai mari - 
fenomen invizibil, bine redat de clișeele respective! Pentru 
edificarea cititorului redau în această carte o imagine similară 
(figura 9), obţinută recent într-o pădure de lângă mănăstirea 
Cheia (judeţul Prahova). 

Este desigur interesant faptul că, în cazul înregistrărilor 


fotografice ale ciudatelor aure ale copacilor din zona activă a 
pădurii Hoia, radiaţia nevăzută a corpurilor eterice ale arborilor 
era de asemenea albastră și chiar aerul din jur a fost înregistrat 
de clișeu cu o ușoară „albăstrire”; am explicat această colorare 
invizibilă - în textul cărții- prin legile paralele (încă 
nerecunoscute în mod oficial) ale fizicii materiilor invizibile!*: în 
locurile în care Pământul emite energii ale căror frecvenţe 
vibratorii specifice activează prin rezonanţă mase de „eter 
chimic” existente în aer- care au și ele radiaţii specifice în 
albastru -, aerul devine albăstrui (cazul de la pădurea Hoia) și 
înseși corpurile eterice ale copacilor sunt activate să radieze 
invizibil în albastru! 

Dar nu numai tehnica fotografică a peliculelor fotosensibile - 
total obiective - oferă demonstraţii categorice ale existenţei 
corpurilor eterice invizibile în complexa structură a fiinţelor 
umane (și, de fapt, în structura tuturor fiinţelor din mediul 
terestru); după cum am menţionat anterior, și moderna 
aparatură medicală bazată pe biorezonanţă oferă pe ecrane, la 
un nivel chiar foarte dezvoltat, demonstraţii la fel de categorice 
ale existenței nevăzute a corpurilor eterice în structura 
pacienţilor, ba chiar și detalii foarte importante ale fiziologiei 
acestor corpuri! (Aparatele măresc însă mult formele radiante 
ale acestor corpuri ieșite în exteriorul trupului, pentru a oferi 
medicilor aspecte cât mai edificatoare pentru investigaţiile care 
urmează, prin intermediul bogatelor programe cu conţinut strict 
medical.) Întrucât medicul Beatrice Lucache din lași mi-a oferit o 
serie de înregistrări fotografice diferite și întru totul 
caracteristice fiecărui pacient în parte, în cartea mai recentă 
Strania energie a gândirii am ilustrat variate demonstraţii 
obiective ale felului în care se modifică funcţional culorile 
radiaţiilor acestor corpuri - la figurile 24, 25, 26, 27, 28, 29, 30. 
De aceea, pentru cei care nu au citit volumul anterior, în 
ilustrația acestei cărți am inclus doar fotografia relevantă 
(parțială) a corpului eteric al unui pacient - corp care în acel caz 
radia invizibil în culoarea roz (figura 10). 

In plus, aparatele medicale cu biorezonanţă confirmă tehnic și 
în mod cât se poate de obiectiv descrierile consemnate încă din 


16 E. Marti, The Four Ethers, Schaumberg, Roselle, Illinois, 1984; 
T.J. Constable, The Cosmic Pulse of Life, Borderland Science, Bayside, 
California, 1990. 


Antichitate și transmise inţiatic și prin unele scrieri de 
numeroasele generaţii de „văzători”. Acestea confirmă și o 
descoperire medicală făcută la începutul secolului XX de 
doctorul englez W.J. Kilner”. Printr-o metodă mai simplă 
imaginată de el, care implica panouri colorate diferit, medicul a 
reușit nu numai să perceapă vizual (deși nu era „clarvăzător”) 
existența corpului eteric, ci și un fapt conex foarte important: 
radiația invizibilă a acestui corp este influenţată și variază mult 
în funcţie de gândirea fiecărui om și, bineînţeles, în raport cu 
afecțiunea pe care o are! Aparatele cu biorezonanţă, la rândul 
lor, oferă clar asemenea diferențieri, care pot apărea chiar și la 
același pacient, fapt evidenţiat la consultaţii succesive prin 
apariţia pe ecran a unor culori diferite ale aurei sale eterice. 
Medicul care investighează printr-un asemenea aparat (după ce 
„învaţă” în prealabil „limbajul culorilor” din invizibil) va avea 
astfel o primă informaţie utilă asupra pacientului consultat, 
modul lui de a gândi fiind un „detaliu” semnificativ. 

Aparatele cu biorezonanţă prezintă pe ecrane o imagine chiar 
mai „captivantă” prin coloritul și însuși conținutul ei cu totul 
deosebit: existenţa reală a corpului astral (figura 11), care oferă 
medicului informaţii suplimentare și mai complexe. Într-adevăr, 
asemenea înregistrări demonstrează şi mai spectaculos 
realitatea totală a unor vechi cunoștințe reluate de Teosofia 
reactualizată: „materiile astrale” invizibile care compun acest 
corp sunt de tipuri ușor diferite (particule asemănătoare, dar 
care au frecvenţe vibratorii specifice și radiaţii de culori diferite) 
și sunt structurate pe trei zone specifice ale trupului uman: în 
partea superioară a trupului se află organe legate de schimbul 
de informaţii, de emiterea de idei și de sentimente nobile, astfel 
încât particulele respective vibrează la frecvențele mai ridicate 
ale culorii albastru; în zona mediană a trupului aflându-se 
organele cu funcțiunile vitale principale, influențate de trăirile 
intime deosebite, materiile astrale localizate funcţional radiază 
nevăzute în culoarea verde-deschis, specifică vieţii active și 
sănătoase; în schimb, în zona inferioară toracelui fiind organele 
anexe ale sistemului vegetativ și cele legate de reproducerea 
biologică, particulele astrale sunt mai puţin fine, având vibrații 
la frecvențe mai reduse, specifice diferitelor nuanţe de 
portocaliu şi roşu. Astfel, aparatele cu  biorezonanţă 


17 W. Kilner, The Human Atmosphere, 1912. 


demonstrează clar această cunoaştere consemnată de 
cercetători „văzători” încă cu multe veacuri înainte, sfidând prin 
ridicatul nivel al tehnicii electronice moderne vinovata 
ascundere „oficială” a adevăratei structurări energetice a fiinţei 
umane! Desigur, prin continua perfecţionare a capacităţilor 
funcţionale ale acestor aparate se va ajunge la ilustrarea pe 
ecranele lor și a existenţei celui de-al treilea corp al triadei 
inferioare și, apoi, poate chiar mai mult. 

Dar tehnica fotografică a fost și se menţine ca „deschizătoare 
de orizonturi” în multiple domenii ale cercetărilor și ale 
realizărilor științifice moderne - începând de la „tainele” celor 
mai infime cuante de energie și a celor mai infime particule ale 
materiei grele, dezvăluite în marile acceleratoare, și până la 
„tainele” planetelor care compun sistemul nostru solar, ba chiar 
ale unor părţi din imensitatea spaţiului cosmic. Revenind însă la 
„demonstrațiile provocatoare” privind realitatea „apocrifă” a 
existenţei în structurarea fiinţei umane și a altor corpuri 
energetice invizibile, este de specificat un alt fapt edificator: au 
fost obţinute variate înregistrări fotografice care confirmă 
vechile și noile cunoștințe privind realitatea categorică a 
corpurilor invizibile din materii mentale - respectiv a corpului 
mental-inferior și chiar a corpului mental-superior (cauzal)! 

Corpul mental-inferior este compus din materii mentale ale 
căror frecvențe vibratorii specifice intră în rezonanţă cu 
funcțiunile acelor organe ale trupului care deservesc „intelectul 
uman”, astfel că la activări mai intense prin gânduri survenite 
brusc pot surveni de asemenea ieșiri în exterior; în general, 
radiaţiile lor invizibile vor fi din spectrul culorilor portocaliu și 
galben (figura 12). Astfel de manifestări pun însă în evidenţă și 
un aspect intim al materiilor invizibile de acest fel: particulele 
mentale fiind ceva mai fine decât cele ale materiilor eterice și 
astrale, corpurile mentale sunt mai transparente decât cele 
eterice și astrale. Dar la persoanele cu un intelect mai dezvoltat 
și un nivel evolutiv mai ridicat, care le stimulează desprinderea 
de concepţiile și interesele materialiste dominante, se va 
produce o „rafinare” a tipului de particule mentale - o fineţe 
sporită a acestora manifestându-se prin radiaţii galbene, care 
pot deveni tot mai deschise la orientări spre spiritualitate. 

Interesante sunt înregistrările fotografice din invizibil care au 
surprins activări ale corpului mental-superior prin energiile unor 


gândiri cu fond spiritual mai profund, ale căror vibrații au 
frecvențele specifice mai ridicate și care sunt transpuse în 
culorile violet și alb; la niveluri evolutive mai avansate, vibraţiile 
specifice sunt din domeniul nuanţelor alb-intens și alb- 
strălucitor. La acest tip de corp nu se produc însă detașări 
extinse în exterior, la concentrări mai intense ale gândirii unele 
clișee fotografice înregistrând din invizibil doar ieșiri foarte 
restrânse în afara trupului carnal, care pot acoperi totuși toate 
detaliile imaginii sale. La analiza înregistrărilor fotografice ale 
acestui corp, aspectul deosebit provine de fapt din două 
manifestări care nu se regăsesc și la corpurile triadei inferioare: 
pe de-o parte este strălucirea bruscă a materiilor invizibile de tip 
mental-superior atunci când sunt activate de energii ale 
gândirii, fenomen care indică și o fineţe deosebită a particulelor 
de acest tip; pe de altă parte se evidenţiază un sporit efect 
energetic al radiaţiilor sale, care produc în apropierea persoanei 
nu numai aglomerări locale de materii invizibile activate intens 
să radieze în alb, ci și o extinsă activare în jur a unor materii 
invizibile care radiază în albastru. Am redat o astfel de 
înregistrare întru totul edificatoare în cartea Strania energie a 
gândirii, la figura 48, obţinută la mănăstirea Pângăraţi din 
judeţul Neamţ, iar pe Internet se poate găsi o interesantă 
înregistrare fotografică de acest fel, obţinută în faţa altarului 
vechiului lăcaș de cult de la Șinca Veche. In această carte redau 
însă o imagine foarte sugestivă (figura 13) care demonstrează 
modalitatea de producere a fenomenelor invizibile atunci când 
concentrarea energiei gândirii într-o meditaţie (sau la rugăciuni, 
la idei creative ori la gânduri pozitive) produce o activare a 
acestui corp: ca și în alte înregistrări asemănătoare, corpul 
mental-superior iese puţin din trup în special în zona pieptului și 
cea a capului, ca un abur alb mai dens, dar invizibil, creând însă 
un câmp în jurul trupului care activează la rândul său materii 
mentale din aer; la frecvențele vibratorii mai ridicate induse de 
energia-gând, acestea pot să radieze la rândul lor în alb, dar ca 
o ceaţă nevăzută mai puţin densă. 

In acest capitol am făcut o descriere oarecum extinsă a unor 
importante cunoștințe din veacuri și chiar milenii anterioare, 
asociate cu „dovezi materiale” întru totul obiective oferite de 
aparate ale tehnicii moderne, care demonstrează categoric 
existenţa structurală în fiinţa umană a unor corpuri energetice 


din materii invizibile, toate împreună cu trupul carnal deservind 
fidel spiritul uman nemuritor. Această descriere a avut un 
anumit scop: în primul rând, prezentarea aspectului principal al 
„prototipului” fiinţei umane invizibile „create” pentru planeta 
Pământ, care ar diferenţia-o de alte fiinţe spirituale similare 
tipului uman - fiinţe ce ar exista în alte zone galactice sau chiar 
în alte zone ale Creaţiei cosmice. Mai există totuși și un alt 
aspect specific important, care ar putea să fie însă comun 
tuturor ființelor spirituale din întregul Cosmos. 


Spune-mi ce culoare ai ca să-ţi spun cine ești! 


La începutul veacului trecut, în prima perioadă a amplei 
acţiuni de reactualizare a vechilor cunoașteri spirituale, în 
cadrul Societăţii Teosofice din Londra s-a lansat afirmaţia 
ciudată redată în subtitlul de mai sus, atât ca o demonstraţie a 
superiorității cunoașterilor teosofice, cât și ca expresie a unui 
umor englezesc amical. Într-adevăr, încă din milenii mult 
anterioare, „văzătorii” de diferite categorii au perceput o 
caracteristică generală a sufletelor umane deztrupate și chiar a 
celor întrupate: corpurile invizibile ale tuturor acestor suflete 
emit permanent radiaţii în culori specifice, ale căror nuanţe și 
străluciri depind în mod direct de nivelul de evoluție spirituală 
obţinut de fiecare fiinţă omenească în parte! Or, după cum am 
menţionat anterior - iar cititorul se va convinge direct din 
ilustrațiile care vor urma -, acest aspect constituie de asemenea 
un criteriu de diferenţiere a sufletelor de tip uman terestre față 
de marea majoritate a fiinţelor spirituale inteligente care, cu 
diferite scopuri, au venit ca entităţi „neîntrupate” să viziteze 
planeta noastră! În realitate, datorită generalizării tehnicilor de 
fotografiere, asemenea analize comparative au devenit întru 
totul posibile, întrucât fiinţele spirituale se pot deplasa în 
Univers numai ca „suflete”; înșiși savanții tehnicilor spaţiale s- 
au convins de mult timp de un fapt esenţial: călătoriile 
intragalactice nu vor putea fi realizate în nici un caz cu nave 
metalice și cu echipaje în trupuri carnale!'*, ci numai prin 
structuri „dematerializate” ale acestora! 

În ediţiile cărţii Karma și taina reîncarnării, precum şi în alte 


18 F. Gheorghiţă, Spirit şi destin cosmic, Editura Mold-Hermes, laşi, 
1994. 


cărţi anterioare, am redat acest „limbaj al culorilor” specifice 
diferenţelor calitative ale nivelurilor evolutive - și implicit 
diferențelor de „caracter” în modul de a gândi și de a se 
manifesta al oamenilor. Reluându-l succint, evidenţiez însă în 
mod special o conexiune fizică fundamentală asociată variațiilor 
acestor caracteristici: cu cât lungimea de undă a radiaţiilor 
invizibile emise de o ființă de tip uman este mai mare (respectiv 
frecvenţa vibratorie este mai mică), cu atât nivelul său evolutiv 
este mai redus - „inferior”. În mod evident, avansarea către 
niveluri evolutive tot mai crescute și spre „superior” a fost 
concepută și se realizează fundamental prin reduceri ale 
lungimilor de undă și prin creșterea frecvenţelor vibratorii ale 
energiilor emise de fiinţele spirituale - esenţială fiind energia 
gândirii. La scara întregii omeniri, acest criteriu fizic al 
frecvenţelor vibratorii - mai scăzute, medii sau tot mai ridicate - 
ale energiilor emise de fiecare corp invizibil al fiecărui om 
extinde în mod extraordinar paleta luminoasă a combinațiilor 
posibile ale culorilor și nuanţelor care se reunesc în fiecare ființă 
umană și face ca diversitatea energiilor individuale să fie de o 
amploare care nici nu poate fi cuprinsă mental; în mod real, în 
întreaga lume cu greu vor putea fi găsite două fiinţe umane 
care să aibă exact aceleași culori și nuanţe (aceleași frecvenţe 
vibratorii specifice componentelor lor structurale) emise în 
propriul „câmp energetic”. Totuși, pentru o succintă 
exemplificare a acestui criteriu caracteristic Lumii de Dincolo, 
am selectat demonstrativ câteva înregistrări fotografice 
obținute în diverse zone geografice, care prezintă foarte 
sugestiv marea diversitate de „culori” ce apare în invizibil ca un 
factor specific al sufletelor umane pământene, începând de la 
culorile și nuanțele întunecate ale „ființelor umane inferioare” și 
punând în evidență ascendenţa frecvenţelor vibratorii tot mai 
ridicate ale creșterii nivelului evolutiv: 

- figura 14 - un suflet lipsit de organizare interioară, al cărui 
corp difuz radia nevăzut în culoarea neagră, specifică 
bestialității (fotografie făcută în august 1998, în staţiunea 
Costinești); 

- figura 15 - un alt suflet, a cărui structurare a corpului nu era 
complet organizată, radia în culoarea maro, specifică lăcomiei 
meschine (detaliu dintr-o fotografie nocturnă făcută în vara 
anului 2009, la Podu Oltului); 


- figura 16 - o ființă al cărei corp astral aflat la exterior radia 
în roșu-viu, dorind mult să fie fotografiată; efortul grăbirii de a 
cobori în spaţiul vizat la pozarea bisericii monumentale a activat 
în jurul propriului corp un norișor de materii invizibile ce radiau 
la aceeași frecvenţă „mai joasă” (înregistrare obţinută în Cipru); 

- figura 17 - deși se afla în subsolul unei locuinţe unde se 
executau lucrări, un suflet al cărui corp mental-inferior se 
activase în acel moment prezenta un ridicat nivel al inteligenţei 
orientate spre cunoaștere atât printr-o nuanţă mai deschisă a 
culorii galbene, cât și printr-o discretă emisie periferică 
bipolară - în albastru și roșu (detaliu dintr-o fotografie făcută în 
Anglia, în august 2007); 

- figura 18 - un suflet ce avea de asemenea corpul mental- 
inferior la exterior își evidenția inteligenţa orientată spre nou, 
completată de echilibru logic și tact, printr-o radiaţie nevăzută 
în verde-deschis (fotografie obţinută deasupra unui cartier de 
locuinţe din lași); 

- figura 19 - radiaţia albastră a acelui suflet indica orientarea 
spre o credinţă religioasă activă, dar aspectul neorganizat al 
materiilor invizibile ale corpului sugerează o separare mai 
recentă de trupul decedat (detaliu din poza unui grup de blocuri 
și a cerului de deasupra lor dintr-un cartier central al orașului 
lași, în octombrie 2013); 

- figura 20 - culoarea roz-deschis este specifică iubirii 
spirituale, desprinsă de orice interes material și biologic, 
manifestată prin acţiuni dedicate „binelui aproapelui” și „binelui 
genera!” a tot ce este „creaţie” în mediul Naturii; 

- figura 21 - radiaţia luminoasă a corpului în azurul orientării 
spirituale, asociată cu o discretă emisie periferică violacee 
(culori cu frecvenţe vibratorii sporite), evidenţiază un nivel 
evolutiv avansat spiritual (detaliu dintr-o fotografie făcută la 
Oficiul Stării Civile din lași, în toamna 2008); 

- figura 22 - radiaţia albă evidenţiază direct o evoluţie 
spirituală deosebită; aceste suflete preiau și îndeplinesc 
permanent activități de stimulare a întrupaţilor spre a păși pe 
calea evoluției spirituale, îi ajută să progreseze mereu, 
sprijinindu-i adesea direct în depășirea problemelor karmice. 
Unele „suflete albe” se dedică stimulării spiritualităţii și a 
mulțimilor de credincioși care vin în lăcașuri de cult (detaliu 
dintr-o fotografie făcută într-o biserică ortodoxă din orașul Tg. 


Mureș); 

- figura 23 - sufletele ale căror corpuri emit radiaţii albe mai 
intense asociate cu radiaţii periferice bipolare în albastru și roșu 
(specifice sufletelor terestre) au și potenţe energetice mai 
sporite. Aceste două energii sunt funcţional complementare și 
au rămas cunoscute până în zilele noastre prin termeni 
consacraţi din Antichitate de „cercetătorii văzători” chinezi: sunt 
energiile cosmice ale vieţii, energiile Yin și Yang; 

- figura 24 - o înregistrare cu totul deosebită: sufletele care 
au obţinut diferite trepte evolutive, care radiază în alb- 
strălucitor, nu mai au o formă stabilă după dezagregarea 
corpului mental-inferior. Acestea rămân perioade îndelungate în 
comunicare numai cu fiinţe similare avansate spiritual și menţin 
relaţii reciproce doar în domenii de frecvenţe mult mai ridicate; 
ele nu pot comunica și cu suflete „inferioare”. Încă din 
Antichitatea hindusă s-a aflat că acestea beneficiază de 
perioade lungi în stadiul Devachan („raiul” terestru). În deceniile 
sau veacurile vieţuirii neîntrupate îndeplinesc însă diferite 
„Misiuni”, stimulând în mod deosebit și ajutându-i pe diferiţi 
întrupaţi în activităţi dedicate progresului și binelui colectiv. 
Comunicarea cu sufletele din același domeniu vibrator și uneori 
chiar și cu întrupaţi cu care pot intra în rezonanţă (cazul 
fotografiat) se face prin „pachete” ce conţin cantităţi mari de 
informaţii „imprimate” în materii mentale activate să radieze tot 
în alb-strălucitor (fotografie „întâmplătoare” făcută într-un hotel 
din București, în martie 2004). 


Redând în conţinutul acestui capitol diferitele caracteristici 
principale ale structurării și ale manifestărilor fizice și psihice 
specifice sufletelor fiinţelor spirituale umane „aduse” și aflate la 
„Școlarizarea evolutivă” oferită de planeta Pământ, am urmărit 
un anumit scop: să-i ofer cititorului elementele analitice 
comparative care să-i demonstreze obiectiv „originea 
extraterestră” a tulburătoarelor prezenţe ale unor foarte variate 
tipuri de fiinţe inteligente invizibile - total diferite ca forme și 
structurări funcţionale faţă de „sufletele pământene” -, care, 
venind relativ mai recent cu anumite „misiuni” în spaţiul 
terestru ca adevărate „valuri”, au fost fotografiate și filmate în 
mod repetat de-a lungul a peste două decenii! 


Capitolul 2 
O problemă științifică de mare importanţă 


Forțele Aeriene ar trebui să admită că fenomenul OZN este o 
problemă stiintifică de dimensiuni mondiale, de mare 
importantă potențială. 

Prof. dr. J. Allen Hynek (Experiența OZN) 


În aceste fenomene vizuale, pe care le-am denumit OZN, este 
sigur că există fapte pe care nu le înțelegem si care, în prezent, 
sunt încă relativ inexplicabile. 

Robert Galley - ministrul francez al Apărării 
(interviu din 21.02.1974) 


OZN: ficțiune sau „problemă majoră” a omenirii? 


Una dintre noile ramuri literare lansate în cursul secolului XX 
a dezvoltat treptat o temă cu accente scientizate, neacceptată 
însă științific, dar care în fondul ei deține ample „adevăruri” ce 
ies lent la iveală și se vor impune treptat: Pa/eoastronautica. 
Aceasta a început prin a reda variate tradiţii și deosebite 
consemnări antice și medievale de la diferite popoare, care 
împreună ar indica manifestări prelungite ale unor uimitoare 
apariţii luminoase pe cerul planetar, dintre care unele au 
coborât și pe solul terestru. Mai mult, pe diferite continente, din 
„straniile care cerești” ar fi ieșit fiinţe cu puteri miraculoase, 
care au rămas perioade prelungite în zonele populațiilor 
respective, fiind venerate și zeificate pentru acţiunile lor 
civilizatoare. Ca exemple foarte sugestive ale unor texte vechi 
care oferă asemenea relatări mai ample provenind din 
Antichitate, sunt de citat: Cartea lui Enoh, precum și volumele 
autorului Z. Sitchin privind zeii coborâţi la popoarele antice! din 
Orientul Apropiat; Bhagavad-Gita”, din Orientul hindus; miturile 


19 Le Livre d'Enoch, Editura Robert Laffont, Paris, 1975; seriile de 
traduceri ale volumelor autorului Zecharia Sitchin privind îndelungata 
convieţuire a veniţilor din spaţiu cu poporul american - publicate 
începând din 1999 de Editura Aldo Press şi mai recent de Editura 
Livingstone, Bucureşti. 

20 Swami Prabhupada, La Bhagavad-Gita telle qu'elle est, Editura 
Bhaktivedanta, Paris, ediţia a Il-a, 1977. 


Chinei antice?!; Antologia literaturii precolumbiene??, din zone 
centrale americane. 

Dar adevăratele demonstraţii ale „realei continuității a vizitării 
Pământului de fiinţe venite din spaţiu”, prin „manifestări 
materiale” tot mai impresionante, s-au declanșat parcă în mod 
dirijat de la neștiute „niveluri galactice” în a doua jumătate a 
secolului XX: la început, în mediul aerian mai apropiat solului, 
iar treptat, și cu „aterizări” și chiar cu unele „răpiri” ale 
localnicilor, aduși temporar sub hipnoză la bordul unor 
impresionante aparate de zbor. 

Faţă de adevărate valuri de „apariţii și manifestări ale 
străinilor”, printr-un consens discret al autorităţilor din 
majoritatea statelor lumii și al principalelor comunităţi științifice 
din statele mai avansate, s-a căutat însă o temperare sau chiar 
o anihilare a interesului public privind  tulburătoarele 
manifestări: se dorea evitarea unei anumite temeri extinse la 
întreaga omenire, dar și a  bruscului dezechilibru între 
cunoașterea științifică și educaţională anterioară faţă de cea 
demonstrată de „straniile și neînţelesele manifestări ale unor 
fiinţe inteligente mult avansate”. În acest sens au fost create 
diferite „comisii (pseudojștiinţifice”, cele mai importante fiind 
formate în SUA, care, prin metode de amăgire psihologică - 
larg difuzate prin anumite mijloace de comunicare în masă - și 
prin ascunderea efectivă a faptelor, încercau să discrediteze 
orice observaţie tehnică sau vizuală a vizitelor extraterestre 
survenite pe întinsul globului terestru. Dar înregistrările tot mai 
impresionante ale „demonstraţiilor” - care se înmulţeau cu 


21 Yuan Ke, Miturile Chinei antice, Editura Ştiinţifică şi Enciclopedică, 
Bucureşti, 1987. 

22 Fr. Păcurariu, Antologia literaturii precolumbiene, Editura Univers, 
Bucureşti, 1973. 

23 Printr-un discret consens internaţional, chiar din ultimii ani ai 
deceniului 4 din veacul trecut s-a decis peste tot în lume tăinuirea sau 
ridiculizarea observărilor şi a manifestărilor OZN; în SUA au fost 
constituite cu acest scop chiar „comisii (pseudoştiinţifice”, cele mai 
active fiind Proiectul Blue Book şi Comitetul Condon. Dar, după două 
decenii, devenind ele însele ridicole în urma evoluţiei manifestărilor 
OZN, asemenea comisii au fost desfiinţate, lumea ştiinţifică 
înțelegând în mod realist că trebuia să se orienteze către adevărata 
perspectivă de progres: căutarea inteligenţelor extraterestre şi 
eventuala comunicare cu acestea. 


zecile, sutele, ajungându-se la mii de manifestări ale unor 
„aparate de zbor mereu neidentificabile” ce evidenţiau tehnici 
funcţionale uimitoare - au compromis treptat „comisiile oficiale” 
și autorităţile care dezinformau publicul. De altfel, s-a format 
treptat și o nouă ramură literară informaţională (o parte 
cultivând senzaţionalul, adesea menţionând în titlu referiri la 
„Farfuriile Zburătoare”, însă o altă parte ce prezenta analize cu 
tente scientizate, folosind în titlu și în conţinut o denumire mai 
tehnică: „Obiectele Zburătoare Neidentificate”2%). Ambele genuri 
oferind continuu informaţii tulburătoare și protestând împreună 
împotriva tăinuirilor și a dezinformărilor „oficiale” au determinat 
astfel formarea treptată a unui important curent în opinia 
publică mondială care critică tot mai vehement atitudinea 
autorităților. Astfel, tot mai mulţi oameni de știință au început 
să ia atitudine față de lipsa de onestitate oficială, intervenind 
atât prin expuneri publice, cât și prin unele cărți bine 
documentate; asemenea acţiuni au fost declanșate chiar de 
reputați profesori universitari din SUA”, acolo unde colegi mai 
puţin onești au format importante echipe de dezinformare. 
Presiunea publicului, fiind însă tot mai vehementă în ce 
privește solicitarea prezentării cât mai obiective a amplei 
„probleme științifice de dimensiune mondială, demonstrată de 
manifestările OZN”, a impus la rândul ei - treptat - o constatare 
de bază, care datorită faptelor tot mai evidente (cât și unor 
factori puțin  știuţi) a determinat brusc o dezvoltare 
spectaculoasă: în fond, umanitatea terestră ajunsese, prin 
valurile manifestărilor OZN, la înţelegerea realistă a faptului că 
nu ar fi „singura omenire” din Galaxie. Prin urmare, sosise 
timpul să se orienteze științific, filosofic și chiar tehnologic spre 


24 Integrându-mă de la început în noul curent al informării publice 
prin cărţi cu demonstrări scientizate privind importanţa ştiinţifică a 
analizării manifestărilor OZN, am scris primele cărţi de acest fel la noi 
în ţară: OZN - o problemă modernă (1973) şi Enigme în galaxie 
(1983). 

25 Prof. dr. James McDonald: Objets volants non identifiés, Editura 
GEPA, Paris, 1969; Prof. dr. J. Allen Hynek, The UFO Experience, H. 
Regnery, Chicago, 1972, Editura Dacia, Cluj-Napoca, 1978; Prof. dr. 
Jacques Vallee, A/te dimensiuni, Editura Valdo, Bucureşti, 1993; Prof. 
dr. Miceal Ledwith şi prof. dr. Klaus Heinemann, The Orb Project, Atria 
Books, SUA, tradusă la Editura Adevăr Divin, Braşov, 2007. 


abordarea solidă a acestui nou orizont al evoluţiei actualei 
civilizaţii! Astfel, în cadrul NASA din SUA a fost pus la cale un 
complex program de cercetare științifică, care în primii ani s-a 
desfășurat sub sugestiva denumire The Search for 
Extraterrestrial Intelligence. (O sinteză oferită cunoaşterii 
publice a fost editată de NASA în 1979.) Coordonatorul amplului 
studiu, profesorul universitar dr. Bernard Oliver, s-a documentat 
îndelung în „problema OZN”, exprimându-se repetat, încă de la 
începutul anilor '70, în următorul mod?*: 


„Astăzi, o mare parte a oamenilor de știință sunt dispuși să 
accepte că viața este ceva comun în Univers, că multe civilizaţii 
au existat și încă mai există în Galaxia noastră și că multe ar 
putea fi mai avansate decât a noastră... Dacă ipotezele noastre 
sunt exacte, punându-ne în legătură cu aceste civilizații, vom 
avea posibilitatea să intrăm în posesia unui imens patrimoniu de 
cunoaștere, poate deja transmisă, repet, de la planetă la 
planetă, de la civilizaţie la civilizaţie, încă cu miliarde de ani în 
urmă... 


Într-un asemenea context, treptat, această „problemă 
științifică de importanţă mondială” a ajuns să fie inclusă în 1978 
pe ordinea de zi a mai multor ședințe chiar în cadrul 
Organizaţiei Naţiunilor Unite. Către finalul dezbaterilor au fost 
invitați să o prezinte doi oameni de știință bine documentațţi - 
profesorii universitari dr. J. Allen Hynek (consilier al Forţelor 
Aeriene ale SUA în „problema OZN”), dr.Jacques Vallée 
(recunoscut în cercurile științifice ca un foarte bine informat 
cercetător al manifestărilor OZN) și aviatorul american 
Lawrence Coyne, care, în cursul unui zbor cu elicopterul (în 
octombrie 1973), împreună cu echipajul, „a trăit o demonstraţie 
fantastică oferită de un OZN” ce se apropiase mult de aparatul 
terestru. După câteva ședințe în cadrul Adunării Generale și 
după prezentarea expusă de cei trei invitaţi în cadrul 
Comitetului Politic Special, iată partea esenţială a textului 
decizional emis la a 47-a ședință, din 10 decembrie 1978: 


Adunarea Generală a luat act de declaraţiile făcute și de 


26 Prof. dr. Carl Sagan, Communication with Extraterrestrial 
Intelligence, MIT Press, Massachusetts, SUA, 1973. 


proiectele de rezoluție prezentate la a 32-a și la a 33-a sesiune 
privind obiectele zburătoare neidentificate și fenomenele 
conexe. 

Comitetul Politic Special recomandă Adunării Generale 
adoptarea consensului următor: 

Adunarea Generală invită Statele Membre interesate să ia 
dispoziţiile voite pentru a coordona, pe plan naţional, cercetarea 
științifică și studiile privind viaţa extraterestră, incluzând și 
obiectele zburătoare neidentificate, și de a-l informa pe 
Secretarul General despre cazurile observate, despre cercetarea 
acestora și despre evaluarea acestor activități... 


Așadar, după trei decenii de tăinuiri și deformări dirijate ale 
informaţiilor privind prezenţa reală și manifestările într-adevăr 
încă stranii pentru știința modernă actuală, „problemei OZN” i s- 
a recunoscut importanţa majoră pentru întreaga omenire. 
Desigur, în arhive există în continuare foarte multe înregistrări și 
descrieri documentare rămase „secrete”, care - parţial - vor fi 
valorificate științific. Dar, deși către sfârșitul secolului XX 
prezenţele şi manifestările OZN s-au redus- desigur, 
intenționat - tot mai mult, valurile succesive de apariții și 
demonstrații pe cerul şi la solul terestru şi-au îndeplinit 
misiunea programată de inteligențe încă neștiute: în doar 
câteva decenii, întreaga omenire pământeană a eliminat 
antropocentrismul medieval din gândire şi din educația 
generală, preluând orientarea către înțelegerea faptului că „nu 
suntem singurii oameni din Univers” și că în realitate „am fost 
creați și aduși pe această planetă” cu un anumit scop cosmic; 
fiind fiinţe spirituale întrupate, oamenii trebuie să evolueze prin 
cunoaștere și spiritualitate pentru a ajunge treptat la deblocarea 
tuturor capacităţilor latente existente în ființa noastră, pentru a 
ne îndeplini apoi rolul cosmic hărăzit - acela de a deveni și noi 
„Mici creatori” pentru a înfrumuseţa în continuare gigantica 
Creaţie Cosmică, aflată în permanentă dezvoltare. 


Un OZN și mai multe „întâmplări” 
În anii '60 ai veacului trecut am văzut câteva fotografii ale 


unor OZN „strălucitoare” publicate ca o curiozitate, fără 
explicaţii, de revista franceză Science et Vie și am fost atras de 


o problemă tehnico-știinţifică cu totul deosebită: cum poate fi 
realizată strălucirea învelișului evident metalic al unui aparat de 
zbor și care ar fi în sine utilitatea tehnică a acestei străluciri? De 
fapt, cunoșteam fenomenul fizic numit „efectul Corona”, și 
anume producerea în anumite condiţii a radiaţiilor luminoase la 
suprafața părţilor metalice (în special la proeminențe) ale 
instalaţiilor de înaltă tensiune: la valori ridicate se produc 
ionizări ale aerului înconjurător, care generează mini-efecte 
luminoase filiforme prin activarea electronilor atomilor gazelor 
din aer, care emit astfel fotoni luminoși. Dar acest fenomen 
începe de la nivelul tensiunilor înalte de cel puţin 30.000 de 
volti, fapt ce ar impune existenţa la bordul unor asemenea 
aparate de zbor a unor generatoare electrice speciale și a unor 
transformatoare pentru tensiuni înalte, dar și a unor izolaţii 
interioare faţă de întregul înveliș metalic, devenit periculos 
pentru întregul echipaj și pentru întreaga aparatură funcţională 
de la bord! Deși mi se părea imposibilă o asemenea rezolvare 
tehnică atât de complicată, din lipsa altor dovezi am menţinut 
această ipoteză câţiva ani - transmiţând-o (în anul 1968) și unei 
agenţii de presă americane care, prin Agerpres, mi-a cerut 
explicaţii privind importanta manifestare OZN din ţara noastră, 
din apropierea orașului Cluj. Mai târziu am prezentat sintetic 
această ipoteză în prima mea carte, apărută în 1973, printr-un 
subtitlu sugestiv: Aerodinamica electrostatică. De altfel, în carte 
am susținut-o prin experimentele efectuate de specialiști 
americani (despre care am aflat în acel an), care doreau să 
elimine, în cazul avioanelor de mare viteză, boomul sonic printr- 
un fronton al aripilor menţinut la un înalt potenţial electric. 

Însă, mutându-mă în acei ani la Cluj (denumirea orașului a 
fost completată ulterior și cu numele Napoca), un „șir de 
întâmplări” m-a orientat treptat către o altă înţelegere a 
modului de producere a „strălucirii OZN-urilor”. Primele fapte 
din „șir” au avut un conţinut mai simplu. Aș începe prin a cita 
întâlnirea întâmplătoare cu un profesor universitar de la 
Institutul Politehnic, care, aflând despre preocupările mele 
paralele în acest domeniu, m-a invitat să fac o expunere 
scientizată în fața unui grup de profesori atrași de subiect și a 
unei săli pline cu studenţi dornici de informaţii mai extinse. 
După un timp, în august 1968, în timpul unei excursii turistice în 
străinătate, o altă întâmplare, aparent simplă, avea să aibă un 


efect nebănuit: într-o librărie de lângă o universitate, întrebând 
dacă aveau cărţi despre OZN-uri, pe un raft aproape de tavan 
vânzătorul a găsit un ultim exemplar al cărții autorului american 
Frank Edwards?”, care avea și unele ilustrări documentare. 

Către sfârșitul acelei luni august, o nouă întâmplare avea să 
aibă consecinţe tot mai frapante, dintre care unele aveau să-mi 
deschidă noi orizonturi cognitive și noi activităţi, paralele faţă de 
cele profesionale: cu zece zile înainte de a reveni în ţară, însuși 
secretarul comisiei tehnice din care făceam parte în cadrul 
Institutului de Proiectare - tehnicianul Emil Barnea - fotografiase 
în mod repetat o ciudată „farfurie zburătoare”, care în amiaza 
zilei de 18 august 1968 coborâse mult deasupra unei poieni din 
pădurea Baciu (din apropierea Clujului)! Emil Barnea nu a 
difuzat fotografiile manifestării acelui obiect aerian neobișnuit, 
mi-a așteptat reîntoarcerea și mi-a prezentat cele cinci imagini 
obținute succesiv, cerându-mi părerea și unele explicaţii; i-am 
arătat importanţa lor documentară, iar el mi-a oferit primele trei 
poze și porțiunea de film cu negativele respective, pentru a le 
face cunoscute public. Din obișnuinţă, am consultat în prealabil 
doi specialiști în tehnica fotografică în legătură cu porţiunea de 
film; analizând cu atenţie negativele, aceștia mi-au confirmat 
separat lipsa dovezilor vreunui trucaj. Fiind intrigat însă la a 
doua fotografie de o umbrire „nelogică” pe rebordul ciudatului 
obiect - față de prima fotografie și faţă de poziţia soarelui -, la 
Facultatea de Arhitectură s-a făcut o machetă; aceasta a fost 
fotografiată la lumina amiezii în poziţiile din primele două 
fotografii, evidențiind clar un fapt: umbrirea ce părea produsă 
de domul obiectului pe rebord era normală în prima poză (figura 
25), dar în cea de-a doua (figura 26) avea o altă cauză - era un 
fenomen fizic inexplicabil. Acest fapt avea să fie constatat peste 
aproape patru ani și de fotografi experţi din Franţa și de 
expertul G. Delcorps de la laboratorul LAET din Bruxelles 
(specializat în verificarea veridicităţii înregistrărilor fotografice). 
Analizând detaliat pozele, am constatat și alte fenomene fizice 
stranii: în poza a doua contururile aparatului aerian erau difuze, 
suprafața domului părând mai luminoasă; dar clișeul pozei a 
treia înregistrase un fenomen șocant: o parte din rebord se 


27 Fr. Edwards, Flying Saucers - Serious Business, L. Stuart, New 
York, 1966, tradusă cu titlul Farfuriile zburătoare - o chestiune 
serioasă la Editura Ştiinţifică, Bucureşti, 1969. 


„dematerializase”! (Am publicat fotografia respectivă și detaliul 
mai clar în cărţi anterioare?8.) 

Față de aceste ciudăţenii fizice și față de coborârea evident 
voită a aparatului aerian pentru a fi fotografiat, am considerat 
utilă informarea publică și am redactat un articol ilustrat, care la 
mijlocul lunii septembrie a fost preluat spre publicare de 
principalul ziar local. Dar în dimineaţa tipăririi sale a survenit o 
altă întâmplare, care a condus la fapte ieșite din comun. În mod 
ciudat, tocmai în acea dimineaţă a venit la Institutul de 
Proiectare ziaristul Ludovic Roman (care s-a recomandat a fi 
reporterul local al Agerpres), voind să mă cunoască și să mă 
invite la o discuţie particulară privind preocupările mele 
paralele. Spunându-i că în pădurea Baciu a fost fotografiat 
anterior un OZN și că articolul intră la tipărire, a plecat rapid și a 
intervenit la nivel politic pentru ca textul respectiv să nu mai 
apară în acea zi în ziarul local - pentru ca întregul caz să fie 
transmis mai întâi la conducerea Agerpres! Apoi mi-a cerut 
telefonic ca după-masă să vin cu filmul la laboratorul său, 
pentru a face copii care să fie trimise urgent cu avionul la 
București. Convins că astfel cazul va fi difuzat în întreaga ţară, 
am colaborat la realizarea copiilor, la care am adăugat și 
copierea din cartea străină a principalei imagini a unui OZN total 
asemănător (mai mic însă) care în august 1965 coborâse chiar 
mai mult lângă o șosea din California, cu același scop evident: 
pentru a fi fotografiat repetat până la dematerializarea sa! Acea 
dovadă a realităţii acestor „farfurii zburătoare” asemănătoare 
avea să fie de mare importanţă în ziua următoare. Impresionat 
de fotografiile atât de categorice, a doua zi directorul Agerpres 
a intrat cu o serie de probleme de importanţă majoră chiar la o 
ședință a guvernului, prezidată de președintele ţării, și la final a 
arătat setul de poze ale OZN-urilor pentru a întreba dacă se 
permite sau nu publicarea cazului de lângă Cluj. Din relatarea 
directorului redată ulterior reporterului clujean a rezultat că 
acele poze au circulat din mână în mână la toți oficialii prezenţi 
acolo; în final, președintele a cerut o verificare mai extinsă din 
partea autorităţilor locale și, dacă se confirma realitatea cazului, 


28 Am prezentat reproduceri ale celei de-a treia imagini a OZN-ului 
din pădurea Baciu în cărţile OZN - o problemă modernă; Lumi 
invizibile; OZN eterice; Seniorii cosmosului; Uimitoarele fenomene din 
invizibil şi energiile benefice. 


acesta putea fi prezentat în presă - dar în mod restrâns. Astfel, 
în ziarul oficial Scânteia a apărut pe 18 septembrie 1968 o 
scurtă relatare a evenimentului, reluată succint și de TVR. Dar, 
în dimineaţa acelei zile, ministrul Informaţiilor, telefonându-i 
prim-secretarului de partid al judeţului Cluj și constatând că nu 
știa nimic despre OZN, l-a ironizat. Ca urmare, acesta a 
convocat o „plenară fulger” a comitetelor de partid ale judeţului 
și orașului Cluj, iar eu împreună cu Emil Barnea și cu reporterul 
Ludovic Roman am fost aduși cu o mașină pentru a informa 
plenul reunit. (Intrucât Emil Barnea a spus că nu poate explica 
nimic, mi s-au acordat două minute pentru expunerea cazului. 
Prezentarea pe care am făcut-o, cu extensii privind fenomenele 
fizice specifice, a durat totuși vreo jumătate de oră. La final, mi 
s-a urat să construiesc cândva și eu un asemenea aparat 
zburător...) Către miezul nopţii următoare, mi s-a trimis o 
mașină ca să merg la observatorul astronomic și să-i prezint 
profesorului universitar (care era directorul acestuia) fotografiile 
și aspectele funcţionale sesizate. Întrucât în anii '60 astronomii 
respingeau originea extraterestră a OZN-urilor și însăşi 
posibilitatea existenţei altor civilizaţii galactice, profesorul a fost 
foarte surprins de fotografii și de însăși existenţa unei cărți 
străine privind seriozitatea „problemei OZN”. (Abia după 
simpozionul științific al vârfurilor astronomiei din SUA și Rusia, 
desfășurat în septembrie 1971 la observatorul Biurakan din 
munţii Caucaz, la care s-a stabilit necesitatea programului 
internațional CETI de cercetări astronomice privind Comunicarea 
cu Inteligența Extraterestră, astronomii din întreaga lume și-au 
schimbat atitudinea și față de „manifestările OZN"”.) 

Fiind convins de importanţa științifică a fotografiilor obţinute 
de Emil Barnea, am dorit să le fac cunoscute și în ţări din 
Occident, după ce Agerpres mi-a solicitat să redactez o 
descriere a cazului pentru a fi transmisă principalei agenţii de 
presă din SUA, la cererea acesteia. Apoi, treptat, am început să 
trimit câtorva reviste profilate pe tematica OZN, mai cunoscute 
în Occident, copii ale imaginilor și descrieri asociate cu schiţe 
ale traiectoriei ciudate și cu calcule matematice ale mărimii 
straniului obiect. Am debutat cu revista englezească Flying 
Saucer Review (la care aflasem că unele mari universităţi din 
țări avansate erau abonate permanent, ca sursă de informare și 
documentare obiectivă); după verificări prealabile ale 


autenticității imaginilor, articolul trimis mi-a fost publicat sub 
titlul „Flying Saucer over Cluj, Romania”. Ulterior, trimițând 
articole cu ilustrare și altor reviste cu largă difuzare, au urmat și 
alte publicări??. O atenţie deosebită am primit din partea revistei 
franceze Lumieres dans la Nuit, care a insistat în prealabil 
asupra expertizei mai extinse a fotografiilor. În vol. 14, nr. 
114/1971 a publicat primele două imagini chiar pe copertă, iar 
în textul articolului redactorul-șef F. Lagarde a introdus rezultate 
ale  expertizelor solicitate unor specialişti francezi și 
laboratorului belgian LAET (menţionat mai sus). lată un citat din 
raportul expertului belgian G. Delcorps de la acest laborator 
specializat în depistarea trucajelor fotografice: 


Absența unor probe sesizabile ale unui eventual trucaj și 
concluziile experţilor precedenţi mă fac să concluzionez că cele 
două fotografii aflate la mine prezintă elemente majore ale 
autenticităţii. 


Interesant sub aspect științific, legat de porţiunea întunecată 
apărută în mod ilogic în a doua poză (pe care am menţionat-o 
mai sus), iată și un citat din raportul unui expert francez, 
introdus în articol: 


În legătură cu fotografiile din România am ajuns la aceeași 
concluzie ca dl Delcorps. Trebuie de asemenea să mă alătur lui 
și nu este pentru prima oară: umbrele nu au nimic de-a face cu 
lumina soarelui. 


Aveam să constat mai târziu același lucru și în cazul „umbrei 
logice” apărute pe rebord în prima fotografie (figura 25). 


29 În străinătate mi-au fost publicate următoarele articole în reviste 
ufologice: Anglia: Flying Saucer Review, vol. 15, nr. 6/1969, „Flying 
Saucer over Cluj, Romania”; Franţa: Phénomènes Spatiaux, nr. 
24/1970, „Soucoupe volante sur Cluj, Roumanie”; Canada: Canadian 
UFO Report, vol. 1, nr. 7/1970, „Flying Saucer over Romania”; Franţa: 
Lumieres dans la nuit, vol. 14, nr. 144/1971, „Analyse minutieuse des 
photos prises à Cluj (Roumanie)”; Lumières dans la nuit, vol. 15, nr. 
116/1972, „Nouveaux aspects sur le cas de Cluj (Roumanie)”; 
Germania: Magazin für Grenzwissenshaften, vol. 2, nr. 7/1994, „Flying 
Saucer over Cluj (Rumâănien)”. 


Această revistă franceză mi-a publicat și un al doilea articol în 
anul următor (vezi nota 11), prin care am evidenţiat începutul 
dematerializării unei părţi a rebordului, fenomen vizibil clar în 
cea de-a treia fotografie obţinută de Emil Barnea. 

Articolele respective au avut un îndelungat ecou în ţările 
apusene; în anii următori am primit solicitări pentru a da 
explicaţii, dar și invitaţii pentru a conferenţia la două congrese 
„ufologice” internaţionale: în Italia, în iunie 1977, și în Spania, în 
iunie 1979 (terminată cu ovaţiile întregii asistenţe: „Viva 
Romania, viva Romania”!). După ce am trimis fotografiile „OZN 
de la Cluj” și cunoscutei organizaţii ICUFON din SUA, dedicată 
cercetării scientizate a manifestărilor OZN, directorul acesteia, 
C.S. von Keviczky, mi-a trimis ulterior, cu mulţumiri, un material 
documentar și o informaţie deosebită: la congresul ufologic 
internaţional pe care l-a organizat în 1977 în staţiunea Acapulco 
(Mexic), a montat măriri ale celor trei imagini ale OZN-ului 
fotografiat în România, care au impresionat întreaga asistenţă și 
au suscitat ample comentarii explicative. 

La noi în ţară, prezentarea publică a fotografiilor, asociate cu 
explicaţii și ipoteze scientizate, a început în anul 1968 la Cluj 
printr-un articol în revista culturală Tribuna și prin câteva 
expuneri în fața unor asistenţe foarte numeroase; după ce am 
plecat din acest oraș, am extins activitatea de informare publică 
în 1973 prin cartea OZN - o problemă modernă și am completat- 
o la diferite intervale cu alte cărţi și cu articole în unele 
publicaţii (din București și din lași). Privind în trecut, o impresie 
subiectivă mi-a sugerat că șirul extins al întâmplărilor legate de 
manifestarea stranie a acelui OZN nu ar fi fost chiar cu totul 
„întâmplător”. 


Enigme tulburătoare și dezvăluiri uimitoare 


Mai recent, am fost contactat de doi cercetători știinţifici 
pentru a le oferi informaţii și materiale documentare privind 
acel OZN din pădurea Baciu, căci doreau să elucideze pentru 
public manifestările sale stranii, dar „uitate”. Am fost astfel 
antrenat într-o „altă întâmplare” foarte complexă... 

După plecarea lor, am scanat fotografiile originale făcute cu 
aparatură mai bună de reporterul clujean, dorind să fac un set 
de copii de rezervă; la redare prin calculator, am căutat să 


accentuez contrastul la imaginea „aparatului zburător” pentru a 
detalia contururile. Programul cu care lucram are în acest sens 
câteva posibilități simple de reglare. Acţionând funcţia 
saturation, au apărut brusc pe ecran unele fenomene fizice cu 
totul șocante, care nu mi-au apărut niciodată, la nici una dintre 
numeroasele imagini cu prezenţe și fenomene deosebite cărora 
am căutat să le redau contrastul detaliilor (și nici la verificarea 
actuală a unor poze alb-negru făcute în același deceniu)! 
Copierea acelor fotografii originale mi-a oferit o „demonstraţie 
materială categorică” privind existenţa unor fenomene fizice 
foarte reale, dar care sunt evitate încă de cercetările „oficiale”: 
în plus față de informaţiile transmise de radiaţiile solare 
reflectate din întregul cadru vizat de aparatul de fotografiat și 
care au impresionat ca imagini clișeele respective, substanţele 
lor fotosensibile au fost impresionate și de alte energii- 
informații, produse de acea „sursă” din aer! Acestea fiind emise 
însă la frecvenţe vibratorii mai ridicate față de cele ale 
radiaţiilor din domeniul vizual (specific fabricării filmelor 
fotografice), nu au mai fost transpuse în imagini, dar au fost 
totuși reținute de substanțele chimice ale clișeelor! Chiar mai 
mult: la copierile pe hârtie fotografică, aceste „alte energii- 
informaţii” au fost preluate odată cu „energiile imaginilor 
vizuale” de peliculele fotosensibile ale hârtiei fotografice, care, 
în mod similar, au reprodus numai imaginile domeniului de 
frecvenţe ale spectrului vizual; or, la fel ca la clișee, și în acest 
caz substanţele fotosensibile ale hârtiei fotografice au preluat 
acele alte energii-informaţii și chiar le-au „arhivat”! lar această 
„arhivare” a condus la o surpriză cu totul deosebită: scanerul și 
apoi placa video a calculatorului au preluat în continuare toate 
energiile-informaţii conţinute de fotografiile iniţiale, atât cele ale 
imaginilor alb-negru, cât și cele „arhivate”. Evident, au redat la 
început pe ecran imaginile normale ale cadrelor vizate, însă, în 
momentul în care am modificat nivelul frecvenţei vibratorii 
pentru detaliere, prin rezonanță au apărut și înregistrări ale 
unor fenomene invizibile tulburătoare, ale căror energii- 
informaţii radiau la frecvențe armonice și au fost preluate 
simultan de clișeele respective! (Insă din experienţa acumulată 
prin acest gen de fotografii și chiar prin verificare 
experimentală, trebuie să menţionez un fapt general: nu orice 
persoană obţine fotografii din invizibil. Fotograful amator sau 


profesionist trebuie să aibă capacitatea de prelua și transmite 
radiaţiile-informaţii emise într-un alt spectru radiant, trebuie să 
fie un „medium” corespunzător domeniului spectral respectiv! O 
confirmare clară a acestui fapt a fost publicată și de savantul 
fizician dr. William A. Tiller - profesor emerit la Universitatea 
Stanford, SUA - în textul științific „Cuvânt Înainte” scris pentru 
cartea The Orb Project“, publicată de doi profesori universitari. 
Or, Emil Barnea a avut această capacitate de „medium”!) 

Dar ceea ce nu este cunoscut marii majorităţi a fotografilor 
profesioniști și amatori și nici producătorilor de pelicule 
fotosensibile este un fapt pe care chiar și fizicienii îl evită: 
distinct faţă de spectrul radiaţiilor electromagnetice, specific 
materiilor „grele” care constituie mediul natural terestru și 
cosmic și cunoscut în profunzime de știința modernă, mai există 
și un alt spectru radiant. cel al energiilor specifice „materiilor 
fine invizibile” - necunoscute însă în mod oficial! Totuși, 
existenţa acestor energii „neștiute” a fost aflată încă din 
Antichitate și chiar cercetată experimental, desigur, în mod 
limitat, de persoane dotate cu clarvedere. Apoi a rămas de-a 
lungul timpului cunoscută doar în grupurile restrânse ale 
„iniţiaţilor” și abia în ultimul secol a fost redescoperită în mod 
scientizat de grupuri discrete ale unor cercetători 
nonconformiști. În realitate, tăinuirea medievală a acestor 
cunoștințe a fost continuată în era modernă pe de o parte de un 
pozitivism stagnant, iar pe de altă parte de lipsa tehnologiei de 
cercetare corespunzătoare, fiind astfel păstrate mereu în afara 
sferei cunoașterii științifice „oficiale” și, implicit, a celei publice. 

Prin creșterea continuă a populaţiei terestre și prin ridicarea 
nivelului evolutiv al cunoașterii științifice și spirituale, s-au 
înmulţit - evident, în mod disparat- persoanele care au 
capacităţi de  „medium” de diferite feluri: de exemplu, 
„mediumii fotografi”?! menţionaţi mai sus sau mediumii cărora li 


30 M. Ledwith, K. Heinemann, Proiectul Sfera, Editura Adevăr Divin, 
Braşov, 2010. 

31 In anii '30 ai veacului trecut, iniţiatul român prof. Scarlat 
Demetrescu primise de la un „duh alb-strălucitor” următoarea 
specificare: „...având în vedere că am intrat într-un nou ciclu de mare 
spiritualitate, se vor naşte mai mulţi mediumi fotografi” (citat din 
cartea Din tainele vieții şi ale universului, Editura Emet, Oradea, ediţia 
a IV-a, 2001). 


s-a „deblocat” această capacitate a „clarvederii” structurilor din 
materii invizibile, a prezenţelor de fiinţe care au corpuri 
invizibile și chiar a corpurilor invizibile ale tuturor oamenilor, 
precum și a fenomenelor fizice specifice acestor materii. (De 
fapt, această capacitate generală de „medium” există latent la 
toţi oamenii și chiar la multe animale; totuși, la unii oameni se 
„deblochează” în funcţie de evoluţia lor spirituală, pe când la 
alţii se manifestă numai temporar - în funcţie de anumiţi factori 
biologici.) Or, prin colaborarea oferită de asemenea persoane 
unor cercetători știinţifici din diverse domenii, care cu 
onestitate, dar și cu discreţie au dorit și au căutat să extindă în 
mod necesar aceste „cunoștințe fundamentale” specifice fizici; 
materiilor fine, invizibile, începând din secolul trecut s-au 
deschis noi orizonturi cognitive. Astfel, a apărut în paralel o 
nouă literatură documentară, orientată pe două direcţii 
principale: ramura mai restrânsă are un caracter strict 
„materialist”, prezentând cercetările și primele concluzii ale 
„fizicii a patru materii invizibile”*. Ramura mai extinsă, prin 
cercetarea unor aspecte mai generale, pornind de la 
evidenţierea „corpurilor din materii invizibile” care sunt asociate 
cu trupurile organice ale oamenilor, s-a conectat uneori cu 
științele iniţiatice privind „Adevăratul Om nemuritor - Spiritul 
(invizibil)” și oferă din ce în ce mai multe cunoștințe privind 
„complexitatea fiinţei umane”! Or, și această a doua ramură a 
pus tot mai pregnant în evidenţă faptul că materiile invizibile 
prezintă un spectru energetic deosebit și cu manifestări fizice 
impresionante, dominantă fiind însăși potenta „energie a 
gândirii”! Dar ceea ce este important de menţionat în legătură 
cu prezentarea colaterală de mai sus și cu cea care urmează 
este un fenomen esenţial: atât peliculele fotosensibile, cât și 
copiile pe hârtie fotografică preiau asemenea energii „paralele” 
și „le păstrează” în mod nevăzut, fără ca mulţi fotografi 
profesioniști și amatori să cunoască faptul în sine; astfel, deși au 
fost preluate, se pierd informaţiile din „spectrul paralel” care 
rămân totuși „ascunse”, cu toate că sunt „completări” adesea 
foarte importante. Uneori, aceste energii ale prezenţelor 


32 G. Wachsmuth, Etheric Formative Forces in Cosmos, Earth and 
Man, Anthroposophic Press, New York, 1936; E. Marti, The Four Ethers, 
Schaumburg, Roselle, 1984; T.J. Constable, The Cosmic Pulse of Life, 
Borderland Sciences, Garberville, 1990. 


(fenomenelor) invizibile apar în poze ca efecte care „strică” 
imaginile fotografiate, fiind considerate „defecte” ale filmelor 
sau ale copierii, iar pozele sunt aruncate (deși „conţinutul” lor 
poate fi valoros pentru cunoașterea persoanelor respective și 
chiar pentru cunoașterea științifică). 

Colaborând în decursul anilor cu câteva persoane care aveau 
capacităţi deosebite (pe care le-am verificat treptat) în domeniul 
„percepţiilor extrasenzoriale” ale energiilor specifice materiilor 
invizibile, am constatat că, atunci când îmi descriau separat 
aceleași fenomene, ele erau de fapt singurele „surse” ce puteau 
oferi informaţii reale din acest „alt spectru al radiaţiilor”, pe 
care nici aparatura modernă și nici oamenii de știință nu le 
puteau furniza. Comparând percepțiile acestora, care se 
confirmau reciproc în mod semnificativ, treptat m-am convins că 
necunoscutul fenomen fizic este întru totul real: clișeele 
fotosensibile și apoi hârtia fotosensibilă pentru copierea 
fotografiilor preiau „informaţii transmise prin radiaţiile unor 
energii din ambele spectre”, dar atât clișeele, cât și hârtia 
fotografică le redau ca imagini distincte numai pe cele din 
domeniul radiaţiilor electromagnetice vizibile și le „arhivează” 
pe cele din spectrul unor materii invizibile! 

Revenind însă la „întâmplarea” survenită când am făcut 
recent copii ale fotografiilor originale ale OZN-ului de la pădurea 
Baciu, după redări normale pe ecran ale fiecărei copii alb-negru 
(figura 25 și figura 26) s-au produs pe rând surprize tulburătoare 
atunci când am urmărit un contrast cât mai util (atât analitic, 
cât și pentru tipăriri) prin ușoare reglări ale domeniului de 
frecvenţe vibratorii ale energiilor transmise de placa video. Deși 
pozele iniţiale au fost obţinute de la negativul unui film alb- 
negru cu transpunere pe o hârtie fotografică tot pentru alb- 
negru, chiar pe prima copie mi-au apărut co/orate în roșu-viu 
(figura 27), în mod foarte ciudat, anumite porţiuni cu contururi 
total neregulate de pe corpul aparatului aerian! Cum au putut 
oare să apară pe imaginea redată în negru porţiuni variate viu 
colorate? (Este evident că acea colorare în roșu fusese produsă 
de o radiaţie care avea frecvenţa vibratorie superioară a „culorii 
roșu din domeniul vizibil”.) Dar de ce oare acea surprinzătoare 
„colorare numai în invizibil” nu era un fenomen uniform pe 
întreaga suprafaţă a „obiectului”, care apărea de la început ca 
fiind metalică? Însă clișeul mai înregistrase și un alt fenomen 


invizibil, cu totul straniu: într-o zonă mai apropiată de 
necunoscutul obiect zburător, care în secundele expunerii 
clișeului a staționat pentru puţin timp (manifestare ce 
dovedește în plus că fiinţele inteligente care îl dirijau au dorit 
fotografierea), energia emanată de acesta în spațiul din jurul 
său întreținea un „câmp activant mai extins”. Or, energia 
generată de acel OZN într-un anumit spaţiu ca un „câmp cu 
potente energetice mai ridicate” avea o frecvenţă vibratorie mai 
ridicată decât a radiaţiilor luminii solare, producând un alt 
fenomen foarte ciudat: activase în aer mici aglomerări de 
materii invizibile, care la impulsul respectiv s-au autoorganizat 
în ciudate „forme” cu contururi pătrate! Energiile fundamentale 
cunoscute de fizica modernă nu produc în aer asemenea 
aglomerări geometrice invizibile. Ce formă de energie mai puţin 
cunoscută a produs ciudatul fenomen aerian? Și culmea: unele 
aglomerări au radiat invizibil în roșu, altele în galben, altele în 
verde-deschis, iar altele erau întunecate (activate mai puţin 
intens). Mai mult: unele „forme pătrate”, deși erau activate să 
radieze în culori diferite, se alipiseră între ele fără a-și pierde 
propria culoare a radiaţiei. Extrem de ciudat fenomen, care 
evidenţiază direct „o altă fizică”, necunoscută! 

Câmpul suficient de puternic al energiei activante generat 
într-un spaţiu extins în jurul său de acel Obiect Zburător rămas 
Neidentificat a mai produs un alt fenomen invizibil, la fel de 
semnificativ: a activat extinderea aurelor coroanelor copacilor 
pădurii, colorând în roșu-deschis însăși „ceaţa” materiilor fine 
invizibile care formau aurele din jurul crengilor, prin inducerea 
aceleiași frecvenţe vibratorii în particulele acestor materii. Dar 
și mult: materiile fine invizibile ale aurelor arborilor, activate și 
colorate, erau și ele „modulate geometric” în forme pătrate și 
dreptunghiulare! Dacă fizica „oficială” nu poate încă să explice 


33 În zone în care există energii emise la frecvenţe vibratorii foarte 
ridicate (instalaţii, emisii telurice ş.a.), acestea activează energetic şi 
aurele (corpuri din materii fine invizibile) copacilor (şi chiar ale unor 
flori). Fenomenul apare fotografiat (de acei fotografi şi amatori care 
obţin poze din invizibil) sub forma unor ceţuri colorate emise în jurul 
crengilor; la activări mai intense, din aceste emanaţii sunt antrenati în 
exterior şi „bulgări colorați” nevăzuţi. Am publicat exemple ilustrate şi 
în figurile 9, 10 şi 11 din cartea Sufletele, îngerii şi ce ne ascunde 
ştiinţa (Editura Polirom, laşi, 2017). 


asemenea autoorganizări „impuse” de acel câmp energetic 
activant generat de straniul obiect aerian, fizica paralelă a 
„materiilor fine invizibile” oferă totuși explicaţii. In cadrul 
cercetărilor efectuate de fizicieni nonconformiști, care au putut 
fi realizate deocamdată doar în cazul a patru feluri de materii 
invizibile, denumite provizoriu ca fiind patru feluri de „eter”, s-a 
descoperit un fapt important: când sunt activate energetic până 
la rezonanţa cu frecvențele vibratorii specifice fiecărui tip de 
particule ale celor patru categorii, aceste materii existente în 
cantități mari în aer se autoorganizează în anumite aglomerări 
restrânse, care „își au formele lor caracteristice”! Or, din 
cercetările respective a rezultat că tipul de materii fine care au 
frecvenţa vibratorie specifică cea mai ridicată, și anume tipul 
„eterul vieţii”, se autoorganizează în forme pătrate! Deci 
energia generată de acel OZN ca un câmp energetic activant 
avea o frecvenţă vibratorie foarte ridicată! 

Însă fenomenele fizice dezvăluite printr-o analiză mai extinsă 
și prin mărirea imaginii acelui OZN oferă informaţii profund 
tulburătoare (figura 28)! De fapt, „materialitatea învelișului 
metalic” al „obiectului zburător” a dispărut și imaginea sa se 
dovedește a fi doar o „formă-machetă”, transparentă pe cea 
mai mare parte a suprafeţei sale! Imaginea de bază a 
„aparatului aerian” e uimitoare! Au mai rămas doar silueta 
parțială, dintr-o materie întunecată, a peretelui din partea 
inferioară a „domului” și a conturului său superior, precum și 
silueta parțială a rebordului! Întrucât corpul domului și mare 
parte a rebordului parcă au dispărut într-o „altă realitate” a unor 
radiaţii la frecvenţe ceva mai ridicate, se evidenţiază direct o 
dematerializare a obiectului aerian. Însă prin porţiunea mult 
extinsă a transparenţei domului se dezvăluie analitic că această 
„altă realitate” era de fapt cea de bază: în spatele imagini; 
vizibile a întregului obiect, creată doar pentru a fi văzută de 
pământeni, se afla „altceva”, cu totul impresionant. Pe un fel de 
„placă” din materii gri invizibile, având laturile oarecum egale și 
cu contururi geometrice, au apărut acele „pete roșu-viu” cu 
forme neregulate, care în figura 27 păreau că s-ar afla pe 
suprafaţa superioară a domului. In plus, la marginile plăcii au 
apărut anumite „porțiuni geometrice” colorate în galben, verde, 
albastru. Extrem de stranie imagine! Uimitoare! Toate aceste 
detalii atât de ciudate, interpretate cu ajutorul cunoștințelor 


actuale ale tehnologiei terestre, ar sugera că placa ar fi avut 
circuitele imprimate ale unui anumit program funcţional! 
Așadar, într-un alt domeniu de frecvenţe vibratorii ni s-a 
dezvăluit că ne putem apropia măcar ipotetic de o „altă 
realitate - cea de bază”. Nevăzuta placă geometrică conţinea de 
fapt întregul „program al creării și al manifestării temporare în 
domeniul vizibil' ale unei „farfurii zburătoare aparent metalice”. 
OZN-ul de la pădurea Baciu a fost deci una din atât de 
impresionantele „demonstraţii doar aparent materiale” care în 
deceniile celei de-a doua jumătăţi a secolului XX, prin adevărate 
valuri de apariţii stranii tot mai tulburătoare (așa-zisele aterizări, 
răpiri temporare de oameni, în realitate induse doar hipnotic în 
subconștientul „răpiţilor”), tot mai complicatele /ucrări artistice 
„imprimate” în lanuri de cereale (crop circles) și multe altele au 
continuat „intenţionat” să „tulbure” omenirea terestră, cu un 
anumit prim scop: pentru a o reorienta de la „antropocentrismul 
bigot” către amplul orizont științific și spiritual al coexistenţei 
galactice cu alte omeniri aflate la variate niveluri evolutive! 
Acest scop, inteligent realizat prin demonstrațiile de o 
complexitate mereu crescândă oferite pe întregul glob terestru 
timp de o jumătate de veac, a stimulat în continuare și alte 
etape de progres cognitiv și creativ. După declanșarea acestei 
transformări în însăși „cunoașterea fundamentală a întregii 
omeniri”, urmată de ample transformări științifice - la nivel 


llustrația 10. Impresionantele „imprimări din aer” în ogoarele 
culturilor de cereale din numeroase ţări din lume, având 
„modele geometrice” tot mai complexe, au înmulţit variatele 
demonstraţii ale  „inteligenţelor extraterestre” menite să 
reorienteze gândurile și cunoașterea  știinţifică-creativă şi 
spirituală a pământenilor către noi trepte ale evoluţiei. 


mondial ajungându-se oficial la colaborări internaţionale de 
genul The Search for the Extraterrestrial Intelligence -, valurile 
de manifestări ale OZN-urilor s-au stins treptat către finalul 
secolului XX. Dar acestea au fost completate și cu altfel de 
manifestări, cu același scop benefic de a extinde și accelera în 
continuare reorientările gândirii și ale științelor pământenilor 
către realizările creative ale „civilizaţiilor extraterestre” și către 
„Scopul superior” al continuei evoluţii a tuturor „omenirilor” din 
giganticul cadru al Creaţiei cosmice. 

Ca nouă acţiune intermediară, unul dintre noile orizonturi 
științifice care au fost inspirate de fluxul feluriţilor vizitatori 
galactici și al unor instructori înalt evoluaţi (care au continuat și 
continuă să cerceteze Pământul, oferind implicit și demonstraţii 
care pot fi fotografiate) a fost cel tehnologic al „ieșirii în spaţiu”, 
și anume construirea de „nave”, pentru o primă etapă, utile 
zborurilor interplanetare! Dar în paralel au fost stimulate și 
studii orientate puternic spre viitor: cercetarea posibilităţilor 
tehnice de a străbate uriașele distanţe spaţiale dintre sistemul 
nostru solar și alte zone galactice, din care vin diferiţii vizitatori 
și instructori! Studiile și experimentele tehnologice posibile 
deocamdată au condus la o constatare fundamentală 
tulburătoare: la uriașele distanțe cosmice, deplasările în galaxie 
nu vor putea fi nicicând realizate cu nave spațiale metalice, fie 
și dotate cu cele mai sofisticate motoare posibile. În acest sens, 
în anii '70, cei ai lansării programului internaţional 
Communication with Extraterrestrial Intelligence, savantul 
american prof. dr. Carl Sagan, delegat al SUA la acel simpozion 
al Academiilor de Științe ale SUA și ale Rusiei, declara la un 
interviu: „civilizații mai vechi cu mii sau chiar cu milioane de ani 
față de a noastră ar fi descoperit /egi ale fizicii și ale tehnicii pe 
care noi, cei de acum, nu le-am putea deosebi de magie”. 

Stimulat de această afirmație - valabilă încă în zilele noastre 
și până într-un anumit viitor -, am susținut același lucru în 


cartea Enigme în galaxie (editată în anul 1983), în subcapitolul 
intitulat „Fantastica ipoteză”. Am lansat atunci ipoteza 
nonconformistă a deplasării navelor spaţiale prin prealabila 
dematerializare până la stadiul unui „program” constituit din 
particulele cele mai fine ale materiei, cu reconstituiri temporare 
ale navelor din materii grele în spaţiile planetelor prevăzute în 
fiecare misiune. Dar pe parcursul deceniilor celei de-a doua 
jumătăţi a veacului trecut, ipoteza lansată de savantul Albert 
Einstein privind posibile scurtări ale traseelor spaţiale prin 
„traversări ale pliurilor gravitaționale” („punţile Einstein-Rosen”) 
a fost dezvoltată pe o altă direcţie, mai teoretică: savantul 
american prof. dr. John Wheeler a demonstrat matematico-fizic 
chiar posibila anulare a continuumului spațiu-timp pe traseele 
unor tuneluri topologice spațiale, și anume prin anumite dirijări 
de energii. Desigur, pentru noi, cei de astăzi, asemenea 
„tuneluri” fac încă parte din „magia la nivel spaţial”. Totuși, trei 
fizicieni americani“ au extins acest orizont științific. Într-un 
studiu publicat sintetic sub titlul Raportul de la Pasadena, au 
demonstrat un fapt tulburător: prin încă necunoscute „energii 
negative” se pot crea în lungul „tunelurilor topologice” - altfel 
spus, între  „portalurile intrare-ieșire” - adevărate „viduri 
cuantice” care anulează efectiv „spaţiul-timp”. Tulburătoare 
concluzie! Desigur, pentru generarea continuă a „energiilor 
negative” pe lungimile interstelare imense ale „tunelurilor 
topologice” vor trebui folosite chiar energiile Galaxiei. Va fi 
necesară și descoperirea, cu ajutorul unor uriașe realizări 
tehnice aplicative, a „altor legi fizice”, care pentru noi sunt într- 
adevăr încă de domeniul „magiei”! Dar, deși determinările 
științifice de înalt nivel elaborate de cei trei fizicieni nu au 
exprimat deschis un fapt esenţial, din ele se desprinde direct o 
concluzie mult mai complexă: prin asemenea „tuneluri 
topologice” nu vor putea fi propulsate la viteze fantastice marile 


34 Fizicienii americani Kip Thorne, Michael Morris şi Ulvi Yurtsever (de 
la California Institute of Technology din Pasadena) au dezvoltat studiul 
matematico-fizic al posibilităţilor de realizare a tunelurilor topologice. 
Astfel, au ajuns la concluzia că, prin energii negative, în interiorul 
traseelor pe distanţe imense s-ar putea realiza „viduri cuantice” care 
ar anula efectiv spațiul-timp pentru obiectele care le-ar străbate - dar 
acestea nu pot fi din materii grele. Studiul a fost publicat sintetic în 
revista Physical Review Letters din septembrie 1988. 


și micile nave metalice pe care le poate imagina deocamdată 
tehnologia terestră și nici echipajele formate din oameni 
întrupaţi. Cititorii vor putea să afle și să vadă dovada clară a 
acestui fapt fundamental în capitolul 3, unde am redat cu 
fotografii documentare prezenţa în apropierea Pământului a 
unui grup de „forme radiante imense” și alte „forme radiante 
mai mici” care pulsau, fiind „fiinţe inteligente” - despre care un 
specialist de la NASA oferea (într-un film prezentat publicului) o 
singură explicaţie simbolică: toate formele - mari și mici - erau 
niște „pachete de energie”, care, radiind în ultraviolet, erau 
invizibile! Deşi această formulare nu ne poate înlesni 
înţelegerea lor, ea conţine totuși enunțat sintetic un fapt 
fundamental: nicicând călătoriile intragalactice între diferite 
sisteme solare nu vor putea fi realizate cu nave galactice 
metalice și cu echipaje formate din fiinţe întrupate biologic! 
Toate - atât navele, cât și fiinţele inteligente transportate - vor 
trebui transformate în prealabil prin „dematerializări” în 
asemenea „pachete de energie”, fiecare „pachet” având 
„imprimat” propriul program structural şi funcţional! În raport cu 
scopurile fiecărei „misiuni galactice”, fiinţele inteligente ale 
echipajului își vor putea declanșa prin „magie științifică” 
propriile programe pentru „întrupări” temporare, ale lor și ale 
navelor, urmate la finalul fiecărei acţiuni de reveniri la starea de 
„pachete de energie” pentru reîntoarcere sau pentru 
continuarea misiunii și pe alte planete. Or, într-un atare context, 
demonstrat categoric și prin tulburătorul film difuzat de NASA, 
este cu totul evident uimitorul fapt: nici unul dintre OZN-urile 
care au brăzdat cerul planetei noastre timp de o jumătate de 
veac, apărând ca aparate zburătoare metalice de diferite tipuri 
și dimensiuni, nu a venit din alte sisteme solare ca „navă 
metalică”, ci a venit, împreună cu sufletele fiinţelor care l-au 
dirijat, ca „formă radiantă” din materii fine invizibile, lipsite 
aproape total de greutate. In plus, acestea aveau imprimat 
propriul program funcțional al „rematerializărilor din materii 
grele” specifice planetei vizitate și al „dematerializărilor” după 
terminarea acţiunilor. De altfel, pentru progresul cognitiv și 
pentru convingerea pământenilor, astfel de „dematerializări” au 
fost oferite demonstrativ pentru a fi fotografiate, nu numai 
lângă Cluj, ci și în alte locuri din lume; un caz spectaculos (pe 
care l-am reluat în cartea Seniorii cosmosului la figura 44) apare 


în a patra fotografie făcută de un șofer pe o șosea din 
California? unui OZN foarte asemănător ca model cu cel de 
lângă Cluj. Şi acesta era dirijat de fiinţe inteligente care voiau ca 
„Obiectul” să fie fotografiat, atât ca aparat zburător metalic, cât 
și în faza „dematerializării” demonstrative! Am redat un alt caz 
din SUA în cartea OZN eterice, la figura 125 B. Pentru 
înţelegerea și mai extinsă a „magiilor științifice” la care au ajuns 
civilizaţii galactice mult mai vechi prin asemenea realizări 
extraordinare la nivel intragalactic, „magii” care implică 
folosirea energiilor Galaxiei, s-au obținut fotografii 
„întâmplătoare” din invizibil în zona a trei „portaluri terminale” 
(„porţile cerești zăvorâte” din textele antice egiptene) ale unor 
„tuneluri topologice”, care au fost stabilite dintr-un trecut 
neștiut chiar pe bolta apropiată a cerului terestru! Am primit 
aceste tulburătoare înregistrări fotografice documentare, 
obţinute în anii trecuţi în două locuri din Egipt și chiar într-un loc 
din România și le-am publicat recent (Dezvăluiri din invizibil, 
ediţia a Il-a, Editura Polirom, 2014, figurile 65, 66, 67), întrucât 
sunt menite să completeze demonstrațiile impresionante care 
au fost oferite treptat pentru stimularea progresului cognitiv și 
creativ al pământenilor. 

Insă constatările și afirmaţiile de mai sus nu se bazează doar 
pe prima fotografie din pădurea Baciu. Analize extinse asupra 
copiei celei de-a doua fotografii (figura 29) au oferit dezvăluiri și 
mai convingătoare: în mod real, acel „OZN de la Cluj” a fost o 
„creaţie temporară a unei imagini vizuale cu aspect material 
printr-un „program” imprimat pe „o placă” - alcătuită de 
asemenea din materii fine invizibile -, conceput de fiinţe 
inteligente necunoscute care posedau elemente ale unor științe 
creative cu mult avansate faţă de „știința modernă terestră”. 
Intrucât acestea au identificat „de la înălţime” existenţa unui 
fotograf amator în grupul persoanelor venite în acea poiană, 
prin coborârea „obiectului” au dorit efectiv ca manifestările lor 
să fie fotografiate în mod repetat! Prin logica noastră deductivă, 
pământeană, am considerat că la „bordul aparatului zburător” 
ar fi existat și un „echipaj” format din fiinţe inteligente cu totul 
deosebite, venite din depărtări galactice necunoscute. Dar nici 
în imaginea mărită a obiectului aerian deplasat în altă poziţie 


35 Fr. Edwards, F/ying Saucers - Serious Business, Lyle Stuart, New 
York, 1966. 


(figura 30), care a redat din nou, prin transparenţă, interiorul 
total gol al straniului obiect, nu s-a putut identifica nici un fel de 
prezență asemănătoare sufletelor umane. (Cititorii vor vedea în 
ilustrațiile capitolului următor o bună parte din tipologiile 
fiinţelor inteligente venite în ultimii ani din galaxie ca „suflete 
neîntrupate” pentru „a vizita” Pământul și vor constata că toate 
au o anumită radiaţie specifică, foarte diferită atât între ele, cât 
și faţă de sufletele terestre, prin „formele corpurilor” și prin 
aspectele fizice ale radianţei.) 

La această a doua fotografie, care a surprins o ușoară 
îndepărtare și o anumită coborâre a OZN-ului deasupra pădurii, 
a avut loc o altă dezvăluire total surprinzătoare (figura 29): 
jumătatea inferioară a „obiectului aerian”, ale cărui contururi 
din poza originală (figura 26) erau neclare (fapt ce mă 
determinase anterior să apreciez că suprafaţa obiectului 
începuse să strălucească), dispăruse cu totul, împreună cu 
jumătatea „plăcii din spate a programului”! Evident, fiindcă 
această parte inferioară lipsește, avem impresia 
„dematerializării” parţiale a „imaginii fictive a OZN-ului”. Cu 
toate că acea zonă roșie cu contururi neregulate care părea 
(figura 28) că se afla pe „placa-program” dispăruse cu totul 
odată cu jumătatea inferioară a „imaginii obiectului”, totuși 
câmpul energiei radiate în aer de OZN (de o sursă însă nevăzută 
în interiorul gol dezvăluit în figura 28) activase pe o zonă mai 
extinsă aurele (invizibile) ale copacilor pădurii, din porţiuni ale 
coroanelor. Însă colorarea în roșu a acestor aure era mult mai 
slabă, activarea apărând acum mai accentuată în culoarea 
verde-deschis. Dar și în noua poziţie surprinsă fotografic câmpul 
energiei obiectului produsese în aer acele ciudate aglomerări 
pătrate de materii fine care radiau colorat în invizibil (galbene, 
roșii și verzi); și chiar mai mult, a impus totodată, în mod foarte 
ciudat, și contururi dreptunghiulare la aurele activate ale 
arborilor. Foarte straniu fenomen fizic: o „programare” a unei 
energii dintr-un alt spectru (diferit de cel electromagnetic) se 
manifestă activ ca un câmp doar într-un „spaţiu limitat” din jurul 
acelei imagini a unui aparat zburător realizate complet doar în 
domeniul vizibil! Obiectul era însă „dematerializat” pe jumătate 
într-o „altă realitate” a sa, care era cea de bază, conform 
programului întregii manifestări! Aceste dezvăluiri uimitoare ne 
oferă extins perspectiva unei alte fizici mai ample, care cuprinde 


ca o parte componentă și fizica materiilor grele și a energiilor lor 
specifice, singura studiată în profunzime de civilizația terestră 
actuală... 

Mărirea imaginii din copia celei de-a doua poziţii a OZN-ului 
(figura 30) întărește într-adevăr convingerea că acel obiect 
aerian a fost doar o „creaţie a unei forme-machetă vizuală”. 
Părţi consistente din jumătatea inferioară a obiectului și din cea 
a „plăcii-program” nu mai existau, porţiuni geometrice din placa 
respectivă plutind nevăzute în apropierea „machetei” în urma 
dematerializării parţiale atât de stranii! Mai mult: pe partea de 
„placă-program” rămasă au apărut imprimări geometrice mult 
modificate, atât ca forme și compoziţie, cât și la nivelul 
coloritului. (Apariţia acestor alte imprimări în „placa-program” a 
declanșat oare acea dematerializare a părţii inferioare?) 
Interesantă este, desigur, și menţinerea zonei întunecate a 
restului de perete fictiv al domului: aceasta demonstrează din 
nou că pata întunecată de pe rebord - apărută în mod ilogic în 
cea de-a doua fotografie (figura 26) - nu a fost produsă ca 
umbră a luminii solare și pare a evidenția un anumit rol în 
menţinerea temporară a restului „imaginii vizuale”. 

Nu am mai prezentat și analiza copiei celei de-a treia 
fotografii originale, obiectul zburător fiind surprins la o înălțime 
mult mai mare, care nu oferă distingeri atât de detaliate. De 
altfel, după cum am redat cu ilustraţii în cărţi anterioare și în 
articolul de asemenea ilustrat publicat de revista franceză 
Lumieres dans la nuit, o anumită dematerializare a obiectului 
era evidentă, căci a fost redată și de fotografia alb-negru. Ceea 
ce a apărut în plus la cea de-a treia poziţie (de la înălţime) în 
analiza copiei la domeniul de frecvenţă diferit utilizat și la copiile 
celelalte era o activare în „câmpul energiei radiate în jur” a 
numeroase mici aglomerări pătrate, care radiau însă în verde- 
deschis și doar puţine în roșu. 

In sine, toate aceste dezvăluiri uimitoare oferite de 
tulburătoarele manifestări fizice ale acelui Obiect Zburător 
Neidentificat, realizate printr-un „program invizibil”, evidenţiază 
clar un fapt la fel de uimitor: fiinţe inteligente din altă parte a 
galaxiei, cu un nivel științific mult mai avansat decât al nostru, 
au lansat o acţiune de-a lungul câtorva decenii terestre prin 
care să accelereze progresul civilizaţiei planetei Terra; în acest 
sens, au dirijat și această demonstraţie (din seria multiplelor 


demonstraţii similare) pentru a fi fotografiată și mai târziu 
explicată în limita cunoștințelor actuale, cu deschideri spre un 
orizont creativ mult mai extins. Această acţiune, vizibilă în sute 
și sute de cazuri, în special în zonele mai dens locuite și mai 
dezvoltate din punct de vedere tehnic ale planetei, se pare că a 
avut un ecou deosebit chiar la nivel galactic. După încetarea 
valului acestor demonstraţii, a urmat un alt val, însă doar de 
vizitare a planetei noastre de trimișii câtorva zeci de „rase” ale 
altor civilizaţii mult avansate științific, capabile să se deplaseze 
prin tuneluri topologice. Acest val s-a manifestat în mod variat, 
însă tot mai sporadic, chiar până în zilele noastre. În capitolul 
următor, cititorul va putea să afle despre o parte a acestor 
manifestări; deși acestea sunt mai puţin spectaculoase, 
demonstrează totuși cât de amplă și cât de veche este 
răspândirea în galaxie a Creaţiilor de fiinţe spirituale inteligente 
de tip uman... și implicit a tuturor formelor de viaţă care 
înfrumuseţează încontinuu  impresionantele  profunzimi ale 
Cosmosului Creaţiilor concepute prin Planul Divin. 


Capitolul 3 
Valul „cercetătorilor” veniţi din spaţiu 


După toate probabilitățile, au existat și există civilizaţii în 
galaxie de circa patru-cinci miliarde de ani. Este foarte probabil 
ca multe dintre ele să fi stabilit comunicații interstelare. Poate 
că asemenea contacte s-au desfășurat în Galaxia noastră de 
miliarde de ani. 

Prof. dr. Bernard Oliver (Project Cyclops - NASA-CR-114445) 


Astronautul Edgar Mitchell: Wu am nici o îndoială că există 
viață pe alte planete. Fapt este că noi am fost vizitaţi - întregul 
fenomen al prezentelor aeriene neidentificate demonstrează că 
noi am fost vizitaţi. 

Thomas J. Streicher (Extra Planetary Experiences) 


Destrămarea unei dogme medievale 
În mitologiile majorității populațiilor de pe glob, atât ale 


popoarelor antice care au format civilizații, cât și ale multor 
grupuri tribale mai dezvoltate, a fost consemnată în vechi texte 


sau a fost transmisă de-a lungul mileniilor, sub formă de 
legendă în diverse variante, aceeași emoție colectivă profundă 
produsă de anumite evenimente tulburătoare. In diferite epoci 
vechi au fost văzute în mod repetat pe bolta cerului felurite 
„care” ori „corăbii zburătoare”? sau neînţelese „apariţii 
strălucitoare”, unele coborând pe solul planetar, spre spaima” 
pământenilor aflaţi în apropiere. Mai mult: din cele ajunse pe 
pământ ieșeau adesea fiinţe asemănătoare oamenilor, dar 
având trupuri luminoase. Asemenea ființe demonstrau mereu 
extraordinare puteri miraculoase, uneori chiar dispărând subit, 
impresionându-i profund pe pământenii neștiutori. În întreaga 
lume, straniile fiinţe cerești au fost denumite „Zei”, mulțimile de 
oameni supunându-se peste tot voinţei acestora, aducându-le 
ofrande și închinându-li-se prin diferite ritualuri. Dar unele 
grupuri de astfel de ființe au rămas chiar perioade mai 
îndelungate în mijlocul unor populaţii mai mari, fie ca „Zei 
atotputernici”, fie ca adulaţi „Copii (Fii) ai Luminii”, fie ca 
„Îngeri”%, instruindu-i pe pământeni în vederea unui progres al 
condiţiilor vieţii materiale și apoi spre activităţi creatoare și 
chiar spre elemente ale unor științe incipiente. Cele mai 
impresionante exemple au fost vechile civilizaţii din Egipt, din 
Sumer, din India, din China, din Persia, din Grecia și, mai târziu, 
populaţia Maya. Strania coexistenţă, mai mult sau mai puţin 
prelungită, cu diferitele grupuri de acest fel, rămase în unele 
mituri drept anumite familii de zei sosiți din cer, precum și cu 
„regi divini”* care trăiau în mod miraculos de-a lungul mai 
multor generaţii de pământeni, a condus la formarea și 
cristalizarea unor religii ce aveau ca scop instruirea spirituală a 
pământenilor. Din păcate, bună parte din aceste instruiri au fost 


36 Am prezentat imagini sugestive de acest fel, redate în unele 
cronici vechi, în ilustrațiile cărţii Lumi; invizibile (Editura Polirom, 
1996). 

37 Biblia, Vechiul Testament, /ezechiel, capitolul 1 („Vedeniile 
proorocului lezechiel”), Editura Institutului Biblic şi de Misiune al 
Bisericii Ortodoxe Române, Bucureşti, 1995. 

38 Tăblițele de smarald ale lui Thot, atlantul, Editura Cristal Life 
România, Arad. 

39 Le Livre d'Enoch, Editura Robert Laffont, Paris, 1975. 

40 W.R. Drake, Astralii în Antichitate, Editura Polirom, laşi, 1996; 
Astralii în Orientul antic, Editura Polirom, laşi, 1998. 


deformate ulterior de ideile și cunoașterea limitată ale unor 
slujitori ai cultelor din templele ridicate în cinstea zeilor 
binefăcători. 

Insă în epoca următoare, cea a Evului Mediu, orientarea 
greșită a gândirii și a cunoașterii spre un antropocentrism 
dogmatic și abuziv a dominat în ţările noului focar de civilizație 
care avea să se dezvolte prodigios în vestul Europei și mai apoi 
pe continentele Americii. În lupta pentru eliminarea 
politeismului păgân, în Europa au fost înlăturate cunoștințe 
istorice și mari părţi ale mitologiilor popoarelor care au crezut 
milenii de-a rândul în venirea din cer a numeroșilor zei ce au 
influenţat vieţile oamenilor și ale popoarelor cu care au 
convieţuit într-o „epocă de aur”. Ilmpunând oficial schema 
geocentrică a astronomului Ptolemeu, conform căreia Pământul 
ar fi fost în centrul Universului, diriguitorii culturii din noile state 
europene au impus și credinţa că planeta noastră este singurul 
corp ceresc pe care a fost creat Omul. Această exagerare 
pornită din întunecata gândire medievală lipsită de cunoaștere a 
mers până la crime. Exemplul cel mai cunoscut e cel al 
filosofului italian Giordano Bruno, care a fost ars pe rug în anul 
1600 din cauza convingerilor ferme transpuse într-o lucrare“! ce 
susținea existența unui univers infinit și implicit a unui număr 
infinit de lumi similare celei terestre. Și, chiar dacă după 
moartea sa, în cursul secolului al XVII-lea, astronomii aveau să 
renunţe la concepţia geocentristă, antropocentrismul a fost 
menţinut și în epoca modernă prin materialismul pozitivist 
susținut autoritar de diferite comunităţi științifice care ofereau 
mereu descoperiri și realizări tehnice, însă exclusiv în domeniul 
materiilor grele și al energiilor lor specifice. În acest context, în 
cele două milenii ale erei actuale tezaurul de cunoștințe despre 
extraordinarele evenimente ale apariţiilor și ale manifestărilor 
variatelor grupuri de „vizitatori din ceruri”, zeificaţi pentru 


41 În cartea sa Despre infinit, univers şi lumi, filosoful italian Giordano 
Bruno a afirmat cu convingere extinderea infinită a Universului, în 
cadrul căruia ar exista de asemenea o „infinitate de lumi”. Acceptând 
mai degrabă să se sacrifice decât să-şi renege concepţiile, cuvintele 
sale finale aveau să „rodească” însă abia acum: Pe mine mă puteți 
arde, dar Adevărul spuselor mele nu-l puteţi arde! Abia după aproape 
patru secole, unii fizicieni au început să accepte şi să exprime teoretic 
o asemenea posibilă realitate fundamentală... 


impresionantele lor activităţi civilizatoare, a fost desconsiderat 
și declarat lipsit de importanţă științifică. Mulţimile de descrieri 
ale unor asemenea vizite și chiar anumite cunoștințe științifice 
incipiente, redate foarte concis în mitologiile vechilor popoare, 
au fost apreciate cu regretabilă ușurință ca fiind produse ale 
fanteziei populare, care ar fi fost stimulată de unele fenomene 
fizice naturale ce impresionau sau chiar înspăimântau mulțimile 
de „neștiutori antici”. E adevărat că a existat o alunecare 
subiectivă, mult amplificată, în mod într-adevăr „imaginativ”, 
chiar de unii oameni de știință și unii autori din diferite domenii 
conexe: legendele, miturile transmise oral sau consemnate la un 
moment dat de feluriți scribi antici ar fi fost „dezvoltate” în 
conţinutul lor, generaţie de generaţie, de cei mai feluriţi 
„povestitori” localnici. Din dorința de a-i impresiona și mai mult 
pe cei care îi ascultau, aceștia ar fi amplificat cu fantezii proprii 
relatările din vechime ale feluritelor evenimente care i-au 
înspăimântat sau i-au bucurat pe strămoșii lor. 

Insă în a doua jumătate a secolului XX a survenit un alt gen 
de  „evenimente”, care au tulburat profund concepţiile 
antropocentriste și au mobilizat opinia publică, acum mult mai 
bine informată și mai „activă”, să ceară dezvăluirea tăinuirilor 
dirijate de unele comunităţi științifice rămase în atitudini 
stagnante. Astfel, cum am prezentat în capitolul anterior, pe la 
sfârșitul anilor '40 au început să se manifeste în aer și mai apoi 
și pe sol, în moduri stranii și tot mai tulburătoare, variate 
aparate de zbor total necunoscute și neînţelese de specialiștii 
celor mai avansate state din lume. În doar câţiva ani, prezenţele 
și manifestările acestora au evidenţiat la nivelul întregii lumi 
existența reală a marii probleme a Obiectelor Zburătoare mereu 
Neidentificate. Deși încă din prima perioadă a apariţiilor tot mai 
numeroase a acestor OZN-uri, care produceau fenomene fizice 
tot mai complexe și inexplicabile de știința modernă, autorităţile 
statelor și unii oameni de știință au căutat ca prin metode 
psihologice și felurite tăinuiri să reducă și chiar să elimine 
interesul public, după două decenii s-au schimbat brusc 
atitudinile oficiale: s-a trecut cu precauţie la recunoașterea 
ipotezei originii extraterestre a obiectelor, diferite grupuri de 
savanţi reputați activând reorientarea treptată a gândirii și a 
cercetărilor științifice pe această linie. Primul motto al acestui 
capitol redă în mod foarte semnificativ renunţarea totală la 


dogmaticul antropocentrism medieval, prin deschiderea unui 
orizont mult mai amplu al cunoașterii și mult mai apropiat de 
marile adevăruri fundamentale. Mai mult, după cum am redat în 
capitolul 2, către sfârșitul anilor '70 s-a ajuns la o fază în care 
chiar Organizaţia Naţiunilor Unite a recomandat oficial tuturor 
statelor lumii studiul științific al manifestărilor mereu 
inexplicabile ale straniilor OZN-uri. 

De altfel, acea impresionantă hotărâre a Adunării Generale a 
ONU, chiar dacă nu a fost larg difuzată în mod public, a avut la 
bază nu numai declaraţiile unor înalţi specialiști militari și civili, 
ci și un ferm stimul anterior din partea unui grup de mari 
savanţi din câteva ţări puternic avansate în cercetările științifice 
bazate pe tehnica modernă. Într-o primă reuniune restrânsă 
care a avut loc în mod discret, în septembrie 1971, la izolatul 
observator al astrofizicienilor ruși de la Biurakan, din munţii 
Caucaz, savanții ruși împreună cu cei americani și cu câţiva 
delegaţi din alte trei state avansate au stabilit în comun cel mai 
important program al științei omenirii terestre: programul CETI - 
Comunicarea cu Inteligența Extraterestră! După câţiva ani au 
fost  cooptate și alte state care dispuneau de mari 
radiotelescoape, dar s-a recunoscut ca fiind exagerată 
realizarea „comunicării”. Astfel, deși programul internaţional a 
fost mult extins, i s-a dat un nume mai modest: SETI - Căutarea 
Inteligenței Extraterestre. La scurt timp a fost publicată o 
extinsă sinteză a discuţiilor de foarte înalt nivel științific care au 
avut loc între savanții reuniți la marele observator din munţii 
Caucaz, iar în prefața lucrării“? savantul american prof. dr. Carl 
Sagan sublinia necesitatea reorientării gândirii și a cunoașterii 
științifice la nivelul întregii omeniri spre căutarea și comunicarea 
cu inteligenţele din spaţiu, dar și spre aprofundarea aspectelor 
filosofice și umane direct asociate: 


Cartea este o prezentare a remarcabilei consfătuiri al cărei 
subiect cu numai puțini ani în urmă ar fi fost considerat desigur 
ca o temă de neconceput pentru o discuție științifică serioasă: 
Comunicarea cu Inteligența Extraterestră (CETI). Cunoștinţele 
noastre actuale din științele fizice și ale biologiei au permis să 
se contureze însă faptul că șansele existenţei inteligenţei 

extraterestre sunt cu mult mai mari decât ar fi putut crede 
oamenii de știință cu câteva zeci de ani mai înainte. Cred însă 
că nici un cercetător serios al subiectului nu se va ocupa numai 
de semnificaţia sa, ci tocmai de adâncirea problemelor filosofice 
și umane care decurg de aici. Într-un sens foarte real, această 
cercetare a inteligenţei extraterestre este o cercetare a 
contextului cosmic în care se situează omenirea, pentru a afla 
cine suntem, de unde am venit și care sunt posibilităţile ce se 
întrevăd în viitorul nostru, într-un Univers mult mai vast ca 
întindere și durată decât l-au visat vreodată strămoșii noștri 
(sublinierile ne aparţin - n.a.). 


De altfel, într-o conferinţă de presă legată de importanţa 
pentru întreaga omenire a marelui proiect CETI, Carl Sagan a 
accentuat și un alt aspect fundamental pentru viitor: 


Se poate concepe existenţa unor civilizaţii extraterestre cu 
mult superioare celei de pe Terra, a căror descoperire ar putea 
duce totodată și la cunoașterea unor noi legi fizice și ale 
tehnicii - /egi pe care noi, cei de acum, nu le-am deosebi de 
magie (sublinierea ne aparţine - n.a.). 


Tot la începutul anilor '70, specialiști de la NASA și de la 
marea universitate americană Stanford au elaborat în comun un 
studiu de sinteză științifică“? a „marii probleme CETI”, 
remarcând la rândul lor necesitatea eliminării totale a eronatului 
antropocentrism, cu reorientarea gândirii și a cercetărilor 
științifice spre o treaptă mai înaltă a  cunoașterilor 
fundamentale: 


Abia de puţin timp presupunerile despre existenţa vieţii 
inteligente extraterestre au trecut la un studiu științific serios. 
De altfel, cu patruzeci de ani mai înainte, aproape toţi oamenii 
de știință, vorbind ex catedra, ar fi argumentat că viaţa există 
numai pe Pământ și, chiar dacă ar mai exista altundeva în 
Univers, ar fi extrem de rară. Ultimii cincisprezece ani au adus 
însă o modificare completă a opiniei despre această posibilitate. 
Astăzi, o mare parte a oamenilor de știință sunt dispuși să 


43 Studiul a fost editat de NASA, sub indicativul CR-114445, în anul 
1973. 


accepte ideea că viaţa este ceva comun în Univers, că multe 
civilizaţii au existat și mai există încă în galaxia noastră și că 
multe ar putea fi mai avansate decât a noastră. Avem acum 
„exobiologia”, care constituie o sinteză a descoperirilor din 
astronomie, fizica atmosferei, geofizică, geochimie, evoluția 
chimică şi biochimie. Această explozie a gândirii 
interdisciplinare a produs o înţelegere a vieţii în Univers bazată 
pentru prima oară pe informaţia științifică. 


Și astfel, într-un interval de timp destul de redus, concepţiile 
antropocentriste au ajuns să fie eliminate și cele mai influente 
comunităţi științifice au produs variate studii ale exobiologiei, 
dar și ale posibilităţilor teoretice și tehnice de comunicare cu 
inteligenţele extraterestre sau măcar de „căutare” în spaţiul 
astronomic a existenţei acestor inteligenţe. In acest context atât 
de impresionant al reorientării rapide a gândirii științifice și, 
desigur, implicit, a gândirii colective a maselor de oameni care 
constituie opinia publică din întreaga lume, în paralel, unii 
arheologi și diverși erudiţi au inițiat o reanalizare istorică a 
mitologiilor marilor civilizaţii antice, a vechilor scrieri ale 
scribilor antici și a semnificaţiilor ascunse ale variatelor opere 
de artă transmise posterităţii de acestea; astfel, a apărut o nouă 
literatură, încă neoficială, care a „redescoperit” tot mai multe 
consemnări privind tulburătoarele vizite din ceruri ale diferitelor 
„fiinţe divine”*, precum și ale Elohimilor creatori“, ale Zeilor 
atotputernici*, ale Copiilor Luminii, ale Maeștrilor Înţelepciunii! 

Ca exemplu semnificativ de text din mileniile anterioare care 
a descris succint anumite evenimente ce au impresionat 
profund mulţimi de pământeni neștiutori prin coborâri din înaltul 
cerului ale unor fiinţe stranii, am selectat cazul unei „fiinţe 
divine” care avea să preia timp de câteva secole rolul de 

împărat civilizator al Chinei. Astfel, o interesantă descifrare a 
unui text antic chinez, publicată de cercetătorul rus Villen 
Lustiberg“', a redat modul „înfricoșător” în care a apărut pe 
solul terestru un „trimis al cerului” ce avea să devină împăratul 
Huang-ti: 


„Fiul cerului” a coborât pe Pământ în bazinul fluviului 
Huanho cu 26 de secole înaintea erei noastre. După cum se 
arată în textele străvechi, el avea diferite care complicate și 
ajutoare - circa 80 de roboți cu câte patru ochi și șase mâini, 
care se hrăneau cu pietre și nisip. După ce a trăit printre oameni 
o sută sau trei sute de ani (textele indică perioade diferite), 
Huang-ti a făcut cale-ntoarsă spre steaua sa aflată la 78 de ani- 
lumină distanţă de Pământ, undeva în Constelaţia Leul. 


Din cele 24 de texte vechi chineze care conţineau referiri la 
acest „Fiu al cerului” devenit împăratul Huang-ti, cercetătorul 
român Victor Kernbach a selectat și publicat la rândul său două 
referiri“ foarte sugestive privitoare la activităţile cu totul 
deosebite ale acestuia și la originea sa „cerească”: 


Când Huang-ti s-a suit pe tron, în tot universul s-au statornicit 
pacea și liniștea... 


Se mai povestește că Împăratul Galben a lucrat multă vreme 
la turnarea unui preţios trepied, la poalele muntelui Tsing-shan. 
Trepiedul a ieșit uriaș... cu acest prilej a organizat un mare 
ospăț. La ceasul hotărât s-au adunat toți zeii cerești și oameni 
din cele opt colţuri ale lumii. În toiul ospăţului a apărut deodată 
un dragon fermecat, acoperit cu o strălucitoare platoșă de aur, 
și-a scos din nori trupul până la jumătate și și-a lăsat o mustață 
drept în nepreţuitul trepied. Huang-ti a priceput că acela era un 
sol de la palatul ceresc, venit să-l cheme înapoi în cer, astfel că, 
împreună cu zeii pogorâți în lumea omenească în număr de 
peste șaptezeci, au și dispărut numaidecât în nori, au încălecat 
pe spinarea dragonului și au pornit să se înalțe sus în cer 


47 W. Lustiberg, Noi şi Cosmosul, Editura Agenţiei de presă „Novosti”, 
1981. 

48 V. Kernbach, Enigmele miturilor astrale, Editura Albatros, 
Bucureşti, 1978. 


(sublinierile ne aparţin - n.a.). 


Într-adevăr, foarte pitorești specificări antice! Dar vechile 
consemnări de acest fel care au fost descoperite pe teritoriile 
marilor civilizaţii antice sunt totuși numeroase și totodată 
relevante pentru cunoașterea impresionantei realităţi a vizitării 
repetate a Pământului; din păcate, în cadrul cunoașterii 
științifice oficiale, această realitate fundamentală este în 
continuare ascunsă marelui public. 

Dar, în legătură cu aceste consemnări mitologice care apar ca 
fiind mai aproape de adevăr decât dogmele medievale 
concepute din necunoaștere, oamenii care doresc să-și 
lărgească orizontul informaţional într-o manieră foarte realistă, 
dar și scepticii care din principiu doresc argumente extrem de 
convingătoare își vor pune o întrebare: a rămas undeva pe 
Pământ vreo dovadă materială care să demonstreze categoric 
coborârea și chiar o anumită persistenţă pe planeta noastră a 
unor fiinţe care stăpânesc „tainele” altor legi fizice decât cele 
cunoscute de noi- începând cu legile călătoriilor spaţiale? 
Desigur că, în contextul la fel de tăinuit al existenţei în epoci 
anterioare a altor civilizații terestre mult evoluate care au 
dispărut prin cataclisme planetare în urmă cu milioane și chiar 
cu zeci de milioane de ani“, este dificil să se ofere dovezi 
materiale categorice ale descinderilor pe Terra ale unor fiinţe 
mult mai avansate tehnico-știinţific, venite din spaţiu. Și totuși... 
Cu peste patru decenii în urmă a fost făcută o descoperire 
foarte ciudată, care a fost studiată de grupuri de cercetători 
dotați cu o tehnică analitică cu totul deosebită. In raportul de 
sinteză a rezultatelor, aceștia au oferit explicaţii oficiale pe linia 
tăinuirii impuse de autorităţi, explicaţii pe care prin exprimări 
concise le-au contrazis însă la concluziile finale. 

În partea vestică a Africii Centrale, în fosta colonie franceză și 
actualul stat Gabon, în zona Oklo a fost descoperit un imens 
zăcământ de minereu uranifer, prin a cărui exploatare extinsă s- 
a asigurat de-a lungul deceniilor producţia de uraniu necesară 
centralelor atomo-electrice din Franţa (minereul adus de acolo 
fiind prelucrat de ansamblul industrial de la Pierrelatte). Dar, în 
iunie 1972, în mostre analizate ale unor loturi de minereu s-a 
constatat un fapt ciudat: la 350 de analize izotopice s-a 

constatat o sărăcire inexplicabilă a izotopului U 235. În raportul 
final întocmit de R. Naudet, conducătorul grupului de cercetători 
(raport care a fost publicat ulterior în Buletinul de informații 
științifice al Comisariatului Francez pentru Energia Atomică”), 
acest specialist a expus direct o situaţie care nu a mai fost 
întâlnită la nici una dintre exploatările uranifere de pe glob: 


Teoriile care să explice diferenţele atât de mari erau puţine; 
chiar din prima jumătate a lunii august a fost formulată ipoteza 
unor reacţii în lanț- foarte vechi- în sânul zăcământului. 
Argumentul principal în acest sens a fost constituit de punerea 
în evidenţă a unor procese specifice procesului de fisiune 
nucleară, ușor de recunoscut prin compoziţiile lor izotopice: 
izotopi ai neodimului și al samariului. 


Așadar, în masa zăcământului ar fi existat un timp „reacţii în 
lanţ” care sunt specifice proceselor fizice dintr-un „reactor 
atomic”! (După cum avea să publice ulterior dr. V. Cuculeanu”! 
de la Institutul pentru Tehnologii Nucleare din București, dintre 
ipotezele analizate în raport „nu au lipsit nici presupunerile de 
intervenţie extraterestră”.) 

Ştirea respectivă a produs o reală tulburare în primul rând 
printre specialiștii fizicii atomice, dar și în cadrul forurilor 
științifice franceze; Înaltul Comisar al energiei atomice din 
Franţa, dl Jacques Yvon, a declarat public că știrea despre 
descoperirea unui reactor atomic preistoric a constituit „un 
eveniment științific spectaculos”. Drept urmare, la scurt timp au 
fost prezentate două comunicări de sinteză la Academia de 
Ştiinţe a Franţei. 

Pentru clarificări mai extinse, în anul următor au fost 
executate peste o sută de foraje cu prelevări de probe. Datorită 
probelor extrase s-a putut pune în evidenţă existenţa a trei 
pungi alungite cu minereu sărăcit; acestea aveau lungimi între 
14 și 18 metri, lățimi care variau doar în jur de un metru și 
adâncimi de 0,5-1 metru, fiind situate între ele la distanţe de 
30-40 de metri. Cantitatea totală de uraniu care s-a degradat 

prin necunoscutele procese nucleare ce s-ar fi produs în acea 
zonă a zăcământului ar fi fost de circa 500 de tone. 

Dar adevărata confuzie a fost produsă de datarea în timp”? a 
producerii ciudatelor reacţii în lanţ: acestea s-ar fi produs în 
urmă cu aproximativ 1,7 miliarde de ani! Însă problema era și 
mai complicată: dacă s-au declanșat asemenea reacţii nucleare, 
cum s-au oprit? Pentru explicarea „mascată” a reacţiilor 
amorsate într-un mod de neînțeles și a straniilor „întreruperi 
naturale” s-a imaginat o schemă fizică ce trebuia să stingă 
interesul public: apa care se infiltra în mod normal în sol a făcut 
ca numai în pungile respective să crească treptat conţinutul de 
uraniu din minereu. În anumite momente ajungându-se astfel la 
atingerea unor concentraţii specifice masei critice, s-au 
declanșat reacţiile fisiunii nucleare. Dar, datorită prezenţei apei, 
acestea ar fi fost frânate imediat; mai mult, rolul de moderator 
al apei ar fi fost amplificat și de o anumită impermeabilitate a 
pământului înconjurător, care ar fi frânat spre exterior fluxul de 
neutroni emis în reacţiile nucleare declanșate. Ciudată schemă 
explicativă, singura care putea să reducă interesul pentru 
strania descoperire; chiar și pentru nespecialiști, este evident 
că, dacă nu ar fi existat frânările și întreruperea reacţiilor în lanţ 
(imaginate de altfel doar pentru nespecialiști), în pungile 
respective s-ar fi declanșat explozii similare unor bombe 
atomice, cu urmări dezastruoase. |n zonele studiate unde 
apăreau modificări ale structurilor minereurilor, s-a putut calcula 
că producţia locală de energie ar fi fost de ordinul a 100 de 
miliarde de kilowaţi pe oră! Totuși, faţă de efectele termice 
foarte reduse constatate în structurile maselor alăturate 
pungilor respective, s-a presupus în continuare că reacţiile ar fi 
fost „intens frânate” și că astfel fenomenele ar fi durat foarte 
mult timp, puterea actuală degajată fiind doar de ordinul 
câtorva kilowaţi. În aceste condiţii atât de deosebite, s-a 
apreciat că cele trei „reactoare naturale” ar fi funcţionat cel 
puţin 100.000 de ani! 

În conţinutul studiului științific prezentat ca raport de 
coordonatorul R. Naudet nu au fost sesizate decât puţine detalii 

deconcertante; totuși, a recunoscut că nu se poate explica 
științific modul în care s-ar fi produs frânarea naturală a 
reacţiilor de fisiune nucleară, fără a se ajunge la faza explozivă; 
de asemenea, a menţionat surpriza analizei a două eșantioane 
(nr. 400 și nr. 401), care au prezentat o structură izotopică 
inexplicabilă. In schimb, în finalul raportului, coordonatorul a 
renunţat la prezentarea de fenomene „liniștitoare” și a abordat 
deschis anumite aspecte total derutante. 

Prezentând în ultimul  subcapitol- denumit „Cadrul 
geologic” - constatările specialiștilor care au efectuat analizele 
probelor extrase din subsolul terenului din jurul pungilor cu 
„deșeuri ale reactoarelor naturale”, raportul a evidenţiat 
contradicții directe față de schema imaginată a „frânării” 
extraordinar de prelungite a reacţiilor de fisiune. Astfel, în timp 
ce masele de minereu din întregul zăcământ erau constituite din 
gresii silicioase de tipul „pehblendă”, în pungile în care s-ar fi 
produs reacţiile nucleare materialul era din argile compacte, cu 
absenţa totală a cuarţului, iar metalul radioactiv era din uraninit 
ce avea unele aglomerări sub formă de noduli. Acest fapt l-a 
determinat pe specialistul coordonator să constate obiectiv 
dilema survenită: „Această diferență de compoziţie a fost 
deconcertantă încă de la începutul studiilor. Trebuie subliniat că 
formele curat argiloase sunt cu adevărat excepţionale în 
zăcământul de la Oklo”. 

Cercetările terenului au evidenţiat că în extinsa incintă a 
zăcământului nu existau nici un fel de falii tectonice; a survenit 
astfel direct și o altă problemă: în ce mod s-a adunat minereul 
mai concentrat în pungile în care s-au produs fenomene 
specifice reactoarelor atomice, dată fiind marea stabilitate a 
straturilor masive de gresie? Şi în acest caz specialistul R. 
Naudet s-a aflat în dificultate, întrebându-se chiar el: „De unde 
venea uraniul? O migrare din terenuri imediat vecine nu ar fi 
fost de ajuns. Cum s-au efectuat deplasările acestuia?”. 

De fapt, șirul constatărilor geologice care i-au intrigat pe 
specialiștii francezi era cu mult mai mare. lată un alt fapt care 
evidenția o origine diferită a pungilor cu deșeuri radioactive: 


O observaţie care a fost de la început derutantă a fost aceea 
că în minereul din zonele de reacţie nu exista aproape deloc 
materie organică. Or, dimpotrivă, constatările pe teren au arătat 


că aceste materii sunt prezente de jur împrejurul pungilor în 
cantităţi foarte mari... Absența acestora în zonele cu reacţii 
contrastează puternic cu cantităţile enorme aflate nu departe 
de acolo. Suntem tentaţi să credem că reacţiile au distrus sau 
au făcut să migreze materiile organice, fie prin radiaţii, fie prin 
efect termic. 


De fapt, tentaţia de ascundere a realităţii a făcut ca, prin 
această ipoteză imaginară, autorul raportului să se pună singur 
într-o poziție dificilă: într-un capitol anterior specificase 
constatarea că energia degajată de fiecare lentilă ar fi fost de 
doar câţiva kilowaţi; or, la acest nivel minor nu se puteau 
produce migrări de straturi ale solului sau efecte termice de 
distrugere a materiilor organice din zonele aferente! 

Insă o migrare la fel de ciudată a fost și cea a plumbului care 
rezultă din dezintegrarea materialelor radioactive: în deșeurile 
acumulate în pungile „provocatoare”, analizele au arătat lipsa a 
două treimi din cantităţile de plumb care ar fi trebuit să existe 
ca produs secundar. Constatarea foarte concisă a specialistului 
a redat dificultatea de a imagina o explicaţie plauzibilă: „Trebuie 
menţionat de asemenea că în interiorul grăunţelor de uraniu 
pare a exista și o anumită anticorelare între plumb și calciu”. 

Enigme încă și mai complicate legate de prezenţa pungilor cu 
deșeuri ale unui „reactor atomic preistoric” au fost puse în 
evidență și de problemele energiei degajate în procesele 
nucleare specifice: 


S-au folosit un număr de mijloace de investigare pentru a 
încerca punerea în evidenţă a degradărilor prin iradieri, urme de 
fisiune sau de energie stocată. Este regretabil însă că toate 
aceste tentative au rămas cu rezultate negative. Analizele prin 
difracţia razelor X au arătat că indicii de cristalinitate nu sunt 
semnificativ diferiţi de cei găsiţi în alte locuri ale zăcământului, 
dovedind că reţelele cristaline nu au fost dezorganizate. 
Diagramele de difracție electronică indică absenţa 
„metamictizaţiei”, fenomen constatat în mod obișnuit la aceste 
minereuri, în special sub influenţa dozelor ridicate de neutroni. 
De asemenea, s-au cercetat la microscopul electronic cu înaltă 
tensiune (de 1 Mev) urme ale fragmentelor de fisiune. Nu s-a 
observat nimic de acest fel la eșantioanele de la Oklo. În fine, s- 


a căutat să se pună în evidenţă stocarea de energie Wigner în 
trei laboratoare diferite. Toate încercările au avut rezultate 

lată deci că ipoteza explicativă imaginată în prima parte a 
raportului, care sugera producerea în fiecare pungă a unor 
ciudate și nemaiîntâlnite procese de fisiune nucleară frânate 
timp de vreo sută de mii de ani, nu putea fi confirmată nici de 
studiile geotehnice și nici de analizele caracteristicilor fizice ale 
maselor de minereu din zonă și ale deșeurilor reacţiilor nucleare 
din pungile respective, studiate cu aparatura de un foarte înalt 
nivel tehnic a unor laboratoare specializate din Franța. 

In mod firesc, rezultatele publicate de specialistul R. Naudet 
au atras și atenţia specialiștilor din alte ţări. Profesorul german 
Cornelius Keller de la Centrul de cercetări nucleare din Karlsruhe 
a analizat raportul și și-a exprimat (într-un articol publicat într-o 
revistă științifică germană") nedumerirea față de noutatea 
nemaiîntâlnită a fenomenului de frânare naturală a unor reacţii 
nucleare în lanţ, având în vedere contradicţiile fizice atât de 
categorice evidenţiate de laboratoare: 


Este surprinzător faptul că în mineralele însoţitoare nu se 
prezintă nici un semn privind existenţa fisiunii nucleare; rețeaua 
cristalină a argilelor nu a fost afectată. Dar, în mod obișnuit, 
procesele de fisiune afectează structura internă a reţelelor 
cristaline. De asemenea, în minereu nu a fost înmagazinată nici 
o energie Wigner- care se degajă la frânarea tehnică a 
proceselor de  fisionare, ducând la dislocarea reţelelor 
respective. Or, nici în cristalele de cuarţ ale gresiilor din 
apropierea zonelor cu reacţii nu se găsesc urme ale produselor 
de fisiune. Sensul supraîmbogăţirii localizate a uraniului (U-238) 
prin procese geologice și geochimice rămâne plin de întrebări și 
de probleme. Dar și mai surprinzător este faptul că „reactorul 
nuclear fosil” și-a realizat în același timp propriul său mecanism 
de control. Se remarcă astfel o combinaţie de întâmplări total 
neobișnuite în raport cu legile statisticii. 


La finalul articolului, profesorul german a făcut totuși o 


53 C. Keller, „Nuclearische-Energie vor zwei Miliarden Jahre”, Bild der 
Wissenschaft, nr. 12/1975, Stuttgart. 


concesie consensului oficial care cere tăinuirea adevărului 
protoistoric, dar pentru cei care au sesizat originea 
contradicţiilor a accentuat o concluzie foarte sugestivă: „Acest 
rezultat a confirmat o presupunere exotică: la Oklo a existat 
într-adevăr o fisiune naturală a uraniului-235, însă cu toate 
atributele unui reactor atomic modern” (sublinierile ne aparţin - 
n.a.). 

De fapt, toate rezultatele analizelor de mare fineţe obţinute în 
laboratoarele franceze au anulat întreaga schemă ipotetică a 
unor procese nucleare statice, care s-ar fi „autocontrolat” prin 
frânările reacţiilor în lanţ produse de apa ce ar fi staționat (sau 
ar fi fost înlocuită permanent?) în pungile cu deșeuri. O 
întrebare elementară - evidentă și pentru necunoscătorii fizicii 
nucleare - a rămas mereu fără răspuns: cum s-a putut oare ca 
în acele pungi să se producă un complex șir de reacţii nucleare 
timp de cel puţin o sută de mii de ani, fără ca imediat alături - în 
straturile de minereu - să nu se poată găsi nici cele mai reduse 
urme de iradieri și nici semne ale degajării de energii termice 
inevitabile? 

În acest context plin de contradicții și întrebări fără răspuns 
este normal să se contureze și o altă ipoteză care să ofere prime 
explicaţii obiective bazate pe fenomene fizice normale, și nu 
imaginate: procesele nucleare din care au rezultat „deșeurile” 
respective nu au fost produse în interiorul acelor pungi, ci într- 
un alt loc, în care se afla un reactor atomic modern, dotat cu 
toate instalaţiile de control ale fisiunilor în lanţ! Fiinţele 
necunoscute care în urmă cu 1,7 miliarde de ani au utilizat acel 
„reactor preistoric” au adus în zăcământul de la Oklo doar 
deșeurile, pe care le-au ascuns, îngropându-le în pungile 
respective, știind bine un fapt: aceste pungi cu deșeuri vor fi 
descoperite după foarte, foarte mult timp, abia când o populaţie 
a planetei va ajunge la nivelul de civilizație al preluării 
industriale a acelui zăcământ de minereuri de uraniu! Şi este 
întru totul evident faptul că fiinţe necunoscute au descins pe 
„planeta albastră” a oceanelor terestre într-o epocă în care 
probabil că abia apăruseră primele forme de viaţă organică, 
Omul urmând să fie creat și să se întrupeze după mai bine de un 
miliard și jumătate de ani. Or, această ipoteză finală este cu 
atât mai realistă cu cât vom ţine cont și de un alt aspect 
general: în cele cu mult peste o sută de zăcăminte ale 


minereurilor de uraniu exploatate pe întregul glob nu a mai fost 
descoperită niciunde vreo pungă apropiată de nivelul solului în 
care să se fi declanșat ciudate îmbogăţiri locale ale uraniului 
care să producă la un moment dat reacţii nucleare frânate 
natural şi care să se autocontroleze natural, oferind totodată 
posterităţii deșeuri specifice unor reactoare atomice moderne! 

Deși ipoteza pare a avea o nuanţă fantastică - aspect care a 
condus direct, chiar de la începutul raportului, la eliminarea ei 
oficială -, ea are totuși la bază corelarea tuturor rezultatelor 
studiilor de teren și de laborator efectuate de specialiștii 
francezi și totodată răspunde șirului de întrebări firești legate de 
fenomenele nucleare implicate. În plus, prin conţinutul dovezilor 
științifice moderne, precum și al concepţiilor științifice care au 
revoluţionat gândirea omenirii din a doua jumătate a veacului 
trecut și până azi, ipoteza se înlănţuie cu concepţiile și cu 
descoperirile cele mai avansate ale științei actuale eliberate de 
dogmele conservatorismului stagnant: într-adevăr, ea confirmă 
direct afirmaţiile savantului american Bernard Oliver, citate în 
mottoul acestui capitol și expuse în studii științifice de înalt 
nivel, precum și în mod public - afirmaţii tot mai mult acceptate 
acum de comunităţile științifice din întreaga lume: 


După toate probabilitățile, au existat și există civilizaţii în 
galaxie de circa patru-cinci miliarde de ani. Este foarte posibil ca 
multe dintre ele să fi stabilit contacte interstelare. 


Însă acest nou orizont al cunoașterii științifice a stimulat 
cercetări ale savanților fizicii moderne și ale specialiștilor 
tehnologiilor avansate dedicate unei probleme conexe la fel de 
importante, dar a cărei abordare este posibilă deocamdată 
numai sub aspectele ei ipotetice: care ar fi condiţiile teoretice și 
tehnice care ar trebui realizate pentru a se putea efectua 
„Voiaje interstelare” pe uriașele distanţe spaţiale? 


Călătoriile spaţiale atemporale 


Deși actualele cercetări aplicate sunt dirijate spre realizarea 
celor mai performante aparate de zbor pentru trasee 
interplanetare în spaţiul sistemului nostru solar, există oameni 
de știință și specialiști care studiază tipul de navă spaţială cu 


care astronauții tereștri să ajungă și în alte sisteme solare; 
studiile respective sunt orientate însă spre o singură soluţie de 
principiu: proiectarea și construirea unei nave metalice de mari 
dimensiuni, care să fie dotată cu motoare extraordinare, 
capabile să atingă viteze de deplasare extrem de mari. În acest 
sens, încă din deceniile trecute s-au efectuat studii teoretice și 
chiar anumite experimente tehnice, căutându-se mereu soluții 
tot mai performante. 

Faţă de actuala tehnică a motoarelor-rachetă care ating 
viteze de ejectare a gazelor propulsive de ordinul a 40 km/sec, 
s-au conceput motoare ionice cu ejecţie electromagnetică a 
unor gaze aduse în starea de plasmă care ating viteze de 
evacuare de ordinul a 200-300 km/sec. Asemenea 
micromotoare au și fost montate experimental pe unii sateliți, 
dar problema montării la bordul unei nave spațiale a unor 
generatori electrici de mare putere și a motoarelor suplimentare 
pentru acţionarea acestora a eliminat cu totul această soluție. 

Apoi a fost realizat în SUA prototipul motorului atomic, care a 
fost de asemenea eliminat din programul cercetărilor, deoarece 
necesităţile de izolare faţă de radiaţiile nocive inerente 
complicau mult prea mult construcţia navei spaţiale. 

Presupunându-se că se va realiza producerea controlată a 
fuziunii atomice a izotopilor hidrogenului (deuteriul şi tritiul), 
specialiști englezi au studiat motorul termonuclear. In cadrul 
Proiectului Daedalus s-au studiat condiţiile tehnice pentru ca o 
asemenea navă să ajungă în următorii 50 de ani până la un 
apropiat sistem solar - cel al stelei Barnard, aflată la doar șase 
ani-lumină. Însă pentru o asemenea performanţă ar trebui ca 
viteza de propulsare să fie de 40.000 km/sec! Dar, pentru că 
nava respectivă ar fi ajuns la lungimea de 240 de metri și o 
lățime de 165 de metri, respectiv la o masă de 52.000 de tone, 
ca să poată evita marele consum de carburanţi pentru ieșirea 
din zona atracției gravitaţiei terestre ar trebui să fie montată 


piesă cu piesă pe Lună- reducându-se astfel oo 
supradimensionare a rezervoarelor și a cantităților necesare de 
izotopi. 


Pentru călătorii mai extinse în cadrul galaxiei, ar fi necesare 
viteze tot mai mari, tinzând chiar la apropierea de viteza-limită 
a luminii (299.792,5 km/sec). S-a ajuns astfel la studiul imaginar 
al „motorului fotonic”, la care jetul fotonilor propulsori să fie 


obţinut prin reacţiile de anihilare a particulelor materiei cu 
particule ale antimateriei. Desigur, această soluţie este de largă 
perspectivă: pe de-o parte, până în prezent antimateria s-a 
putut obţine în laborator doar sub forma celor mai simpli 
„antiatomi”, cei ai hidrogenului; pe de altă parte, problema 
stocării la bordul unei nave alcătuite din materie a carburantului 
din antimaterie încă nu a fost imaginată. Totuși, specialistul 
german care a realizat un studiu complet, prof. Eugen Saenger 
de la Universitatea din Stuttgart, a reușit la finalul cercetării să 
determine în mare impresionantele caracteristici ale unei astfel 
de nave spaţiale: dimensionată pentru un echipaj de două sute 
de astronauți, aceasta ar trebui să aibă o lungime de circa 600 
de metri și o masă totală la pornire de 100.000 de tone! 

Alţi cercetători au studiat posibilele efecte colaterale cu care 
ar fi confruntaţi astronauții de la bordul unor nave propulsate 
prin jeturi fotonice la viteze apropiate de cea a luminii și au 
evidenţiat producerea unor fenomene fizice cu totul neobișnuite 
față de cele specifice zborurilor actuale. Unul dintre primele 
efecte ciudate ar fi modul schimbat în care aceștia ar vedea 
aștrii strălucitori ai cerului, datorită modificării aparente - prin 
efectul Doppler - a lungimilor de undă și a frecvenţelor specifice 
ale radiaţiilor lor luminoase în funcţie de mărimea vitezei navei. 
Astfel, când se va ajunge la viteze de peste 70.000 km/sec, 
stelele și galaxiile văzute din partea din faţă a navei, care emit 
în mod obișnuit o lumină galbenă-argintie - de exemplu, Marele 
Nor al lui Magellan și galaxia Andromeda -, vor fi văzute ca 
radiind în albastrul-închis al unor lungimi de undă mai reduse! In 
schimb, membrii echipajului aflaţi în partea din spate a navei 
vor vedea stelele și galaxiile de care se îndepărtează ca și când 
acestea și-ar mări rapid lungimile de undă ale radiaţiilor, 
devenind roșii către roșu-închis. Insă, pe măsura accelerării 
vitezei marii nave terestre spre viteza-limită a luminii, se va 
ajunge la un moment în care astronauții nu vor mai vedea în 
spaţiu nici o stea și nici o galaxie! La viteza de 280.000 km/sec, 
frecvențele radiaţiilor luminoase ale aștrilor spre care se 
deplasează nava vor crește aparent într-atât, încât vor ajunge în 
domeniul spectral al ultravioletului, domeniu care nu mai este 
perceput de ochiul uman. În schimb, aștrilor de care se 
îndepărtează nava le vor scădea aparent frecvențele radiaţiilor 
până la nivelul radiaţiilor infraroșii, care de asemenea nu mai 


sunt percepute de ochiul uman! Zburând cu o asemenea viteză 
fantastică, ipotetica navă spaţială va oferi echipajului o călătorie 
într-un spaţiu golit de orice sclipire astrală - un „hiperspaţiu” al 
invizibilului lipsit de luminile stelelor și ale vieţii, de frumuseţile 
Creaţiei! Mai mult, viteze de acest ordin vor produce modificări 
sensibile în metabolismul fiecărui astronaut, producând 
diferențieri de ritm faţă de funcţionarea organelor interne ale 
pământenilor care își continuă viaţa normală pe Pământ! 
Formulele matematice elaborate de fizicianul olandez H.A. 
Lorentz și matematicianul francez H. Poincaré, în care aceștia 
au introdus constanta „c” a vitezei luminii în raportarea timpului 
la măsurarea spaţiului, precum și ideea sclipitoare a 
matematicianului german H. Minkowski de a concepe spaţiul 
cvadridimensional i-au sugerat fizicianului Albert Einstein 
esenţiala asociere a acestor elemente în cadrul revoluţionarei 
teorii a relativității. Stabilind în fizica modernă viteza luminii 
(„c”) ca fiind limita maximă a oricărui fenomen din universul 
material cunoscut, la analiza deductivă a deplasărilor obiectelor 
materiale în „spaţiul-timp matematic” - în care timpul este a 
patra dimensiune -, acest savant a demonstrat teoretic un fapt 
șocant: la deplasările unui obiect cu viteze crescânde ar avea 
loc uimitorul fenomen al „dilatării timpului”! Această concluzie 
matematică a fost demonstrată experimental”* după moartea 


54 După decesul savantului Albert Einstein fiind produse avioane 
supersonice, s-a putut organiza demonstrarea experimentală a 
dilatării timpului. In acest scop s-au folosit patru ceasuri atomice (cu 
cesiu) identice: câte un ceas a fost montat pe două avioane care au 
zburat în sens invers în jurul Pământului, iar alte două ceasuri de 
control au fost montate la Observatorul Astronomic al marinei 
americane. In avionul care a zburat spre est (contrar sensului de rotire 
a planetei, pentru a se mări viteza relativă a aparatului de zbor), 
ceasul respectiv a indicat într-adevăr o dilatare a timpului, evidențiind 
o întârziere (faţă de ceasul de la sol) de 59 de nanosecunde! În cazul 
celuilalt avion, care zbura în acelaşi sens cu rotația Pământului (deci 
la o viteză relativă mai scăzută), ceasul de la bord a redat 
(comparativ cu ceasurile de la sol) un fenomen invers! Experimente 
similare, dar mai concludente au continuat şi după câţiva ani, 
montându-se ceasuri similare pe capsulele cu zboruri circumterestre 
la viteze mult sporite, iar mai apoi cu ceasuri montate chiar pe micile 
nave spaţiale ale programului Apollo, care au efectuat călătoriile spre 
Lună cu viteze de 11,2 km/sec. Concluziile au fost mereu aceleaşi: 


savantului, evidențiindu-se ca un factor fizic important în cadrul 
studiilor privind călătoriile spaţiale cu nave fotonice. lată unele 
dintre straniile aspecte care ar putea surveni în asemenea 
expediţii, determinate prin calcule de specialistul american dr. 
Dave Froning. 

Motoarele fotonice ar avea creșteri mai lente ale vitezei de 
deplasare, astfel că într-o primă fază a îndepărtării de Pământ 
nava se va deplasa cu „numai” 1.100 km/sec. In acest regim 
funcţional, coordonatorii zborului din centrul de control terestru 
vor constata că nava a ajuns în sistemul solar al stelei vecine 
Proxima Centauri (situată la 4,27 ani-lumină faţă de Soarele 
nostru) după șase ani de la decolare. Dar prin „dilatarea 
timpului” specifică acestei viteze, astronauții vor constata că la 
bord au trecut doar trei ani și că organele lor interne „au 
îmbătrânit” numai corespunzător acestor trei ani! Dar dacă 
deplasarea se va face până către centrul galaxiei noastre (situat 
la 30.000 de ani-lumină faţă de sistemul nostru solar) la viteze 
apropiate de valoarea-limită a luminii, diferenţa calculată va fi 
extraordinară: în timp ce pe Pământ ar fi vieţuit mii și mii de 
generaţii, astronauții din nava fotonică ar îmbătrâni cu doar 19 
ani! 

Este însă deosebit de interesantă ipoteza că relativitatea 
timpului ar fi fost constatată direct de diverși pământeni și cu 
mii de ani în urmă, aceștia fiind „invitaţi” în călătorii spaţiale de 
„fiinţe venite din cer” sau fiind în relaţii cu fiinţe miraculoase 
care stăpâneau curgerea timpului! Cercetătorul român Victor 
Kernbach a studiat mitologiile mai multor popoare și a constatat 
că această temă a dilatării timpului a fost consemnată încă din 
Antichitate prin descrieri ale unor întâmplări stranii survenite în 
diferite locuri din lume (vezi nota 11). (Publicând în mai multe 
cărţi extrase sugestive din asemenea texte găsite în alte ţări, a 
menționat și existența unor legende și basme la fel de sugestive 
în folclorul unor popoare, cum ar fi de exemplu basmul 
românesc Tinerete fără bătrânețe.) Poate că cea mai 
interesantă relatare de acest fel este redarea unei porţiuni dintr- 
o foarte veche traducere slavonă a Vedeniei profetului Isaia 
(probabil din secolul al II-lea sau al III-lea e.n.) - text rămas însă 
apocrif, eliminat din cadrul Cărţii canonice /saia din Vechiul 


într-adevăr, timpul se dilată odată cu creşterea vitezelor de 
deplasare! 


Testament al Bibliei. În acest text este specificat, în capitolul 13, 
versetele 4 și 5, că acest profet (care a trăit în secolul al VIII-lea 
î.e.n.) știa bine că există „împărăţii și neamuri... dintr-un ţinut 
depărtat, de la capătul cerului”. Dar iată impresionanta relatare 
din textul apocrif: niște „bărbaţi înalţi” veniţi de acolo l-ar fi 
chemat să meargă cu ei ca să-i arate lăcașul lor ceresc. La 
finalul vizitei, ar fi avut loc următoarea discuţie: 


Și s-a căit Isaia de îndoiala sa. Atunci îngerul care îi fusese dat 
să-l însoțească în ceruri a zis: „Te vei întoarce acum pe Pământ, 
printre ai tăi”. Dar Isaia a spus: „Pentru ce așa curând? Căci la 
tine aici numai două ceasuri am stat!”. l-a răspuns lui îngerul: 
„Nu două ceasuri ai stat, ci treizeci și doi de ani”. Şi, înfricoșat, a 
rostit Isaia către îngerul care era cu el: „Pentru ce dar să mă 
întorc întru trupul meu cel ofilit și bătrân?”, și s-a întristat Isaia 
foarte. Atunci îngerul a spus: „Nu te întrista, căci nu vei fi 
bătrân”. 


Foarte stranie relatare antică, dar foarte edificatoare pentru 
oamenii zilelor noastre, care au aflat că „relativitatea timpului” 
în funcţie de viteza deplasărilor cu diferite nave este un fapt 
real, bine verificat experimental prin tehnica modernă a 
începutului de „eră spaţială”. Totuși, chiar dacă această tehnică 
actuală este încă foarte departe de realizarea motoarelor 
necesare zborurilor la viteze tot mai mari, cercetătorii acestui 
domeniu insistă pe diferite abordări alternative, intuind că ar 
putea exista și alte principii și legi fizice care să deschidă noi 
orizonturi creative. Un exemplu al insistențelor alternative faţă 
de tehnica de bază a fost oferit de un alt matematician atras de 
fantezia dilatării timpului. În cartea sa Teoria relativităţii 
explicată în mod intuitiv, autorul L.C. Epstein prezenta 
următoarele reduceri comparative pentru intervalul de o oră 
măsurat la ceasurile de pe Pământ, toate determinate teoretic 
prin calcule adecvate privind dilatările timpului care ar fi 
indicate de ceasurile de la bordul unei nave ce s-ar deplasa cu 
viteze tot mai apropiate de viteza luminii: 


- la o viteză de 96% din viteza luminii: 17 minute la bord; 
- la o viteză de 97% din viteza luminii: 12 minute la bord; 
- la o viteză de 99% din viteza luminii: 6 minute la bord; 


- la o viteză de 100% din viteza luminii: O minute - timpul se 
anulează, totul e instantaneu! 


Această posibilitate a anulării efective a timpului printr-un alt 
factor fizic - prin viteza deplasării unui obiect material - a atras 
atenţia tot mai multor fizicieni teoreticieni; unii dintre aceștia s- 
au antrenat să caute în formula de bază a teoriei relativităţii 
elaborate de Albert Einstein și alte posibilităţi de a interveni în 
reducerea valorilor timpului și poate chiar ale spaţiului, dat fiind 
faptul că savantul-autor a introdus în gândirea fizicii moderne (și 
nu numai) o nouă dimensiune fizică: „continuum spaţiu-timp”. 
Această preocupare teoretică a fost accentuată de un stimul 
suplimentar, sugerat tot de revoluţionarul savant. Plecând de la 
o altă constatare verificată experimental, cea a curbării spaţiului 
prin marile mase materiale ale diferiților aștri, în 1935 Albert 
Einstein și apropiatul său colaborator N. Rosen au lansat ideea 
unor posibile scurtări ale traseelor spaţiale prin traversări 
directe ale pliurilor curbărilor spaţiului - idee rămasă în amplul 
domeniu al relativităţii sub denumirea „podurile (punţile) 
Einstein-Rosen”. 

Unul dintre marii fizicieni ai deceniilor trecute, profesorul 
american John A. Wheeler de la Universitatea Princeton, care a 
dezvoltat mult și teoria aștrilor deveniți fantasticile „găuri 
negre”, în interiorul cărora timpul este de asemenea anulat, a 
propus o demonstraţie teoretică foarte avansată: posibilitatea 
existenţei unor trasee spaţiale în interiorul cărora spaţiul și 
timpul pot fi reduse fizic în mod substanţial! A numit aceste 
trasee „tuneluri topologice”. Mai mult, pentru ca ideea să 
pătrundă mai ușor în gândirea și limbajul public, a utilizat ca 
metaforă „mărul lui Newton”, care, ca orice fruct, putea fi 
traversat direct de mici vieţuitoare, pentru a consacra aceste 
scurtături ale traseelor spaţiale cu un termen mai popular: 
„găurile de vierme”. 

Insă ideea posibilei reduceri a timpului și a scurtării spaţiului a 
continuat să-i preocupe și pe alţi teoreticieni dornici să 
găsească formulări  fizico-matematice pentru tainele încă 
ascunse ale materiei și ale energiilor; într-adevăr, practica 
ultimelor decenii a demonstrat că pe această cale imaginativ- 
deductivă ne putem apropia de alte legi fizice, așa cum fiinţe 
inteligente din spaţiu au făcut-o poate cu miliarde de ani 


înaintea pământenilor! 

După cum am menţionat în capitolul anterior, o asemenea 
apropiere, dar cu deducţii matematico-fizice mai aprofundate, a 
fost oferită în sinteză, în septembrie 1988, de revista științifică 
Physical Review, prin publicarea provocatorului articol redactat 
de fizicienii Kip Thorne, Michael Morris și Ulvi Yurtsever (de la 
California Institute of Technology din Pasadena). Plecând de la 
faptul că materia „grea”, prin miliardele de miliarde de aștri și 
prin miliardele de nori de praf și de materie în stare moleculară 
sau chiar în stare atomică, generează permanent numai energii 
pozitive, pentru crearea și menţinerea în spaţiu a tunelurilor 
topologice ar fi necesar ca de-a lungul traseelor lor să fie 
utilizate energii negative care să anihileze energiile pozitive 
prezente! Desigur, nici în fenomenele fizice care se manifestă 
pe Pământ și nici în laboratoarele moderne nu a fost descoperită 
o asemenea formă de energie. Dar aceasta nu înseamnă că nu 
ar putea să existe! Marile revoluții științifice produse în mod 
repetat de fizica modernă au plecat de la deducţii matematico- 
fizice care au condus apoi la alte moduri de a gândi și la 
constatarea existenţei și altor realităţi. Mai mult, după cum se 
exprima și savantul fizician David Bohm, aceste „alte realităţi o 
cuprind și o înfășoară pe a noastră”, care ar fi doar partea cea 
mai mică din centrul straturilor de realităţi. Generarea energiei 
negative și chiar orientarea ei de-a lungul imenselor trasee 
interstelare reprezintă desigur o problemă de largă perspectivă. 
Totuși, prin asemenea procese fizice care ar izola interiorul 
tunelurilor spaţiale de mediul cosmic exterior al materiilor grele 
s-ar crea un vid cuantic, s-ar anula continuumul spațiu-timp și, 
într-un mod fantastic, deplasările ar fi instantanee! 

Problema fizică a vidului cuantic a beneficiat totuși de 
cercetare atunci când fizicianul olandez Hendrik Casimir a 
descoperit un fenomen „ciudat”, a cărui explicare l-a consacrat 
în fizica modernă chiar sub numele „efectul Casimir”. Studiind 
efectele fizice care au loc între plăci metalice foarte apropiate, 
Casimir a constatat un fapt necunoscut până atunci: energia 
difuză din micul spaţiu dintre plăci este mai redusă decât în 
exteriorul lor. Diferenţa de niveluri a energiei a generat evident 
o forță de atragere reciprocă a plăcilor, apărând astfel ca o 
energie negativă! Fenomenul respectiv nu și-a găsit încă 
aplicaţii în tehnica actuală, în schimb fizicienii au început să-l ia 


în considerare în cadrul multor studii. Însuși reputatul fizician 
englez paralizat Stephen Hawking de la Universitatea 
Cambridge a comentat efectul Casimir, scriind în una” dintre 
cărţile sale destinate publicului avizat: 


În relativitatea generală, forțele fiind considerate ca surse de 
gravitație, la fel ca materia, ar fi o inconsecvenţă să ignorăm 
efectul gravitațional al acestei diferenţe de energie. Altfel spus, 
între asemenea plăci s-ar genera antigravitație. 


Luând în considerare o asemenea ipoteză, cei trei autori ai 
articolului din Physical Review și-au expus sugestiile pentru 
domeniul soluţiilor privind zborurile spaţiale interstelare printr-o 
idee originală încă fantastică: la deschiderea tunelurilor 
topologice să se instaleze asemenea plăci metalice care, prin 
antigravitația generată acolo, „să propulseze în hiperspațiul 
găurilor de vierme” aparatele de zbor accelerate la viteze 
apropiate de cea a luminii! In acest scop, au dezvoltat teoretic 
posibilitatea ca asemenea „porţi” sau „portaluri” să fie 
concepute pentru obiecte mai mari, și nu doar la nivelul unor 
„Minigăuri de vierme”. Mai mult, au insistat teoretic asupra unui 
alt fapt important: în interiorul tunelurilor topologice fiind 
anulate influenţele continuumului spaţiu-timp și ale gravitaţiei, 
acestea ar putea fi întreţinute pe perioade foarte îndelungate 
prin aporturi continue de energie! 

Dar, ca la orice lansare de idei noi, există persoane cu gândire 
conservatoare care ar dori să anihileze efectele și importanţa 
noului. Articolul celor trei cercetători a stârnit un real ecou în 
lumea  fizicienilor teoreticieni sub denumirea „Raportul 
Pasadena” și a primit aprecierea cunoscutei reviste științifice 
franceze La Recherche; în anul următor, aceasta a publicat o 
recenzie favorabilă, care în încheiere afirma: „Seriozitatea 
autorilor și a revistei în care au publicat ne-a invitat să studiem 
calculele lor. În acestea există în mod foarte sigur o contribuţie 
nouă la dezbaterea asupra cauzalităţii, a liberului-arbitru și a 
noţiunilor fundamentale care le sunt asociate”. 

S-ar părea însă că un alt aspect fundamental al călătoriilor 
prin tuneluri topologice nu a fost încă abordat teoretic, fiind un 


55 S. Hawking, Universul într-o coajă de nucă, Editura Humanitas, 
Bucureşti, 2004. 


fenomen fizic mult mai complex. Fizica modernă a preluat 
postulatul enunțat de savantul Albert Einstein privind viteza 
luminii ca viteză maximă posibilă în profunzimile spaţiale. 
Această viteză este specifică fotonilor, care sunt „cuantoni” 
infimi ai energiior electromagnetice. Deductiv, ar urma să se 
presupună că orice obiecte, oricare nave, inclusiv echipajele 
umane care ar zbura cu viteze ce tind să se apropie de cea a 
luminii ar trebui să fie aduse într-o „stare cuantonică”: mai 
precis, ar trebui să fie dematerializate până la nivelul celor mai 
elementare particule. Acest fapt ar impune ca fiecare element 
component și funcţional al unei nave, precum și fiecare 
astronaut să fie destructurat ca materie grea și să fie adus într-o 
formă energetică specifică „programului” constitutiv individual - 
formă lipsită însă de orice greutate, care să menţină totuși în 
mod absolut toate caracteristicile funcționale! Această 
necesitate fizică ar fi doar o fantezie? Dar este întru totul logic 
că numai în acest fel ar putea fi realizate condițiile atât de 
complexe pe care ecuațiile revoluționarei teorii a relativității 
generale le face necesare. Intr-adevăr, această teorie a produs 
salturi în gândirea și cunoașterea fizică modernă, dar și în 
performanţele tehnologiilor avansate, cum este și cazul acestui 
început timid al zborurilor care au declanșat „era spaţială” a 
omenirii terestre. Desigur, asemenea dematerializări, asemenea 
destructurări până la nivelul unor forme-program alcătuite din 
particule extrem de fine ar putea părea fantezii ce tind spre 
utopii. Dar oare civilizațiile unor fiinţe spirituale care au avansat 
în miliarde de ani în cunoașterea feluritelor legi fizice care „ni s- 
ar părea că sunt de domeniul magiei”, ajungând să realizeze 
curent asemenea călătorii interstelare, nu au ajuns să utilizeze 
în mod obișnuit aceste soluţii aparent utopice, dar întru totul 
naturale? Într-adevăr, vârfuri ale unor comunităţi științifice din 
state avansate au putut să constate în mod obiectiv realitatea 
acestor călătorii bazate pe asemenea fenomene fundamentale, 
dar nu au primit încă aprobarea oficială pentru aducerea lor la 
cunoștința opiniei publice mondiale. 

După cum am procedat în întreaga serie a cărţilor anterioare, 
pe care le-am ilustrat cu variate înregistrări fotografice obiective 
și relevante, am trecut iarăși dincolo de frontierele oficiale în 
privinţa conţinutului lor atât de interesant și ofer cititorilor noi 
probe materiale care să demonstreze în continuare fapte 


impresionante: pe de o parte, realitatea fundamentală a vizitării 
Pământului, chiar și în zilele noastre, de inteligenţe foarte 
avansate în cunoaștere și în creativitate, iar pe de altă parte, 
implicarea stimulatoare a unora dintre acestea în progresul 
cognitiv și spiritual al omenirii terestre! 


Și sufletele ființelor inteligente din spațiu sunt de „rase” 
diferite! 


Aflându-se într-un grup de turiști care în vara anului 1982 
admirau frumuseţile naturii sălbatice de pe valea râului Cerna 
din munţii Mehedinţi, inginerul loan Chelaru (din Câmpina) a 
făcut mai multe fotografii-amintiri ale unor peisaje care l-au 
impresionat. Reîntors acasă, a avut însă o surpriză: două poze i- 
au fost „stricate” - una de o prezenţă foarte stranie pe cerul 
senin, iar alta de niște fenomene ciudate din pădurea apropiată. 
Când expusese acele clișee, nu văzuse absolut nimic din ceea 
ce pelicula fotosensibilă a înregistrat în plus! Copiile pozelor 
„stricate” au rămas astfel mai bine de un deceniu într-un dosar, 
până când, aflând de preocupările mele ieșite din comun, mi le- 
a trimis cu dorința de a-i comunica dacă neînţelesul conţinut 
suplimentar prezintă ceva deosebit. 

Fotografia straniei prezențe nevăzute coborâte deasupra 
crestelor munţilor era cu totul deosebită și până atunci nu mai 
obținusem pentru propria colecţie o asemenea înregistrare din 
invizibil: un fel de inel mult alungit, fără formă precisă, constituit 
dintr-o materie difuză care radia nevăzut în roșu, avea în interior 
un mic grup de entităţi ale căror radiaţii alb-strălucitoare erau 
de asemenea invizibile (figura 31). Când am primit ambele 
fotografii, am recunoscut evidenta origine extraterestră a 
necunoscutului aparat de zbor dematerializat; totuși, pentru 
clarificări mai extinse - ca în foarte multe alte cazuri -, am 
apelat în mod separat la două persoane clarvăzătoare 
înzestrate. Conţinutul ambelor „citiri” ale neobișnuitei fotografii 
a indicat într-adevăr proveniența din spaţiu a micii nave și a 
fiinţelor mult evoluate aflate în interiorul ei; totuși, înzestrata 
studentă (pe atunci) Cristina Lercă a perceput, citind fotografia, 
și „energia” unui fel de mesaj al unei fiinţe strălucitoare, 
preluată de asemenea de clișeul fotosensibil! Ambele persoane 
au perceput și anumite detalii foarte semnificative: inelul roșu 


era doar rebordul navei, care nu avea un contur geometric 
precis, ci avea o formă oarecum elastică, iar partea lipsă a 
corpului - dintre inel și domul central strălucitor- a fost 
percepută ca fiind alcătuită dintr-o altă materie invizibilă care 
radia la o vibraţie mult mai ridicată (la frecvenţe vibratorii mai 
înalte, materiile fotosensibile ale clișeelor nu mai redau vizual 
radiaţiile respective). Foarte stranii detalieri ale unei „alte fizici”, 
greu de înţeles deocamdată fiindcă nu cunoaștem alte legi fizice 
fundamentale în afară de cele legate de materia grea și de 
energiile ei specifice. Dar mesajul citit din fotografie și transmis 
prin gândirea fiinţelor din interiorul navei era și mai tulburător: 
micul grup de vizitatori invizibili plecase dintr-un sistem solar 
situat mai aproape de marginea galaxiei și venise doar să 
cerceteze de la mică înălțime formele de viaţă existente pe 
planeta noastră și nivelul evoluţiei la care a ajuns omenirea 
terestră. Nu urma să aibă însă nici un contact cu vreun 
pământean! Impresionantă fotografie documentară, care era 
totodată extrem de interesantă sub aspect științific, impunând 
profunde modificări în gândirea și cunoașterea noastră! 

Către finalul ultimului deceniu al veacului trecut am primit din 
SUA imagini dintr-un film difuzat public de NASA, extrem de 
interesante și cu noi clarificări, dar care puneau în evidenţă 
enigme mult mai ample. Filmul oferit publicului era la rândul lui 
un extras din straniile înregistrări filmate cu pelicule diferite cu 
câţiva ani mai înainte, în februarie 1996, de la bordul navetei 
spaţiale Columbia, care evolua pe o orbită circumterestră 
situată la o înălţime de peste cinci sute de kilometri. Or, 
secvențele selectate prezentau nu numai fazele lansării unui 
satelit experimental în cadrul proiectului „Tether Experiment”, ci 
și un fapt tulburător. Printre diferitele cercetări pe care 
astronauții de la bord trebuiau să le efectueze în timpul misiunii, 
lansarea satelitului respectiv trebuia făcută împreună cu un 
cablu metalic lung de mulţi kilometri care, având rolul de a 
capta particule ionizate de energiile solare și cosmice, ar fi 
trebuit să clarifice un fapt esenţial: se punea întrebarea dacă 
acel cablu colector putea funcţiona ca sursă de alimentare a 
aparaturii electrice din diferiţii sateliți care urmau să fie lansați 
pentru variate cercetări extraatmosferice. Lansarea și urmărirea 
satelitului au fost filmate atât cu pelicule normale, cât și cu 
pelicule sensibile la radiaţii ultraviolete (pentru eventuale 


prezenţe și fenomene invizibile!). Dar, la scurt timp după 
lansarea satelitului și a cablului care se întindea ca o coadă 
foarte lungă în urma lui, unele aparate electrice din satelit au 
avut puseuri intempestive de funcţionare cu urmări grave, 
uimindu-i atât pe astronauții din navetă, care nu au văzut nimic 
anormal în spaţiul respectiv, cât și pe specialiștii de la centrul de 
control al zborului de la sol. Straniile fenomene aveau să fie 
elucidate într-o oarecare măsură abia după revenirea și 
aterizarea navetei Columbia, în cursul studierii filmelor aduse de 
astronauți, care au înregistrat toate fazele întregii lansări 
experimentale. Dar, dintre peliculele respective, numai cele 
sensibile la radiaţii ultraviolete au oferit surpriza unor 
clarificări - care erau însă total șocante: pe o rază extinsă în 
jurul satelitului rămas la distanţă în urma navetei și al lungului 
cablu colector se deplasau pe direcții diferite numeroase „forme 
ovoide invizibile”, având fiecare dimensiuni destul de mari; 
acele „forme” radiau intens în ultraviolet, dar nu erau niște 
structuri rigide, căci contururile lor pu/sau ritmic. Insă pulsarea 
ritmată e un proces fizic specific vieţii! Deci acele „forme” erau 
vii, erau niște ființe invizibile venite din spaţiu! Desigur, nu se 
putea ști cât de extinsă era mulțimea fiinţelor invizibile în părţile 
laterale spaţiului vizat de obiectivul camerei de filmat, dar un 
detaliu dintr-o asemenea imagine - care a cuprins și întreaga 
lungime a cablului colector - redă în mod sugestiv (figura 32) un 
fapt extraordinar: la acea înălţime, deasupra Pământului existau 
și se deplasau cu scopuri neînțelese numeroase ființe pulsante 
invizibile cu totul neobișnuite ca forme și având mărimi 
deosebite, care erau venite evident din spaţiu până în acea 
zonă apropiată planetei noastre! 

Mărind cu ani în urmă imaginile unor entităţi pulsatoare 
radiante în ultraviolet, am distins forme cu totul ciudate: partea 
din faţă a corpului fiecăreia părea formată dintr-un glob intens 
strălucitor care se extindea spre partea posterioară rotunjită, 
mai lată și mai puţin strălucitoare (figura 33); dar numai acea 
extensie pulsa ritmat, în secvenţe similare celor ale respirației 
noastre! Incercând să disting mai multe aspecte analitice prin 
modificarea frecvenţelor vibratorii ale culorilor care redau 
imaginea pe ecranul calculatorului, au apărut detalii cu totul 
surprinzătoare! La o primă modificare a contrastului, în jurul 
întregului corp al câtorva ființe radiante analizate separat a 


apărut un fel de cadru extrem de straniu: la exteriorul fiecărui 
corp strălucitor în ultraviolet a apărut un fel de „ramă” a unei 
„plăci”, constituită din alte materii invizibile fine, cu 
componente ordonate ca segmente liniare asamblate în șiruri 
paralele și cu curburi în unghiuri drepte! Ciudatele segmente 
aveau lungimi și lățimi variate, radiind în opt culori diferite; 
întregul „cadru” se asemăna cu schemele programelor realizate 
pe plăci cu circuite imprimate (figura 34), dar și cu placa- 
program a OZN-ului de la Cluj (figura 28). Aveau oare acele 
fiinţe potente energetic un anumit „program holografic” care 
trebuia îndeplinit în deplasările lor nevăzute în jurul planetei 
noastre? Vom afla oare cândva scopul numeroaselor prezenţe 
de acest fel, care nu se apropiau totuși de solul planetar? Era 
evident un aspect esenţial al acestei atitudini: fiinţele respective 
știau prea bine că, deplasându-se în grupuri, intensele lor 
radiații ultraviolete erau nocive formelor de viaţă organice și, 
prin respectarea unei distanţe faţă de solul vieţii terestre, 
căutau în mod inteligent să nu afecteze - pe această planetă cu 
o extraordinară varietate biologică - nimic din ceea ce este 
vietate organică (plancton, plante și arbori, insecte, păsări, 
animale, oameni). intenţiile păreau deci benigne. 

Analizând mai amănunţit imaginile acestor fiinţe, a urmat și o 
altă descoperire importantă: în interiorul corpului lor intens 
radiant la exterior în ultraviolet erau organizate anumite 
structuri funcţionale mult mai mici față de trupul protector, care 
era ca un înveliș foarte gros; acele componente interne se 
distingeau clar, fiind constituite din alte materii invizibile, care 
radiau în anumite culori specifice (figura 35). Foarte stranie 
structurare funcţională a acelor mari fiinţe venite din neștiute 
locuri ale cerului! Or, această descoperire a unor structuri 
funcţionale interioare oferea o clarificare esenţială: culorile și 
organizările lor erau întru totul similare celor care compun 
sufletul ființelor spirituale terestre care au un avans evolutiv 
(figura 36)! Într-adevăr, prin acelaşi mod de a analiza la diferite 
niveluri ale frecvenţelor radiaţiilor care redau imaginile pe 
ecranul calculatorului, încă din anii anteriori descoperisem în 
interiorul corpului discoidal al fiinţelor spirituale terestre mai 
evoluate (care radiau în alb-intens) prezenţa structurilor din 
diferite materii invizibile specifice corpurilor funcţionale 
interioare (am prezentat imagini edificatoare în cartea Nevăzuţi; 


de lângă noi, 2007, la figurile 79 A și 79 B). Așadar, fiinţele 
invizibile filmate de la bordul navetei spaţiale Columbia, care 
aveau corpuri mult mai mari și erau venite ca o mulțime 
nevăzută ce se deplasa la înălţime în jurul planetei noastre, 
erau și ele fiinţe spirituale! Acestea aveau chiar un nivel de 
evoluţie mult mai ridicat, indicat în mod direct de radiaţiile lor în 
ultraviolet! 

Comparând imaginile formelor corpurilor din materii invizibile 
și ale organizărilor structurale și funcţionale ale ambelor tipuri 
de ființe spirituale redate în figurile 35 și 36, este desigur 
evidentă diferenţa dintre programele constitutive și funcţionale 
ale marilor și foarte potentelor ființe venite din spaţiu față de 
cele ale micilor discuri specifice sufletelor umane terestre! 
Așadar, în imensitatea spaţiului ar putea să existe o mare 
varietate a prototipurilor constitutive ale sufletelor fiinţelor 
inteligente, concepute de Gândirea Creatorului și transpuse apoi 
admirabil în „forme materiale”, de-a lungul eonilor, de lerarhiile 
Creatorilor celești! 

Acest aspect fundamental al conceperii primordiale de 
Gândirea Creatorului Unic a nenumărate tipuri de „forme” și de 
„Schiţări funcţionale” pentru infinitele mulţimi de ființe care 
aveau să încoroneze înfrumusețarea miliardelor de galaxii din 
neștiutele universuri ale Creaţiei materiale a fost cunoscut de 
înţelepţii Orientului hindo-tibetan încă din veacurile sau poate 
din mileniile anterioare. Primind în deceniile sfârșitului de secol 
XIX textul arhaic al Cărții lui Dzyan și explicaţiile Comentariilor 
acestui text antic redactate de înţelepţi din zona respectivă, 
Helena P. Blavatsky a subliniat în primul volum al operei 
Doctrina Secretă”? o impresionantă concepţie străveche: 


Tot ce este, a fost și va fi există în mod etern, chiar și ca 
nenumărate Forme care nu sunt definite, fiind supuse dispariţiei 
doar în forma materială, și nu în cea ideală. Ele au existat însă 
din Eternitate, ca Idei. Științele Spirituale ne învaţă că nici o 
formă nu poate fi dată cuiva - de Natură sau de om - fără ca 
tipul său ideal să nu fi existat deja în planul materiilor fine... In 
consecință, înseși formele noastre umane au existat în 
Eternitate, ca prototipuri astrale sau eterice. 


56 H.-P. Blavatsky, La Doctrine Secrete, Editura Adyar, Paris, extrase 
din ediţia a IIl-a. 


Pentru a accentua vechimea acestei concepţii, tulburătoare 
pentru felul nostru comun de a gândi, dar și pentru a detalia 
modul în care au emanat ca „ldei” ale Creatorului Unic 
„nenumăratele forme” a „tot ce este, a fost și va fi”, iată și un 
citat din Stanţa XVII a misteriosului text arhaic Cartea lui Dzyan, 
care redă totodată și straniul procedeu folosit pentru aflarea 
multor taine primordiale de anumiţi înţelepţi antici, ajunși la un 
ridicat nivel al evoluției: 


La prima Auroră..., existența inițială era o Calitate spirituală 
conștientă. |n ochii clarvăzătorului aflat în extaz, aceasta avea 
aspectul unui nor produs de Suflul divin în Lumile Manifestate 
(sublinierile ne aparţin - n.a.). 


Așadar, chiar de la începuturi, din timpurile primordiale ale 
„primei Aurore”, entitățile spirituale conștiente au fost emanate 
de Suflul divin al Creatorului Unic sub aspectul unor nori ai 
substanţei-energie divine; acești „nori” aveau să fie mai mari 
pentru  lerarhia Puterilor Creatoare sau mai mici pentru 
miriadele de spirite de tip uman, care ulterior au primit 
denumirea „scântei divine”. 

Privitor la /erarhia primordială, autoarea acestei opere a 
teosofiei clasice specifica de asemenea în primul volum o veche 
și impresionantă intuiţie: 


lerarhia Puterilor Creatoare este împărţită în șapte ordine 
ezoterice...Ele constituie structura centrală a lumii divine 
superioare... Grupul superior e compus de Flăcările Divine... 
care sunt eterne și deci nepieritoare... făcând parte din Absolut. 
Ele constituie deschiderile spre cosmos ale impenetrabilei Lumi 
divine superioare, ascunsă mereu ochilor oamenilor și chiar 
Îngerilor. 


Aceste lerarhii ale Creatorilor - denumiți în mod repetat în 
textul arhaic F/ăcări Divine, iar în vechile texte ebraice fiind 
menţionaţi în peste două mii de locuri prin termenul plural 
Elohim (termen cenzurat însă ulterior în toate scrierile vechi”) - 


57 Eruditul doctor în ştiinţe american J.J. Hurtak, bun cunoscător al 
tradiţiilor religioase ebraice şi al textelor canonice, a specificat în 


au transpus în forme materiale, prin admirabile realizări și cu o 
extraordinară diversitate, aceste „/de/' Divine emise de 
Creatorul Unic încă din Eternitate și care există încontinuu în 
planul materiilor fine. În ce priveşte extraordinara diversitate a 
acestor Idei menținute etern în Spaţiul Creaţiei, iată și un alt 
citat din textul arhaic - de altfel foarte succint -, care redă totuși 
la fel de sugestiv o mică parte din marea varietate a 
transpunerilor Ideilor în forme de lerarhiile Creatorilor, chiar și în 
privinţa sufletelor ce aveau să deservească întrupările 
„Sscânteilor spirituale”: 


2. Aflaţi ceea ce noi, ieșiţi din Cei Șapte Primordiali, noi, care 
suntem născuţi din Flacăra Primordială, am aflat de la Părinţii 
noștri. 

4. Aceste „scântei” sunt numite Sfere, Triunghiuri, Cuburi, 
Linii și Modelatori (Stanţa IV). 


Or, dacă în cadrul Lumii sufletelor terestre nu se regăsesc 
decât formele de sferă, abia în cursul acestui val al vizitatorilor 
din spaţiu s-a putut constata că specificarea antică a altor forme 
nu a fost o fantezie, enumerarea de mai sus fiind chiar prea 
restrânsă: cititorul va regăsi și în ilustraţia care urmează 
exemplificări ale unor asemenea forme dezvăluite înţelepţilor 
antici, confirmate însă ca dovezi materiale abia în zilele noastre 
prin variate înregistrări fotografice. 

Sunt desigur extrem de interesante astfel de cunoștințe 
străvechi obţinute de înţelepţi din perioade anterioare, cu 
privire la modul în care au fost emanate în timpuri primordiale 
entitățile spirituale, dar și cu referire la marea diversitate a 
transpunerilor /deilor Divine în cele mai variate „forme” 


cartea sa The Book of Knowledge un fapt necunoscut de public: în 
textele vechi ale Bibliei ebraice a fost cenzurat dintr-un trecut mult 
anterior, în peste două mii de locuri, cuvântul cu sens plural Elohim - 
care înseamnă „cei puternici” -, atribuindu-se faptele acestora numai 
singurei Fiinţe Supreme, Dumnezeu. O specificare succintă a acestor 
înlocuiri a fost publicată şi de Victor Kernbach, cercetătorul român al 
mitologiei diferitor popoare, în cartea sa Miturile esențiale (1978). 
Dar, în urmă cu peste doi ani, am auzit întâmplător la radio ştirea că 
un grup de tineri teologi din Israel ar fi cerut revenirea la vechile texte 
originale. Până în prezent, solicitarea nu a fost luată în seamă. 


ontologice concepute fizic și răspândite inteligent în imensitatea 
Spaţiului Creaţiei! Dar aceste cunoștințe au fost revelate unui 
număr restrâns de iniţiaţi - sau au fost percepute în stare de 
extaz de puţini clarvăzători din întreaga lume (fiind accesibile 
numai oamenilor cu clarvedere la nivel spaţial, mai exact, celor 
care au atins niveluri evolutive mult mai înalte); însă aceștia au 
transmis posterității doar succinte consemnări în diferite texte 
vechi, păstrate cu discreţie în diferite temple, astfel că de-a 
lungul mileniilor prea puţini oameni au ajuns să le cunoască. 
Chiar și în zilele noastre, deși există o anumită difuzare a unor 
asemenea texte, o mare parte a omenirii, aflată sub influenţa 
pozitivismului, nu le acordă atenţie, întrucât nu ar fi susținute 
prin „dovezi materiale” convingătoare. Aceste texte afectează 
însă puternic ansamblul  cunoașterilor stabilit în mod 
conservator în cadrul a numeroase științe actuale. 

Omenirea a intrat totuși într-o fază cu totul deosebită a 
evoluţiei sale, astfel că, alături de remarcabile realizări științifice 
și tehnologice, a venit și vremea aflării și a demonstrării altor 
mari adevăruri rămase necunoscute de-a lungul timpului - sau 
chiar ascunse marelui public! Astfel, pentru informarea în masă 
a doritorilor de cunoaștere, numeroși autori nonconformiști, 
beneficiind de o largă documentare în mai multe domenii, au 
iniţiat la nivel mondial o nouă literatură cu accente scientizate, 
tot mai variată și mai bogată: literatura eliminării enigmelor și a 
tăinuirilor dirijate, prin ample dezvăluiri realiste și cu fond 
veridic, dar neoficiale, susţinute însă în mod obiectiv prin 
analize realiste ale unor valoroase materiale documentare, 
opere de artă, mitologii și tradiţii desconsiderate în trecut, 
precum și prin dovezi tot mai neîndoielnice cu ajutorul 
înregistrărilor fotografice și, în paralel, prin capacităţile 
extrasenzoriale înnăscute ale unui număr crescând de persoane 
din întreaga lume. 

Deloc întâmplător, a avut loc și acel fapt extraordinar 
prezentat mai sus, care, deși nu a fost explicat oficial, a fost 
totuși oferit cunoașterii generale prin difuzarea semioficială a 
numeroase înregistrări fotografice documentare întru totul 
sugestive și convingătoare! Într-adevăr, filmările de la bordul 
navetei spațiale Columbia, care au surprins o extinsă 
„investigare” a Pământului realizată de acel mare grup al 
fiinţelor radiante în ultraviolet, ar putea fi considerate un fel de 


pregătire, atât a autorităţilor, cât și a marelui public, privind 
desfășurarea ulterioară a acestui fapt extraordinar: venirea din 
spaţiu a unui adevărat val de vizitatori invizibili, care, de-a 
lungul mai multor ani, aveau să efectueze pe perioade mai 
reduse sau mai prelungite o stranie cercetare a planetei 
noastre! La câtva timp după acele filmări aduse de astronauți 
din zborul lor circumterestru, mulţimi de înregistrări fotografice 
obţinute timp de peste un deceniu ale unor manifestări din 
invizibil - în diverse locuri și realizate de persoane diferite - au 
confirmat spectaculos faptul că Pământul și omenirea au intrat 
într-o nouă fază a existenţei lor galactice: o fază în cadrul căreia 
modul de a cunoaște, a gândi și a se manifesta al tuturor 
oamenilor de pe glob trebuie reconsiderat, astfel încât să se 
ajungă la cunoașterea reală a adevărurilor ascunse până acum 
și, în mod special, a Marelui Adevăr privind scopul fundamental 
al existenței unei omeniri tot mai numeroase pe această 
planetă! 

Am început să primesc noi seturi cu asemenea înregistrări 
fotografice documentare abia din anul 2005, dar ele au 
demonstrat în mod categoric veridicitatea vechilor consemnări 
ale  înţelepţilor clarvăzători din trecut privind acest fapt 
fundamental: în imensitatea Spaţiului Creaţiei, de-a lungul 
eonilor temporali, au fost create extraordinar de variate „rase 
de suflete” (asocierile de corpuri invizibile) care să deservească 
fiinţele spirituale, altfel spus, scânteile divine sau spiritele care 
urmau să se întrupeze ca „entităţi umane”; acesta era Planul 
Divin al înfrumuseţării continue a Cosmosului Creaţiei, prin 
popularea cu mulţimi de fiinţe spirituale a celor mai diferite 
zone galactice și, prin extensie, a celor mai diferite zone ale 
Universului! 

După relativa „stingere” a multiplelor manifestări oferite de 
valurile de apariţii ale OZN-urilor, în cursul a mai bine de un 
deceniu am primit zeci și zeci de astfel de înregistrări 
fotografice documentare, toate fiind obţinute de diferite 
persoane care le făcuseră întâmplător. Astfel, în acești ultimi ani 
am putut identifica descinderea în spaţiul planetei noastre a 
peste patruzeci de asemenea „rase”! Totuși, în ilustraţia pe care 
o pot prezenta în cadrul acestei cărţi am selectat un număr mai 
restrâns de prototipuri, și anume pe acelea care sunt cele mai 
sugestive. 


Primele fotografii ciudate pe care le-am primit au fost 
obţinute în aprilie 2005 de geologul Radu Nastas la lași; 
entităţile surprinse aveau mici corpuri pătrate care staţionau în 
aer într-o neobișnuită poziţie oblică, similară romburilor. După 
patru luni, acesta a obținut iarăși din invizibil câteva înregistrări 
ale unor stranii forme romboidale în fotografiile-amintiri pe care 
le făcea în curtea castelului medieval de la Râșnov (lângă 
Brașov); dar acestea erau dintr-o altă „rasă”, cu corpuri mai 
mari, cu alte structurări interioare, care emiteau radiaţii în mod 
diferit (figura 37) faţă de cele surprinse la lași. 

În sine, aceste imagini au confirmat, ca dovezi materiale, 
straniile intuiţii foarte vechi specificate în arhaicul text al Cărţii 
lui Dzyan privitoare la formele geometrice create ca prototipuri 
ale sufletelor ce aveau să protejeze și să deservească scânteile 
spirituale. 

În anul 2006 au fost surprinse întâmplător și în alte locuri 
grupuri restrânse ale unor asemenea ființe pătrate nevăzute, 
dar din rasa celor mici. Într-un mod foarte interesant, acestea 
începuseră să cerceteze în detaliu modul de viaţă al 
pământenilor, pătrunzând discret în cele mai diferite construcţii 
din orașe! Astfel, un întreg grup a fost fotografiat pe mai multe 
clișee care au indicat că nevăzutele ființe pătrate au fost 
prezente în jur de o jumătate de oră în timpul unui serviciu 
religios din biserica Sf. Vasile din lași (figura 38)! După câteva 
zile, alte ființe pătrate mici, dintr-o rasă asemănătoare, dar cu o 
formă ușor diferită a corpurilor individuale, au fost surprinse în 
orașul Suceava „inspectând” o întreprindere și, separat, o 
instituţie și o locuinţă. (Am publicat parte din înregistrări în 
cartea Nevăzuţii de lângă noi, la figurile 129; 130 A și B; 131 A, 
B, C, D, E, F, G.) 

Poate că cele mai stranii activități, efectiv de neimaginat în 
modul nostru curent de a gândi analitic, au fost demonstrate de 
unele ființe spirituale cu un nivel evolutiv ridicat, care au 
coborât cândva din spațiu pe planeta noastră și au fost 
înregistrate fotografic cu totul întâmplător în vara anului 2005 
de inginerul Gelu Ignat și soția sa (din Suceava). Plecaţi într-un 
traseu turistic în Egipt, au mers cu grupul într-o scurtă croazieră 
pe Marea Roșie. Vaporul avea amplasată în partea inferioară o 
fereastră prin care turiștii să poată vedea direct frumuseţile 
vieţii submarine, dezvoltate în mod deosebit în acea zonă (pești 


variat colorați, corali, meduze mari etc.). Cei doi au făcut acolo 
o serie de fotografii-amintire ale atât de interesantului peisaj 
subacvatic; au rămas însă total surprinși constatând că în unele 
fotografii a apărut și câte o formă ciudată colorată în alb-intens, 
care avea în jur și un fel de halo roșu mai lat (figura 39); or, 
acele forme pe care nu le-au văzut cu ochiul liber prin fereastră 
nu aveau deloc aspectul unor vietăți marine! La analiza 
imaginilor mărite, am fost la fel de surprins: acele forme 
semănau oarecum, ca aspect al corpului și ca radiaţii invizibile, 
cu fiinţele lumii nevăzute a sufletelor pământene care radiau în 
alb. Totuși, în amplul material documentar al sufletelor albe 
terestre, nici o entitate nu a fost înregistrată ca emanând mari 
halouri roșii; emisiile bipolare Yin și Yang aveau doar pe o 
porţiune periferică culoarea roșie (figura 23) și aceea era mai 
degrabă restrânsă. In mod evident, fiinţele fotografiate în apele 
acelei mări erau dintr-o altă rasă de fiinţe invizibile, 
necunoscută pe Pământ! 

Am fost însă surprins și de un alt fapt: până atunci nu am avut 
nici un motiv să-mi imaginez că asemenea entităţi ar cobori și în 
adâncurile apelor. Dată fiind ciudăţenia imaginilor respective, 
pentru o clarificare cât mai realistă am apelat la persoane 
clarvăzătoare competente pentru citirea fotografiilor. Explicaţiile 
primite m-au impresionat: acele entităţi surprinse la adâncimi 
nu prea mari în apele Mării Roșii erau în fapt fiinţe spirituale 
mult evoluate, venite din locuri galactice necunoscute în cadrul 
unor misiuni cu totul deosebite, preluate din timpuri la fel de 
necunoscute, însă mult anterioare! In sine, acestea au fost 
percepute ca fiind adevăraţi creatori de înalt nivel științific, care 
din foarte vechi epoci ar fi vizitat în repetate rânduri planeta 
apelor albastre, Terra, atât pentru a crea experimental cele mai 
variate ființe marine, cât și pentru a le perfecționa ulterior 
comportamentele și funcţiile biologice specifice mediului acvatic 
salin! Extraordinare percepții, care într-adevăr erau explicaţii 
plauzibile ale prezenţei în apele unei mări terestre a unor 
entităţi radiante în alb-strălucitor ce suportau foarte natural 
mediul dens al apelor marine: de fapt, fiinţele spirituale nu sunt 
afectate de factorii  „duri” specifici mediilor materiilor 
planetare - presiune, compoziții chimice, temperaturi, densitate 
etc. Aceste explicații sunt cu atât mai plauzibile cu cât dovezile 
(afirmate din Antichitate) privind un Adevăr fundamental mereu 


ascuns s-au înmulţit în special în ultimul secol. Toate formele de 
viaţă de pe Terra au fost create de-a lungul unor foarte 
îndelungate epoci de lerarhii de Creatori Superiori, pentru 
continua înfrumusețare a Creaţiei Divine. Dar pe Pământ, care a 
fost destinat să aibă pentru un timp foarte îndelungat rolul de 
„planetă experimentală” în cadrul galaxiei noastre, după seriile 
primelor creaţii admirabile (printre care și a omului terestru), 
multe dintre acestea au fost modificate genetic și multiplicate în 
variante extrem de numeroase de diferite grupuri de ființe 
galactice (vezi nota 10) de tip uman care au avansat științific 
încă din epoci îndepărtate. Astfel, de sute de milioane de ani 
grupuri de acest fel au descins aici pentru a efectua 
„experimente genetice” cu scopuri variate. (lată doar două 
exemple sugestive: pe planeta noastră există peste 115.000 de 
specii de insecte; în apele Oceanului Pacific există peste zece 
mii de specii de fiinţe marine.) 

Revenind la prezentarea tot mai impresionantă a desfășurării 
succesive a unui adevărat val al vizitatorilor din spaţiu, în cursul 
anului 2007 câteva serii de fotografii făcute în două locuri 
distanţate din ţară au surprins din invizibil reprezentanţii altor 
„rase”, corpurile lor având siluetele altei forme geometrice! 
Inregistrările respective au dezvăluit în plus și o surpriză 
tulburătoare: existenţa în cadrul apropiat a unor grupuri 
numeroase de „forme hexagonale” foarte slab radiante, aspect 
ce indica direct un nivel evolutiv inferior; dar cum de au ajuns în 
spaţiul planetei noastre o mulțime de fiinţe invizibile de nivel 
inferior care în mod evident nu stăpâneau tainele științifice ale 
călătoriilor interstelare? Înregistrările clișeelor au oferit o 
explicaţie: în primul caz, surprins fotografic la lași, acea mulţime 
era condusă de două entităţi hexagonale cu corpuri mai mari ce 
radiau în alb-intens (figura 40), iar periferic emanau o radiaţie 
albastru-deschis (aspect ce indica un ridicat nivel evolutiv). Or, 
acea întreagă mulţime coborâse aproape de solul terestru, 
sugerând de asemenea o anumită cercetare cu un anumit scop. 
Noutatea acestui gen diferit de înregistrări fotografice ale unei 
mulţimi de entităţi străine de neînțeles în ce privește forma 
corpurilor, nivelul evolutiv scăzut, dar și în ce privește scopul 
descinderii lor în mediul nostru vital m-a stimulat să apelez din 
nou la citirea fotografiilor prin clarvedere. Într-adevăr, 
percepțiile  extrasenzoriale au oferit o altă surpriză 


impresionantă: acea mulţime era venită dintr-o zonă galactică în 
care forma dominantă a corpurilor invizibile ale ființelor 
spirituale de tip uman era hexagonală! Insă marele grup de 
suflete încă inferioare a fost adus de instructori evoluaţi în 
spaţiul planetei noastre pentru a rămâne aici și a se încadra în 
ciclurile întrupărilor cu scop evolutiv ale omenirii terestre! 
Tulburătoarea explicaţie „citită” prin percepțiile unor energii- 
gând ale anumitor fiinţe galactice, preluate natural de clișee 
fotosensibile, era oare imaginată, era o fantezie momentană a 
unor persoane surprinse și ele de noutatea unor asemenea 
fotografii? Nicidecum! În anul următor, dintr-o altă parte a ţării 
(din localitatea Podu Oltului, judeţul Brașov) am primit alte 
înregistrări similare, tot cu mari grupuri de ființe hexagonale 
inferioare aduse la „școlarizarea terestră” pentru integrarea în 
șirurile de reîncarnări specifice marii lumi a sufletelor umane 
pământene. Totuși, în ce privește formele individuale, 
dimensiunile și structurările - și chiar ca nivele scăzute ale 
radiaţiilor propriilor corpuri -, aceste ființe invizibile erau diferite 
față de entităţile hexagonale ale grupului fotografiat cu un an 
mai înainte la lași. 


llustraţia 11. O necunoscută mulţime de fiinţe spirituale 
invizibile cu corpuri hexagonale slab radiante a fost adusă 
printr-un „tunel topologic” din galaxie în spaţiul planetei noastre 


de instructori radiind în alb! Scopul, aflat prin „citirea” 
energiilor-gând ale instructorilor, preluate de clișeu și apoi de 
fotografie, era de a integra aceste fiinţe în ciclul reîncarnărilor 
terestre, ca primă etapă a evoluţiei lor spirituale (Podu Oltului, 
11.11.2008; foto: economist Dorin Constantin). 


Se contura astfel o ipoteză interesantă: într-o anumită zonă 
galactică, pe o planetă mai mare, pe mai multe planete 
apropiate, poate în cadrul unor sisteme solare apropiate sau 
poate chiar în cadrul unor constelații mai extinse, au fost create 
mai multe variante structurale ale sufletelor de tip uman, având 
ca bază forma hexagonală! Acest fapt avea să se contureze 
mult mai convingător în cursul anului 2008 și în anii următori, 
prin tot mai multe înregistrări fotografice întâmplătoare ale 
trimișilor unor rase hexagonale care se deosebeau tot mai mult 
între ei ca tipologii structurale. La asemenea clarificări cu totul 
neobișnuite a contribuit direct, prin fotografiere nocturnă 
aproape continuă, economistul pensionar Dorin Constantin (din 
localitatea Podu Oltului), care avea „darul” fotografierilor din 
invizibil și care, cu adevărată pasiune pentru noi tărâmuri ale 
cunoașterii și pentru difuzarea noilor informaţii, nu a ezitat să 
facă eforturi continue în acest sens. Astfel, din numeroasele CD- 
uri prin care mi-a transmis înregistrările variatelor secvenţe din 
valul apariţiilor a diferite grupuri de cercetători din spaţiu pe 
cerul planetar, grupuri care se deplasau aleatoriu și pe deasupra 
localităţii sale, am identificat peste o duzină de prototipuri 
diferite ale unor „rase” de fiinţe cu corpuri invizibile având 
forme hexagonale! 

Față de multitudinea acestor înregistrări obiective, este 
desigur normal să ne întrebăm și să dorim măcar ipotetic o 
sugestie realistă privind modul în care au putut fi „aduse” din 
alte zone galactice asemenea grupuri foarte mari de fiinţe care 
să rămână în spaţiul planetei noastre pentru a se integra în 
ciclurile evolutive prin îndelungate șiruri de reîncarnări. Şi dacă 
există asemenea rezolvări pentru transferul unor întregi grupuri 
de populaţii înseamnă că acest fenomen galactic s-a produs în 
repetate rânduri în spaţiul planetei noastre după întruparea 
celor Șapte Primordiali (menţionaţi în textul arhaic citat mai sus) 
și până în zilele noastre, când omenirea terestră are peste șapte 
miliarde de suflete încarnate! Această interpretare presupune 


că și tu, cititorule, dar și eu, care am scris aceste rânduri, am fi 
fost „aduși” cândva (împreună sau separat?) din cine știe ce 
zonă galactică sau poate chiar din Univers, pentru a desăvârși 
evoluţia scânteii noastre spirituale pe această frumoasă planetă 
numită Pământ. O asemenea ipoteză este oare numai o fantezie 
a autorului - sau ar putea fi un fapt real? In baza colecției 
documentare pe care am acumulat-o afirm că nu este o 
fantezie, ci o realitate ontologică profundă; și îmi permit să fac o 
asemenea afirmaţie, întrucât chiar și în zilele noastre se produc 
asemenea transferuri de populaţii sub formă de suflete, fapt 
care a fost de asemenea surprins fotografic, iar asta pentru ca 
oamenii pământeni să cunoască tot mai multe adevăruri! 
Întrucât am publicat și în trecut o parte din impresionantele 
înregistrări-unicat ale acestei acțiuni tulburătoare“, și anume 
aducerea de către instructori alb-strălucitori din galaxie în 
spaţiul terestru - prin portalul aerian de lângă muntele Rarău - 
a unei noi mulţimi de suflete novice, nu mai reiau demonstraţia. 
(Setul fotografiilor „întâmplătoare” obţinute în august 2011 de 
informaticiana Draga Balan pe când poza doar frumuseţea 
peisajelor, prin care a surprins din invizibil o „curgere” pe câţiva 
kilometri a mulţimii de suflete începătoare, este într-adevăr 
impresionant.) 

Revenind însă la variatele tipologii ale raselor hexagonale, 
trebuie subliniat că acele fiinţe mai evoluate care erau numai 
„Vizitatori” veniţi să cerceteze amănunţit omenirea terestră au 
coborât foarte aproape de solul planetar în diferite zone ale 
globului pământesc. Un exemplu în acest sens este o fotografie 
făcută în Spania: o poză-amintire a unui turist român care în 
vara anului 2008 vizita orașul Cordoba a surprins „trimisul” 
nevăzut al altei rase hexagonale staționând la mică înălțime 
(figura 41) într-un scuar din zona centrală a orașului. 

În acel an și în anii următori au fost înregistrate fotografic 
numeroase prototipuri structurale ale unor variate rase cu forme 
hexagonale, cu siluete ale corpurilor nevăzute foarte diferite 


58 Înregistrări fotografice ale aducerii din spaţiul galactic a unei noi 
populaţii sub formă de suflete nevăzute care să se integreze în şirul 
evolutiv al reîncarnărilor terestre am publicat anterior în cartea 
Lumea sufletelor, figurile 233, 234 şi 235; în cartea Marile taine ale 
omenirii, figurile 45 şi 46; în cartea Dezvăluiri din invizibil, ediţia a Il-a, 
figura 68. 


unele de altele. Probabil că atât de diferiţii trimiși au venit 
mereu din aceeași zonă galactică, în cadrul căreia Creatorii 
Superiori au conceput cândva pentru fiinţe inteligente de tip 
uman prototipul formei hexagonale; apoi, prin felurite modificări 
genetice, au creat și au răspândit această mare varietate 
tipologică și structurală în sistemele planetare ale multor 
constelații din zona respectivă. Or, se pare că o caracteristică 
specifică a acestor rase ar fi curiozitatea cercetării științifice, 
lucru care ar rezulta din comportamentul majorităţii fiinţelor 
hexagonale înregistrate fotografic: insistând să cerceteze în 
mod apropiat viaţa oamenilor pământeni, unii vizitatori ai 
acestor rase, care prezentau compoziţii cu totul ciudate ale 
corpurilor lor invizibile, coborau chiar și în grădinile locuinţelor, 
printre ramurile copacilor (figura 42). 

Insă marea varietate a tipologiilor acestor rase demonstra și 
la nivel galactic preocupările lerarhiilor de Creatori de a 
înfrumuseţa Creaţia cosmică prin transpuneri cât mai variate ale 
Ideilor Divine în aceste „forme” invizibile ale corpurilor fiinţelor 
inteligente de tip uman. Un alt exemplu întru totul sugestiv în 
acest sens este imaginea unui instructor mai evoluat (figura 43), 
care avea ca semn distinctiv al rasei - sau poate al rangului - o 
interesantă centură mediană și care în noiembrie 2008 a dirijat 
un alt mare grup de suflete-novice hexagonale aduse să se 
adapteze la existenţa terestră. 

Dar în mediul vital al planetei noastre au fost aduse ca să 
rămână definitiv nu numai grupuri de suflete începătoare, ci și 
grupuri de fiinţe hexagonale care au fost „exilate”, întrucât 
aveau niveluri evolutive și probabil chiar manifestări inferioare. 
Un exemplu pe care l-am selectat ca aspect negativ este redat 
în figura 44: fiinţa al cărei corp radia în roșu era dominată de 
gândurile plăcerilor biologice ale încarnării, pe când ființa al 
cărei corp radia în negru (surprins de clișeu numai parţial, în 
partea de sus a imaginii) era încă la nivelul bestialităţii. 

In comparaţie cu prototipul „sufletelor pământene” cu formă 
de disc - în care, într-o primă fază după separarea de trupul 
carnal, corpurile funcţionale invizibile se ordonează concentric -, 
ne este desigur dificil să înţelegem o organizare funcţională a 
corpurilor din materii fine prin amestecuri aparent dezordonate 
ale diferitelor materii componente, care au radiaţii specifice în 
culori diferite. Şi totuși, Creatorii Superiori care au transpus 


Ideile Divine, respectând tot Cerinţa divină a unei varietăţi cât 
mai extinse, au realizat creativ și astfel de compoziţii 
structurale, în cele mai diferite forme! Ca prime exemple 
sugestive am selectat imaginile din figura 45 și figura 46. 

Din aceeași categorie, dar cu o complexitate mult crescută, 
au fost surprinse în vara anului 2008 tot pe bolta cerului de 
deasupra localităţii Podu Oltului forme foarte ciudate ale 
corpurilor unor trimiși galactici care radiau în albul-intens al 
avansului evolutiv, dar care în exterior emanau variate radiaţii 
în culori deschise (albastru, roz, verde), nuanţe specifice de 
altfel tot unui nivel evolutiv mai ridicat (figura 47). 

Foarte interesant este desigur prototipul corpului de „fluture” 
(figura 48), care, în plus față de radiaţia albă a avansului 
spiritual, emitea în exterior și radiaţii violete și roșii, cele ale 
bipolarităţii; aceste emisii erau însă diferite faţă de cele 
periferice ale sufletelor albe terestre (albastre și roșii). Dar 
importanţa acestei forme de fluture ar putea să fie deosebită: o 
tradiţie arhaică a unei vechi populaţii din Mexic, care încă din 
timpul civilizaţiei continentului Mu ar fi sculptat în piatră o 
„bibliotecă” a cunoștințelor unei epoci arhaice, afirma (pe una 
dintre cele 2.600 de plăci descoperite de arheologul William 
Niven) că o  „ființă-fluture” ar fi dus în Univers mesajul 
respectării unei etici superioare.  Menţionând această 
descoperire, autorul James Churchward o prezenta astfel în 
cartea sa Mu - continentul dispărut’: 


(Placa nr. 339) înfățișează într-o formă artistică ingenioasă 
modul în care strămoșii își închipuiau evoluţia ordinii universale. 
Aceasta era reprezentată printr-un fluture care o ducea în 
cosmos. Porunca dusă era: să fie Dreptate și Ordine în univers. 
Fluturele din imagine ducea această poruncă în întregul cosmos. 


O astfel de fiinţă evoluată spiritual, care și-ar fi făcut vizibilă 
strania siluetă de fluture, venise oare și acum, din același loc din 
galaxie, ca să îndeplinească aceeași misiune pe care o avusese 
în epoca arhaică a existenţei continentului Mu? Atunci, înțelepţii 
- sau poate chiar o întreagă populaţie - trebuiau să afle acea 
„poruncă” de nivel cosmic și să o transmită posterităţii printr-o 


59 J. Churchward, MU - continentul dispărut, Editura Vestala, 
Bucureşti, 1998. 


sculptură nepieritoare în piatră! 

Dar în cadrul marii varietăţi a formelor și a structurărilor 
raselor de suflete de tip uman atrage atenţia și un alt aspect 
tipologic: la nivelul general al fiinţelor care prin avans spiritual 
au ajuns să emită radiaţii albe, Creatorii Superiori au conceput 
ca la diferite „rase” emisiile exterioare suplimentare ale 
bipolarității să aibă și culori specifice variate. Astfel, dacă 
sufletele terestre mai avansate emit bipolaritatea în albastru și 
roșu (figura 23), iar fiinţele-fluture o aveau în violet și roșu 
(figura 48), din mulțimile de înregistrări ale celor mai diferiţi 
vizitatori trimiși să cerceteze planeta Pământ s-au evidenţiat și 
alte culori ale bipolarităţii; de exemplu, în timp ce fiinţa din 
figura 49 își dezvăluise radiaţii periferice în verde și roșu, rasele 
fiinţelor din figura 50 și figura 51 - deși formele corpurilor le 
erau diferite - aveau și radiaţii bipolare specifice cu transformări 
rapide în alte culori: emisia pe jumătate de contur care era roz 
își reducea frecvenţa, devenind albastru-deschis, iar pe cealaltă 
parte a conturului emisia galbenă devenea verde! 

Din imaginile selectate ca exemple comparative atât pentru 
sufletele pământene, cât și pentru cele ale fiinţelor venite din 
galaxie se evidenţiază un anumit aspect fundamental care 
apare ca fiind valabil și la un nivel mai extins al Creației, aspect 
menţionat în vechile scrieri ale înțelepţilor clarvăzători și amintit 
parțial în capitolul anterior: la fiecare ființă spirituală de tip 
uman din galaxie sau poate chiar din Universul nostru, culoarea 
radiaţiei (deci frecvenţa vibratorie specifică) a propriului corp 
invizibil este un indicator direct al nivelului atins în cursul 
evoluţiei spirituale și, implicit, al modului propriu de a gândi și 
de a se manifesta. În domeniul spiritual există deci un cod, un 
limbaj al culorilor! Or, în multitudinea de înregistrări ale celor 
mai variate ființe venite din galaxie în anii acestui val de 
vizitatori-cercetători, am găsit și numeroase exemple de ființe 
diferite ale căror corpuri radiau și în culori întunecate, specifice 
unor niveluri mai reduse sau chiar foarte scăzute (figura 53) ale 
evoluţiei spirituale. Faptul că asemenea rase au fost totuși 
capabile să realizeze propriile tuneluri topologice și să 
călătorească în galaxie indică o anumită stare de fapt, pe care o 
constatăm adesea cu mare regret și la omenirea pământeană: 
progresul individual în cunoașterea științifică și aplicată, 
orientată doar spre descoperirea și utilizarea legilor fizice ale 


materiei și ale energiilor specifice materiei, e un produs al 
intelectului, ceea ce nu înseamnă că oferă și o evoluție 
spirituală. Din păcate, există și au existat mereu diferiţi oameni 
de știință, precum și personalităţi din toate domeniile care au - 
sau au avut - niveluri spirituale scăzute sau chiar inferioare. In 
sine, evoluția spirituală a scânteii divine care există în fiecare 
dintre noi se bazează pe /ubirea cosmică, pe care trebuie să o 
cultivăm și să o dezvoltăm mereu: lubirea pentru Creatorul Unic 
care ne-a emanat, pentru absolut tot ce a gândit și a creat prin 
lerarhiile Creatoare în extraordinara Creaţie cosmică, iubire pe 
care trebuie să o transpunem la nivelul vieţii zilnice și să o 
manifestăm în mediul nostru vital prin altruism, compasiune și 
dăruire personală, dar și prin creativitatea latentă în noi, sub 
formă de talente și capacităţi ce așteaptă să fie descătușate 
spre binele tuturor! Însă pentru a ne dezvolta iubirea pentru tot 
ce există în Creaţie și mai ales pentru a dezvolta creativitatea 
altruistă este desigur necesară și dezvoltarea continuă a 
cunoașterii științifice și aplicative. Deci extinderea cunoașterii 
este o necesitate permanentă pentru adevărata evoluţie 
spirituală, dar această extindere trebuie să se sprijine pe și să 
deservească /ubirea spirituală, să nu fie orientată doar spre 
tainele materiei și implicit spre interese materiale egoiste 
(individuale și de grup) sau chiar spre scopuri distructive. 

În ce privește limbajul culorilor în contextul existenţei unor 
trimiși galactici ale căror corpuri radiază în culori întunecate, 
este desigur de evidenţiat și un alt gen de vizitatori: se pare că 
au fost create tipologii specifice fiinţelor orientate în mod 
special spre ridicarea nivelului științific, dar fără a manifesta 
neapărat valorile spirituale ale /ubirii cosmice! Energiile gândirii 
individuale ale acestora apar dominate de un egoism 
materialist, care alunecă chiar spre tendinţe malefice și se 
situează în domeniile frecvenţelor vibratorii mai scăzute, astfel 
că radiaţiile lor invizibile au diferite culori și nuanţe închise. Insă, 
înainte de prezentarea „întunecaţilor” cu forme deosebite ale 
corpurilor, iată un caz intermediar, interesant sub aspect 
analitic: a fost surprinsă fotografic o fiinţă „străină” al cărei corp 
radia atât albul-strălucitor al avansului spiritual, cât și o plăcută 
radiație periferică a bipolarităţii în nuanţe deschise de albastru 
și roșu (figura 52); această ființă emana însă în exterior o 
extinsă aură „urâtă”, colorată în maro-închis și cu pete verde- 


închis. E posibil ca acest contrast între culoarea radiaţiei 
corpului față de cea a haloului să rezulte din necesitatea 
autoprotejării acelei fiinţe față de mediul atmosferic total diferit 
sau de energiile telurice mult diferite ale planetei noastre - sau 
poate chiar de cele ale zonei sale galactice. Imaginea este 
desigur interesantă. 

Dar, dacă în cursul anului 2008 planeta noastră a fost 
cercetată în mod neștiut de „trimișii aparţinând a mai bine de 
douăzeci de rase galactice diferite, în marea lor majoritate fiind 
fiinţe spirituale cu ridicate niveluri evolutive - venite parcă în 
urma unei importante „convocări galactice” -, în anul 2009 
afluxul cercetătorilor s-a redus mult, atât numeric, cât și 
calitativ; s-a menținut totuși o varietate continuă a aspectului 
formelor corpurilor și a structurărilor funcţionale. Astfel, din 
înregistrările obţinute încă de la începutul acelui an, am selectat 
imagini (din luna februarie) în care s-au remarcat vizitatori cu 
corpuri ce radiau în gri-închis și aveau forme foarte ciudate: 
corpuri asemănătoare unor celule simple de neuroni, lipsite însă 
de orice nuanţă deschisă sau de strălucire (figura 53). Dar 
radiaţiile în gri-închis ale corpurilor invizibile sunt specifice 
fiinţelor dominate de răutate și de egoism, lipsite de orice 
sentiment afectiv și de respect. S-ar putea oare ca la asemenea 
rase să nu existe evoluție spirituală? Sau poate acele fiinţe 
surprinse fotografic erau pe trepte inferioare ale propriului 
progres spiritual, deși sub aspect științific erau probabil mult 
avansate? In întreaga colecţie a zecilor de „tipuri” ale celor 
veniţi din spaţiu nu am remarcat ființe cu aceste forme ale 
corpurilor și care să radieze în alte culori, care ar fi putut indica 
trepte ale avansării spirituale. 

În cursul verii anului 2009 s-au remarcat în continuare 
prezenţele mai puţin plăcute ale unor fiinţe galactice cu tipologii 
structurale și funcţionale foarte ciudate ale corpurilor invizibile, 
dar și radiaţii în nuanţe specifice nivelurilor spirituale scăzute. 
Astfel, la începutul lunii iunie a fost surprinsă fotografic o 
pereche dintr-o rasă hexagonală care extindea în mod șocant 
categoria prototipurilor cu acest contur poligonal: corpurile 
acelor fiinţe prezentau aspectul neplăcut al unor mari goluri 
interioare (figura 54), indicând o structurare funcţională foarte 
stranie! Chiar radiaţiile invizibile emise de corpurile lor aveau o 
semnificaţie nedorită: culoarea  portocaliu-închis a ființei 


hexagonale mai mari indica un caracter dominat de orgoliu, iar 
culoarea gri-închis combinată cu albastru-închis emisă de corpul 
ființei mai mici alăturate sugera o mare răutate asociată unui 
dogmatism exagerat. 

Din foarte bogata varietate tipologică a raselor hexagonale, în 
cursul lunii august a fost înregistrată de un clișeu fotografic o 
altă siluetă foarte ciudată: acea ființă invizibilă avea forma unei 
jumătăţi de hexagon rupte (figura 55) și, deși radia în griul- 
închis al unei mari răutăţi interioare, emana totuși periferic o 
discretă radiaţie bipolară în albastru și roșu - nemaiîntâlnită la 
celelalte rase cu corpuri hexagonale. Câtă imaginaţie creativă 
au demonstrat Inteligenţele Spirituale din lerarhiile Creatorilor 
Superiori care de-a lungul unor eoni temporali au transpus 
mereu Ideile Divine în mulțimi nesfârșite ale unor extrem de 
variate forme materiale și ale unor foarte diferite structurări din 
materii fine - toate în mod admirabil funcţionale! 

Dar varietatea prototipurilor concepute pentru înfrumusețarea 
continuă a Creaţiei cosmice este mult mai extinsă în acest 
domeniu al formelor și al structurărilor funcţionale ale sufletelor 
fiinţelor spirituale cu inteligenţe de tip uman. 

Deși valul cercetătorilor veniţi din spaţiu să analizeze direct 
nivelurile evolutive ale speciilor de ființe create pe planeta 
Pământ s-a redus și în cursul anului 2010, marea diversitate 
tipologică a raselor acestora a continuat să fie la fel de 
impresionantă. Dar, ca și în anul precedent, spre deosebire de 
anul de vârf 2008, majoritatea vizitatorilor păreau a fi de 
asemenea din cadrul unor rase cu evoluţie spirituală mai 
redusă. Astfel, un prim exemplu selectat (din înregistrările 
nocturne din 19 martie 2010) este ciudatul prototip redat în 
figura 56, conceput evident pentru o rasă cu aspect și 
caracteristici cu totul distincte: sufletele invizibile ale unei 
necunoscute populaţii de acest fel aveau în programul fiziologiei 
lor energetice posibilitatea de a emana la exterior o slabă 
radiație protectoare de culoare roșu-deschis, pe când masa 
întregului corp avea o radiaţie galbenă, specifică inteligenţei 
dezvoltate; rezulta deci că în compoziţia acelui prototip de corp 
dominau materii invizibile de tip mental! Dar diferite clișee 
expuse în continuare la începutul acelei nopţi au surprins și alte 
tipuri de fiinţe cu forme și radiaţii ciudate, care aveau însă unele 
asemănări structurale cu entitatea prezentată mai sus. Acest 


aspect ar sugera o ipoteză lipsită de șansa unor verificări, dar 
pe care o sprijină și alte argumente: este posibil ca într-o 
anumită zonă galactică, aceiași Creatori Superiori să fi conceput 
cândva prototipuri oarecum asemănătoare ca fiziologie 
energetică cu fiinţele rasei din figura 56, dar cu alte forme- 
program ale corpurilor invizibile; „înrudirea” lor ar consta în 
alcătuirea corpurilor tot din materii fine de tip mental, care în 
primele etape ar radia în roșu-deschis (figura 57), iar prin 
evoluţie ar ajunge să radieze în galben mai deschis, dar 
menţinând la exterior un fin strat protector cu radiaţie roșie. La 
această înregistrare documentară mai atrag însă atenţia două 
aspecte specifice, la fel de interesante sub aspect analitic: pe de 
o parte, materiile care alcătuiau corpul entității din prim-plan 
erau atât de fine, încât acesta prezenta o semitransparenţă prin 
care clișeul a preluat bine și imaginea unui stâlp de iluminat 
public cu lampa aprinsă, deși era destul de distanțat; pe de altă 
parte, corpul celei de-a doua entități apare ca emanând o 
culoare roșie mai întunecată, evidențiind un nivel de evoluţie 
mai redus față de însoţitoarea sa. 

S-ar părea însă că aceiași Creatori Superiori ar fi conceput în 
acea zonă galactică din care au venit ființele din fotografiile 
menţionate și un alt prototip, chiar mai variat structural și cu 
forme foarte ciudate ale corpurilor. Un clișeu expus în 
apropierea locului unde a fost făcută fotografia anterioară în 
acea noapte de martie din primăvara anului 2010 a înregistrat 
din invizibil și o altă pereche, însă cu totul deosebită (figura 58): 
deși ambele fiinţe aveau corpurile compuse din aceleași materii 
fine de tip mental care radiau în galben, formele lor rotunde, ca 
niște sectoare mai mari decât semicercurile, aveau ciudate 
concavităţi și chiar goluri interioare diferite de la o entitate la 
alta! Dar, dincolo de fantezia creativă care a stat la baza 
conceperii unui asemenea prototip perfect funcţional, este de 
remarcat un fapt generic: o analiză mai atentă a acestei 
înregistrări documentare atât de interesante indică, pe de o 
parte, existenţa unei emisii roșiatice reduse la exteriorul 
corpurilor respective, ce pare a fi similară ca fenomen fizic cu 
aspectul fiinţelor din figurile 56 și 57; pe de altă parte, în special 
la fiinţele din figurile 57 și 58 se remarcă același detaliu 
structural: la exteriorul fiecărui corp există distinct un strat 
protector îngust, care, deși este din aceeași materie cu cea a 


corpurilor respective, este totuși delimitat de corpuri printr-o 
„membrană” întunecată. Acest detaliu sprijină în cazul ambelor 
prototipuri (sau poate chiar al celor trei prototipuri fotografiate 
prin clișee succesive) acea ipoteză menţionată mai sus: aceste 
tipologii care au anumite asemănări structurale ar fi fost 
concepute - într-un trecut îndepărtat neștiut- de aceiași 
Creatori Superiori, în aceeași parte a galaxiei. Însuși faptul că 
trimișii raselor diferite din figurile 57 și 58 au fost surprinși 
fotografic după ce au coborât și au staționat, special pentru a fi 
fotografiaţi, oarecum în același loc (în apropierea stâlpului), la 
aceleași ore de noapte, ar sugera un fapt și mai interesant: 
fiinţele respective ar fi venit, poate chiar împreună, prin același 
tunel topologic creat de savanții raselor înrudite și ar fi ajuns în 
atmosfera joasă a Pământului și au continuat cercetarea în 
comun a întregii planete; aici au rămas mereu împreună, au 
comunicat și au hotărât împreună până și coborârea spre solul 
terestru, spre a le oferi pământenilor documente fotografice 
unice ale vizitei lor! 

Până către sfârșitul primăverii anului 2010, pasionatul 
fotograf amator D. Constantin a avut și alte surprize deosebite: i 
s-au oferit, prin intermediul clișeelor sale expuse ore întregi de- 
a lungul nopţilor, repetate înregistrări din nevăzut ale 
prezenţelor atât de necunoscute de pământeni ale trimișilor 
altor rase. Poate cele mai impresionante ca manifestări 
energetice specifice au fost fotografiile a trei fiinţe de înalt nivel 
spiritual aparţinând altor tipologii, adaptate probabil la variate 
medii fizice ale existenţei lor galactice. Corpurile acestora, fără 
contururi geometrice sau modelări, erau mai mari decât ale 
altor fiinţe venite din spaţiu și, radiind invizibil în alb-strălucitor, 
au produs în jurul lor extinse halouri din materii fine activate în 
straturi de culori diferite. Astfel, dacă entitatea din figura 59 
emitea în jurul corpului un halo în galbenul-deschis al unei 
inteligențe deosebite, acesta se transforma la exterior într-un 
halo protector radiind în roșu-deschis. In schimb, fiinţa spirituală 
evoluată redată în figura 60 avea un halo îngust, dar potent cu 
radiaţia roz-deschis specifică iubirii spirituale; puternica sa 
energie a activat însă la exterior un halo mai lat radiind în 
portocaliu-deschis, posibil culoare a demonstrării unei anumite 
superiorităţi. La rândul său, acest strat radiant s-a extins în jur 
printr-un alt halo difuz și mai lat, dar, activând materiile fine 


care radiau mai slab în galben-deschis, se dispersa treptat în 
aer. În schimb, o entitate probabil din aceeași rasă, cu un corp 
mai mare, dar fără o formă modelată și care de asemenea radia 
intens în alb- strălucitor, a generat pe contur un strat foarte 
discret radiind în același roz-deschis al iubirii spirituale, iar apoi 
un prim halo mai lat ce radia în albastrul-deschis al unui frumos 
avans spiritual (figura 61). Dar, pentru că frecvenţa vibratorie a 
radiaţiei ar scădea treptat spre exterior, aceasta s-a transformat 
în mod ciudat într-un halo și mai extins, a cărui culoare varia 
între carmin-închis și deschis. 

Din înregistrările fotografice tot mai puţin numeroase ale 
vizitatorilor care au mai survolat în 2010 zona în care dl D. 
Constantin continua cu aceeași pasiune să fotografieze bolta 
cerului, am mai selectat trei imagini foarte sugestive în privinţa 
marii varietăţi a tipologiei ființelor spirituale galactice venite să 
cerceteze planeta noastră și care mai apoi plecau spre 
locașurile lor. Se părea însă că entităţile inteligente care au fost 
surprinse fotografic până către sfârșitul verii nu mai erau 
reprezentantele unor rase cu orientări spirituale, culorile 
întunecate și chiar petele „murdare” fiind specifice unor gândiri 
lipsite de onestitate. Totuși, pentru exemplificarea în continuare 
a altor prototipuri foarte ciudate, am selectat imaginea unui mic 
grup de fiinţe ale căror corpuri radiau în griul răutăţii și erau 
foarte subţiri, se îndoiau cu ușurință ca niște foi, deși materiile 
componente erau dense și chiar emiteau periferic interesante 
radiaţii albastru-deschis (figura 62). Aspectul acestor fiinţe cu 
forme deosebite reamintește acea concepţie foarte veche citată 
anterior din Cartea lui Dzyan, care menţiona crearea în timpurile 
primordiale a unor corpuri triunghiulare pentru „scânteile 
divine”. Mai puţin atrăgătoare, dar foarte sugestivă ca varietate 
este forma fiinţei din figura 63; radiaţia în gri-închis a întregului 
corp, fără nici o altă emanaţie periferică deosebită, ar sugera că 
rasa respectivă face parte din populaţiile lipsite încă de orientări 
spirituale, deși prin dezvoltare avansată a cunoașterii științifice 
ajunsese la nivelul efectuării călătoriilor spaţiale atemporale. 

În 2011 se părea că valul vizitatorilor galactici se sfârșise, în 
zona văii Oltului nemaifiind obţinute serii de fotografii care să 
surprindă grupurile atât de diferite ale cercetătorilor din spaţiu 
interesaţi de planeta noastră. Totuși, din unele fotografii ale 
unei rase mai întârziate, am selectat o altă imagine la fel de 


sugestivă privind multitudinea tipurilor de fiinţe inteligente 
invizibile create din materii fine (figura 64); dar și în acest caz 
culoarea radiaţiilor emise de ambele fiinţe indica o lipsă de 
spiritualitate în gândire și în manifestări. 

Însă în 2012 au venit din nou în spaţiul terestru trimiși ai altor 
rase care aveau niveluri evolutive mai ridicate, în fotografii 
nemaiapărând vizitatori întunecaţi. Astfel, în timpul anului am 
primit înregistrări (foarte puţine însă) ale unor fiinţe străine ale 
căror corpuri radiau nevăzut în albul strălucitor al avansului 
spiritual. Totuși, în cursul primăverii au fost surprinse pe bolta 
nocturnă a localităţii Podu Oltului câteva feluri de fiinţe ale căror 
corpuri rotunde emanau periferic adevărate palete de culori, 
specifice unor polarităţi diferite. 

În cursul verii însă, turiști români aflaţi în Croaţia au avut 
neplăcerea  „stricării” unor poze-amintire, clișeele acestora 
înregistrând din invizibil prezenţe strălucitoare ale mai multor 
feluri de entităţi care radiau în alb-intens. De pe una dintre 
aceste fotografii - cu reală valoare documentară - am selectat 
un detaliu foarte interesant: o prezență „străină” alb- 
strălucitoare, dar invizibilă - o navă sau poate un alt tip de 
fiinţă - coborâse aproape de vârfurile copacilor unei păduri, 
răspândind în jurul ei o frumoasă radiaţie azurie (figura 65) și 
oferind prin emisia respectivă efecte benefice chiar și pentru 
arborii pădurii. 

Începând cu anul 2013 nu am mai primit înregistrări 
documentare de acest fel și părea că încetase cu totul valul 
cercetătorilor interesaţi de frumoasa planetă cu mari oceane 
albastre și cu o mare bogăţie a „creaţiilor experimentale”, care 
oferea condiții deosebite pentru școlarizarea evolutivă a 
miliarde de fiinţe spirituale. Acest fapt nu excludea însă posibila 
continuare a unor asemenea vizite. De fapt, semnalări, 
observări și chiar fotografieri și filmări ale unor manifestări 
aeriene, mereu neidentificate, ale unor variate prezenţe aeriene 
radiante inexplicabile au continuat sporadic în diferite locuri din 
lume și chiar la noi în ţară. De exemplu, fotografierea la 
București, în urmă cu doi ani, chiar deasupra Parlamentului, a 
unui mare obiect aerian care emitea pe întreaga sa suprafaţă o 
radiație discretă avea să culmineze în timpul sărbătorilor de la 
sfârșitul anului 2017 cu repetate manifestări ciudate - 
fotografiate întâmplător - ale unor obiecte aeriene radiante, 


care au impresionat locuitori din mai multe orașe din ţară și au 
ajuns să fie prezentate și la diferite televiziuni, dar fără explicaţii 
adecvate. 

În vara anului 2017 însă am primit două înregistrări 
fotografice foarte sugestive, obţinute întâmplător de avocata 
lulia lacobuţă (din lași) în cursul unei vizite turistice în Sicilia. 
Aceste două imagini demonstrează clar faptul că Pământul 
continuă să fie vizitat discret de trimiși ai altor rase galactice, 
precum și că varietatea tipurilor de „corpuri din materii 
invizibile” create pentru fiinţele spirituale ale regnului uman din 
galaxia noastră e cu mult mai extinsă. În figura 66 am redat 
imaginea unei „fiinţe pentagonale” invizibile, fotografiată 
împreună cu alte câteva „vizitatoare” ce aveau corpuri 
similare - toate împreună aflându-se în fața unei clădiri 
monumentale din centrul orașului Siracusa. O a doua fotografie 
documentară, făcută în altă zi, într-o zonă cu solul negru al 
lavelor solidificate de la poalele vulcanului Etna, redă un cu totul 
alt tip de corp invizibil: era al unui alt „vizitator galactic”, de 
asemenea mult diferit ca structurare - atât față de „tipul” 
anterior, cât și faţă de sufletele umane terestre. Este interesant 
de remarcat însă și un alt fapt: fotografa amatoare a dorit de 
fapt să pozeze un frumos apus de soare, dar clișeul a surprins în 
apropiere și efortul acelei ființe de a absorbi materii fine 
invizibile din aer, pentru ca, activându-le (figura 67), prin 
„programul invizibil” al fiinţei sale să-și formeze extrem de rapid 
propriul corp multicolor (figura 68)! Voia efectiv să fie 
fotografiată în vizita ei pe Pământ! Extrem de interesant 
document fotografic: acea fiinţă galactică vizita Pământul având 
corpul total invizibil! Ea a făcut însă brusc efortul respectiv 
pentru a-și realiza din materii invizibile, existente în mod normal 
în aer, doar „corpul care putea fi fotografiat” - fotografa 
amatoare  nevăzând nimic din „eforturile  materializării”, 
preluate însă de clișeul fotosensibil și transmise prin CD pentru 
a fi transpuse totuși în vizibil prin calculator și apoi pe hârtie 
fotografică! Foarte importantă suită de fenomene specifice unei 
evitate „fizici a materiilor fine invizibile”, în cadrul căreia 
„energiile gândirii” fiinţelor spirituale domină autoritar prin cele 
mai variate manifestări specifice! 

În sine, valul fotografierilor unor mulţimi de „tipuri” ale unor 
„fiinţe invizibile venite din spaţiu”, pe care le-am primit 


începând din anul 2005 - din cadrul cărora am putut distinge 
peste patruzeci de prototipuri invizibile ale unor „rase” foarte 
diferite (prezentate însă parţial, fiind o selecţie limitată grafic) -, 
a avut evident un vârf în 2008. Amplul documentar fotografic 
acumulat - care mi-a tot fost oferit pe această temă- a 
evidenţiat un fapt petrecut la un nivel care ne depășește cu 
mult ca posibilități de cunoaștere: „valul” vizitelor de cercetare 
a Pământului s-a desfășurat clar în urma unei hotărâri la un 
neștiut nivel galactic, având o motivaţie foarte importantă care 
privește planeta noastră și, respectiv, întreaga omenire 
terestră - ca stimulare atât a cunoașterilor științifice creative, 
cât și a înţelegerii sensului profund al necesităţii continuei 
„evoluţii spirituale” mai presus de orice alt orizont! 

Pentru a ne apropia însă de o asemenea motivație, îi voi oferi 
cititorului o completare la prezentarea de la începutul acestui 
capitol privind manifestările foarte stranii din jurul Pământului 
filmate în 1996 de la bordul navetei spaţiale Columbia, anterior 
„valului de vizite individuale sau în grupuri” prezentat mai sus. 
Manifestările respective au fost poate o „fază pregătitoare” a 
intenselor vizitări și cercetări ce aveau să se desfășoare după 
câţiva ani, realizate de mulțimile de „vizitatori” aparținând 
zecilor de „rase galactice diferite”. 

In spaţiul vizat de camerele de luat vederi au fost surprinse și 
tulburătoare deplasări mai lente ale unor „forme” imense, foarte 
variate ca dimensiuni și contururi (figura 69), care de asemenea 
radiau intens în ultraviolet! Întrucât filmările lansării satelitului 
respectiv s-au efectuat la anumite distanţe măsurate precis 
între naveta spaţială și satelitul ce rămânea tot mai mult în 
urmă, specialistul care a fost prezentat în pelicula destinată 
publicului a redat și un calcul matematic tulburător: acele 
„forme” foarte ciudate aveau diametre de ordinul kilometrilor! 
Dar acestea nu aveau în nici un fel aspectul unor mari „nave 
spaţiale”: contururile lor, foarte variate, erau lipsite de orice 
simetrie geometrică (figura 70) specifică unor mari „aparate 
zburătoare” produse industrial și totodată erau foarte diferite de 
la o „formă” la alta, neevidenţiind nici un detaliu tehnologic al 
unor mari construcţii metalice! Aceste aspecte l-au determinat 
pe specialistul respectiv să recunoască imposibilitatea explicării 
lor, el sugerând doar o idee simplă: intensitatea radiaţiilor 
ultraviolete emise de pe suprafeţele acestor imense „forme” 


invizibile impunea să fie considerate ca extraordinare „pachete 
de energie”! Insistând totuși să cercetez prin calculator - în alte 
domenii de frecvenţe - câteva imagini ale unor mari „forme”, 
am avut aceeași surpriză deosebită ca în cazul analitic al 
imaginilor „fiinţelor radiante în ultraviolet” (figura 34), 
prezentate la începutul acestui capitol: și „marile forme” aveau 
„ascunse” în neînţelesele lor structuri energetice câte un foarte 
complex „program” individual, ale cărui segmente geometrice 
radiante în diferite culori (figura 71) sugerau aceeași comparaţie 
cu un gigantic „cip imprimat” - dar din materii invizibile! Și chiar 
„formele” ceva mai mici (dar tot imense) aveau propriul 
„program holografic” (figura 72) al propriei structuri (?) - sau 
poate al propriei misiuni (?)!... 

Într-un atare context al unei complexităţi care depășește 
analitic atât posibilităţile specialiștilor de explicare științifică a 
tulburătoarelor prezenţe care se vehiculau în apropierea 
planetei noastre, cât și posibilitățile de imaginare realistă a 
acestora, am apelat încă de la începutul acestui secol la o 
persoană clarvăzătoare cu capacităţi și onestitate deosebite. 
Percepţiile care i-au fost efectiv „oferite” depășesc desigur 
limitele gândirilor noastre obișnuite... Mulțimea fiinţelor venite 
din spaţiu cu acele forme-gigant aveau o „misiune” galactică 
foarte importantă, care era de o durată mai îndelungată! Toate 
acele fiinţe radiind în ultraviolet erau foarte evoluate spiritual, 
fiind foarte potente energetic. Conducătorul lor era într-atât de 
evoluat, încât avea un nivel de dezvoltare asemănător Logosului 
nostru solar! În interiorul marilor „forme” se aflau grupuri foarte 
ample ale ființelor de același fel cu cele pozate ca deplasându- 
se în spaţiul exterior, împreună având o foarte stranie activitate: 
să emită continuu spre planetă anumite energii în cadrul unei 
acţiuni benefice pentru omenire, pe care noi, oamenii 
pământeni, nu o putem totuși înţelege în profunzimea ei... În 
întreaga zonă a sistemului nostru solar și chiar mai extins, ar 
exista o rămânere în urmă din punctul de vedere al evoluţiei 
cosmice. În fapt, Gândirea divină primordială care se află la 
baza întregii Creaţii a instituit o legitate fundamentală: nimic nu 
este stabil în spaţiul Creaţiei, totul trebuie să evolueze continuu, 
atât tot ce a fost creat ca fiinţe spirituale, cât și absolut tot ce 
este materie - începând de la cele mai fine particule elementare 
și sfârșind cu marile Universuri ale creaţiilor materiale! Și sub 


aspect fizic, procesul fundamental al evoluţiei este creșterea 
permanentă a frecvenţei vibratorii a tot ce există - fie ca 
miriade de ființe spirituale, fie ca miriade de „forme 
astronomice” ale Universurilor! Și „misiunea” potentelor fiinţe 
spirituale radiind nevăzute în ultraviolet este de a declanșa și 
controla atât „evoluţia” legică din această zonă, incluzând și 
materiile planetei noastre, cu toate admirabilele creaţii ale 
„formelor” vii de pe solul ei, cât și, implicit, evoluţia spirituală a 
miliardelor de ființe de tip uman... 

Tulburătoare percepții, care au impresionat-o profund chiar și 
pe persoana care le-a obţinut... Au izvorât oare toate aceste 
percepții dintr-o „alunecare” a gândirii imaginative a persoanei 
respective? Dar, ca un fapt suplimentar, menţionez că în cartea 
Dezvăluiri din invizibil (în ediţia | la figura 64 și în ediţia a Il-a la 
figura 80) am prezentat un detaliu dintr-o fotografie ceva mai 
veche, însă foarte sugestivă: astronauții americani din capsula 
orbitală Gemini 7 au fotografiat de pe orbita circumterestră, în 
decembrie 1965, teritoriul Indiei, iar clișeul a înregistrat în plus 
coborârea unei ciudate perechi de entităţi mari - similare cu 
cele filmate în februarie 1996 de la bordul navetei Columbia! 
Misiunea acelui mare grup de ființe foarte evoluate spiritual 
începuse oare din 1965? li propun totuși cititorului să tragă 
concluzia asupra percepţiilor de mai sus după ce parcurge și 
capitolul următor. 


Capitolul 4 
Instruire oferită din invizibil 


(Steaua) Arcturus este cheia care ne ajută să unim 
cosmologia și astrofizica noastră nu cu inteligența 
tridimensională pe care o cunoaștem, ci cu sistemele de 
inteligență de la a cincea la a noua dimensiune - existente în 
cerurile noastre. Scopul este de a fuziona cu aceste sisteme, în 
timp ce vom evolua. 

J.J. Hurtak (The Book of Knowledge) 


Doctrina Secretă a stimulat declanșarea instruirilor spirituale 


După câţiva ani de iniţiere spirituală în India și în Tibet, 
Helena P. Blavatsky s-a reîntors la New York, unde a înfiinţat, 


împreună cu colonelul american H.S. Olcott (care a avut 
perioade chiar mai îndelungate de instruire spirituală oferite de 
înţelepţi din aceleași zone), în anul 1875, Societatea Teosofică, 
pentru insuflarea unui orizont spiritual în gândirea şi 
manifestările oamenilor din Occident. Prezentând aspecte ale 
unui conţinut teoretic și experimental aprofundat de vechile 
filosofii spirituale din zona hindo-tibetană - încă necunoscute de 
lumea apuseană -, societatea propunea reconsiderări cu totul 
neobișnuite în gândirea colectivă a acelui sfârșit de secol: 
indiferent de religie, oamenii ar trebui să înceapă să-și cunoască 
și să-și dezvolte potenţele latente cu care a fost înzestrată fiinţa 
umană, constituită din trup carnal și corpuri invizibile, care, 
împreună, deservesc spiritul individual; dar, totodată, ar trebui 
să dezvolte și reapropierea de Tatăl Creator Unic și de lumile 
spirituale din cosmos prin cultivarea iubirii fraterne între toţi 
oamenii, toţi provenind din aceeași filiaţie divină; acesta ar fi un 
prim pas al evoluţiei spirituale pe care trebuie să o realizăm la 
nivel individual și colectiv. 

Venind după câţiva ani la Londra, H.P. Blavatsky a înfiinţat o 
Lojă a Societăţii Teosofice, care reunea un grup de persoane 
atrase de instruirea spirituală a Orientului; mai mult, a provocat 
comunităţile științifice prin numeroasele cărți pe care le-a scris$0 
și care, în paralel cu „noutăţile” cunoașterii spirituale prezentate 
de unii iniţiaţi hindo-tibetani veniţi și ei la Londra și chiar de unii 
Maestri ai Ințelepciunii“!, demonstrau și stagnarea în concepţiile 


60 După întoarcerea din India şi Tibet, iniţiata H.P. Blavatsky a scris 
numeroase cărţi, primele două titluri devenind texte clasice ale 
instruirii teosofice; dar toate au stimulat răspândirea treptată a 
acestor cunoştinţe în multe părţi ale lumii, atât prin constituirea unor 
grupuri stabile în timp în diferite ţări, cât şi prin traducerea cărţilor în 
mai multe limbi de circulaţie publică. Un exemplu semnificativ a fost 
traducerea de către Societatea Teosofică din Franţa a tuturor cărţilor 
acestei iniţiate; iată titlurile traducerilor în limba franceză: /sis 
dévoilée (două volume); La Doctrine Secrete (şase volume); La clef de 
la Theosophie; La voix de la Silence; Dans les cavernes de 
/'Hindoustan; Au pays des montagnes bleues; Occultisme pratique; Le 
glossaire de la Th&osophie; Entretiens sur la Doctrine Secrete; 
Fondements de la Philosophie Esoterique; Cing Messages; Les origines 
du rituel dans l'Eglise et dans la Maçonnerie. 

61 C.W. Leadbeater, Les Maítres et le Sentier, Editura Adyar, Paris, 
ediția a Ill-a, 1991. B. Creme, Misiunea lui Maitreya, vol. 3, Editura 


vechi ale ideilor științifice din acea vreme. Totuși, această 
provocare, dincolo de polemica inerentă, a avut și urmări 
pozitive în anii care au urmat: o serie de reputați oameni de 
știință s-au reunit în 1882 în cadrul Societăţii pentru Cercetare 
Psihică (SPR), organizată de profesorul universitar Sir William 
Barrett în comun cu reverendul William Stainton Moses - printre 
membrii marcanţi regăsindu-se renumite cadre universitare atât 
din Marea Britanie, cât și din Franţa și Elveţia: Sir William 
Crookes, Sir Oliver Lodge, Charles Richet (Premiul Nobel), Henri 
Bergson, Camille Flammarion, Carl G. Jung, Marie Curie (care 
mai târziu avea să primească două Premii Nobel). Cu aceeași 
motivaţie, după trei ani un grup de persoane cu activităţi 
științifice din Statele Unite a înfiinţat și la New York o asociaţie 
similară, numită Societatea Americană pentru Cercetare Psihică. 

Ambele societăţi înființate de oamenii de știință își propuneau 
să aplice metode riguroase de cercetare a manifestărilor stranii 
produse de potenţele latente ale ființei umane, iar astfel au 
organizat de-a lungul unor decenii experimente cu înaltă 
valoare demonstrativă privind capacităţile psihismului uman, 
beneficiind în acest sens și de colaborarea unor persoane- 
medium care aveau capacităţi extrasenzoriale cu totul 
deosebite. Dar, deși au menţinut un nivel științific ridicat în 
concluziile redate public, au continuat să explice originea 
„fenomenelor paranormale” numai la nivelul creierului și al 
organelor trupului, evitând prezentarea funcţiilor complexe ale 
corpurilor din materii invizibile și în special a rolului dominant al 
energiilor spirituale, limitând astfel explicaţia reală a acestor 
fenomene. În plus, au intervenit mereu o frânare și chiar o 
desconsiderare oficială a activităţilor respective, anumite 
comunităţi științifice fiind afectate în propriul conservatorism de 
punerea în evidență a unor noi orizonturi cognitive. Astfel, 
cărţile publicate de unii dintre membrii reputați ai acestor 
societăţi, care au descris importante experimente efectuate cu 
mediumi ce manifestau capacităţi remarcabile (de exemplu, ale 
profesorilor fizicieni Sir W. Crookes și Sir O. Lodge, ale 
profesorului medic Ch. Richet sau ale medicilor G. Geley și E. 
Osty), au fost repede „uitate”; în plus, consensul impus al 
evitării oficiale a cercetărilor de acest fel a fost extins o bună 
perioadă în majoritatea comunităţilor științifice din întreaga 


Solteris, Piatra Neamţ, 2007. 


lume printr-un conservatorism stagnant. 

Totuși, un grup de reputați medici francezi nonconformiști au 
organizat neoficial ample serii de cercetări experimentale cu 
totul deosebite ca rigoare științifică începând din ultimul 
deceniu al secolului al XIX-lea și continuându-le în primele 
decenii ale secolului XX; de fapt, după câţiva ani în care au 
realizat remarcabile cercetări experimentale de mare interes 
public, aceștia au înfiinţat la Paris, în 1919, Institutul Metapsihic 
Internaţional, ai cărui membri vestiți au fost medicii Gustav 
Geley, Jean Meyer, Eugene Osty și Emile Boirac. Grupul 
respectiv a beneficiat de importante colaborări ale unor 
persoane care aveau capacități mediumnice impresionante în ce 
privește producerea și reproducerea tulburătoarelor fenomene 
„paranormale”; în mod onest, aceste persoane și-au pus la 
dispoziția experimentatorilor atât corpurile carnale (având 
temporar importante pierderi în greutate), cât și corpurile din 
materii invizibile, chiar dacă aceste experimente le afectau 
sănătatea. Datorită acestor colaborări, în Franţa au fost 
realizate experimente extraordinare, care au șocat publicul de 
la acea vreme (materializări, dar și dematerializări de obiecte, 
ale unor păsări și animale mici, ale fantomelor unor persoane 
decedate etc.%?). Stimulaţi de cercetările și experimentele 
respective, medicii francezi (printre care și cadre universitare) 
care s-au antrenat în activităţi paralele de cercetare a 
fenomenelor produse prin energii psihice au fost mult mai 
numeroşi“. Însă, după un timp, rezultatele și concluziile 
științifice foarte importante prezentate și publicate de unii 
dintre acești medici au fost desconsiderate oficial și date uitării, 
iar consensul eliminării unor asemenea cercetări a fost din nou 
impus şi generalizat de diferite comunități științifice 
conservatoare. 

Totuși, activităţile deschise publicului pe de o parte de 
Societatea Teosofică (care a format filiale și în alte ţări, inițiind 
adepţii în cunoaștere spirituală asociată cu dezvoltarea 
capacităţilor mediumnice, precum și a propriilor energii latente), 
iar pe de altă parte de acele societăţi ale oamenilor de știință 


62 N. Porsenna, Aparițiuni şi fantome materializate, Editura 
Cugetarea - Georgescu Delafras, Bucureşti, 1946. 

63 Y. Castellan, La Parapsychologie, Presses Universitaires de France, 
Paris, ediţia a IV-a, 1974. 


care apelau la persoane cu capacităţi înnăscute de medium 
pentru a demonstra existenţa unor potenţe deosebite ale 
psihicului uman au constituit exemple stimulatoare: în tot mai 
multe ţări din lume au început să fie realizate astfel de 
manifestări, organizându-se în orașele mai mari grupuri locale 
care efectuau diferite experimente cu instruire explicativă, la 
care participau numeroase persoane interesate în astfel de 
cunoașteri! Și era normal să se ajungă la asemenea situații de o 
amploare mereu crescândă: în special în ultimele două secole, 
mari părţi din omenire au pășit pe calea unei evoluţii mai 
complexe, aceea a culturii și a cunoașterii scientizate; astfel, tot 
mai mulţi oameni din cadrul mulțimilor respective au ajuns să 
intuiască faptul că există încă numeroase adevăruri și realităţi 
necunoscute și unele chiar ascunse de concepţiile materialiste 
care le blocau cercetarea. Drept urmare, în statele mai 
dezvoltate (în care se menţin însă și cele mai active frâne 
oficiale ale consensului conservator) s-au înmulţit grupurile de 
oameni care doresc „noul” cunoașterii adevăratei structurări a 
fiinţei umane și a potenţelor sale energetice, ca prim pas al 
înţelegerii sensului spiritual al existenţei terestre. Astfel, în tot 
mai numeroase ţări din lume s-au înfiinţat chiar și diferite 
asociaţii și fundaţii, unde se prezintă cunoștințe și inițieri tot mai 
extinse și chiar felurite metode practice pentru dezvoltarea 
personală în aceste domenii ale adevăratei cunoașteri a fiinţei 
umane, mereu atât de ascunsă. De exemplu, filialele Societăţii 
Teosofice au proliferat și s-au menţinut de-a lungul deceniilor și 
în multe alte ţări, în paralel traducându-se și difuzându-se 
încontinuu literatura clasică a Teosofiei reactualizate, precum și 
dezvoltări întru totul remarcabile% ale acesteia. Dar admirabila 


64 Dintre contribuţiile cu totul deosebite, de asemenea devenite 

Bailey, completate de alte şase volume scrise direct de aceasta. Către 
finele secolului XX s-au remarcat (atât prin conţinut, cât şi ca largă 
difuzare în întreaga lume) cele şase volume ale iniţiatului britanic 
Benjamin Creme. 


creaţie a fiinţei Om are la bază un nivel de cunoaștere care 
depășește actuala capacitate de înţelegere a pământenilor 
privind tainele superioare ale creării materiei vii și ale creării din 
materii invizibile a unor corpuri structurate funcţional; de aceea, 
în cadrul acestor organizări „particulare” ale iniţierilor publice 
apar variaţii specifice ca terminologie, moduri de exprimare și 
abordare a cunoașterii, evident în funcţie de nivelul evolutiv al 
instructorilor, dar și în funcţie de domeniul în care aceștia și-au 
extins cunoașterea și propriile capacităţi latente. Dar aceste 
aspecte nu sunt în general determinante, esenţială fiind pășirea 
pe calea instruirii spirituale; pe parcurs, fiecare participant va 
ajunge să „simtă” cum trebuie să-și dezvolte propriile 
cunoștințe și capacităţi. Unii dintre instructori s-au remarcat în 
mod deosebit prin conţinutul expunerilor și prin energiile 
benefice pe care le transmiteau publicului asistent și-au extins 
periodic astfel de activităţi și în diferite ţări și pe alte 
continentef5. Astfel, numărul doritorilor de progres în 
cunoaștere, în gândire și în dezvoltarea propriilor capacităţi și 
energii latente a crescut încontinuu, în special în ţările în care 
au dominat concepţiile materialiste, întrucât școlile şi 
universităţile oficiale de pretutindeni încă „nu au voie” să ofere 
asemenea instruiri fundamentale. Chiar și în ţara noastră, încă 
din ultimul deceniu al veacului trecut s-au constituit asemenea 
asociaţii, în prezent existând în toate marile orașe ale ţării 
grupuri mereu active în instruiri la un nivel corespunzător 
necesităţilor de progres spiritual. 

Dar poate că cel mai sugestiv exemplu în ce privește 
creșterea numărului doritorilor de instruire cu fond spiritual- 
aplicativ a devenit „ashramul” întemeiat de „Înalt Iniţiatul” 
indian Sai Baba - considerat de multă lume un avatar venit cu o 
misiune pe Pământ. Tabăra formată la început în jurul locuinţei 
modeste a Maestrului s-a dezvoltat încontinuu, foarte rapid, 
devenind chiar ca o mică localitate cu dotări sociale specifice; în 
timpul vieţii acestuia, alături de un număr crescând de localnici, 
acolo s-au stabilit și sute de adepţi veniţi din diferite ţări, iar 
anual au sosit pentru instruiri prelungite mii de doritori de pe 


65 De exemplu, periodic au conferenţiat la Bucureşti iniţiatul Sri 

diferite continente. 

Este însă de remarcat un anumit fapt legat de formarea 
multora dintre numeroasele asocieri de oameni care se hotărau 
să meargă pe calea dezvoltării propriei lor evoluţii spirituale prin 
instruiri de acest fel: la unele asocieri, auditoriul era mai atras 
de  prezentările anumitor instructori, întrucât aceştia 
demonstrau în faţa asistenței manifestări deosebite ale 
propriilor capacităţi mediumnice sau ale energiilor propriilor 
corpuri invizibile și doreau să-i înveţe și pe participanţi să și le 
dezvolte în mod similar! 

În cadrul altor asocieri, asistenţa era atrasă de prezentări 
captivante: la acestea se obțineau variate comunicări 
instructive oferite chiar de ființe din lumea invizibilă prin 
channeling - și anume, prin intermediul unor persoane-medium 
hipnotizate de instructori sau intrate în transă prin autohipnoză. 
Insă pentru a se evita greșelile care la începutul secolului XX au 
compromis ședințele de spiritism - unde informaţiile erau oferite 
adesea de „suflete înșelătoare” ce aveau un scăzut nivel 
evolutiv -, la asocierile actuale care urmăresc o reală instruire 
spirituală, și nu simple comunicări legate de viaţa zilnică, s-a 
procedat altfel: instructorii au selectat ca mediumi doar 
persoane care aveau un real avans spiritual (un nivel mai ridicat 
al propriilor vibrații), putând astfel să comunice cu suflete mult 
mai evoluate ce ofereau instruiri și cunoștințe de un ridicat nivel 
spiritual. Deși ambele tipuri de asocieri s-au înmulţit în lumea 
întreagă, la nivel internaţional au devenit mai cunoscute unele 
grupuri din Statele Unite, datorită unui fapt șocant: instructorii 
lor au beneficiat, direct sau prin mediumii bine selectați, de 
adevărate serii de comunicări deosebite oferite de fiinţe cu un 
nivel spiritual ridicat venite din spațiu! Mai mult, aceste fiinţe 
străine le-au indicat ele însele necesitatea publicării acestor 
comunicări, pentru a fi cunoscute de cât mai mulţi pământeni! 

Numeroasele cunoștințe noi cu fond instructiv, atât sub 
aspect strict spiritual, cât și sub aspect strict științific, 
referitoare la complexul funcţional al ființei umane și la straniile 
fenomene fizice produse de ființele umane prin energii 
necunoscute se dovedeau a fi tot mai valoroase pentru 
progresul cunoașterii și totodată mai atractive pentru publicul 
doritor de hrană spirituală. Astfel, atât societăţile oamenilor de 
știință nonconformiști, cât și numeroase societăţi, asociaţii și 


fundaţii particulare au dorit să amplifice difuzarea acestor 
cunoașteri și au început (chiar de la finele secolului al XIX-lea) 
să publice reviste și buletine informative privind activităţile lor, 
precum și rezultate remarcabile ale diferitelor aplicaţii și 
experimente efectuate, fie în faţa unor grupuri de cercetători, 
fie în faţa unor asistenţe tot mai numeroase. Odată cu creșterea 
interesului public, după un timp s-au publicat și cărţi, formându- 
se treptat o literatură tot mai bogată a acestui domeniu. Din 
păcate, din cauza consensului impus în ce privește neimplicarea 
oamenilor de știință în asemenea cercetări sau în activităţile 
paralele particulare, în literatura care s-a dezvoltat în cursul 
secolului XX au apărut doar puţini curajoși care nu au ţinut cont 
de orientarea oficială impusă de diferite comunităţi științifice. 
De aceea, au fost rare textele scrise de savanţi“ - care s-au 
mărginit la specificări restrânse ale importanţei cunoașterii 
respective. O situaţie similară s-a menţinut și la restul oamenilor 
de știință“; doar unii cercetători nonconformiști din diferite 
domenii au oferit publicului cărţi cu conţinut scientizat care au 
evidenţiat valoarea cognitivă și chiar necesitatea orientării 
generale spre cunoașterea și practicile spirituale®’ 

Totuși, ca exemplu, este foarte semnificativă 
recomandarea savantului fizician Erwin Schrödinger (unul dintre 

Enciclopedic, Bucureşti, 2015; 

- psihiatrul american D.R. Hawkins, Putere versus Forță, Editura 

fondatorii teoriei revoluţionare a cuantelor, care a primit Premiul 
Nobel în 1933), inclusă în cartea sa Spirit și Materie - am preluat 
fragmentul următor dintr-o lucrare a lui Fritz Mayer: 


La moartea fiecărei făpturi vii, spiritul se întoarce în lumea 
spirituală, iar trupul în lumea corporală... 

Acum zece ani, Aldous Huxley a publicat un nepreţuit volum 
pe care l-a intitulat The Perennial Philosophy și care este o 
antologie din mistica celor mai diferite perioade și popoare. 
Deschideţi-l unde doriți și veţi găsi numeroase declaraţii 
splendide de felul acesta. 

Trebuie să precizăm totuși că această doctrină atrage prea 
puţin Occidentul, ea îi pare insipidă, ireală, neștiinţifică. Intr- 
adevăr, lucrurile se prezintă astfel deoarece știința noastră - 
știința greacă - se bazează pe obiectivare, iar prin aceasta a 
pierdut posibilitatea unei înțelegeri adecvate a subiectului 
cunoașterii, a spiritului. Cred că tocmai în acest punct modul 
nostru actual de a gândi trebuie îndreptat, corectat cu o mică 
transfuzie din gândirea orientală. 


Foarte sugestivă concluzie și un foarte necesar îndemn 
adresat în primul rând comunităţii științifice a fizicienilor, dar și 
tuturor oamenilor de știință - îndemn care de altfel este folositor 
tuturor oamenilor care nu-și cunosc structurarea complexă a 
propriei fiinţe și nici adevăratul scop al venirii și al întrupării lor 
pe această planetă. 

După cum am menţionat mai sus, în ultimele decenii s-a 
format o literatură tot mai bogată care oferă publicului de 
pretutindeni o deschidere tot mai largă către cunoașterea 
fundamentală despre noi înșine, ca fiinţe spirituale, care prin 
iubire spirituală, dar și prin cunoaștere trebuie să evoluăm 
mereu; despre adevărata origine a omenirii și a sensului 
existenţei ei; despre conexiunile normale cu inteligenţele din 
spaţiu, dar și despre felul în care trebuie să ne ridicăm nivelul 
cunoașterii, al conștienţei, dar și al conștiinței pentru a ne 
apropia de lerarhii cerești și de însăși Divinitatea care ne-a 
conceput - de Tatăl Unic care din iubire a înnobilat cosmosul 
până în profunzimi pe care mintea noastră nu le poate cuprinde. 
Desigur, o asemenea cunoaștere deosebită - pe care fiecare 
instructor o oferă în felul său unui anumit grup al doritorilor de 


instruire spirituală sau unor grupuri similare din ţări diferite - i-a 
fost oferită și lui de „cineva” mai avansat spiritual; astfel de 
iniţieri pe care le primesc instructorii au loc fie în cadrul mai 
restrâns al unor colective selectate de anumiţi instructori mult 
mai avansați, fie în mod individual, în condiţii mai deosebite. De 
aceste iniţieri individuale beneficiază însă mai puţine persoane 
din rândul instructorilor existenți acum în întreaga lume: astfel 
de viitori instructori fiind selectaţi și în funcţie de capacităţile lor 
mediumnice, sunt inițiați mai amplu pentru scopul respectiv de 
anumiţi înţelepţi cu un nivel spiritual mult mai ridicat (ca în 
cazul Helenei P. Blavatsky și al preotului catolic C.W. 
Leadbeater). Dar în ultimele decenii au devenit cunoscute și 
unele cazuri de selectare de instructori și dezvoltare a iniţierii 
lor realizate chiar de fiinţe mai evoluate din lumea invizibilă. 
Acestea s-au produs în general în două moduri diferite: dacă 
instructorii „aleși” au capacităţi de medium și pot intra în 
rezonanţă telepatică la aceeași frecvenţă vibratorie ridicată a 
energiilor gândirii, li se transmit repetat iniţierile considerate 
necesare (ca în cazul profesorului român Scarlat Demetrescu, 
care a fost iniţiat de un „Duh alb” pentru scrierea operei sale de 
un ridicat nivel instructiv); dacă „aleșii” nu pot intra însă în 
rezonanţa telepatică și totuși au misiunea de instructori, 
beneficiază  „întâmplător” de colaborarea onestă a unor 
persoane-medium: acestea fiind aduse în transă hipnotică prin 
channeling, preiau și transmit verbal comunicările oferite de 
ființele nevăzute care prezintă niveluri spirituale mult mai 
ridicate. (Un astfel de caz a fost redat amplu de pictorul francez 
P.-E. Cornillier într-o carte foarte instructivă, tradusă și în limba 
română sub titlul Wemurirea sufletului și evoluția lui după 
moarte”). Dar, când astfel de colaborări se desfășoară în faţa 
asistenţei grupurilor de doritori și alături de instructor este și 
persoana-medium care preia prin channeling și transmite direct 
comunicările diferitelor fiinţe din lumea invizibilă, ședințele par 
mult mai convingătoare. Însă asemenea expuneri sunt chiar 
impresionante atunci când fiinţele nevăzute se prezintă ca fiind 
venite din spaţiu și demonstrează niveluri de cunoaștere foarte 
înalte! 

La instruirea unor asistenţe mai mari a avut loc uneori și o 
variantă mai rară a comunicărilor oferite publicului, printr-un alt 
fel de colaborare directă între instructor și o fiinţă invizibilă cu 
ridicat nivel evolutiv: în baza unei „antrenări” prealabile 
efectuate în comun, prezentarea anumitor cunoștințe şi 
recomandări a fost făcută direct de fiinţa nevăzută, care a 
preluat prin „adumbrire” organul vocal al instructorului și a 
expus - cu voce schimbată - întreaga instruire. Exemple ale 
unor astfel de colaborări au fost consemnate și în texte 
religioase mai vechi, dar pentru demonstrarea materială a 
veridicităţii acestor manifestări tulburătoare redau un caz 
petrecut în urmă cu aproape două decenii și jumătate la o 
expunere publică a unui instructor devenit cunoscut în multe 
țări - pictorul englez Benjamin Creme. De altfel, acesta a 
mărturisit într-una din cărţile sale (în volumul Il al setului 
Maitreya's Mission) că abia după un anumit antrenament în 
comun, dirijat de maestrul care l-a iniţiat în evoluţia personală, 
fiinţa înalt evoluată a putut să vorbească prin gura sa în cadrul 
mai multor conferințe cu instruiri deosebite, fără să-i fie 
necesară intrarea în transă hipnotică. Această relatare a 
„adumbririi” sale conștiente nu a fost o afirmaţie imaginată: 
„motivul” schimbării subite a vocii în cursul unei conferinţe a 
fost surprins fotografic din invizibil la o expunere cu fond 
teosofic, pe care o prezenta la filiala olandeză a Share 
International Foundation, la Amsterdam, în septembrie 2002! 
Documentul fotografic demonstrativ (poate unic în lume în ce 
privește explicarea „adumbririlor”) a redat o impresionantă 
prezenţă nevăzută, care se afla între iniţiatul englez și 
traducătorul olandez (figura 73): clișeul a surprins alături de B. 
Creme „fantoma” bustului unui bărbat cu plete, cu mustață și cu 
o barbă nu prea mare, care era îmbrăcat cu un fel de tunică de 
tip antic, descheiată la gât! Acesta era Maestrul Înţelepciunii, 
care, adumbrindu-l pe B. Creme, vorbea direct - însă prin gura 
acestuia! Dar câmpul de energie emanat de fiinţa invizibilă 
produsese fenomene stranii, percepute numai de pelicula 
fotosensibilă: în primul rând atrag atenţia strălucirea extinsă de 
deasupra capului pictorului și a capului Maestrului, chakra 
coronară a pictorului, puternic activată, unindu-se cu chakra 
activantă a fiinţei invizibile, mult mai potentă energetic. Insă 
preluarea organului vorbirii a celui adumbrit era un fenomen 


fizic mai extins. O analiză mai atentă a fotografiei redă și o altă 
înregistrare suplimentară: între capul pictorului și capul 
Maestrului se distinge (poate cu greu în reproducere, din pricina 
difuziei de materii fine activate de câmpul energetic al 
„fantomei”) o dublură parţială a feţei pictorului, care evidenția 
și o redusă ieșire din trup (locală) a corpului său eteric; or, în 
științele spirituale este bine cunoscut faptul că la adumbririle 
convenite reciproc, dar și la posedările malefice (unde suflete 
inferioare vorbesc prin gura posedatului) partea din corpul 
eteric al întrupatului care deservește zona respectivă este 
îndepărtată și înlocuită temporar de partea unui corp al fiinţei 
invizibile care va vorbi prin laringele „împrumutat”! (La unele 
posedări, vocea „străină” a fost recunoscută ca fiind a unui 
anumit decedat'!.) În figura 73 este de remarcat un detaliu 
suplimentar, care confirmă fenomenul înlocuirii părţii locale a 
corpului eteric: în timp ce gura conferenţiarului vorbea cu altă 
voce, ochii săi erau închiși. 

Într-adevăr, această înregistrare fotografică unică este un 
document cu reală valoare științifică, oferind detalii analitice cu 
totul deosebite pentru înţelegerea reală a unor fenomene 
evitate încă de cercetarea oficială. Dar, cu peste un deceniu 
înainte ca acea fotografie „întâmplătoare” să fie obţinută de un 
participant din sală, iniţiatul B. Creme accentua complexitatea și 
importanţa fenomenelor intime care se află la baza acestui mod 
de comunicare, mod care ar constitui doar un capitol dintr-o 
știință distinctă necunoscută încă publicului, inclusă la rândul ei 
în imensul domeniu al științelor spirituale: 


În sine, „adumbrirea” este o parte a științei impresionării - 
știință complexă ai cărei adepţi sunt Maeștrii Inţelepciunii. Este 
un proces prin care o fiinţă mai avansată spiritual poate să-și 
manifeste întreaga sa conștiință - sau numai o parte din ea - 
prin intermediul unei fiinţe de grad inferior. 

Adumbrirea poate fi parţială și temporară sau poate fi mai 
mult sau mai puţin complexă, dar pe un termen mai îndelungat. 
Când este folosită de lerarhia Spirituală a planetei noastre sau 
de alte ierarhii, ea se face întotdeauna cu acceptul total și cu 
cooperarea discipolului. Niciodată nu este încălcat liberul- 

arbitru. Nu la fel procedează însă Loja Neagră, aceasta folosind 
adesea o metodă de posedare totală. 

Adumbrirea are loc fie la nivel monadic, fie la nivelul 
sufletului - în cazul unui discipol... În ceea ce mă privește, am 
șansa de a avea un trup fizic mai suplu, care se adaptează rapid 
și fără multă dificultate la fluxul de vibrații înalte... Orice durere 
pe care o resimt- în anumiţi centri ai capului, în gât și la 
umeri - dispare repede după ce adumbrirea încetează. În 
intervalul  adumbririi eu nu-mi părăsesc trupul și sunt 
întotdeauna perfect conștient, amintindu-mi tot ce am simţit, ce 
am văzut și ce am auzit. 


Comunicări din invizibil și apariţii strălucitoare 


Revenind însă la problema continuei dezvoltări a 
comunicărilor tot mai impresionante oferite publicului de fiinţe 
ale lumii invizibile, în ultimele decenii se remarcă un fapt 
deosebit: s-au înmulţit spectaculos prezentările prin internet și 
printr-o literatură tot mai bogată a textelor care redau dezvăluiri 
și instruiri foarte variate primite în cursul unor ședințe cu public 
prin channeling și publicate atât de instructori - fie separat, fie 
în comun cu mediumul asociat -, cât și de persoane cărora li se 
oferă în cadru restrâns variate comunicări. În ultimii ani, tocmai 
în perioada valului de vizitatori galactici, în multe dintre scrierile 
respective se specifică faptul incitant că astfel de cunoașteri le- 
au fost transmise de variate fiinţe nevăzute venite din spaţiu! 
Chiar și la noi în ţară au fost publicate cărţi ale unor autori 
locali, al căror conţinut ar fi fost oferit de ființe venite din alte 
zone galactice. În contextul prezentării în capitolul anterior a 
selecţiei  impresionantelor înregistrări fotografice care au 
surprins vizitarea intensă a planetei noastre de zeci de rase ale 
fiinţelor inteligente venite din galaxie și poate chiar din alte 
zone spaţiale, suntem desigur stimulaţi să acceptăm originea 
extraterestră a multora dintre comunicările respective. În mod 
evident, vizitarea în scopul cercetării planetei noastre - în 
special în deceniul anterior - de un număr atât de mare de 
trimiși ai unor populaţii galactice mult mai avansate în 
cunoaștere și realizări științifice, mulţi dintre ei fiind și foarte 
avansați spiritual, indica existenţa unui motiv cu totul deosebit 
pentru o asemenea convocare dirijată de la un nivel galactic 


superior. Și este normal să considerăm că această atenție 
sporită acordată dintr-odată omenirii terestre ar fi fost 
completată și cu variate comunicări instructive, unele oferite în 
mod pregătitor chiar din decenii anterioare, iar cele din ultima 
perioadă fiind instruiri legate tocmai de motivaţia amplei 
convocări, care ar sugera situaţii cu totul ieșite din comun 
pentru omenire - sau poate chiar pentru planeta noastră. 

Totuși, ţinând cont de experienţa compromiterii la începutul 
secolului XX a comunicărilor efectuate cu ființe nevăzute din 
lumea sufletelor în cadrul ședinţelor spiritiste, la care adesea 
veneau suflete cu nivel evolutiv inferior și ofereau informaţii 
deformate sau chiar voit înșelătoare, trebuie să fim mult mai 
atenţi la ceea ce ni se oferă din invizibil: trebuie să accentuăm 
discernământul analitic la citirea materialelor de acest fel 
postate pe internet și chiar a conţinutului numeroaselor cărți 
despre variate „comunicări prin channeling”. 

Am putut să constat această necesitate obiectivă și am 
apreciat realismul iniţiatului britanic Benjamin Creme exprimat 
în răspunsul său la o întrebare care i s-a pus în acest sens în 
vara anului 1987 (text publicat în volumul II al setului Maitreya's 
Mission): 


Există desigur un număr mare de entităţi dezcarnate care 
viețuiesc pe diferite niveluri ale celor șapte subplane ale 
astralului și în cele ale mentalului inferior, care dau întrupaţilor 
diferite  „directive” prin intermediul  mediumilor sau al 
persoanelor sensibile. Aceste directive merg de la frivolităţile 
cele mai banale (atunci când ne sunt transmise de entităţi aflate 
în subplanele inferioare ale astralului - n.a.) până la învăţăturile 
cele mai inspirate și mai exaltante... 

In prezent, marea majoritate a învățăturilor date prin 
channeling provin însă din cel de-al cincilea nivel al planului 
astral - și doar uneori, atunci când informaţiile ne apar ca fiind 
de cel mai înalt nivel, transmiterea prin channeling are loc de la 
al șaselea subplan al planului astral; dar și aceste comunicări au 
valoarea și fiabilitatea planului respectiv, care de fapt este 
planul iluziilor. 

În zilele noastre, cea mai mare parte a oamenilor fiind 
polarizaţi astral, fără îndoială că ei simt o mare satisfacţie faţă 
de astfel de învățături. Insă acest succes al informaţiilor și al 


învățăturilor obţinute prin channeling nu este un criteriu de 
autenticitate și de interes. În realitate, ceea ce ne permite să 
determinăm valoarea unor astfel de învățături este 
discernământul propriu care rezultă din experienţă, dintr-o 
înaltă polarizare mentală sau din cunoașterea directă percepută 
intuitiv de suflet (sublinierea ne aparţine - n.a.). 


Poate că cel mai reprezentativ exemplu al bogăției de noi 
cunoașteri și de instruiri oferite prin channeling de fiinţe care s- 
au prezentat ca aparţinând unor lumi invizibile din alte zone ale 
spaţiului a fost obţinut pe la jumătatea veacului trecut de grupul 
persoanelor-medium reunite în cadrul Urantia Foundation din 
SUA. Prin eforturile depuse de membri ai acestei fundaţii, s-a 
publicat în 1955 cea mai voluminoasă carte cu un astfel de 
conţinut, care impresionează în primul rând prin cele 2.100 de 
pagini (în ediţia franceză), care conţin 196 de transcrieri ale 
unor extinse comunicări primite din invizibil! Editată sub titlul 
The Urantia Book, cartea a fost tradusă în mai multe limbi 
europene de filialele fundaţiei americane'?, constituite ulterior în 
țările respective. Dar impresia este mult mai profundă la 
conspectarea și apoi la citirea conţinutului: începând cu 
prezentarea însăși a Tatălui Universal Creatorul Unic și apoi a 
lerarhiilor Superioare, prima parte, constituită din 31 de 
comunicări oferite de „fiinţe divine”, conţine prezentarea 
tulburătoarei Creaţii cosmice: Marele Univers ar fi compus din 
șapte Superuniversuri, în cadrul cărora au fost create 700.000 
de Universuri Locale, în interiorul cărora există 7.000 de 
miliarde de planete locuibile! A doua parte redă, în textele 
extinse a 25 de comunicări, bogate descrieri ale lerarhiilor 
Spirituale care asigură organizarea armonioasă și continua 
evoluţie a tot ce a fost creat și se creează în continuare în 
cadrul Universurilor Locale, cu detalierea acestor aspecte pentru 
Universul în care există și sistemul nostru solar. Mult mai 
extinsă este însă prezentarea dirijării realizate de fiinţe 
spirituale superioare a formării, apoi a apariţiei vieţii, a formării 
civilizaţiilor și a religiilor pe planeta noastră, pe care Creatorii 
din această zonă a universului ar fi numit-o Urantia! După 
prezentările extraordinare ale unor impresionante cunoștințe ce 
depășesc orice posibilitate a științelor pământene și a celor mai 

dotați clarvăzători din lume de a le afla și a le cerceta direct, în 
partea finală, prin 77 de comunicări oferite de o comisie de 
mediumi, sunt redate detalieri neștiute ale vieţii și ale 
învățăturilor Mântuitorului lisus. 

Parcurgând bogăţia de informaţii conţinute în Cartea Vrantiei, 
impresionante prin amploarea și noutatea lor, care la mijlocul 
veacului trecut și chiar în deceniile care au urmat nu au mai fost 
oferite de nici un alt grup sprijinit de mediumi dotați, ar fi oare 
cazul să punem- mai mult sau mai puțin- la îndoială 
veridicitatea conţinutului celor peste două mii de pagini? În 
contextul volumului atât de mare și de complex al informaţiilor 
respective, este desigur utilă recomandarea făcută de iniţiatul 
britanic B. Creme, citată și subliniată mai sus: „Ceea ce ne 
permite să determinăm valoarea unor astfel de învățături este 
discernământul propriu care rezultă din experienţă, dintr-o 
înaltă dezvoltare mentală sau din cunoașterea directă percepută 
intuitiv de suflet”! Analizând cartea, am sesizat de la început un 
detaliu formal care ridică totuși semne de întrebare la unele 
dintre cele 196 de comunicări extinse din invizibil: nici una 
dintre ființele nevăzute care au oferit informaţii nu și-a 
specificat vreun nume individual și nici zona din spațiu din care 
a venit spre Pământ sau din care a transmis instruirile; în loc de 
nume personalizate, fiinţele respective s-au prezentat ca entităţi 
distincte, dar cu titulaturi ciudate: „Consilier divin”, „Un 
Mesager Puternic”, „Un lipsit de nume și număr”, „Şeful 
Arhanghelilor”, „O Stea de Seară”, „Șeful Stelelor de Seară” și 
alte peste zece denumiri care ne-ar sugera să facem analize mai 
realiste ale unora dintre comunicările respective. De fapt, 
domnul B. Creme, care, prin cele cinci volume de instruiri pe 
care le-a expus public și apoi le-a editat (chiar și în diferite 
traduceri), a demonstrat un extins nivel al cunoașterii spirituale, 
a pus la îndoială într-o conferinţă și în unul dintre volumele sale 
„originea extragalactică” a conţinutului acestei voluminoase 
cărţi: „După informaţiile mele, această învăţătură «din Urantia» 
provine din al cincilea subplan astral. Este un fel de potpuriu din 
diverse doctrine, a căror parte de adevăr nu depășește 20%”. 

Dar după două decenii, tot în Statele Unite, a fost scrisă și 
editată o altă carte cu un conţinut amplu (625 de pagini) al unor 
cunoașteri și instruiri cu totul deosebite, care ar fi fost oferite 
însă de Fiinţe Spirituale Superioare în moduri fantastice. Om de 


știință cu două doctorate și cu o vastă cultură în domeniile 
lingvistic și istoric, autorul J.J}. Hurtak, președinte al grupului The 
Academy for Future Science, a redat în volumul intitulat Cartea 
Cunoasterii: Cheile lui Enoh”? cea mai impresionantă trăire a 
vieţii sale, în cursul căreia i s-au transmis cunoștințe care, în 
mod similar cărţii citate mai sus, au o mare importanţă pentru 
întreaga omenire terestră. Totuși, față de volumul anterior, 
dincolo de fantasticul modului total diferit de transmitere a 
instruirilor oferite autorului, această Carte a Cunoașterii prezintă 
informaţii scientizate care par mult mai realiste, având 
conexiuni și previziuni care nu contrazic științele și descoperirile 
moderne. Am făcut o prezentare sintetică a unor idei principale 
enunțate de eruditul autor american în cadrul volumului Marile 
taine ale omenirii, dar consider că este necesar să reiau alte 
aspecte - diferite tematic - și pentru cititorii acestei cărţi, 
întrucât ilustrația pe care am redat-o în capitolul anterior 
demonstrează în plus veridicitatea unora dintre extraordinarele 
cunoștințe primite în înaltul cerului de autorul respectiv. După 
cum a descris J.J. Hurtak pe scurt încă din prefața cărţii, când, în 
noaptea de 2 spre 3 ianuarie 1973, se afla în camera sa într-o 
profundă concentrare a gândirii, cu rugămintea către Tatăl 
Ceresc de a i se destăinui raţiunea și scopul întrupării sale în 
această lume, brusc s-a produs un fenomen extraordinar: în faţa 
sa a apărut o lumină puternică, care era radiaţia unei fiinţe 
strălucitoare! Aceasta i-a spus că este Maestrul Ophannim Enoh 
și că a venit fiindcă i-a ascultat rugăciunea; la fel de scurt, l-a 
întrebat dacă vrea să meargă în ceruri, pentru a afla ce dorește 
să știe. Răspunzând afirmativ, s-ar fi văzut învăluit într-o lumină 
la fel de intensă, care, cu o viteză fantastică, l-ar fi dus 
împreună cu Maestrul în înalte depărtări cerești. Ajunși într-o 
anumită zonă stelară, departe de influenţele energiilor-gând din 
spaţiul terestru, Maestrul i-a oferit prime dezvăluiri tulburătoare, 
care pregăteau instruiri mult mai ample. A aflat astfel că 
Pământul se află încă sub influența unor Maeștri decăzuţi din 
ceruri superioare, care viețuiesc în zona Constelaţiei Ursa Mare; 
de acolo, aceștia dirijează lumi inferioare, frânându-le evoluția 
spirituală, cum este încă și cazul omenirii terestre! De 
asemenea, i s-a spus și că Pământul face parte dintre planetele 

pe care se efectuează multiple experimente biologice pe durate 
prelungite, care să conducă la o selecţie a inteligenţelor 
neinfluenţabile în mod negativ; astfel, și pe planeta noastră 
anumiţi Elohim (Fiinţe Spirituale Superioare cu misiunea de a fi 
creatori) dedicați transpunerii formelor-gând divine au conceput 
și creat, încă din epoci demult trecute, formele materiale ale 
feluritelor fiinţe întrupate care să evolueze încontinuu, inclusiv a 
trei tipuri de fiinţe umane întrupate: 

- omul spiritual - ca întrupare a prototipului luminos Adam 
Kadmon -, care să dezvolte prin evoluție conștiința christică a 
iubirii detașate de atracțiile vieţii materiale și care să-și dezvolte 
capacităţile superioare latente, pentru a deveni cândva un real 
creator; 

- omul dominat de rațiune, respectiv de corpul mental- 
inferior, care să dezvolte cunoașterea privind materia, găsindu- 
și satisfacția în aplicaţiile egoiste ale acestor cunoașteri și în 
dominarea celor din jur, dar respingând cunoașterea științifică 
ascunsă și pe cea spirituală; 

- omul de lut, orientat spre satisfacerea plăcerilor simţurilor 
trupului carnal,  desconsiderând valorile cunoașterii, ale 
înţelepciunii și chiar ale Legilor divine, fiind lipsit de conștiința 
faptelor și a iubirii Tatălui ceresc. 


Dar în etape ulterioare au venit pe Pământ creatori decăzuţi 
care au modificat funcţional prototipurile fiinţelor-om create 
anterior, introducându-le programe care să le plafoneze evoluţia 
și care să conducă la înmulţirea ultimelor două prototipuri și în 
special a omului de lut; scopul mutaţiilor respective a fost 
ușurarea dirijării manifestărilor experimentale ale mulțimilor 
acestor două categorii. Războaiele între popoare învecinate și 
între rase diferite sunt exemple ale dirijărilor care provocau 
conflicte sângeroase și distrugeri ale realizărilor și ale culturii 
edificate prin eforturi umane care au durat veacuri și chiar 
milenii. 

Șocantă și chiar penibilă informaţie pentru noi, pământenii! 
Oare viziunea și comunicarea respective au fost doar o ficțiune 
produsă de imaginaţie în mintea autorului aflat într-o profundă 
concentrare mentală? Totuși, în capitolul 3 am prezentat 
înregistrări documentare care au demonstrat categoric 
existenţa întru totul reală a unor fiinţe din spaţiu ajunse la 


înaltele niveluri științifice ale călătoriilor interstelare, dar care, 
prin culorile radiaţiilor lor la frecvenţe vibratorii inferioare 
specifice, evidenţiau niveluri reduse ale evoluţiei spirituale, 
situându-le ușor în categorii ale unor fiinţe decăzute! Aceste 
ilustrări sunt întru totul edificatoare, demonstrând direct 
această realitate galactică atât de complexă și totodată atât de 
puţin cunoscută; chiar dacă sunt mai puţine imagini redate în 
figurile 53, 54, 55, 62, 63 și 64, ele sunt doar selecţii din mult 
mai multe înregistrări de acest fel. lată deci că aceste informaţii 
tulburătoare oferite autorului pământean de fiinţa spirituală 
strălucitoare sunt clar confirmate de asemenea documente 
fotografice obținute chiar în ţara noastră! Din păcate, influenţele 
și chiar dirijările care afectează negativ evoluţia omenirii 
terestre (plafonarea evoluţiei spirituale prin blocarea dezvoltării 
științelor spirituale, prin stimularea războaielor, prin ascunderea 
cunoașterilor fundamentale etc.) au fost resimţite de omenire 
din cele mai vechi timpuri; experimentele negative ale 
creatorilor decăzuţi au continuat de-a lungul întregii istorii 
planetare, mai bogată în războaie cumplite de cucerire și 
distrugeri decât în creaţii ale unor civilizaţii. De fapt, influenţele 
lor negative au început chiar cu dirijarea ascunsă a 
conducătorilor diferitor popoare agresive. Din păcate, asemenea 
lucruri continuă și în zilele noastre... 

Dar aceste informaţii tulburătoare au fost printre primele 
oferite de Maestru, pe când se aflau abia în prima parte a 
traseului fantastic descris de iniţiatul J.J}. Hurtak. Mai departe, au 
ajuns în zona stelei Arcturus, unde se află una dintre Stațiile 
Intermediare de tranzit în care ar exista un Consiliu Galactic ca 
centru de programare al transpunerilor Gândirilor divine; 
activitatea acestuia ar fi dirijată de Consiliul Celor Nouă - cei 
care conduc Universul nostru local! 

Fiecare dintre aceste staţii intermediare ar avea rolul de a 
controla și asigura aplicarea legilor cosmice într-o anumită 
regiune galactică, pentru menţinerea echilibrului în dinamica 
astrală. Dar fiinţele spirituale implicate în activităţile acestor 
staţii ar avea și o misiune foarte importantă în educarea 
inteligenţelor planetare din sistemele solare din spaţiul 
controlat, atât în domeniile tuturor cunoștințelor științifice, cât și 
în cel al progresului spiritual, coordonându-le chiar depășirea 
pragului karmic și ascensiunea spre alte dimensiuni. 


De aceea, strălucitorul instructor ceresc a insistat mai mult 
asupra importanţei acestei staţii intermediare asociate stelei 
Arcturus, care ar fi dirijat și controlat încă din eoni anteriori 
apariţia și apoi fazele dezvoltării vieţii inteligente pe Pământ! În 
cadrul textului dictat, Cheia 2-0-1 are un titlu foarte sugestiv 
pentru destinul planetei noastre: Cheia Astrofizicii și a 
Cosmologiei viitoare se află în Arcturus (astru), care trebuie să 
fie perceput și înțeles ca „Unul dintre Fiii vii ai Luminii”. 
Controlul și dirijarea respectivă s-ar efectua atât prin vizite ale 
unora dintre ființele care îndeplinesc asemenea misiuni, cât și 
de la distanţă (de la 36 de ani-lumină), prin emisii ale anumitor 
radiaţii direcționate, pe care Maestrul Enoh le-a denumit 


„Frecvenţe-Ghid ale Luminii”, care să stimuleze treptat 
omenirea pământeană „să întroneze Fraternitatea Luminii”. 
Accentuând importanța acestor  „radiaţii-ghid”, Maestrul 


specifica un fapt important: dacă știința terestră va dezvolta 
tehnologia luminii pentru a descifra codul acestor radiații și 
chiar al „tehnologiei arcturiene” care ar patrula în jurul 
sistemului nostru solar, omenirea ar face un pas deosebit în 
progresul pe care trebuie să-l realizeze în aceste domenii. Dar 
fundamental este sprijinul menţionat în titlul acestei Chei, pe 
care l-am prezentat în mottoul acestui capitol: 


Arcturus este cheia care ne ajută să unim cosmologia și 
astrofizica noastră nu cu inteligenţa tridimensională pe care o 
cunoaștem, ci cu sistemele de inteligenţe de la a cincea la a 
noua dimensiune existente în cerurile noastre. Scopul este de a 
fuziona cu aceste sisteme, în timp ce vom evolua... 


Revenind la impresionanta călătorie printre constelaţiile 
regiunii controlate de Consiliul din Arcturus și apropiindu-se în 
continuare de  Constelaţia Orion, a fost necesar ca 
pământeanului J.J. Hurtak să i se schimbe învelișul luminos cu 
altul mai strălucitor (deci cu o frecvenţă vibratorie mai ridicată), 
pentru a putea suporta traversarea regiunii stelare a 
Fraternităţilor de Lumină. Trecând în continuare prin regiunea și 
mai luminoasă a celui de-al „șaptelea cer” în care sunt activi 
Maeștrii Creatori Elohim, strălucitorul Enoh l-a adus în extinsa 
regiune a Constelaţiei Orion până la o ființă superioară și mai 
strălucitoare - care era Metatron; aceasta i-a creat de la început 


încă un înveliș protector, pentru a putea rezista la potenta 
energie pe care Metatron o radia în jur. Astfel „îmbrăcat”, a 
putut trece prin portalul Orion-Omega care deservește Marea 
Intrare în regiunea energiilor pure și, însoţit de această ființă 
superioară, a fost adus în fața strălucitoarei Fiinţe Spirituale 
Inalt-Superioare care era Vechiul de Zile! Acolo i s-a făcut 
cunoscută misiunea pe care o va avea în comun cu Maestrul 
Ophannim Enoh pentru servirea Consiliilor de Lumină care 
primesc sarcini de la cei douăzeci și patru de Vechi ai Luminii 
pentru crearea de noi Universuri. În aceste Universuri noi vor 
acţiona ulterior acei Seniori ai Luminii - numiţi Elohim - care vor 
crea acolo alte lumi, destinate „să fie ale Luminii”! 

Dar, când se aflau încă în faţa acelui Vechi de Zile, a apărut 
un cilindru strălucitor din care a ţâșnit o rază spre fruntea 
călătorului și i-a transmis o iniţiere foarte amplă, atât în „taine 
ale Fiinţelor Spirituale Superioare ale Cerului”, cât și în legătură 
cu desfășurarea unor programe viitoare în activitatea lor și 
implicit a unor noi faze evolutive în ansamblul Creației”. 
Conţinutul extrem de amplu al informaţiilor transmise era 
concentrat în 64 de „Chei pentru progres”, care apoi i-au fost 
explicate atât de Metatron, cât și de Maestrul Enoh, chiar cu 
detalii. in mare, Cheile conţineau îmbinarea între fazele 
evoluţiei superioare și evoluţia miriadelor de fiinţe de tip uman 
răspândite în mulţimea de Universuri create în nesfârșirea 
cosmică și care ar fi de trei tipuri generale: 

- Universurile Tată sunt acelea în care au ajuns să se 
reunească Creatorii Divini, capabili să transpună Gândurile 
Tatălui Unic de creare a noi universuri din gigantice piramide 
cosmice din Lumină; 

- Universurile Fiu sunt „locașurile Tatălui”, în care se menţin 
prototipul biologic și programul de evoluţie al fiinţelor umane 
create în baza Ideilor Tatălui Unic, avansul lor evolutiv având la 
bază dezvoltarea lubirii christice, stimulată de Fiii Paradisului, și 


74 Încă din vechime era cunoscut faptul că în lumea de dincolo 
comunicările între sufletele umane mai avansate evolutiv - şi chiar 
între acestea şi unii întrupaţi la fel de avansați - se efectuează prin 
„raze informaţionale” strălucitoare, iar la transmiteri cu un conţinut 
sporit de informaţii se emit „pachete de materii fine” intens activate 
de energiile-gând. Un exemplu foarte sugestiv al transmiterii unui 
„pachet de energii informaţionale” l-am prezentat în figura 24. 


nu de Forțe inferioare ale Luminii; 

- Universurile Shekinah sunt acelea în care rasa omului 
spiritual va ajunge să colaboreze cu mesagerii angelici pentru 
ca „cei drepţi” să contribuie la stabilizarea fazei în care Consiliul 
Luminii va domina după transformările planetare inerente. 


Prin conţinutul lor, Cheile vor oferi inspiraţie pentru diferite 
științe și noi descoperiri, care prin asocierea cu științele 
spirituale să permită omenirii dezvoltarea tuturor cunoștințelor 
ce vor conduce la dezvoltarea conștiinței și astfel la conlucrarea 
cu alte Lumi ale Luminii. Dar, pentru un avans efectiv, Enoh i-a 
specificat că este necesară o treaptă prealabilă: trecerea de la 
dimensiunea a treia la gândirea și manifestarea oamenilor în 
dimensiunea a patra. Pentru a realiza acest lucru, omenirea și 
planeta însăși vor trebui să treacă printr-o „tranziţie cuantică”, 
pentru ca oamenii să-și poată schimba chiar și „calitatea” 
corpurilor invizibile care le deservesc conștiința, iar astfel 
lubirea christică să le domine manifestările! 

De fapt, corpurile invizibile ale ființelor umane care aveau să 
se întrupeze pentru îndelungatele trăiri în mediul materiei grele 
terestre au fost concepute inițial doar pentru o primă etapă a 
evoluţiei lor spirituale. Din Cheile prezentate și explicate în 
Cartea Cunoasterii rezultă că autorului i-au fost oferite în acest 
sens informaţii mult mai complexe; astfel, în cadrul Cheii 1-0-6 a 
fost redat schematic modul în care Seniorii creatori au conceput 
și au creat prototipuri ale fiinţei spirituale umane care să fie 
capabile să-și desfășoare ciclurile evolutive în mediile materiilor 
grele planetare bazate implicit pe legile spaţiului-timp. Când 
mulţimi de scântei divine, Spirite ale căror vibrații specifice erau 
foarte înalte, au fost trimise în această parte mai depărtată de 
centrul Galaxiei, au fost aduse la început într-o anumită regiune 
cu energii având vibrații specifice la frecvenţe la fel de înalte: în 
zona energiilor pure, care ar exista distinctă în cadrul extinsului 
spaţiu ocupat de aștrii Constelaţiei Orion. Acolo, Seniorii Elohim- 
creatori dedicați transpunerii Ideilor Divine au conceput 
prototipul și le-au creat apoi mulțimilor respective de Spirite 
primele corpuri protectoare și totodată structurate pentru relaţii 
funcţionale extinse cu un mediu exterior variat; astfel, în etapa 
respectivă au fost create „triadele superioare” - corpurile atmic, 
budic și cauzal, respectiv „sufletele” în exprimarea teosofică: 


materiile fine componente ale acestora au fost concepute ca 
trepte de vibrații specifice descrescânde, care să deservească 
Spiritele pentru perioade foarte îndelungate de manifestare în 
medii cu niveluri vibratorii ceva mai joase. Dar, chiar dacă 
aceste corpuri erau corespunzătoare unui domeniu de frecvenţe 
vibratorii mai scăzut faţă de cel al energiilor pure, tot nu ofereau 
o adaptare la vieţțuirea în domeniul frecvenţelor mult mai 
coborâte ale solurilor planetare. Mulţimile de Spirite „îmbrăcate” 
în acea zonă din Constelaţia Orion a energiilor cu frecvenţe 
vibratorii mai ridicate - unde au fost „dotate” cu corpuri 
funcţionale și totodată protectoare - au fost denumite de 
Maestrul Enoh „Rasa adamică”, ce avea să fie adusă la un 
moment dat și pe planeta experimentală Pământ. 

Pentru protejarea sufletelor și pentru asigurarea relaţiilor 
funcţionale necesare vieţuirii Spiritelor la frecvențele și mai 
joase, caracteristice mediilor materiale ale planetelor, erau 
totuși necesare în plus și alte corpuri din materii fine, ca trepte 
succesive de reducere a vibraţiilor specifice. Astfel, urmând linia 
transpunerilor creative ale Ideilor Divine, s-a stabilit colaborarea 
cu un alt grup de Seniori-creatori, aflaţi într-o altă zonă, în care 
energiile radiate de constelaţiile respective să fie din domeniul 
frecvenţelor sufletelor care îmbrăcau scânteile divine: acesta a 
fost grupul Creatorilor Elohim aflaţi într-o zonă deosebită, 
situată în cadrul marelui spațiu ocupat de numeroasa 
Constelaţie a Pleiadelor. Acolo, ampla acţiune a crescut în 
complexitate: într-o primă etapă s-au conceput prototipuri 
pentru anumite corpuri funcţionale, care trebuiau constituite 
însă din tipuri de materii fine oarecum mai grosiere, cu 
frecvenţe vibratorii tot mai scăzute, pentru a se putea asigura 
intrarea în relaţii funcţionale directe cu mediile materiilor grele; 
astfel a fost creată „triada inferioară” a corpurilor mental- 
inferior, astral și eteric. Pe aceeași linie a transpunerii Ideilor 
Divine în „forme” care să îmbogăţească Creaţia cosmică, a fost 
conceput și creat și extraordinarul prototip al trupului carnal 
bazat pe un cod genetic care să poată fi modificat pentru 
experimentarea mai multor tipuri de rase umane. Pentru 
această remarcabilă operă de înaltă știință prin care conștiința a 
fost conectată funcţional în mod admirabil cu extrem de 
complexa biochimie a trupului carnal, strălucitorul Maestru a 
denumit Constelaţia Pleiadelor adevăratul „leagăn” al speciei 


umane: acolo, „conștiința fiind făcută să pătrundă în matricea 
fizică a spaţiului-timp, Pleiadele sunt considerate ca fundament 
al armoniei existente în Creaţie”! 

Într-adevăr, s-a constatat astronomic că întregul spaţiu 
galactic al Constelaţiei Pleiadelor este o zonă cu totul deosebită 
în cadrul Galaxiei, date fiind intensele radiaţii la frecvenţe foarte 
ridicate ale stelelor componente în alb-strălucitor, care 
generează un câmp foarte extins de energii radiind straniu în 
albastru (figura 74), zone cu această culoare fiind rar întâlnite în 
Galaxie! Or, aceste energii au atras prin rezonanţă grupuri 
importante dintre Fiinţele Înalt Evoluate ale Creatorilor Elohim, 
care s-au stabilit atemporal acolo pentru a desfășura de-a lungul 
eonilor extraordinare activităţi creatoare de transpunere a 
Ideilor Divine, constelația devenind astfel un „leagăn” al 
științelor foarte evoluate și un „fundament al armoniei”! 
Cititorul va întâlni în continuare numeroase exemple ale 
remarcabilelor creaţii concepute acolo și apoi difuzate în întregi 
zone galactice! 

Încă din vechime, acei înţelepţi care au fost iniţiaţi de Fiinţe 
Spirituale Superioare în „tainele cerului” - fie de anumiţi „Zei” în 
„Epoca de aur”, când aceste Fiinţe au stat un timp între oameni, 
fie ulterior, prin channeling antic - au aflat un fapt fundamental 
care, după cum am menţionat și în capitolul anterior, abia la 
sfârșitul secolului al XIX-lea al erei noastre a început să fie 
difuzat în lume: întreaga Creaţie cosmică are la bază /deile 
emise încontinuu în spaţiu de Gândirea divină a Tatălui Unic, 
care a conceput toate „prototipurile ideale” pentru absolut toate 
formele materiale ce aveau să fie adaptate ulterior și create fizic 
de lerarhiile Creatorilor Superiori, după specificul fiecărei zone 
spaţiale; or, aceste /dei Divine ideale au rămas „imprimate” în 
profunzimile spaţiului ca „forme-gând eterne”, Tatăl Ceresc 
gândind mereu noi și noi forme pentru înfrumusețarea Creaţiei! 

Revenind însă la problemele ontologiei omenirii terestre, e 
necesară și o altă conexiune cu fapte produse de asemenea în 
vechi timpuri necunoscute, a căror reală importanţă a fost 
redescoperită în special în secolul trecut: în diferite locuri pe 
Pământ au fost descoperite în mod repetat urme pietrificate ale 
unor tălpi goale umane, dar și urme umane de tă/pi; încălțate! 
Acestea au fost imprimate în straturi care erau cândva din lut 
moale, de oameni care au traversat acele terenuri. Toate 


urmele respective au fost pietrificate printr-un neștiut cataclism 
termic planetar sau poate prin cataclisme zonale survenite în 
perioade diferite, dar în aceeași eră geologică - respectiv în a 
doua jumătate a Erei Secundare! (Am prezentat unele imagini 
de acest fel în cartea Mari/e taine ale omenirii, la figurile 37, 38, 
39, 40, 41, 42, 43 și 44.) Datorită fenomenelor de amploare care 
au condus la pietrificări masive, produse chiar și în imensele 
depozite de calcare și gresii devenite ulterior zone muntoase, 
fenomene care au fost datate în general în perioadele jurasic 
sau cretacic (deci cu peste o sută de milioane de ani în urmă), 
toate urmele respective evidenţiază un fapt șocant: întruparea 
prototipurilor create pentru fiinţele umane adaptate să 
viețuiască pe planeta noastră a fost cu mult mai veche decât 
cea redată în tratatele actuale. Însă rolul de planetă 
experimentală atribuit Pământului a însemnat acceptarea 
prelungită a activităţilor „creatorilor decăzuţi”, care nu numai că 
au modificat funcţional în diferite variante prototipurile create 
de Elohim Superiori din Pleiade și Orion, ci au influenţat negativ 
și amplul proces evolutiv al omenirii terestre aflate mereu în 
creștere numerică; astfel, s-ar fi produs în timp un dezechilibru 
în planul evolutiv prevăzut pentru omenire și însăși planeta 
noastră, fapt care se reflectă negativ și asupra zonei în care se 
află sistemul nostru solar. Drept urmare, autorul J.J. Hurtak, în 
prezentarea explicativă a uneia dintre Cheile lui Enoh, a redat o 
afirmaţie foarte importantă a Instructorului ceresc, necunoscută 
însă de imensa majoritate a oamenilor: Seniori ai Luminii care 
urmăresc realizarea Planului Divin ar fi hotărât desfășurarea de 
acţiuni pentru ca planeta și implicit omenirea să treacă totuși la 
o nouă treaptă a evoluţiei lor Cu peste patruzeci de ani în 
urmă, strălucitorul Enoh a schiţat ample fenomene care vor 
conduce Pământul la un nou ciclu evolutiv: planeta va intra 
treptat într-un val de /umină superioară, vibraţiile acestei 
energii la frecvențe mai ridicate producând lent reprogramări în 
codurile biologice ale tuturor ființelor din mediul terestru. (La 
acea vreme, nu se discuta încă nimic despre intrarea sistemului 
nostru solar în centura fotonică.) În paralel, vor fi eliminate 
treptat și cea mai mare parte a blocajelor introduse mai târziu 
fiinţelor umane de Seniorii decăzuţi, modificări funcţionale care 
au limitat manifestările capacităţilor superioare cu care a fost 
dotat iniţial prototipul conceput în Orion pentru om ca ființă 


spirituală. Omul spiritual terestru va trebui să regăsească și să 
dezvolte lubirea christică, singura care îi va permite să aspire la 
comunicarea directă cu Fiinţele de Lumină ce întreţin și dezvoltă 
încontinuu armonia vieţuirii cosmice! 

Dar frecvențele vibratorii sporite ale valului prelungit în timp 
al /uminii superioare vor produce efecte fizice mult mai 
complexe, pe care fostul patriarh biblic, aflat acum la nivelul 
unor Înalte Fiinţe Spirituale atotcunoscătoare, le-a specificat ca 
un adevărat savant al științelor avansate: cuantele ultrarapide 
ale acestei /Jumini vor induce o creștere a frecvenţelor vibratorii 
ale electronilor tuturor atomilor care compun mediul materiei 
grele terestre, dar și mediile materiale dintr-o zonă spaţială mai 
extinsă! Creșterea în primul rând a vibraţiilor atomului de 
hidrogen va conduce direct la modificări intime în structura 
materiilor organice, care vor deveni oarecum mai luminoase! 
Întrucât în trupul uman bogat în catene ale atomilor de hidrogen 
și carbon domină apa (H20), oamenii vor fi și ei mai luminoși! În 
intimitatea ţesuturilor trupului carnal, diferite molecule vor 
demonstra o sensibilitate mai mult sau mai puţin crescută la 
stimulul energetic al frecvenţelor vibratorii mai sporite care vor 
scălda planeta. Enoh a ţinut să ofere în acest sens un exemplu 
științific și mai doct, dar cu o conexiune spirituală nebănuită: în 
cadrul extrem de complex al biochimiei trupului carnal uman 
există și o substanţă ATP (adenozina trifosfată), care intervine în 
producerea energiilor necesare metabolismului; or, la 
persoanele cu un avans spiritual ce întreține frecvențe mai 
ridicate în corpurile asociate - deci un nivel energetic mai ridicat 
- fluxul cuantic va activa în plus matricile energetice ale 
moleculelor ATP și astfel întregul lor trup va primi mai multă 
energie, va avea o luminozitate mai evidentă! 

În instruirea pe care a oferit-o pământeanului J.J. Hurtak 
pentru a fi redată într-o carte care să-i inspire pe oamenii de 
știință, Maestrul strălucitor a insistat chiar mai mult asupra 
transformărilor bio-fizico-chimice care se vor produce în trupul 
uman, aspect care, în etapa de tranziţie către un alt ciclu în care 
am intrat, ar trebui urmărit cu atenţie sporită de cercetarea 
modernă; în mod inerent, vor fi influențate și moleculele acizilor 
aminaţi (ADN și ARN), fapt care se va reflecta în funcţionarea 
mitocondriilor: acestea își vor modifica unele secreţii de enzime, 
pentru a se echilibra funcţionarea normală a trupului, care va 


emana astfel o anumită radiaţie și pe această cale. 

Maestrul Enoh a demonstrat prin explicaţii savante mult mai 
extinse că adevărata știință din viitor va fi o strânsă îmbinare 
între cele două mari științe deocamdată separate în mod 
regretabil: știința oficială a celor mai noi descoperiri care au 
pătruns în intimitatea materiilor grele, a materiilor vii și a 
energiilor lor specifice se va uni cu extinsele și profundele 
cunoașteri ale științelor spirituale. Astfel, el a dedicat enunţul și 
explicarea Cheii 2-1-2 orientării științelor terestre către o nouă 
cercetare fundamentală, legată de faptul că în schemele 
cromozomilor există grile unice ale anumitor culori și forme 
geometrice, care sunt specifice zonei temporale de conștiință în 
care se află omenirea terestră! Foarte interesantă conexiune 
funcţională între nivelul conștiinței și grila specifică a radiaţiilor 
moleculelor materiei vii și a structurării lor în cromozomii 
fiinţelor de tip uman aflate în diferite zone spaţiale! Ce nivel 
științific extraordinar de extins au demonstrat mereu în diferite 
zone spaţiale acei Elohim-creatori care au transpus Gândurile 
Creatorului Unic în imensitatea Creaţiei! Și textul instruirii 
respective a insistat chiar mult asupra acestei cunoașteri 
fundamentale: la nivelul Universului, atunci când sunt 
răspândite codurile genetice ale fiinţelor care se vor întrupa ca 
oameni în diferite zone temporale, pentru ca acestora să li se 
manifeste normal conștiința individuală și cea colectivă, trebuie 
efectuată și o recodare cromozomică a fiecărui cod genetic în 
parte, în funcţie de caracteristicile fizice ale luminii cosmice (ale 
radiaţiilor) locale! Așadar, calitatea conștiinței și a gândirii 
fiinţelor de tip uman ar depinde printre altele și de constantele 
cosmologice ale diferitelor zone spaţiale! Oare și din această 
cauză, a influențelor unor energii variate care radiază în moduri 
distincte în diferite zone galactice, s-a ajuns la diferenţierile atât 
de mari între prototipurile variatelor rase din spaţiu venite să 
viziteze Pământul - începând de la radiaţiile strălucitoare în alb 
(ale evoluției foarte avansate) și până la întunecatele culori 
maronii și gri (ale nivelului redus al conștiinței)? 

Dar și mai interesantă este afirmaţia lui Ophannim Enoh 
potrivit căreia oamenii pământeni au avut iniţial acest codaj 
cromozomic pe culorile albastru-alb, dar omenirea l-a pierdut 
prin intervenţiile seniorilor decăzuţi, care l-au modificat în negru 
și alb. Ca o reacţie la perturbațiile create prin astfel de 


intervenţii pe planeta noastră, Fraternitatea Luminii ar fi 
hotărât, fără știința oamenilor, refacerea codului culorilor 
iniţiale, fapt care se va evidenția puternic în noul ciclu: înseși 
transformările biochimice care se vor produce modificând 
cromozomii „vor deplasa codul conștiinței pe altă lungime de 
undă a Luminii”! 

Maestrul a pus un accent deosebit pe schimbările care vor 
urma în noul ciclu în vieţuirea spirituală a fiinţelor omenești. 
Spiritele umane mai evoluate se vor apropia de misiunea lor 
adevărată, conform Planului Divin trebuind să devină la rândul 
lor factori fizici și spirituali activi în cadrul nelimitatului Cosmos 
al Creaţiei. Intr-adevăr, Gândirea Tatălui Unic - Creatorul - 
concepe mereu noi dezvoltări și înfrumuseţări ale Creaţiei, astfel 
că  lerarhiile Fiinţelor Spirituale Superioare sunt active 
permanent pentru îndeplinirea Planului Divin al extinderii 
universurilor și al populării lor cu cele mai diferite forme de 
viaţă. Or, planeta noastră a încheiat o primă etapă a rolului ei 
de Stație experimentală de lungă durată, iar după acest ciclu de 
aproximativ trei miliarde de ani de la crearea de anumiţi Elohim 
a primelor forme de viaţă și după câteva sute de milioane de ani 
de la crearea de alți Elohim a primelor fiinţe spirituale de tip 
uman, care au fost apoi adaptate și pe Pământ, a venit vremea 
unor analize de fond: alegerea din multiplele variante de rase și 
specii a acelor forme de viaţă care au fost perfecţionate și 
verificate prin lungi procese evolutive, pentru a fi răspândite în 
diferite zone cosmice în care apar mereu lumi noi! Fiinţele de tip 
uman fiind spirituale, vor fi cercetate însă în funcţie de nivelul 
evolutiv obținut. Oamenii şi sufletele care, în urma 
transformărilor planetare produse de valul prelungit al /umin;; 
superioare, vor emana o anumită radiaţie specifică unui avans 
evolutiv care „i-a trezit” vor fi aleși pentru a activa spiritual în 
zonele noilor creații cosmice. Tipul lumilor în care vor fi conduși 
va depinde desigur atât de nivelul evolutiv obţinut, cât și de 
modul în care au înţeles să servească Creaţia divină în cursul 
îndelungat al reîncarnărilor. 

Strălucitorul Ophannim Enoh a specificat însă pentru cei 
„treziţi”, dar care nu vor putea fi încă utili în noile lumi, că își vor 
continua ciclul evolutiv pe această planetă - care însă se va 
schimba mult sub aspect fizic, devenind „un Pământ nou”. Cu o 
gândire și o conștiință pornite pe calea spiritualizării, fie ca 


întrupaţi, fie ca suflete, aceștia vor constitui „sămânţa” 
populațiilor viitoare, care nu vor mai promova concepţiile 
materialiste: omenirea de pe „Pământul nou” se va orienta 
direct spre continuarea evoluţiei spirituale individuale și 
colective, urmărind dezvoltarea conștiinței christice. 

Profeţia pentru cei care nu „s-au trezit” până la declanșarea 
transformărilor planetare a fost mai puţin favorabilă. Fiind 
dominați în gândire și manifestări de satisfacţiile propriului trup, 
de interese materiale, de ambiţii și orgolii și abuzând de semeni 
cu totală lipsă de conștiință, vor fi conduși către un alt mediu 
existenţial. Chiar înainte ca Pământul să-și modifice 
caracteristicile fizice și însăși orbita în jurul Soarelui, mulțimile 
respective vor fi duse treptat - sub formă de suflete - pe alte 
planete din sisteme solare situate la periferia universului local. 
În noile medii de vieţuire vor continua să rămână totuși sub 
influenţele Seniorilor Superiori decăzuţi - cărora le-au acceptat 
influenţele în mod inconștient și pe Pământ, întrucât la sfârșitul 
actualului ciclu înșiși Seniorii decăzuţi vor fi exilați în acele zone 
periferice. 

Perspectivele unor mari transformări fizice ale întregii planete 
și ale stelei noastre Soarele, care va suferi la rândul lui 
modificări ale giganticelor procese fizice proprii, vor putea fi 
percepute „noetic” în două feluri opuse: astfel, va exista o 
importantă categorie de oameni care vor înţelege că ansamblul 
acestor fenomene va fi o reală oportunitate pentru un avans 
evolutiv, întrucât schimbările vor conduce la o nouă treaptă de 
evoluţie a tuturor structurilor materiale și ființelor spirituale; 
conștientizând acest fapt, vor îmbina mai ferm și în mod 
conștient inerentul salt în cunoaștere cu ridicarea propriului 
nivel spiritual; și aceasta cu atât mai mult cu cât, în noul ciclu 
evolutiv, o bună parte dintre aceștia vor fi integrați în alte Lumi 
de Lumină din spaţiu. Restul fiinţelor umane rămase pe „noul 
Pământ” își vor continua evoluţia spirituală într-un mediu în care 
nu vor mai domina concepţiile materialiste și influenţele 
negative ale Seniorilor decăzuți! 

În schimb, pentru mulțimile de oameni care nu vor înţelege că 
aceste transformări fizice planetare oferă o oportunitate pentru 
un salt în gândire și un pas către avansul spiritual, toate 
fenomenele respective se vor prezenta ca dezastre naturale și 
sociale. 


E posibil ca, pentru cititorii mai puţin informaţi în această 
tematică - atât profeţiile şocante de mai sus, cât și viziunile 
fantastice ale instruirii oferite de strălucitorul Maestru Enoh, 
care l-a dus pe autorul pământean într-o călătorie „în cer” 
pentru a fi instruit și de Fiinţe Înalt Spirituale mai strălucitoare -, 
această Carte a cunoașterii să apară ca o reluare literară 
modernă a unor vechi texte biblice ca Apocalipsa Sfântului loan 
Teologul sau poate chiar ca un amplu text din literatura 
știinţifico-fantastică. Totuși, în recentul context demonstrat al 
unei ciudate „convocări galactice”, înregistrată fotografic ca un 
adevărat val de vizitatori-cercetători invizibili, trimiși ai câtorva 
zeci de populaţii din spaţiu care sunt foarte avansate științific, 
nu ar trebui să desconsiderăm în mod simplist întregul conţinut 
al Cărții cunoașterii scrise de omul de știință J.J. Hurtak. Dat fiind 
faptul că mare parte a textului dă dovada cunoașterii științifice 
moderne și de perspectivă, ar fi poate mai util să analizăm în 
mod obiectiv, complex și întru totul realist fiecare Cheie și text 
explicativ asociat, ținând totodată cont de profunzimile fondului 
spiritual dominant în întreaga carte, dar și de doi factori care 
cresc treptat în amploare: pe de o parte, printre numeroasele 
cărţi despre comunicări prin channeling scrise în ultimele trei 
decenii se remarcă înmulţirea celor care ar fi preluat de la fiinţe 
invizibile din spaţiu instruiri spirituale deosebite, în cadrul cărora 
se regăsește prezentată în mod ferm aceeași previziune a 
faptului că Pământul va trece treptat prin transformări fizice de 
amploare. (Evident, asemenea cărţi trebuie selectate cu 
discernământ documentar, în funcţie de nivelul informaţiilor 
oferite și al fondului lor spiritual.) Pe de altă parte însă, aceste 
cărţi par a face parte la rândul lor din seria unor atenţionări 
pentru întreaga omenire, întrucât pe tot cuprinsul globului 
terestru se manifestă variate semne ale unor reale transformări 
fizice cu totul ieșite din comun, care afectează mari grupuri ale 
diferitelor populaţii: variaţii rapide ale climei cu manifestări 
atmosferice mult mai intense, înmulţirea cutremurelor pe 
întreaga planetă și chiar reactivări ale unor vulcani, care par a fi 
completate în domeniul social, economic și politic prin crize 
mondiale tot mai greu de stăpânit. Înseși manifestările tot mai 
turbulente și mai dese la nivelul giganticelor procese fizice din 
Soare par a indica realismul previziunilor extinderii marilor 
transformări fizice în întregul sistem solar (și probabil chiar într- 


o zonă galactică mai vastă). Desigur că în aceste circumstanţe 
nu are nici un rost să ne înspăimântăm, fiindcă modul treptat în 
care se vor desfășura aceste manifestări fizice turbulente ne 
indică totuși un fapt esenţial: după cum din cele mai vechi 
timpuri omenirea a fost mereu protejată de Fiinţele Spirituale 
Superioare care au creat-o cu un anumit scop iniţial, vom fi 
protejaţi și în continuare; din instruirile oferite concomitent cu 
previziunile respective, suntem sfătuiți ca la nivel individual și 
colectiv să ne orientăm gândirea și faptele către valorile 
spirituale și să nu ne mai provocăm noi înșine suferinţe și 
dezastre necontrolabile prin energiile negative ale acţiunilor cu 
caracter distructiv. 


Spicuiri despre „transformări planetare” 


Strania temă a transformărilor planetare s-a răspândit în 
ultimii ani și datorită diferitelor comunicări prin channeling 
oferite de fiinţe avansate spiritual din Lumea de Dincolo atât 
unor grupuri în cadrul cărora existau anumite persoane care și- 
au dezvoltat capacitatea de a prelua asemenea transmiteri, cât 
și unor persoane de acest fel care meditau în cadru restrâns; 
iată câteva exemple în care persoanele respective deveniseră 
cunoscute publicului prin manifestări oneste și deosebite. 

După ce a primit un impresionant ajutor prin energii benefice 
și prin indicaţii practice oferite de ființe nevăzute pentru 
realizarea demonstrativă a unei ferme productive într-o zonă cu 
o climă dificilă și cu terenuri sărace din nordul Scoției, Eileen 
Caddy a scris o carte” care include unele dintre instruirile care 
ar fi utile tuturor oamenilor; iată un citat legat de previziunile 
transformărilor fizice care vor surveni la scară spaţială, dar și pe 
planeta noastră: 


Mari schimbări sunt pe cale să se producă în întregul Univers. 
Nu vor fi vremuri ușoare. Este însă important ca oamenii să nu 
simtă teamă sau îngrijorare și să înţeleagă că această uriașă 
prefacere este necesară înainte ca pasul următor să fie făcut. 


Și Carmen Harra, o româncă rămasă de mult timp în Statele 

Unite, dezvoltând acolo unele capacităţi de medium, a redat 
într-o carte”? diferite comunicări primite din invizibil, printre care 
și specificări privind viitorul relativ apropiat al omenirii: 


Este începutul unei vieţi noi aici, pe Pământ, dar va fi un lung 
proces de tranziţie. Schimbările și conflictele îi înspăimântă pe 
oameni, dar această perioadă de tranziţie din următorii 27-31 
de ani are scopul de a crea un sens, un sentiment al inimii, al 
întregului în corpurile noastre, în relaţiile noastre și pe planeta 
noastră. În timp ce acestea vor avea loc, totul se va schimba. 

Pe durata acestei perioade de tranziţie, omenirea va trece 
prin multe încercări. Vor fi dezastre naturale, cutremure și, 
bineînţeles, va continua războiul din Orientul Mijlociu. 

Vom învăţa însă cum să eliminăm întunericul și forţele 
distructive pe parcursul acestei perioade de tranziţie, astfel 
încât să fie mai puţină frică și mai puţină confuzie în vremea ce 
va veni. 


Tot din Statele Unite, Aurelia Louise Jones, o persoană activă 
în cadrul Fundaţiei Telos World-Wide ca medium-primitor, a 
redat în cadrul unui set de volume anumite comunicări 
instructive oferite de un suflet care s-a prezentat ca fiind Inaltul 
Preot din Telos (oraș al vechii civilizații lemuriene); din cadrul 
acestora, iată un citat similar”: 


Topografia Pământului va suferi câteva mari transformări, pe 
măsură ce se va ridica la niveluri mai înalte de conștiință, dar nu 
se poate spune că va fi complet diferită. 

Pământul este pe cale de a suferi unele schimbări majore. 
Mama voastră Pământ trebuie să se curețe și să se revitalizeze, 
înainte de a fi ridicată la cea de-a patra dimensiune și apoi la a 
cincea... Ea a tolerat multe abuzuri făcute de omenire ei timp de 
milioane de ani. În schimb, a primit puţină recunoștință și 
respect, iar în prezent nu mai are altă opţiune decât să se 
reînnoiască, dacă va continua să găzduiască o omenire în 
înălţare spre un nivel superior. 

Gândiţi-vă că tot ceea ce se întâmplă este o criză într-un 
proces de vindecare - o etapă necesară în purificarea corpului 


76 C. Harra, Karma de fiecare zi, Editura Cartea Daath, 2005. 
77 A.L. Jones, Telos, Editura For You, Bucureşti, 2005. 


fizic al Pământului și a celui eteric... Va fi și în beneficiul vostru, 
chiar dacă, pentru un timp, circumstanţele vi se vor părea 
haotice. Viaţa așa cum o cunoașteţi voi pe această planetă va 
suferi o serie de transformări majore... Însăși fiinţa voastră - și 
totul în jurul vostru - va trece la un nou nivel de perfecţiune, 
dezvoltare și claritate. Veţi avea un nou nivel de conștiință și 
perfecţiune cu care să vă integrați. 


În această literatură nouă s-au editat însă și altfel de 
comunicări pe aceeași temă, care conţin exagerări menite să 
răspândească frică, fiind transmise de suflete inferioare, care 
continuă și din Lumea de Dincolo să servească „forţele 
decăzute”, pentru a frâna avansul spiritual al oamenilor. 
Sesizând nivelul scăzut al unor astfel de scrieri și conţinutul lor 
nociv, în expunerile și în cărţile sale, iniţiatul britanic B. Creme a 
repetat îndemnul de a nu ne lăsa dominați de asemenea frici, 
influenţele lor fiind întru totul negative. lată în acest sens un 
citat din cartea sa The Great Approach*: 


Catastrofele naturale, dar și cele de care însăși omenirea este 
răspunzătoare sunt numeroase, însă profeţiile cataclismelor 
care vor trebui să se producă la scară mondială sunt exagerate. 
Aceste profeţii provin - prin intermediul mediumilor - din al 
cincilea subplan astral, unde sunt concepute în mod deliberat de 
forţele răului, de acei seniori ai materialităţii, cu scopul de a 
îngrozi omenirea; astfel, omenirea ar contribui ea însăși la 
producerea anumitor catastrofe, creând forme-gând nocive 
generate chiar de colectivităţi umane. Sfătviesc deci ca 
asemenea profeții să fie ignorate și să nu le alimentăm noi 
înșine cu propriile energii- gând (sublinierea ne aparține - n.a.). 


Din cadrul cărţilor cu prevederi mai realiste privitor la această 
perspectivă a transformărilor geofizice, al căror conţinut obţinut 
prin channeling oferă și instruiri de un nivel spiritual mai ridicat, 
am selectat câteva exemple dintre cele care s-au remarcat 
printr-o receptare publică mult mai extinsă. 

Intr-una din cărțile sale, instructorul american Tom Kenyon, 
care devenise cunoscut în Statele Unite prin reușita instruirilor 

cu fond spiritual realizate aplicând metoda pentru Antrenarea 
conștiinței interdimensionale, a descris un fapt impresionant: la 
începutul anilor '90 din veacul trecut a fost abordat de o ființă 
venită din spaţiu, în timp ce era profund cufundat într-o 
meditaţie. Dată fiind experienţa sa în extensia metodei 
interdimensionale, ființa nevăzută i-a cerut să colaboreze ca un 
„canal” de preluare-transmitere a cunoașterilor deosebite pe 
care i le va oferi, pentru a le publica apoi într-o carte. La un timp 
după refuzul său, propunerea a fost reluată printr-o altă 
persoană „contactată”, însăși editoarea Virginia Essene, care s- 
a oferit să-l ajute la transcrierea comunicărilor pe care 
instructorul urma să le preia în stare de transă. Astfel, începând 
din 2003, cei doi au colaborat la scrierea și publicarea cărții 
Învățătura Hathor”, care avea să fie tradusă ulterior și în 
diferite ţări. În introducerea cărţii, Tom Kenyon a specificat însă 
un detaliu derutant: comunicările i-au fost transmise de fapt de 
un mic grup de zece ființe interdimensionale înalt evoluate 
spiritual, care ar fi venit din cadrul unei populaţii a Hathorilor, 
aflată într-un alt univers! Acest grup ar fi fost chemat de o Fiinţă 
Înalt Evoluată din galaxia noastră - de comandantul Arcturian 
Sanat Kumara - care i-a adus prin portalul Sirius, încă din 
timpuri foarte îndepărtate. Date fiind nivelul ridicat al evoluţiei 
lor spirituale și o specializare în emanarea în zone spaţiale a 
unor mari energii ale iubirii impersonale care să răspândească 
armonie și echilibru, în urmă cu circa două milioane de ani s-a 
stabilit o colaborare între un mare grup al Arcturienilor care 
îndeplineau o astfel de misiune în galaxia noastră și grupul 
Hathorilor rămași în Calea Lactee. Or, se pare că un număr mai 
restrâns al acestor „invitaţi” galactici ar fi fost atrași în mod 
deosebit de planeta noastră și periodic au intervenit benefic în 
favoarea omenirii terestre. În Antichitatea îndepărtată, în paralel 
cu activitatea pentru care au fost solicitaţi, au participat efectiv 
la dezvoltarea unor civilizaţii, cum a fost cazul în Egiptul antic și 
parţial în Tibet! Întregul grup a rămas și în continuare într-o 
zonă oarecum apropiată Pământului, intervenind discret prin 
diverse acţiuni de stimulare a dezvoltării civilizatoare și 
spirituale a pământenilor; astfel, în zilele noastre au dorit la un 
moment dat să transmită instruiri care să fie publicate într-o 

carte, considerând că omenirea trebuie să fie pregătită pentru 
noile fenomene experimentale ce vor afecta sistemul nostru 
solar prin variate transformări fizice, ei înșiși fiind interesaţi de 
amploarea acestor fenomene! lată în acest sens un citat 
semnificativ dintr-una dintre comunicările lor: 


Noi privim cu interes ce se întâmplă pe planeta voastră. Încă 
nu ne este clar care va fi finalul, însă totul este atât de 
interesant și de uluitor, încât vă putem spune că fiinţe din alte 
dimensiuni și alte universuri se înghesuie în acest sistem solar 
ca să observe ce se întâmplă. Din cauza celor care sunt aici 
pentru a observa aceste evenimente, acum este o aglomerare 
foarte mare în acest sector al galaxiei. Ceea ce a fost pregătit să 
se întâmple nu s-a mai întâmplat niciodată în acest fel. 


lată deci o extraordinară explicație a valului de vizitatori- 
cercetători care a fost înregistrat fotografic în România și din 
care am redat exemple aici. Dar din afirmaţia de mai sus ar 
rezulta că întreaga colecţie a fotografiilor respective, care au 
evidenţiat marea diversitate a raselor de ființe spaţiale, ar fi 
înregistrat numai o parte redusă a „înghesuielii” de fiinţe din 
alte dimensiuni și alte universuri! De fapt, anunţarea 
„aglomerării foarte mari din acest sector al galaxiei” a fost 
făcută de Hathori cu aproape zece ani înainte de primele 
fotografieri din ţara noastră! Totuși, în alte ţări nu s-au publicat 
nici anterior și nici mai recent asemenea colecţii sau măcar 
înregistrări semnificative. Ar rezulta astfel că această colecţie 
fotografică obţinută în ţara noastră, cu aspect de unicat, 
demonstrează direct o importanţă documentară deosebită: pe 
de o parte dovedește clar veridicitatea acelei comunicări oferite 
de Hathori, publicată în ani anteriori în cartea respectivă, iar pe 
de altă parte dovedește că relatarea „aglomerării” nu a fost o 
știre imaginată dintr-un subplan inferior al astralului! 

Dar revenind la comunicarea Hathorilor privind efectele 
impresionantelor transformări terestre, este desigur demnă de 
remarcat afirmaţia acestora - similară cu cea obţinută și redată 
de J.J. Hurtak - privind strămutarea unor mase de fiinţe umane 
„netrezite” către alte planete inferioare locuibile: 


„.„acele ființe omenești care nu sunt pregătite să urce în 


vibrații împreună cu Pământul vor pleca și vor găsi alte locuiri, 
deoarece se va manifesta un fenomen energetic foarte intens, 
pentru ca frecvenţa întregii planete să urce cu o octavă. 


De fapt, cea mai mare parte a textului comunicărilor oferite 
de Hathori și reunite parțial în această carte conţine instruiri 
privind o serie întreagă de metode pentru dezvoltarea spirituală; 
în acest sens, au transmis chiar și detalieri ale diferitelor practici 
individuale și de grup, precum și sfaturi pentru ridicări ale 
nivelurilor gândirii și ale manifestărilor fiecărui om către 
orizontul adevăratului sens al existenţei noastre cosmice. lată 
unele spicuiri: 


Ce este important în momentul prezent este ce a/egeri face 
fiecare om în legătură cu propria înălţare. Asta deoarece 
procesul de înălţare e unul fără sfârșit. 

Scopul nu este să ajungeţi la o anumită octavă a conștiinței. 
Scopul este să vă abandonați iubirii și celei mai înalte posibilități 
de a o oferi în fiecare situaţie ce apare în viața voastră. 

Sfatul pe care vi-l dăm... ar fi acela de a nu vă preocupa prea 
mult de momentele și fenomenele acestor vremuri... Ar fi mult 
mai de folos să schimbaţi lucrurile pe care le puteţi schimba, iar 
ceea ce voi puteți influenţa este cantitatea de iubire pe care să 
o oferiţi lumii voastre (sublinierea ne aparţine - n.a.). 


În completarea noilor cunoașteri privind metodele practice de 
dezvoltare a propriilor capacităţi, care să conducă implicit și la 
avansul spiritual, precum și a îndemnurilor în alegerea căilor 
pentru obţinerea propriei înălțări, Hathorii au oferit și unele 
informaţii interesante referitoare la alte universuri. Menţionând 
că „Universul vostru tridimensional este doar unul dintre 
multele universuri” și că universul lor non-fizic din care au venit 
ar conţine doar energie, lumină și sunet, au transmis prin Tom 
Kenyon și alt gen de cunoștințe astrofizice. Făcând o comparaţie 
între localizarea în universul nostru tridimensional, care se face 
în raport cu o anumită galaxie și un anumit sistem solar, faţă de 
cea total diferită din hiperspaţiul non-fizic, Hathorii au 
menţionat: 


Localizarea în planele non-fizice nu este făcută spațial, ci 


printr-o caracteristică subtilă a conștiinței, care este o 
combinaţie atât de gând, cât și de sentiment. Dacă dorim să 
luăm contact cu cineva, nu avem nevoie de nici un fel de 
coordonate spaţiale. Menţinem acea persoană în gând și simţim 
sau percepem că ne aflăm în prezenţa ei. Prin legile rezonanţei 
armonice, un aspect al conștiinței noastre o va găsi. Și voi aveţi 
această capacitate. Problema este doar de a o dezvolta. 


Foarte interesantă informaţie, care este în totală concordanţă 
cu importanta descoperire a fizicii moderne și mai ales domeniul 
mai puţin cunoscut public al fizicii cuantice: în experimentul 
„fotonilor corelaţi” efectuat la marele accelerator european al 
CERN de lângă Geneva, s-a confirmat faptul, descoperit anterior 
de fizicianul francez Alain Aspect, că fotonii comunică 
instantaneu între ei, indiferent la ce distanţe s-ar afla în spaţiul 
cosmic! Deci Fiinţele Luminoase Înalt Evoluate, ale căror corpuri 
au ajuns să fie structurări cuantice (fotonice), pot într-adevăr să 
comunice instantaneu doar prin undele energiei gândirii, 
indiferent de unde s-ar afla în spaţiu! Și noi, oamenii, am avea 
această posibilitate, dar ar trebui să o descătușăm prin propria 
evoluţie spirituală. 

Revenind însă la colaborarea dintre grupul Hathorilor și 
instructorul Tom Kenyon privind publicarea și difuzarea 
instruirilor cu fond spiritual la un nivel tot mai ridicat, este de 
menţionat că aceasta a continuat an de an și după scrierea și 
editarea cărții respective: acele fiinţe mult evoluate au oferit 
periodic mesaje cu instruiri foarte utile pentru oamenii porniţi pe 
calea dezvoltării spirituale. De exemplu, o foarte interesantă 
metodă recomandată de Hathori pentru stimulările funcţionale 
ale numeroaselor chakre secundare ce ar exista în creierul 
uman a fost aceea a folosirii anumitor sunete, ale căror vibrații 
specifice ar avea efecte benefice în acest scop. Pentru a difuza 
folosirea metodei, l-au antrenat în prealabil pe instructorul 
pământean prin  „adumbriri” repetate, vocea acestuia 
adaptându-se tot mai bine transmisiunilor sonore oferite de 
fiinţele nevăzute prin laringele său; drept urmare, numeroase 
instruiri publice prezentate de Tom Kenyon în SUA și în alte ţări 
din lume au oferit astfel de stimulări sonore, cu totul 
neobișnuite, dar cu rezultate benefice. Mesajele repetate pe 
care acest instructor le primea mereu de la Hathori au devenit 


cunoscute nu numai persoanelor din grupurile care veneau la 
expunerile sale; de-a lungul câtorva ani, Tom Kenyon le-a 
introdus pe internet, pentru a fi accesibile unui public tot mai 
larg. Cu același scop de instruire publică, primind în continuare 
comunicări foarte utile pentru progresul spiritual, a publicat o 
nouă selecţie a acestora într-o carte mai recentă, intitulată 
Marele potențial uman; în aceasta, atât el, cât și instructoarea 
americană Wendy Kennedy au prezentat noi serii de comunicări 
remarcabile. 

Legat de sensul profund al mottoului acestui capitol, sunt de 
remarcat din cartea respectivă și alte instruiri și cunoașteri 
importante oferite tot lui Tom Kenyon, dar de un alt grup de 
fiinţe galactice, prezente de asemenea din Antichitate prin 
activităţi deosebit de benefice oferite omenirii terestre: grupul 
Arcturienilor. Date fiind extinderea şi complexitatea 
comunicărilor transmise de cele nouă fiinţe foarte evoluate ale 
acestui grup, am selectat informaţii și idei deosebite în primul 
rând din cadrul comunicărilor conducătorului acestui grup, 
Sanat Kumara, care din vechi tradiţii ale Orientului asiatic a 
rămas cunoscut ca Senior al Lumii [iar pentru unele populaţii 
chiar ca acel Dumnezeu care a coborât pe Pământ). 

Ca o prezentare generală a lui Sanat Kumara, transmisă lui 
Tom Kenyon chiar de Hathori și redată în recenta sa carte 
menţionată mai sus, iată aprecierea lor privindu-l pe acest 
Senior, precum și cea generală referitoare la neștiuta populaţie 
din zona stelei Arcturus: 


Am intrat în acest univers la cererea unui Maestru Înălţat și 
Comandant de Navă Stelară numit Sanat Kumara... Pentru noi, 
Arcturienii reprezintă o combinaţie unică de calităţi. Ei posedă 
unele dintre cele mai strălucite intelecte din universul vostru. 
Tehnologiile lor depășesc cu mult orice altă civilizaţie 
intergalactică... 


Comunicările oferite de Sanat Kumara au însă aspecte cu 
totul noi, care cititorilor neinformaţi ar putea să le sugereze o 
incursiune într-o ficţiune științifică; totuși, după finalul selecţiei 
respective voi reda și anumite dovezi obiective ale veridicităţii 

lor, care vor atenua această impresie. În mare, iată câteva 
dintre afirmaţiile sale. 

Considerând că Arcturienii ar fi o „rasă intergalactică”, a 
precizat că nivelurile evolutive ale acestora ar varia între cele 
specifice dimensiunilor a cincea până la a noua. El, Sanat 
Kumara, se află la treapta a noua, dar poate simultan să 
comunice cu oricare treaptă din cadrul respectiv. Această 
populaţie, având o structurare psihică orientată spre iubirea a 
tot ce este creaţie, a primit o misiune de „gardieni protectori”, 
care să protejeze, dar să și ajute progresul vieţii, al inteligenţei 
și al libertăţii în spaţiul întregii galaxii! Atingerea nivelului de 
civilizaţie cu tehnologii superioare a fost realizată în urmă cu 
sute de milioane de ani tereștri, însă călătoriile intergalactice au 
început să fie efectuate cam de o sută de milioane de ani. In 
urmă cu 90 de milioane de ani, el a primit misiunea de 
Comandant de Navă Stelară, având în subordine o întreagă 
flotilă pentru control și protecţie în întreaga galaxie! Ca 
„documentare” pentru acţiuni cât mai utile, s-a dus în mai multe 
universuri apropiate și astfel a obţinut ca, dintr-un alt univers, 
un grup de Hathori să vină în galaxia noastră pentru a colabora 
activ cu Arcturienii-gardieni din formaţia navelor pe care le 
coordonează. 

Cu vreo zece milioane de ani în urmă, ar fi venit cu Nava- 
Mamă deasupra Pământului și ar fi coborât cu un aparat mai mic 
pe muntele Kurama din Japonia. (Acest eveniment i-a 
impresionat profund pe locanici, care au transmis de-a lungul 
milioanelor de ani mitul aterizării Marelui Zeu, dar acolo au fost 
construite abia acum 1.300 de ani un sanctuar și apoi un templu 
al adulării sale.) Apreciind Pământul ca fiind o planetă cu totul 
deosebită, care chiar l-a fascinat, a rămas cu dorinţa de ao 
proteja sub toate aspectele. Și această dorinţă a devenit mai 
fermă și dintr-o obligaţie a misiunii sale, dată fiind o constatare 
foarte veche făcută în cursul deplasărilor periodice în cadrul 
întregii galaxii: 


„există ființe- ceea ce aţi putea numi /ntel/igențe 
extraterestre - care au o tehnologie foarte avansată, dar al 
căror caracter este foarte suspect. Unele dintre aceste ființe 
sunt incredibil de arogante... există inteligenţe extraterestre 
care sunt binevoitoare, iar altele care sunt răuvoitoare... 


Referindu-se chiar la intervenţiile abuzive ale anumitor 
grupuri mai mari de fiinţe galactice de acest fel care au afectat 
(și din păcate afectează și acum) întreaga omenire, Superiorul 
Arcturian a accentuat: „Aţi fost minţiţi. Aţi fost manipulațţi. Aţi 
fost condiţionaţi să credeţi că sunteţi mult mai mici decât în 
realitate. Ochii voștri au fost acoperiţi cu un văl”. 

Este foarte interesantă această afirmaţie simbolică a 
„acoperirii ochilor cu un văl”, referitoare de fapt la modificări 
genetice efectuate ulterior creaţiei iniţiale, care au blocat 
capacităţile deosebite ale omului terestru, în sine o fiinţă 
spirituală care le deţine totuși structural; de fapt, acestea au 
rămas latente, putând fi „trezite” însă prin eforturi deosebite și 
progres spiritual. Dar și în mituri ale unor vechi popoare se 
regăsește amintirea simbolică a acestei intervenţii nefaste din 
partea unor „fiinţe venite din cer”; un exemplu sugestiv l-am 
regăsit în textul Facerea omului din colecţia vechilor scrieri 
mayașe redate în cartea lor sacră Popol Vuh”: 


Privirea oamenilor nu ar trebui să deslușească decât ceea ce 
le este aproape, să nu vadă decât puţin din faţa pământului!... 
să le îngrădim năzuinţele... S-ar putea să se socoată egali cu 
noi... In clipa aceea, Inima Cerului le-a suflat un abur peste ochii 
care li s-au și împăienjenit... 


Și în textul ebraic Zohar există o consemnare mitică similară, 
legată însă de așa-zisul „păcat al lui Adam”: 


Adam contempla cu înţelepciune lumea din înălţimi și pe cea 
de jos. Dar, după păcatul său, vederile i s-au slăbit și 
înțelepciunea i-a fost luată, astfel încât să nu mai păstreze 
inteligenţa decât pentru lucrurile materiale și cele trupești. 


Revenind la specificările din cartea recentă a comunicărilor 
preluate de Tom Kenyon, înainte de a transmite prin channeling 
instruiri utile oamenilor pământeni, Maestrul Înălțat Sanat 
Kumara s-a prezentat pe el însuși într-un mod realist și cu 
modestie: dat fiind nivelul ridicat al evoluţiei spirituale, fiinţa sa 

radiază în jur în alb-strălucitor, chiar orbitor, care pe pământeni 
îi copleșește atât prin strălucire, cât și prin intensitatea 
câmpului energiei radiate. Putând să treacă ușor și în alte 
niveluri vibratorii mai joase (uneori chiar și în niveluri mai înalte) 
prin schimbarea propriei frecvenţe vibratorii, poate deveni brusc 
nevăzut celor din jur: „Unei fiinţe care nu înţelege utilizarea 
mecanicii cuantice și tehnologiile formei de lumină îi voi părea 
ca un Dumnezeu”. Legat de acest aspect, a menţionat și o 
capcană în care cad ființele ce viețuiesc la nivelul a trei 
dimensiuni: atât radiaţia intens strălucitoare, cât și capacităţile 
spirituale superioare care apar ca fiind „supranaturale” fac ca 
mentalul oamenilor să alunece ușor în culpa venerării unei alte 
ființe. Or, deși natura sa este orientată spre bunăvoință, spre 
protecţie, spre susţinerea progresului vieţii, a inteligenţei și a 
libertăţii, el recunoaște că nu este totuși atotștiutor și 
atotputernic; în plus, recunoaște chiar și faptul că are anumite 
limitări și cusururi. Câtă modestie la un nivel evolutiv atât de 
avansat! Afirmând aceste lucruri, el știa bine că mari părţi din 
omenirea terestră l-au venerat încă din trecut, chiar și fiinţe 
umane care au ajuns până la niveluri foarte ridicate de progres 
spiritual, cum este cazul Maeștrilor Inţelepciunii pământeni. 

În cadrul generaţiei a doua a instructorilor occidentali ai 
Teosofiei moderne, într-una dintre numeroasele cărţi de elevată 
instruire spirituală dictate iniţiatei engleze Alice A. Bailey“? de 
pământeanul Maestru al Înțelepciunii Djwhal Khul Tibetanul este 
menționată importanta postură a lui Sanat Kumara, care, ca 
Fiinţă Înalt Superioară, ar dirija întreaga existenţă și evoluţie a 
planetei noastre: 


- Sanat Kumara este un suflet cosmic, acţionând de la 
nivelurile planului mental cosmic. 

- Planul evoluţiei este aplicarea de lerarhia pământeană a 
Maeștrilor Înţelepciunii, a voinţei lui Sanat Kumara - Seniorul 
Lumii. Acesta revarsă energia necunoscută a trei aspecte divine. 

- Planeta primește o energie provenind din planul mental 
cosmic, focalizată de Sanat Kumara - pe care el o dispersează în 
toate formele de viaţă existente pe planetă. 

- Sanat Kumara este forţa coerentă care susţine prin influenţa 

radiaţiei sale toate formele de viaţă și toate materiile masei 
planetare ca să funcţioneze ca un tot încărcat cu energie. 

- lerarhia Pământului este ashramul lui Sanat Kumara. La 
fiecare sută de ani el îi transmite partea de plan pe care Maeștrii 
Înţelepciunii trebuie să o realizeze în etapa următoare. 

- Sanat Kumara este Păzitorul voinţei Marii Loje Albe din 
Sirius. 


În cadrul generaţiei a treia a instructorilor Teosofiei moderne 
s-a evidenţiat rolul major ca influență benefică oferită 
Pământului de acest Suflet Cosmic, care îndeplinește misiuni de 
protecție în întreaga galaxie: prin comunicarea altui Maestru al 
Înţelepciunii, iniţiatul britanic Benjamin Creme a specificat și el3 
importanţa acestuia și respectul care i se acordă: 


Sanat Kumara este Domnul Lumii, pe care o conduce prin 
Shamballa - centrul unde este cunoscută voinţa lui Dumnezeu. 
El este Cel Vechi de Zile din Vechiul Testament... 

Sanat Kumara vine la planeta noastră de 18,5 milioane de 
ani. El este un om ceresc, Marele Iniţiator. 


În comunicările actuale oferite de acest Senior al Lumii au fost 
transmise și instruiri utile: de exemplu, considerând că oamenii 
Pământului deţin latent capacitatea de a realiza comunicări 
directe cu felurite ființe de tip uman existente în galaxie, a 
schițat modul practic prin care am putea dezvolta în acest sens 
funcțiunile glandei pineale. A atras însă atenţia că, în ce 
privește asemenea relaţii, trebuie să fim foarte circumspecţi, 
pentru a analiza corect calitatea conţinutului convorbirilor și a 
fiinţelor contactate. 

O altă sugestie generală indică oportunitatea dezvăluirii 
adevăratului trecut al omenirii, atât privind modul în care au 
fost create omul și omenirea, cât și faptul că planeta noastră 
este „experimentală”, iar codul nostru genetic actual conţine 
numeroase modificări efectuate de variatele grupuri de fiinţe 
galactice venite cu diferite scopuri pe planeta Terra. Or, aceste 
modificări, fiind realizate în diferite zone ale Pământului, explică 
diferenţierile mari dintre rasele existente pe globul terestru, fapt 

care, dacă ar fi înţeles, ar putea ajuta la bază eliminarea 
conflictelor zonale și chiar mondiale și la echilibrarea psihologică 
printr-un respect reciproc general. Atrage însă atenţia și asupra 
altui fapt care ar trebui eliminat: „Forţele locale ale controlului și 
ale manipulării nu doresc însă ca aceste informaţii să ajungă să 
fie acceptate pe scară largă. Ele cred că aceste informaţii le-ar 
submina puterea și ar provoca prăbușirea instituţiilor lor, dat 
fiind că istoria ar necesita să fie rescrisă”. 

Mai mult, Maestrul Înălţat este efectiv întristat de condiţiile 
vieţuirii globale degradate prin evoluţia civilizaţiei terestre, a 
cărei orientare îngustă spre materialism a dus la o afectare 
negativă a echilibrului funcţional al planetei - prin poluarea 
atmosferei, a oceanelor și a mărilor, prin distrugerea marilor 
păduri, surse ale oxigenului planetar, prin îndepărtarea de 
conștiința intergalactică pe care ar trebui să o cultivăm. 
Atenţionarea sa e fermă: „Vă aflaţi în cel mai critic episod din 
evoluţia voastră planetară”. În finalul comunicării, le-a transmis 
pământenilor o stimulare optimistă, care să ne mobilizeze în 
mod creativ: 


Am încredere în faptul că un număr din ce în ce mai mare de 
fiinţe umane se vor trezi și, cu curaj și tărie morală, veţi 
descoperi un mod nou de a trăi împreună cu natura și cu 
comunitatea intergalactică. 


Dar și din comunicările altor Arcturieni din grupul lui Sanat 
Kumara, care au oferit ample informaţii și instruiri cu totul 
deosebite redate în cartea menţionată, este de evidenţiat o 
intenţie benefică ce va fi aplicată discret și tot mai extins; 
pentru a-i ajuta pe pământeni să depășească atât plafonarea 
cunoașterii, cât și a evoluţiei lor spirituale, întreţinută și acum 
prin influenţele nocive ale fiinţelor galactice care ne-au 
modificat ADN-ul, în plus față de protecţia prin patrularea 
Navelor Stelare în sistemul nostru solar, se va aplica și o metodă 
directă: așa cum au procedat în ultimul timp la contactarea lui 
Tom Kenyon și a altor persoane-medium cu vibrații specifice 
mai ridicate - cărora le-au oferit instruiri stimulative -, vor 
extinde la tot mai mulţi oameni ai planetei holografia telepatică 
prin  „microtunelurile  arcturiene”! Persoanele care au 
predispoziţie spre telepatie și orientare evolutivă spre 


înţelegerea utilității și a superiorității unor astfel de comunicări 
vor putea obţine asemenea „coridoare prin hiperspaţiu” atunci 
când își ridică nivelurile vibratorii proprii ale corpurilor din 
materii fine și ale chakrei frontale (a celui de-al „treilea ochi”) 
sau ale chakrei coronare, permiţând conectarea microtunelului 
cu glanda pineală. |n acest sens, în comunicările binevoitorilor 
Arcturieni au fost oferite și metodele practice aplicative, dar și 
atenţionările necesare reușitei în progresul spiritual personal. În 
mod real, cum am redat în mottoul capitolului, ajutorul acestor 
ființe mult mai avansate știinţifico-tehnologic și spiritual se 
dovedește a fi tot mai valoros și mai extins în această perioadă 
de mari transformări din care omenirea va trebui să realizeze o 
importantă ascendență evolutivă: trecerea de la nivelul de 
conștiință, de gândire și de cunoaștere specific celor trei 
dimensiuni la nivelul celor patru sau cinci dimensiuni! 

După cum menţionasem, în funcţie de nivelul de informare a 
cititorilor, părţi din comunicările oferite de fiinţele cu înalt nivel 
spiritual din grupul Arcturienilor (publicate de Tom Kenyon în 
2014) ar putea avea tente de ficțiuni științifice; există totuși 
încă din decenii anterioare dovezi materiale care, analizate 
împreună, confirmă veridicitatea diferitelor afirmaţii oferite din 
invizibil de aceste ființe binevoitoare. Eu însumi, având 
posibilitatea rară de a le analiza comparativ, am fost surprins să 
constat acest fapt în mod obiectiv! Incă de la începutul acestui 
secol primisem unele imagini impresionante oferite public de 
NASA (pe care le-am prezentat în acest volum), ale unor stranii 
fiinţe cu forme imense în apropierea Pământului; acestea, deși 
erau invizibile, au fost filmate „întâmplător” de la bordul navetei 
spaţiale Columbia cu pelicule sensibile la radiaţii ultraviolete - 
întrucât ființele și formele radiau strălucitor în domeniul de 
frecvenţe al acestor unde. Or, diferite imagini demonstrează că 
înseși acele afirmaţii ale Arcturienilor ce par mai fanteziste, 
legate de aspecte ale navelor spaţiale ale Hathorilor sau de cele 
ale navelor lor, au fost înregistrate fotografic ca fiind întru totul 
reale! Înregistrările camerelor de luat vederi montate pe naveta 
spaţială au fost total obiective, neputând fi vorba de nici un 
trucaj! Dar iată aspectele comparative: într-o primă comunicare, 
Sanat Kumara prezenta astfel venirea din alt univers a 
Hathorilor: 


„„la postul aflat lângă Poarta Stelară din Sirius, în acest 
univers au intrat treisprezece nave hathoriene având forme 
asemănătoare cu cea a unor nautilus... Ori de câte ori Hathorii 
simt nevoia să elibereze o energie a iubirii... ne cheamă pe noi 
și Navele noastre stelare să îi protejăm... 


Abia când am citit mai recent această relatare mi-am putut 
explica foarte ciudatul contur al uneia dintre marile forme 
radiante în ultraviolet, filmată deasupra planetei noastre de la 
bordul navetei spaţiale Columbia: acea navă invizibilă avea într- 
adevăr forma cochiliei acestui mic animal acvatic, iar forma 
respectivă fusese aleasă tehnologic de specialiști dintr-un alt 
univers! Cititorul îi va regăsi atât de neobișnuita siluetă în figura 
72 din ilustrațiile acestei cărţi, în partea dreaptă a imaginii. 
Desigur, nu pot să afirm categoric că acea formă neobișnuită 
invizibilă, dar intens radiantă în ultraviolet, aflată la circa cinci 
sute de kilometri deasupra Pământului, era o navă spaţială a 
Hathorilor, dar în sine era cel puţin ceva asemănător ca formă și 
ca misiune în zona planetei noastre. 

Dar mai șocantă este ilustrarea fotografică a unui alt aspect al 
fantasticei tehnologii a navelor spaţiale trimise de inteligenţele 
extraterestre deasupra planetei noastre, abordat încă din 
decenii trecute cu totală discreţie de oamenii de știință și de 
autorităţile militare de rang înalt din SUA; la nivelurile 
comunităților științifice și ale forurilor oficiale, acest aspect a 
rămas însă - și va rămâne încă mult timp - o ipoteză foarte 
complexă. 

Cu puţin timp înainte de a deceda, în iulie 1998, colonelul 
american Philip J. Corso (din serviciile de informaţii militare, 
autorul controversatei cărți Ziua după Roswell) i-a acordat un 
interviu lui Michael Lindemann (director la CNI News), care a 
fost reluat și de presa din alte ţări. lată un extras al spuselor 
acelui colonel, din textul publicat de revista engleză FSR 
(vol. 43, nr. 3/1998): 


Până în prezent nu am construit OZN-uri. Și asta din cauză că 
noi nu putem înţelege sistemul lor de propulsie și de dirijare. Cu 
ani în urmă s-a ajuns la această concluzie, dar acum am primit 
confirmarea oamenilor de știință. Însă motivul pentru care noi 
nu le putem înţelege e acela că însuși extraterestrul este 


sistemul de putere. 

Intr-o zi, discutând cu generalul Trudeau, i-am spus: „Cred că 
fiul meu este pe jumătate nebun. El spune că OZN-urile vorbesc 
cu el”. Atunci, generalul mi-a replicat: „Poate că trebuie să-ţi 
spun acest lucru. Unele persoane pot avea o anumită relaţie cu 
puterea lor, pe care noi nu o putem înţelege”. 

In cartea The Day after Roswell am lăsat totuși să se 
înțeleagă că înșiși extratereștrii sunt parte a sistemului de 
dirijare a lor pe cale telepatică (sublinierile ne aparţin - n.a.). 


Or, revenind la cartea lui Tom Kenyon, regăsim după aproape 
două decenii confirmarea acestei convingeri finale a colonelului 
chiar în specificările oferite de Inalt Evoluatul Comandant Sanat 
Kumara: 


Pilotul controlează Nava Stelară doar prin intermediul minţii 
sale. O interfaţă între mintea pilotului și inteligența Navei 
Stelare permite Pilotului să deplaseze nava în funcţie de intenţia 
lui. 


Însă astfel de informaţii ne transpun direct într-o altă 
realitate: pe de-o parte, oamenii de știință amintiţi de colonel s- 
au convins că extratereștrii sunt sistemul de putere, iar pe de 
altă parte însuși acest comandant galactic al marilor Nave 
Stelare confirmă constatarea anterioară a pământenilor într-o 
manieră chiar mai complexă: mintea pilotului și inteligența 
Navei o deplasează în funcţie de intenția lui! Afirmația că Nava 
Stelară are o inteligență proprie care preia comenzi telepatice 
are însă o tentă de fantastic care derutează într-adevăr pe 
oricine. Dar despre o astfel de „tehnologie fantastică” au fost 
oferite anumite informaţii mult mai șocante. 

Probabil că în contextul înmulţirii de „microtuneluri”, un alt 
grup de Arcturieni au oferit noi informaţii și instruiri spirituale 
foarte utile. Aceștia au stabilit o colaborare cu un alt cuplu de 
channeleri, care astfel au putut la rândul lor să publice o carte 
intitulată foarte semnificativ Învățăturile Arcturiene&?. În cadrul 
unei comunicări redate în această carte, în care s-a pus și 
problema marilor nave galactice, autorii Suzanne Caroll și 

Jeffree Visconti au redat următoarele explicaţii primite din 
invizibil: 


Arcturienii cu care comunici acum nu mai au trupuri, nu mai 
trăiesc pe o anumită planetă și nici nu mai călătoresc cu ajutorul 
navelor spațiale... Alţii... reprezintă nava stelară sub o formă 
colectivă, ca o mașină uriașă. Practic, nava stelară este ea 
însăși o ființă colectivă și fiecare element constitutiv al ei 
reprezintă un membru individual. Întreaga navă este vie 
(sublinierile ne aparţin - n.a.). 


Dar cititorul își amintește desigur un detaliu pe care l-am 
menţionat în capitolul anterior legat de figura 70, detaliu 
specificat de specialistul NASA care a prezentat și imensele 
nave - forme radiante filmate în UV de la bordul navetei spaţiale 
Columbia: și acestea pulsau ritmic, ca și fiinţele radiante care 
ieșeau și intrau în ele! Comunicarea oferită de Arcturieni era 
deci întru totul reală: nava stelară este ea însăși o fiinţă. 
Întreaga navă este vie! 

Dar după această prezentare cu caracter generic, într-o 
comunicare ulterioară explicația a avut în vedere procesele 
fizice ale construcţiei navelor spaţiale, care nu necesită nici un 
fel de tehnologii industriale: 


Nava noastră este construită de mintea noastră colectivă. Toţi 
suntem un singur gând pentru a impune particulelor subatomice 
să se adune sub forma navei noastre spațiale. 

Este o formă-gând. Nu este fizică, pentru că vibrația ei nu 
coboară până la treia dimensiune. Noi lăsăm frecvenţa 
vibratorie să-i coboare până la dimensiunea a cincea, dar 
pământenii nu ne pot vedea decât dacă și-ar înălța conștiința 
până la a cincea dimensiune. 


Extrem de stranie definiţie a ceea ce ar fi o navă stelară 
arcturiană, care pentru modul nostru uzual de a gândi apare ca 
o ficțiune exagerată și imposibil de realizat. Și totuși... In 
prezentarea acelor imagini filmate de pe naveta spaţială 
Columbia, pentru marile forme ciudate, invizibile, dar intens 
radiante în ultraviolet (pe care le-am prezentat în figurile 69, 70, 
71 şi 72), specialistul NASA menţiona un fapt tulburător: 


calculele matematice au demonstrat că erau într-adevăr uriașe, 
având diametre chiar și de ordinul a trei kilometri! Dar asupra 
unui alt fapt esenţial filmat nu a mai comentat: uriașele forme, 
ca și entităţile mici și rotunde aveau pulsații ritmice, evidente în 
special la golurile din centrul fiecărei nave! Însă acele pulsaţii 
erau specifice vieţii, astfel că, într-adevăr, afirmaţia 
Arcturianului nevăzut a fost demonstrată în modul cel mai 
obiectiv ca un fenomen total real, înregistrat în spaţiul 
extraatmosferic de o peliculă fotosensibilă: nava stelară este o 
ființă colectivă. Intreaga navă este vie! Se poate spune că nava 
era un corp invizibil viu care se supunea comenzilor transmise 
telepatic de gândirea pilotului! 

Toate persoanele clarvăzătoare care „văd” liber prezenţele 
apropiate ale formelor radiante invizibile care sunt suflete 
umane percep aceste pulsări continue fie în staţionare, fie în 
deplasările lor. Nu este vorba de o „respiraţie”, ci este un alt 
proces al vieţii, specific fiinţelor cu corpuri din materii fine: este 
o continuă „hrănire energetică” ritmică, prin eliminarea din 
corpurile proprii a particulelor descărcate energetic și 
absorbirea rapidă a particulelor de exact același tip existente în 
întregul spaţiu al Creaţiei, particule care sunt permanent 
încărcate energetic de radiaţiile cosmice. De fapt, întregul 
Univers este scăldat de un adevărat ocean al bogatelor energii 
emise încontinuu de imensele mulţimi ale surselor stelare. La 
deplasări foarte rapide ale sufletelor, fenomenul a fost 
înregistrat și fotografic, întrucât, în intervalul extrem de scurt al 
eliminării particulelor descărcate, radiaţia corpului fiecărui suflet 
se întrerupe; am prezentat grafic astfel de pulsări ritmice 
(probabil propulsive) ale radiaţiilor, surprinse de clișeele 
fotosensibile, în seria de cărţi anterioare (ca exemple mai 
recente menţionez figurile 6, 7, 8, 15, 25, 26 din Straniile 
inteligente invizibile). 

Dar această pulsare energetică se pare că este însăși 
extraordinara tehnologie a zborurilor în spaţiu a navelor vii, care 
nu au nici un fel de motoare alimentate cu „carburanțţii” celor 
mai complexe fenomene fizice menţionate în capitolul anterior 
și nici rezervoarele imense atât de necesare! Corpul viu al 
fiecărei nave ar absorbi ritmic din oceanul energiilor cosmice, 
moment de moment, cantităţile de energie care asigură 
propulsia, dar în baza unor legi fizice necunoscute încă de 


științele materialiste terestre. 

Însă în cadrul științelor spirituale se cunoaște bine și chiar din 
vechime un alt fenomen fizic specific materiilor fine invizibile: 
toate tipurile de materii fine invizibile se supun cu ușurință 
energiilor-gând emise de ființele spirituale; dar dintre diferitele 
categorii de asemenea materii, tipul care reacţionează imediat 
la comenzile energiilor gândirii fiinţelor spirituale sunt materiile 
de tip mental, prezente și ele în întregul spaţiu al Creaţiei. Însă 
la fel de bine se cunoaște și un fenomen specific fiinţelor 
spirituale cu un nivel evolutiv mai ridicat (fapt pe care l-am 
menţionat și în capitolul 1, legat de explicarea ilustraţiei 2): 
când un grup mai mic sau mai mare de asemenea fiinţe decid o 
acțiune comună, gândirea individuală intră în rezonanţă și toate 
gândesc absolut la fel, realizându-se astfel o concentrare 
extrem de potentă a energiilor-gând emise în comun. Deci ceea 
ce relata însuși Arcturianul care explica modul în care se 
construiește energetic o astfel de navă este un proces fizic întru 
totul real: prin concentrarea energiilor-gând identice ale unui 
grup sporit de fiinţe mai potente energetic, datorită frecvenţelor 
lor vibratorii mult mai înalte (faţă de cele ale pământenilor), din 
materii mentale s-a materializat forma-gând a unei imense nave 
concepute în comun până la cele mai mici detalii! Însă o 
asemenea creaţie mentală, concepută cu o anumită structurare 
funcţională intimă, este în sine un fel de corp mental dotat și cu 
o structură funcțională cu chakre, senzori și nadis-uri specifice, 
precum corpul mental al fiinţelor umane! Or, un astfel de corp 
mental viu, doar cu aspect de navă zburătoare, reacţionează 
instantaneu la intenţiile gândirii pilotului! Printr-un asemenea 
proces fizic creator, o mare formă radiantă este într-adevăr o 
structură vie constituită din materii fine invizibile activate 
permanent la frecvențele mai ridicate ale energiilor fiinţelor 
spirituale care au creat-o și rămân mereu în interiorul ei: 
întreaga navă este vie! Insă, după cum am menţionat mai sus, 
ciudatul aspect exterior și radiaţiile invizibile total neînţelese ale 
marilor forme filmate numai în ultraviolet de la bordul navetei 
spaţiale Columbia, care în deplasarea lor nu evidenţiau nici un 
fel de jeturi propulsive, demonstrau categoric un fapt esenţial: 
acestea nu erau construcţii metalice realizate industrial! Mai 
mult: înregistrându-se totodată și pulsările ritmice ale acelor 
forme imense, se deduce clar că de fapt erau „corpuri mentale- 


nave” create doar prin energii ale gândirii fiinţelor spirituale! Și 
nu este exclus ca pentru călătorii în alte zone galactice, cu 
caracteristici fizice diferite, acei creatori extraordinari să 
conceapă în plus încă unul sau două corpuri funcţionale din alte 
tipuri de materii fine, după modelul triadei inferioare cu care 
sunt dotate ființele umane care trebuie să viețuiască în medii 
materiale mai dense. Un exemplu în acest sens este demonstrat 
de fotografia prezentată anterior în figura 31: în plus faţă de 
corpul alb invizibil (datorită unei frecvenţe vibratorii foarte 
ridicate) al micii nave galactice care conţinea fiinţele 
strălucitoare, clișeul a înregistrat la exterior și un ciudat rebord 
roșu, tot invizibil; or, acesta avea aceeași culoare roșie ca aceea 
a corpului eteric (tot invizibil) al persoanei redate în figura 8; 
deci acea navă era și ea vie, având chiar două corpuri 
funcţionale din materii invizibile stimulate de energiile fiinţelor 
spirituale strălucitoare, care le dirijau simplu prin energia 
gândirii lor comune! 

Dar prezentând astfel de demonstraţii ale realizărilor înalt 
științifice ale fiinţelor galactice mult mai evoluate, care au ajuns 
să aplice în mod magic necunoscute legi fizice bazate pe 
îmbinarea științelor materialiste cu științele spirituale, se ridică 
implicit și o altă problemă tehnică esenţială: care este modul de 
propulsie a unor asemenea nave uriașe, întrucât din 
înregistrările fotografice nu s-au evidenţiat nici un fel de detalii 
legate de construcţie și nici emisii ale vreunor jeturi active? În 
cadrul comunicărilor oferite de fiinţele galactice superioare nu s- 
au făcut menţiuni în acest sens, probabil considerându-se ca 
bine știut un fapt cunoscut încă din Antichitate: formele-gând 
fiind constituite din materii fine invizibile care nu au greutate și 
sunt activate și dirijate prin energii emise de fiinţe spirituale, se 
deplasează cu viteze imense prin orice mediu (traversând chiar 
și structuri din materii grele - pereţi etc.) pentru a ajunge la 
locul programat de emițătorul lor. Desigur, manifestările lor 
depind de nivelul frecvenţelor vibratorii la care au fost emise 
(putând avea componente din materii astrale la frecvenţe mult 
mai scăzute). In schimb, corpurile structurate funcţional din 
materii invizibile se comportă individual ca un fel de fiinţe vii 
dacă sunt stimulate de energiile spiritului pe care îl deservesc 
și, conform programului creaţiei lor, se „hrănesc” direct din 
energiile cosmice care scaldă întregul spaţiu al Creaţiei! Or, 


corpurile din materii mentale (lipsite și ele de greutate, nefiind 
atrase gravitațional) au frecvenţe specifice mai sporite, în 
funcţie și de tipul particulelor (inferior sau superior), și sunt cu 
atât mai ușor deplasabile în spaţiu, indiferent de mărimea lor: 
din așa-zisul „plan mental cosmic” se alimentează nelimitat cu 
energii mai potente la frecvenţe vibratorii mai ridicate și, fie că 
deservesc un suflet uman terestru, fie că au fost create în formă 
de navă imensă ca să deservească o imensă mulţime de suflete 
galactice, se pot deplasa cu o viteză fantastică până la locul 
decis de fiinţa spirituală sau de fiinţele spirituale care îl 
dirijează! 

Față de asemenea dezvăluiri tulburătoare oferite de fiinţe 
mult evoluate venite din galaxie, asociate și cu vechi cunoștințe 
la fel de tulburătoare și mai puţin difuzate public, sunt de 
specificat și anumite relatări suplimentare provenite din alte 
surse, care susţin straniile constatări de mai sus. Un astfel de 
caz este solitarul channeler american William Gammill, care a 
beneficiat la rândul lui de comunicări cu foarte interesante 
învățături spirituale oferite de ființe mult evoluate; acestea ar fi 
venit însă din grupul stelelor Sirius, motivate tot de perioada 
deosebită prin care trec pământenii, dorind să le ofere informaţii 
cât mai utile faţă de nivelul evolutiv existent, dar desigur cu 
detalieri diferite. Legat de complexa problemă a navelor 
galactice, în cartea sa Reuniunea” (scrisă în anul 1998) a redat 
următoarele detalii: 


„„există două tipuri de nave caracterizate de obicei drept 
OZN-uri. Cele din lumea asta, dimensiunea asta, care par să fie 
metalice și pot fi fotografiate, sunt doar reproduceri mecanice a 
ceea ce sunt, dar de fapt sunt entități vii dintr-o altă 
dimensiune... Cel de-al doilea tip, ca fiinţă vie, are o natură 
organică și își mărește sau își micșorează dimensiunile... Nu 
este propriu-zis o navă, ci este o fiinţă vie... Ceea ce este greu 
de înţeles... este dimensiunea ei uriașă... noi suntem din 
sistemul solar Sirius și lucrăm cu fiinţe asemănătoare din 
Pleiade... Ei, cei din Pleiade sunt centrul a ceea ce se întâmplă... 
sunt inima Divină... (sublinierile ne aparţin - n.a.). 

În plus faţă de afirmaţiile provocatoare că OZN-urile și navele 
galactice uriașe sunt entităţi vii, este interesant de remarcat un 
fapt deosebit: prin conlucrarea cu cei din Pleiade, care ar fi 
creatorii ce transpun Ideile Divine, s-ar fi ajuns ca și fiinţele 
evoluate din Sirius să realizeze nave ca fiinţe vii - care sunt 
corpuri mentale vii - dotate și cu „organe” și asociate (în unele 
cazuri sau poate în general) și cu corpuri eterice vii! Or, în 
cartea „instruirilor cerești”, J.J. Hurtak specificase cu aproape 
trei decenii mai înainte un fapt esenţial: Creatorii din Pleiade au 
fost aceia care au conceput și realizat prototipurile corpurilor din 
materii invizibile mentale, astrale și eterice ale triadei inferioare 
cu care au fost dotați oamenii pământeni! Într-adevăr, aceștia 
ar fi „centrul” acestor creaţii extraordinare de felurite tipuri de 
corpuri mentale, astrale și eterice structurate funcţional ca 
„fiinţe separate”, care individual, sau asociate, să aibă variate 
activităţi specifice! Informaţiile respective sunt oferite din surse 
diferite, care se susţin reciproc în timp și au ajuns să fie 
demonstrate și prin înregistrări fotografice total obiective, 
evidențiind astfel în mod direct veridicitatea acestor fapte ce ni 
se par fantastice. Totuși, în actuala etapă de pregătire a 
omenirii terestre pentru trecerea la alte dimensiuni existenţiale, 
a venit timpul să le cunoaștem și pe acestea ca adevăruri ale 
unor realităţi superioare, stimulatoare de progres în gândire și în 
cunoaștere, iar apoi în realizări științifice și aplicative. În sine, 
sunt creaţii extraordinare, care nouă ni se par fie uimitoare, fie 
simple fantezii, dar care de fapt sunt aplicaţii ale unor legi fizice 
întru totul normale, realizate de fiinţe spirituale mult avansate în 
cunoașterea științifică îmbinată fără îngrădiri cu ampla 
cunoaștere spirituală! 

După ce am primit imaginile aduse din spaţiu de astronauții 
navetei spaţiale, i le-am trimis clarvăzătoarei lozefina Maftei 
(psiholog terapeut din București), iar aceasta mi-a transmis în 
scris un fapt la fel de șocant: „i s-a permis” să vadă ce era în 
interiorul unei asemenea forme uriașe - era o imensă mulţime 
de fiinţe mult evoluate spiritual, similare cu cele înregistrate și 
în exteriorul marii nave; toate acele nave cu mulţimi de fiinţe în 
interior erau venite deasupra Pământului într-o misiune 
deosebită de ajutorare a planetei și implicit a omenirii, misiune 
ce avea să dureze mai mult timp... (Am redat succint aceste 
detalii din „citirea” fotografiilor încă din deceniul trecut, în 


cărțile Dezvăluiri din invizibil și Nevăzuţții de lângă noi.) Evident, 
nici în acest caz nu pot afirma sigur că imensele forme pulsante 
invizibile care radiau în ultraviolet ar fi fost mari nave stelare 
arcturiene; dar și acestea erau vii, pulsau ritmic cu întregul lor 
corp, care nu era dintr-o structură materială rigidă, ci din 
materii invizibile intens activate energetic. Or, înșiși Hathorii 
afirmau că tehnologia Arcturienilor este superioară în Calea 
Lactee... 

Intr-adevăr,  pregătindu-ne să trecem la vieţuiri în 
dimensiunea a patra și apoi chiar a cincea, trebuie să 
conștientizăm că există și alte realităţi fizice pe care trebuie să 
le cunoaștem, să le înţelegem și, studiindu-le, să le aplicăm 
creativ, renunțând în mare măsură la schemele fixe ale 
cunoașterii actuale și la ceea ce frânează noul prin dogmatism și 
concepţii subiective. 

Un alt autor american - Sal Rachele -, de asemenea instructor 
apreciat în domeniul cunoașterii și al practicilor spirituale, dar și 
un bun medium, a primit și el prin channeling în ultimele decenii 
bogate informaţii și instruiri oferite de fiinţe invizibile care s-au 
prezentat a fi de un foarte înalt nivel spiritual; astfel, a scris și 
cărți cu anumite comunicări, de asemenea ieșite din comun. Sal 
Rachele s-a făcut remarcat și la nivel internaţional ca terapeut, 
lansând metoda de vindecare a liniei temporale. Prin activităţile 
și capacităţile demonstrate public de-a lungul anilor a atras 
atenţia unor entităţi mult mai evoluate din lumea invizibilă și a 
fost contactat la rândul său pentru o colaborare deosebită: să 
fie și el un canal de preluare a unor cunoștințe și instruiri de un 
nivel mai ridicat, care să fie oferite pământenilor prin cărţi 
menite să le stimuleze evoluţia spirituală! În pagina introductivă 
a cărţii Transformări planetare, în care a reunit o serie de 
comunicări deosebite, a descris modul în care în ani anteriori, 
când se afla în meditaţie, ar fi fost „vizitat” de niște mari sfere 
radiante în alb-albastru, care erau ființe spirituale înalt 
evoluate! De la început i-au comunicat un fapt foarte important: 
acestea vin din spaţiu foarte rar să viziteze Pământul - doar în 
fazele de tranziţie de dinaintea fenomenelor care au loc la 
sfârșitul unor cicluri cosmice și respectiv la începutul altor cicluri 
noi! 

Pentru cititorul care a parcurs cărţi similare ale altor autori ce 
au redat instruiri obținute direct sau prin channeling, diferenţele 
de termeni specifici legate de informaţii privitoare la lerarhiile 
spirituale din spaţiu, atât în ce privește relaţiile superioare între 
ele, cât și față de omenirea terestră, sunt desigur derutante; de 
aceea e necesar un discernământ atent, cu selectarea acelor 
părți care oferă noi cunoștințe realiste. De exemplu, în 
exprimarea curentă a comunicărilor publicate de Sal Rachele, se 
menţionează repetat că încă de la începuturi Tatăl Unic 
Creatorul a emanat sufletele - care ar fi „scânteile divine”, și nu 
spiritele -, părând astfel că nu ar exista nici o diferenţă între 
aceste două denumiri. Această nediferențiere rezultă din faptul 
că autorul expune o altă tematică, nu abordează intimitatea 
structurală a ființei umane privind existența corpurilor 
funcţionale din materii invizibile cu care au fost îmbrăcate 
treptat scânteile divine de alte Ierarhii Creatoare, și nu de Tatăl 
Unic Creatorul, pe măsura coborârii lor în medii materiale cu 
niveluri de frecvenţe vibratorii tot mai reduse. Cititorul poate fi 
astfel derutat găsind diferenţierea respectivă încă din arhaicul 
text al Cărţii lui Dzyan și în Comentariile înţelepţilor hinduși 
redate (în secolul al XIX-lea) de H.-P. Blavatsky în Doctrina 
secretă și mai apoi în numeroase alte texte, cum ar fi însăși 
Cartea cunoașterii a lui J.J. Hurtak; totuși, cu o documentare mai 
extinsă (despre corpurile funcţionale din materii invizibile 
existând o literatură foarte bogată) și cu discernământ analitic, 
confuzia se elimină. La fel de derutantă este și înlocuirea pe tot 
cuprinsul cărții a termenului, uzual pentru energii, al „frecvenţei 
vibratorii specifice” cu termenul „densitate”, care este folosit de 
obicei cu referire la substanţe ale materiei; și în cazurile 
respective cititorul va trebui să interpreteze cu discernământ 
exprimările respective. 

Chiar în primele rânduri din Capitolul 1 al cărţii Transformări 
planetare, cititorul este impresionat de prezentarea pe care și- 
au făcut-o înseși ființele superioare care l-au solicitat pe autor 
să colaboreze prin preluarea telepatică a comunicărilor, cu 
transcrierea și editarea lor: „Suntem Fondatorii... Suntem ceea 
ce voi numiți Dumnezei Creatori”. (Aceștia ar fi arhaicii Elohim 
menționați de peste două mii de ori? în vechile texte ebraice și 

în textele biblice înainte de cenzurarea lor; autorul J.J. Hurtak i-a 
menţionat repetat pe Elohim în Cartea cunoașterii [cu trei 
decenii și jumătate înainte de cartea lui Sal Rachele] și i-a 
prezentat tot cu denumirea de strălucitori „Dumnezei Creatori”.) 

Și tot de la început, de la nivelul superior al acestor fiinţe 
albastre superioare i s-a specificat ca primă cunoaștere 
esenţială un fapt tulburător: universul local în care se află și 
sistemul nostru solar este ţinut sub observaţie, întrucât este 
„experimental”! (În cartea sa, J.J. Hurtak menţionase doar că 
planeta Pământ ar face parte din cele șapte planete 
experimentale din galaxia noastră.) 

Dintre informaţiile generale oferite iniţial este de menţionat și 
faptul că în infinitul cosmos al miilor de universuri concepute 
„ideatic” de Tatăl Creator Unic și create material de lerarhia 
Dumnezeilor Creatori ar exista 12 dimensiuni, ca domenii 
distincte ale unor trepte evolutive având frecvenţe vibratorii 
specifice; astfel, Fondatorii ar vibra în mod normal la nivelul 12. 
Dar și primele mulţimi imense de scântei divine emanate iniţial 
de Tatăl Unic au avut această vibraţie specifică, pe când valuri 
imense ulterioare au fost emanate cu vibrații specifice numai la 
nivelul 7; însă toate au trebuit să-și reducă foarte mult nivelul 
atunci când au ales să coboare în mediile materiilor grele (la 
niveluri specifice ale treptelor 2 și 3) pentru a-și începe 
parcursul evolutiv al perfecţionării. 


Vechiului Testament cu referire la Creaţia de pe Pământ a fost scris în 
peste două mii cinci sute de locuri cuvântul Elohim, care este pluralul 
cuvântului £/oha - termenul la singular atribuit Dumnezeului Creator; 
deci la început se ştia că tot ce a fost Creaţie pe Pământ a fost 
realizat de „Dumnezei Creatori”! Dar după un timp conducătorii 
religioşi au impus cenzurarea în toate textele ebraice a pluralului 
Elohim, acesta fiind înlocuit cu cuvântul „Dumnezeu”, termen care 
redă noţiunea de Creator singular pentru realizarea a tot ce este 
Creaţie divină în infinitul cosmic. Drept urmare, în traducerile 
Vechiului Testament din Biblia creştină a fost menţinută această 
cenzurare. In fapt, lerarhiile de Creatori Elohim emanate de 
Dumnezeu Tatăl Unic au fost acelea care au transpus în mod material 
Gândirea, Ideile Divinului Creator Unic, realizând admirabilele Creaţii 
din universurile concepute de Tatăl Unic. Totuşi, relativ recent, în 
urmă cu peste doi ani, un grup de tineri teologi evrei au cerut 
revenirea la cuvintele originale din vechile texte canonice; intervenţia 
lor nu a fost însă luată în considerare. 


Interesantă este și descrierea „formelor” care deservesc 
sufletele umane pe parcursul evoluţiei lor. Trupul carnal actual 
este specific existenţei la nivelul vibrator 3 și se menţine 
același, dar cu o dezvoltare a  mentalului superior la 
dimensiunea nivelului 4. La nivelul 5 s-ar produce o importantă 
modificare biologică: atomii de carbon din țesuturile organelor 
întregului trup ar fi înlocuiţi cu atomi de siliciu, care l-ar face să 
devină mai luminos și chiar nemuritor! 

Personal am rezerve în legătură cu această transmutaţie 
atomică; cercetări anterioare ale biochimiștilor au constatat că 
există într-adevăr posibilitatea „creării” de ţesuturi, respectiv de 
trupuri organice bazate pe siliciu, dar au evidenţiat că aceasta 
ar fi o variantă inferioară: trupurile acelor ființe ar fi mult mai 
grele și mișcările membrelor ar fi mult mai lente. Constatarea 
respectivă l-a determinat pe reputatul astronom englez Sir Fred 
Hoyle (înnobilat pentru realizările științifice și pentru 
deschiderea sa spre o cunoaștere mai extinsă) să scrie în cartea 
sa The Intelligent Universe? o concluzie inversă celei a lui Sal 
Rachele: 


„„„din echivalentul cosmologic al unei ere precedente, creaturi 
care nu au fost pe bază de carbon s-au dezvoltat pe o altă bază 
chimică, poate de siliciu - fapt posibil. Inteligența cosmică, 
văzând însă că această bază chimică va dispărea prin evolutia 
Universului, a transferat informaţiile acumulate unui nou ciclu 
de viaţă, bazat însă pe carbon. Acestui proces îi datorăm noi 
astăzi existenţa actuală... 


Revenind la descrierea specificată de Fondatori privind 
formele trupești, pentru nivelul 6 corpurile ar avea siluete 
similare celor de la nivelul 5, dar cu un aspect mai luminos. 

La nivelul dimensiunii 7 forma ar fi cea a unei fantome 
umane, translucidă și luminoasă, dar invizibilă ochiului omului 
întrupat. 

Dar de la nivelul vibratoriu 8 sufletele care au exact aceeași 
frecvenţă vibratorie intră în rezonanţă și gândesc exact la fel, 
începând să se asocieze foarte apropiat, sub formă de ciorchine. 
Desigur, în lipsa unor informaţii mai detaliate, ne este greu 

tuturor să ne imaginăm cum ar arăta astfel de asocieri sub 
formă de „ciorchine”. Dar înainte de a fi tradusă la noi cartea lui 
Sal Rachele, primisem, în toamna anului 2012, două fotografii 
documentare (făcute în Croaţia de aceeași turistă româncă ce 
obținuse și imaginea din figura 65) care au surprins tocmai 
astfel de asocieri strânse ale unor ființe alb-strălucitoare ce 
gândeau mereu la fel, fără a-și pierde însă individualitatea: 
acestea veniseră împreună (figura 75) și efectuau în comun 
această cercetare atentă a planetei noastre. Cele cinci sau șase 
forme ovoidale intens radiante în alb, strâns alipite în grupul lor, 
evidenţiau clar un nivel ridicat al evoluţiei spirituale; deci acest 
document fotografic confirmă direct realitatea straniei informaţii 
preluate de instruitul Sal Rachele! (A doua fotografie, la fel de 
semnificativă, a fost prezentată în cartea Strania energie a 
gândirii la figura 9.) 

Importanţa acelei înregistrări documentare este însă mai 
mare, întrucât în acea comunicare informaţia oferită era mai 
extinsă; acest mod de asociere în ciorchine s-ar menţine și chiar 
s-ar amplifica pe măsura urcării - mereu în grup - la alte trepte 
ale evoluției spirituale: acest fenomen al rezonanţei prin gândire 
și chiar al acţionării identice în diverse misiuni ar conduce la 
mărirea  ciorchinilor ființelor spirituale superioare pe tot 
parcursul avansului lor evolutiv, chiar și de la nivelul „densităţii” 
9 spre treapta superioară 12 (treaptă ce manifestă fizic cea mai 
înaltă frecvenţă vibratorie)! 

Dar legat de această dezvăluire din intimitatea fiinţelor 
spirituale aflate pe trepte tot mai înalte ale evoluţiei, în 
comunicarea respectivă s-a oferit și o informaţie deosebită în 
privința modului în care s-ar desfășura diferitele faze ale 
evoluţiei fiinţelor spirituale. Într-adevăr, pentru a experimenta în 
profunzime diferitele medii existenţiale care compun ansamblul 
giganticei Creaţii cosmice, începând cu mediile materiilor grele 
ale planetelor, scânteile divine aflate iniţial pe treapta 8 - pe 
care autorul le numește „suprasuflete” -, precum și cele de pe 
treapta 7 s-ar diviza în părţi individuale. Pentru fiecare mediu 
care urmează a fi experimentat, fiecare parte ar fi dotată cu 
admirabile forme adaptate mediului corespunzător treptei 
respective (trupuri din materiile specifice fiecărui mediu și 
corpuri concepute din materii fine, de asemenea pentru fiecare 
treaptă în parte), astfel ca prin trăiri cât mai complexe în fiecare 


domeniu vibrator să afle și să înveţe aplicarea creativă a legilor 
fizice locale. După perioade variabile, fiecare parte va evolua și 
va ajunge să se reunească treptat cu „suprasufletul” iniţial, 
urmând ca în acest mod, în neștiute epoci viitoare, fiecare 
scânteie divină să devină efectiv un Creator capabil să 
transpună Gândirea divină în noi înfrumuseţări ale Creaţiei 
cosmice! 

Prezentând în continuare comunicări care dezvăluie o istorie 
planetară cu incursiuni până în Antichitate, total diferită față de 
cea oferită oficial de știința actuală, dar mult mai apropiată de 
realitatea „ascunsă”, autorul a primit la rândul său informaţii 
deosebite și despre extratereștrii care au venit și au desfășurat 
ample experimente pe planeta noastră. O deosebită informaţie 
de principiu oferită de Fondatori (care reamintește și de o 
comunicare similară redată de autorul J.J. Hurtak privind creaţia 
din Constelaţia Pleiadelor) este foarte sugestivă: 


Forma umană, care iniţial a fost creată în densitatea a 7-a a 
Pleiadelor, s-a răspândit în peste o sută de sisteme solare din 
galaxia voastră, astfel că existau peste o sută de sub-specii de 
umanoizi care au fost răspândiţi în diferite sectoare. 


Accentuând faptul că „rasa-rădăcină originară” care a fost 
creată pe planeta noastră a fost constituită din suflete aduse din 
Constelaţia Pleiadelor, s-a specificat ferm că întruparea lor 
biologică s-a bazat pe codul genetic ADN conceput de 
asemenea acolo. 

Dar istoria biologică a omenirii terestre ar fi fost mult mai 
complicată. Pe Pământ ar fi venit în mod repetat variate grupuri 
de fiinţe care aveau coduri genetice diferite și proveneau din 
alte constelații, cu scopuri experimentale temporare, iar unele 
chiar pentru a rămâne definitiv pe planeta noastră. Ceea ce este 
însă de remarcat aici este faptul că grupurile respective - mai 
mici sau mai mari, sau chiar foarte mari - aveau diferite niveluri 
de evoluţie spirituală, astfel că urmările convieţuirii lor cu 
pământenii originari au fost destul de variate. Un exemplu tipic 
este cel al unor grupuri venite din diferite sisteme solare din 
cadrul Constelaţiei Orion: pe când entităţile din ansamblul stelei 
roșii Betelgeuse (situată la circa 300 de ani-lumină de Soare) s- 
ar afla la niveluri înalte de evoluție spirituală, fiind denumite 


Domni ai Luminii, Sufletele „agresive și dominatoare” din 
sistemul stelei duble Rigel (situată la circa 700 de ani-lumină 
faţă de Soare) ar fi fost denumite Domni ai Întunericului sau 
chiar Forța Întunecată. 

Un alt exemplu al sufletelor „întunecate” de tip uman au fost 
grupurile din sistemul stelei Alpha Draconis. Iniţial, populaţia 
respectivă ar fi venit dintr-o altă galaxie și s-ar fi stabilit în zona 
acestei stele din galaxia noastră; aici nu ar fi avut însă o 
ascendență evolutivă pe plan spiritual, alunecând pe panta 
involutivă a dorințelor de dominare. Astfel, chiar în cadrul 
populațiilor respective ar fi izbucnit războaie, grupuri alungate 
pentru răutatea lor ajungând și pe Pământ. Codul lor genetic 
conţinea aspecte care le făceau trupurile asemănătoare unor 
reptile, ceea ce a făcut ca aceste fiinţe să fie numite repti/ieni. 
Neacomodându-se totuși la mediul natural de la solul terestru, 
numeroase ființe draconiene au rămas ca suflete neîntrupate în 
lumea invizibilă a sufletelor terestre; având însă vibrații 
specifice mai reduse, de la nivelul planului astral inferior au 
căutat permanent, încă dintr-un trecut îndepărtat și chiar până 
în zilele noastre, să influențeze negativ mulţimi de suflete 
pământene neîntrupate sau întrupate din categoriile puțin 
avansate spiritual. Astfel, au reușit mereu să intre în rezonanţă 
chiar și cu diferiți conducători de popoare și cu persoane 
importante din toate domeniile, urmărind încontinuu ca în acest 
mod să domine și să ghideze omenirea terestră, plafonându-i 
avansul spiritual. Comunicarea primită de autor avea și un 
aspect optimist: începând din actuala etapă, dominarea acestor 
„străini” va începe să se reducă și se va elimina în mare măsură 
la nivelul conducătorilor și al unor părţi tot mai mari din 
sufletele întrupate; planeta noastră și implicit omenirea vor intra 
în fine în faza ridicării frecvenţelor vibratorii specifice 
(menţionate și de autorii anteriori), iar influenţele sufletelor 
reptiliene exercitate prin rezonanţă asupra sufletelor și 
întrupaţilor pământeni cu niveluri vibratorii mai reduse se vor 
restrânge tot mai mult; vor rămâne doar la oamenii cu un nivel 
inferior al conștiinței și gândirii. În acest sens, ființele superioare 
alb-albastre i-au comunicat autorului-medium Sal Rachele o 
instruire utilă tuturor oamenilor: „Soluţia în problema reptiliană 
este pur și simplu să vă ridicaţi vibraţiile mai sus de nivelul 
acestora și nu va mai fi nevoie să vă faceţi griji în privinţa 


activităţii lor”. 

Însă din comunicarea fiinţelor superioare rezultă că influenţe 
negative au existat și continuă să existe și din partea unor 
grupuri de fiinţe cenușii care vin de pe mai multe planete ale 
sistemului solar al stelei Zeta Reticulus. Deși acolo există și 
populaţii de Zetani albi (tipul 1), grupurile de Zetani de tipul 3 - 
întunecații - ar fi urmărit aceleași scopuri de dominare a 
omenirii terestre prin blocarea evoluţiei ei spirituale, la fel cum 
au procedat și reptilienii întunecaţi. Dar grupurile de tipul 2 - 
care sunt Zetanii cenușii - nu ar fi ființe venite cu scopuri 
malefice: acestea s-au remarcat prin repetate răpiri de 
pământeni cu ajutorul OZN-urilor, nu cu scopuri negative, dar 
nerespectând liberul-arbitru, care este un „dar divin” cu 
caracter de lege cosmică. De fapt, cei răpiți ar fi fost suflete de 
zetani care ar fi venit voluntar și s-ar fi întrupat pe planeta 
noastră ca oameni pământeni (uitând de originea lor); scopul 
era de a se realiza biologic hibrizi zetani-umani în vederea 
salvării rasei lor de la degenerare totală. 

Dintre grupurile populațiilor avansate științific care nu au 
ajuns însă la niveluri spirituale mai ridicate și au venit pe 
Pământ pentru a efectua modificări experimentale genetice cu 
efecte nocive pentru întreaga omenire, cei mai cunoscuţi în 
consemnările istorice (în special din Sumerul antic) ar fi fost 
Anunnaki de pe planetoidul Nibiru. Având structural o 
predispoziţie spre dominare, în expedițiile lor galactice au 
căutat să subjuge omeniri mai tinere. La fel au procedat și pe 
Pământ, unde grupuri importante au rămas în anumite zone din 
Africa și Asia ca „zei”, ca „regi divini” și ca feluriţi conducători 
„Nobili” de ranguri înalte, modificând ADN-ul uman spre 
comportamente de supunere totală și de plafonare a evoluției 
spirituale. Din păcate, deși grupurile de Anunnaki au plecat 
după îndelungate perioade de răspândire a sclaviei pe Pământ, 
au menţinut și chiar au dirijat de la distanţă tot timpul - până în 
zilele noastre - rețele de oameni cu niveluri vibratorii scăzute, 
dar aflaţi pe variate posturi de conducere, pentru continuarea 
dominării și exploatării maselor populare de către grupuri 
restrânse de „beneficiari”. Astfel, după miile de ani de la 
plecarea lor, omenirea se află în continuare la un nivel scăzut al 

evoluţiei spirituale și numai un procent redus dintre oameni a 
reușit să depășească „blocajul” biologic prin dezvoltarea 
conștiinței și prin progresul spiritual. Aceasta este deocamdată 
singura cale de ieșire din starea de plafonare generală; de 
aceea, în etapa specială în care ne aflăm, diferite grupuri de 
ființe galactice avansate spiritual au iniţiat variate acţiuni de 
„trezire” și instruire a pământenilor, știind că energiile marilor 
transformări planetare vor favoriza ridicarea nivelului vibraţiilor 
individuale la acei oameni care fac ei înșiși efortul ridicării 
propriului nivel spiritual. 

Într-adevăr, în virtutea legii liberului-arbitru, până în etapa 
actuală diferite rase galactice întunecate sau cenușii (care de 
fapt au fost chiar mai multe decât cele menţionate mai sus) au 
fost lăsate să desfășoare pe planeta Pământ variate 
experimente biologice și psihologice. Totuși, de-a lungul sutelor 
de milioane și al miliardelor de ani, planeta, ca „ființă a 
Creaţiei” care trebuie să evolueze și ea, împreună cu omenirea 
alcătuită din fiinţe spirituale care trebuie să evolueze la rândul 
lor în plan spiritual, a fost supravegheată benefic și chiar ajutată 
în acest sens de alte grupuri de ființe mult mai avansate 
spiritual. „Dumnezeii Creatori” care i-au transmis autorului 
american comunicările respective au indicat ferm și acest fapt: 
există o Confederație Galactică a populațiilor de fiinţe spirituale 
foarte evoluate spiritual (numai în această parte a galaxiei se 
găsesc peste o mie de sisteme solare cu asemenea populaţii), 
care printr-o amplă organizare ierarhică urmărește permanent 
evoluţia armonioasă a tot ce a fost creat în Calea Lactee și oferă 
ajutor deschis bazat pe iubire spirituală. lIntrucât planeta 
noastră este un imens „laborator experimental”, a fost 
supravegheată periodic și omenirea a fost ajutată în mod 
repetat de anumite grupuri de fiinţe luminoase ca prin diferiţi 
„Zei” să progreseze ca civilizaţii, iar prin instructori de înalt nivel 
și prin avatari, să evolueze spiritual. Ca exemple ale ființelor 
superioare care au efectuat intervenţii periodice benefice au 
fost citate înaltele consilii din Pleiade, grupuri din sistemele 
stelelor Arcturus, Alpha Centauri, Tau Ceti, precum și grupuri 
comune care veghează și intervin pentru stimularea etapelor 
evolutive: lerarhiile Angelice%, Marea Frăţie Albă, diferite Ordine 

precum cele ale lui Enoh sau ale lui Melchizedek și altele. 
Comunicarea variatelor informaţii și instruiri transmise lui Sal 
Rachele de la înaltul nivel spiritual al marilor sfere alb-albastre 
pentru a fi făcute publice au făcut parte din acest ajutor, care ne 
este acordat din nou în faza actuală și întru totul deosebită a 
ontologiei planetare:„Scopu/ nostru... este de a vă ajuta să 
înțelegeți prin ce treceţi voi și planeta voastră, asistându-vă în 
procesul de trezire... Noi vă iubim..." (sublinierea ne aparține - 
n.a.). 

Dar, de fapt, în ce ar consta situațiile dificile prin care ar trece 
omenirea și planeta menţionate de fiinţele superioare care vor 
să ne ajute să le înţelegem pentru a ne trezi”? Câteva 
comunicări oferite lui Sal Rachele au fost dedicate acestor 
situaţii deosebite și au indicat un fapt esenţial: sistemul nostru 
solar, care se deplasează încontinuu în jurul centrului galaxiei, a 
intrat încă de la jumătatea secolului trecut într-o fază ciclică a 
unui „salt galactic”, care va dura până către sfârșitul actualului 
secol. În acest interval va traversa o anumită zonă a galaxiei 
care primește energii mai intense din centru prin radiaţii 
electromagnetice cu frecvenţe vibratorii mult mai ridicate 
(radiaţii X și gamma), care activează treptat ample fenomene 
fizice în masele aștrilor „scăldate” de acestea; în termeni 
astronomici, acestei zone i s-a dat denumirea „centura 
fotonică”. Astfel sunt activate și procesele nucleare din Soare, 
producând atât înmulţirea perturbărilor și a exploziilor solare, 
cât și emisii mai active energetic. Cumularea acestor două 
categorii de radiaţii intense va produce transformări și în 
intimitatea masei materiale a Pământului, ale cărui materii își 
vor spori frecvențele vibratorii specifice. Totodată, va conduce și 
la transformări în structurările intime ale formelor de viață 
existente la solul terestru - celulele țesuturilor tuturor fiinţelor 
modificându-se la rândul lor. Dozele sporite de radiaţii vor 
reduce însă imunitatea biologică, fapt ce va afecta părţi mari 
din omenire. Ca fapt distinct, aceste energii sporite vor accelera 
transformările nivelului conștiinței unui număr mare de oameni, 
mai precis în cazul celor care au pornit ferm pe calea evoluţiei 
spirituale; astfel, aceste mulțimi vor trece mai ușor de la nivelul 
gândirii specific celor trei dimensiuni și al conștiinței respective 
la nivelul treptei a patra și mulţi chiar își vor schimba și aspectul 
trupurilor carnale, care vor deveni mai luminoase, evoluţie 


specifică treptei a cincea. Problemele mai dificile vor afecta 
mulțimile de suflete care nu au intrat pe calea evoluției 
spirituale, acestea nemaiputând suporta frecvențele sporite ale 
materiilor masei Pământului; aceste suflete vor trebui să se 
retragă de pe planeta noastră, spre a se reîntrupa pe alte 
planete la ale căror frecvenţe vibratorii se vor putea acomoda. 
Asemenea „plecări” vor fi masive: circa 80% din actuala 
omenire... Instructorii superiori care comunicau autorului- 
medium Sal Rachele aceste „profeţii” în urmă cu un deceniu 
specificau o puternică accentuare a transformărilor mediului 
natural planetar către anul 2030. (Detalierile din cartea 
instructorului american amintesc și ele viziunea Sf. loan 
Teologul despre „un cer nou și un pământ nou” redată în 
Apocalipsa, capitolul 21, versetul 1.) 

Trebuie subliniat însă un fapt: previziunile acestor ființe 
superioare venite din spaţiu, făcute anterior anului 2012 și 
redate în cartea Transformări planetare, nu s-au produs totuși 
conform profeţiilor respective; dar să nu uităm că în ce privește 
previziunile temporale nu trebuie să ne așteptăm ca acestea să 
aibă loc fix la termenele anunţate. Evenimentele sau 
fenomenele prezise de ființe avansate spiritual sunt transpuse 
în fapte într-un mod deosebit de complex, nefiind legate de 
anumite intervale de timp, ci de anumite condiţii locale 
specifice, care le pot decala sau uneori le pot chiar anula. Un 
exemplu foarte semnificativ în acest sens a fost redat de 
scriitorul francez P.E. Cornillier în cartea sa Nemurirea sufletului 
și evoluția lui după moarte (tradusă la Editura Polirom în 2001): 
declanșarea Primului Război Mondial nu a avut loc la data 
prezisă, ci ulterior, când pe Pământ s-au creat condiţiile 
nefericite ale începerii ostilităților. De altfel, este posibil ca 
însăși „autoprezentarea” iniţială a acestor fiinţe superioare ca 
„Dumnezei Creatori” de pe treapta 12, care este cel mai înalt 
nivel al spiritualităţii, identic cu cel al Tatălui Creator Unic, să nu 
fie chiar autentică; din tot ce s-a perceput și s-a scris de-a 
lungul veacurilor, fiinţele spirituale înalt superioare au apărut 
întotdeauna ca strălucind puternic, orbitor în alb! Insă autorul- 
medium le-a perceput ca având corpuri ce radiau nevăzute în 
alb-albastru; ambele culori indică într-adevăr un nivel evolutiv 
ridicat, dar nu sunt specifice pentru treapta cea mai înaltă; mai 
există și alte trepte ale spiritualităţii înalte până la albul 


strălucitor, orbitor: fiinţele care radiază în alb-violaceu și cele 
care radiază în alb-auriu. Chiar în Lumea sufletelor terestre 
există unele fiinţe umane care au ajuns, printr-un ridicat avans 
evolutiv, să  radieze în alb-albastru (am publicat unele 
înregistrări fotografice de acest fel în cărţile Strania energie a 
gândirii Karma și taina reîncarnării, Dezvăluiri din invizibil); dar 
nici acestea nu au ajuns la treapta de evoluţie cea mai înaltă ce 
poate fi atinsă în ciclul evolutiv terestru. Chiar dacă fiinţele 
spirituale care i-au oferit autorului Sal Rachele bogatele 
comunicări instructive publicate în cartea sa nu ar fi fost efectiv 
Dumnezei Creatori, conţinutul textelor respective demonstrează 
totuși un ridicat nivel spiritual, evidenţiat și prin faptul că 
dorinţa lor de a ajuta omenirea terestră are la bază iubirea 
spirituală. 

Dintre numeroasele cărți, editate în special în SUA, care au 
prezentat serii de comunicări ale anumitor fiinţe venite din 
constelații mai apropiate ca să ofere informaţii cu totul 
deosebite unor instructori pământeni, a atras atenţia o colecție 
relativ recentă pe care am prezentat-o parţial și mai sus: cartea 
Marele potenţial uman (vezi nota 21). Aceasta a reunit 
informaţii primite de trei instructori cu deosebite capacităţi de 
preluare a comunicărilor, care au fost contactaţi în mod special 
pentru a publica instruirile complexe oferite de trei grupuri 
diferite de ființe nevăzute ce demonstrau niveluri evolutive mult 
avansate. Subtitlul cărţii este edificator: /Învățături de la 
Pleiadieni, Hathori și Arcturieni. 

Prima parte a textului, din care am ales să redau ideile 
principale, a fost redactată de instructoarea Wendy Kennedy, 
care în prezentarea introductivă a recunoscut sincer un fapt 
esenţial: de la prima contactare, i-a trebuit un timp prelungit 
pentru a-și ridica nivelul propriilor frecvenţe vibratorii, astfel 
încât să poată recepționa prin channeling auditiv instruirile unor 
ființe mult evoluate venite dintr-o anumită zonă a extinsei 
Constelații a Pleiadelor! La fel de sinceră, iniţiata a făcut de la 
început și o mărturisire intimă: acele fiinţe pleiadene fiind 
„blânde și pline de iubire”, prin bogatele informaţii și instruiri 
oferite la un nivel ridicat, i-au transformat profund gândirea și 
fondul vieţii. 

Cu privire la starea actuală a planetei noastre, nevăzuţii 
pleiadeni au menţionat și ei că Pământul a intrat într-o etapă cu 


totul deosebită, pe care au numit-o Marele Experiment, datorită 
unui fapt de o amploare extraordinară: în această etapă se 
suprapun efectele fizice ale terminării a două cicluri cosmice: pe 
de o parte, este sfârșitul ciclului precesional - de 26.000 de ani - 
care în această zonă galactică conduce la creșterea frecvenţelor 
vibratorii ale tuturor corpurilor aștrilor existenţi, implicit ale 
întregului sistem al Soarelui nostru; pe de altă parte, este 
sfârșitul unui ciclu universal care accelerează și chiar amplifică 
variatele transformări fizice care vor afecta inevitabil și sistemul 
nostru solar. 

Actuala omenire terestră va trece astfel printr-un proces unic 
de transformări intense, care nu s-au mai produs nicicând: 
ființele umane ale căror frecvenţe vibratorii sunt specifice 
gândirii în trei dimensiuni (3D) urmează să aibă o tranziţie prin 
nivelul 4D pentru a se transforma mai apoi și structural (ca 
materii ale corpurilor invizibile, dar și ale trupului carnal) în 
ființe de nivelul 5D. Întrucât pământenii au fost dotați într-o 
măsură mai mare decât alte rase galactice cu un spectru larg de 
emoții, Pământul este singura planetă cu fiinţe umane puternic 
emotive care vor trece prin transformările complexe ale 
ambelor sfârșituri de cicluri. Urmând astfel ca pe planeta 
noastră să se producă simultan suite de fenomene fizice și 
psihice cu caracter unic, multe alte omeniri din galaxie și-au 
trimis  observatori-cercetători încă din faza inițială a 
transformărilor, pentru a viziona modul în care s-a declanșat 
Marele Experiment pe o planetă cu o mare varietate de forme 
ale vieţii și cu miliarde de suflete umane încarnate. Dar numai o 
parte dintre acești trimiși doresc sincer și cu iubire să-i ajute pe 
pământeni în cursul transformărilor geofizice accentuate care 
vor surveni treptat. 

Fiinţele pleiadene au ţinut să remarce însă un aspect deosebit 
și foarte interesant: chiar dacă părţi din omenirea terestră vor 
trece prin situaţii mai dificile, atât din pricina manifestărilor 
geofizice, cât și a transformării vibraţiilor propriilor corpuri și 
trupuri, cândva, sufletele actualilor pământeni „au vrut” ele 
însele să vină ca să se încarneze pe această planetă, știind 
dinainte că vor trece prin asemenea transformări! Au venit 
totuși aici tocmai ca prin asemenea trăiri care vor culmina cu 
această fază de transformări să înveţe în profunzime ce 
înseamnă compasiunea și iubirea aproapelui și astfel să-și 


extindă propria evoluţie spirituală! Mai mult decât atât: 
„experimentând” trăirile mai complexe ale transformărilor unei 
planete, vor putea ajunge să instruiască și alte omeniri cu 
privire la evoluţia spirituală prin trăiri la frecvenţe vibratorii mai 
joase, eliminând gândirea și prejudecățile inferioare prin 
impunerea preeminenţei compasiunii și a iubirii spirituale! 

Dar încă dintr-o primă perioadă a manifestărilor fizice care 
pregătesc schimbările de ansamblu se constată că o bună parte 
a oamenilor au și început să-și modifice anumite moduri de a 
gândi; un exemplu este însuși felul în care este perceput timpul. 
Astfel, aceia care au început deja să-și ridice propria frecvenţă 
vibratorie au perceput o senzaţie ciudată: timpul parcă trece 
mai repede! Pe măsură ce frecvențele individuale vor crește 
către nivelul 5D, se va accentua impresia că timpul se tot 
scurtează, până când fiinţele umane transformate atât trupește, 
cât și ca mod de a gândi la nivelul specific treptei 5D să ajungă 
la concluzia că „timpul” este o noţiune total depășită! In fapt, 
cei care au început să perceapă comprimarea timpului s-ar afla 
acum deja în faza de tranziţie a nivelului evolutiv 4D și, în 
funcţie de ritmul în care vor continua să-și ridice nivelul 
conștiinței și al gândirii, vor evolua către modificarea structurală 
și funcţională a trupurilor și a corpurilor invizibile care să vibreze 
în domeniul de frecvenţe specifice treptei 5D. 

Însă creșterile frecvenţelor vibratorii personale nu se produc 
ca un fenomen general la absolut toată lumea pământeană, fără 
ca oamenii să le genereze prin eforturi proprii de îmbunătăţire a 
modului de a gândi: acestea vor trebui să conducă la 
conștientizări ale necesităţii de ridicare a nivelului moral 
personal și a iubirii dezinteresate a aproapelui și a tot ce este 
creaţie divină. Doar acei oameni care prin impulsul propriei 
conștiințe tind sincer către avansul spiritual vor fi stimulaţi fizic 
în mod suplimentar de frecvențele mai ridicate ale energiilor 
fotonilor imensei centuri spaţiale pe care o va traversa sistemul 
nostru solar la acest sfârșit de ciclu precesional. Menţionând 
acest fapt, fiinţele superioare pleiadene au vrut să le ofere 
pământenilor un ajutor stimulator mai concret, oferindu-i 
iniţiatei W. Kennedy anumite instruiri ale căror difuzare și 
aplicare publică să impulsioneze creșteri ale nivelurilor vibratorii 
la cât mai mulţi oameni ai planetei noastre. 

Pe această linie a comunicărilor oferite din invizibil, tainicii 


instructori „blânzi și iubitori” i-au transmis în mod detaliat 
metode practice pe care persoanele din grupul respectiv, dar și 
cititorii cărții să le poată aplica în mod util în perioada actuală; 
iată o succintă enumerare a ideilor de bază care definesc aceste 
metode: 

- renunţarea la temeri și la învinovăţirea altor persoane, 
deoarece multe situaţii de acest fel sunt cauzate de fapte și 
trăiri din vieţi anterioare; 

- practicarea unor metode de activare a fiecărei chakre din 
corpurile noastre invizibile, pentru revigorarea energetică a 
propriei fiinţe și pentru eliminarea distorsiunilor din propria 
gândire și cunoaștere; 

- apelarea la metode pentru vindecarea energetică a trupului, 
echilibrul energetic al acestuia fiind „cheia absolută a sănătăţii” 
lui; de fapt, factorul activant esenţial este însăși ridicarea 
propriilor frecvenţe vibratorii; 

- eliminarea din gândire și conștiință a intenselor preocupări 
cotidiene care întreţin energii negative și vă scad frecvențele 
vibratorii: știrile, războaiele, moartea și distrugerea; 

- regăsirea valorii superioare a propriei fiinţe, care este 
creaţie divină, prin schimbarea actualei programări a propriei 
gândiri și a propriilor manifestări, cu orientarea acestora spre o 
treaptă mai înaltă, în care iubirea de sine să fie asociată cu 
iubirea aproapelui; 

- renunţarea la judecarea altor persoane prin iertarea lor 
completă, dar și prin analize ale conţinutului propriilor gânduri; 
această metodă este și o cale pentru îmbunătăţirea propriei 
stări de sănătate. 


În general, cărțile care au redat în ultimele decenii variate 
comunicări oferite prin channeling de diferite fiinţe superioare 
din neștiute locuri galactice și chiar din alte galaxii au cam 
același gen de conţinut, având la bază dorința acestora de a 
ajuta omenirea terestră să evolueze spiritual în cursul 
transformărilor geofizice specifice unui sfârșit de ciclu galactic. 

Dar numeroasele rase prezentate doar parţial în ilustrațiile 
din carte au evidenţiat prin trimișii lor înregistraţi fotografic și 
un alt fapt esenţial: în galaxia noastră există numeroase 
populaţii care încă din timpuri străvechi au avansat științific la 
niveluri de cunoaștere și de aplicare a noi și noi legi fizice în 


asemenea măsură extraordinare, încât în paralel cu nivelul 
realizării călătoriilor spaţiale intragalactice au ajuns și să 
stăpânească feluritele energii radiante care nouă, pământenilor, 
ni se par de domeniul magiei. 


Capitolul 5 
Magia realităţilor paralele 


Nu există miracole. Totul este rezultatul legii. 
H.P. Blavatsky (Doctrina Secretă) 


Atotputernica energie a gândirii 


Multe dintre cărţile care au redat instruirea spirituală și o 
nouă cunoaștere a ontologiei omenirii într-un cadru galactic mai 
extins, așa cum au fost oferite de ființe invizibile mult evoluate 
venite din spaţiu, completează bogata literatură a reactualizării 
cunoștințelor și a practicilor spirituale cristalizate încă din 
Antichitate. Preluarea seriilor de informaţii oferite de aceste 
fiinţe a fost însă posibilă datorită faptului că anumiţi instructori 
și anumite persoane aveau atât capacități mediumnice, cât și 
niveluri ale propriilor frecvenţe vibratorii mai ridicate; numai 
astfel au fost posibile rezonanţele comunicative reciproce, cu 
întrebări ale pământenilor și răspunsuri ample, bogate în 
informaţii din invizibil, care apoi au fost transpuse în cărţile 
respective. 

Dar aceste informaţii menite să-i ajute pe oamenii tereștri să 
evolueze ar fi extrem de utile dacă ar exista și oameni de știință 
cu gândire la nivel ridicat, care să aibă dezvoltate capacităţi 
mediumnice (care există latent, în fiecare om) și totodată să 
aibă și curajul nonconformist de a stabili astfel de colaborări cu 
fiinţe invizibile. Este desigur evident faptul că trimișii galactici 
ajunși în spaţiul terestru aveau un nivel științific extrem de 
avansat, care a stat și la baza realizării călătoriilor spaţiale. De 
fapt, semnalarea acestei importante necesități de a avansa 
cunoașterea științifică cu ajutorul acestor Fiinţe Înalt Evoluate 
din spaţiu a fost enunțată încă în urmă cu peste patru decenii 
de un promotor oficial al Comunicării cu Inteligența 
Extraterestră - astrofizicianul american Carl Sagan; după cum 
am menţionat anterior, acesta nu a ezitat să afirme în mod 


public utilitatea comunicării cu fiinţe din spaţiu mult mai 
evoluate în cunoaștere: 


Se poate concepe existenţa unor civilizaţii extraterestre cu 
mult superioare celei de pe Terra, a căror descoperire ar putea 
duce totodată și la cunoașterea unor noi legi fizice și ale 
tehnicii - /egi pe care noi acum nu le-am putea deosebi de 
magie (sublinierea ne aparţine - n.a.). 


După cum am arătat în capitolul anterior, dintre numeroasele 
fiinţe ale diferitelor rase galactice care ne-au vizitat, unele au 
fost foarte binevoitoare și au oferit instruire avansată, în 
vederea progresului spiritual al omenirii. Printre acestea au fost 
și unele care au dorit să ofere instruire științifică deosebită! 
Negăsind însă oameni de știință pământeni cu care să intre în 
rezonanţă comunicativă, au folosit o altă metodă. Dorind să-i 
ajute pe cercetătorii științelor terestre, au căutat colaborări 
aparent întâmplătoare cu o altă categorie de mediumi, și anume 
cu cei la care nu mai erau necesare transmiteri telepatice prin 
microtuneluri ale rezonanţei la niveluri mai ridicate ale 
frecvenţelor vibratorii: această categorie era aceea a unor 
fotografi amatori care să aibă capacitatea mediumnică de a 
obţine înregistrări pe pelicule fotosensibile ale anumitor 
fenomene produse în invizibil! Identificând întâmplător astfel de 
persoane care făceau fotografii în diferite locuri din lume, au 
produs acolo manifestări fizice uimitoare, nevăzute de fotografii 
amatori și de persoanele din jur, dar pe care clișeele le-au 
înregistrat în mod total obiectiv. Evident, persoanele respective 
au fost intrigate de stricarea fotografiilor-amintire, dar la copieri 
au văzut înregistrări cu modificări extrem de ciudate, pe care nu 
le puteau înțelege. Aceste demonstraţii erau extraordinare, 
întrucât erau produse într-o altă realitate, care apărea ca fiind 
„paralelă”, căci exista în același timp cu cea „normală” văzută 
de toţi oamenii prezenţi, dar era totuși nevăzută! Existenţa 
simultană a două realități în același spaţiu, cu fenomene 
uimitoare petrecându-se în cea „nevăzută”, era bazată evident 
pe legi fizice necunoscute încă pe Pământ. Or, acele fotografii, 
unice în lume, ofereau modificări strict localizate ale „realităţii 
normale”, care erau concepute inteligent în așa fel încât să-i 
stimuleze în primul rând pe fizicieni: acestea le ofereau dovezi 


materiale ale existenţei altor legi fizice, ale căror aplicaţii ni se 
par într-adevăr ca fiind de domeniul magiei! 

Una dintre demonstrațiile extraordinare a fost aceea a 
posibilităţii fiinţelor spirituale mai evoluate de a modifica în mod 
voit, doar prin energia propriei gândiri, direcţia diferitelor 
fascicule de radiații electromagnetice luminoase, deviind 
traseele acestora! Dar cum poate interveni energia-gând asupra 
unui fascicul al altei energii, ai cărei fotoni se deplasează cu o 
viteză fantastică? În mediul atmosferic sau în spaţiu, radiaţiile 
luminoase se propagă în mod normal numai în linie dreaptă. 
Prin concentrarea energiei gândirii în mod voit într-un anumit 
loc al traseului unei radiaţii luminoase (sau chiar și al altor 
radiaţii electromagnetice), s-ar putea modifica direcţia de 
propagare a fasciculului respectiv? Este oare fizic posibil așa 
ceva? Ştiinţa modernă nu cunoaște o asemenea posibilitate și 
orice discuţie ar fi considerată o fantezie inutilă, iar eventuale 
fotografii ar fi prea rapid considerate trucaje. 

De fapt, direcţia fasciculelor energiei fotonilor luminoși poate 
fi modificată doar prin suprafeţe materiale reflectante sau la 
trecerea prin medii translucide capabile să le producă dispersii; 
prin mijloace tehnice moderne care generează câmpuri 
electromagnetice nu se pot produce însă modificări ale traseelor 
și nici forţele nucleare „tari” sau „slabe” nu pot interveni în 
acest sens. Totuși, în cursul veacului trecut, după deducţia 
teoretică făcută de savantul Albert Einstein prin ecuaţiile teoriei 
relativităţii, s-a descoperit un fenomen fizic semnificativ: marile 
mase ale corpurilor cerești pot produce, prin imense forţe 
gravitaționale, ușoare devieri ale direcțiilor de propagare în linie 
dreaptă a fasciculelor de lumină emise de stele. Deci, dintre 
cele patru forme fundamentale ale energiei, doar gravitația 
poate modifica deplasarea liniară a fotonilor luminoși, însă 
numai prin imensa forţă gravitaţională emisă de uriașele mase 
materiale ale stelelor sau ale planetelor gigant. (Celelalte trei 
energii fundamentale - forţa nucleară tare, forţa nucleară slabă 
și cea electromagnetică - nu afectează cu nimic propagarea 
liniară a radiaţiilor luminoase.) 

În cartea Strania energie a gândirii am redat diferite rezultate 
ale anumitor experimente efectuate în laboratoare din mari 
universităţi și din institute de cercetare asociate cu anumite 
înregistrări fotografice relevante și am evidenţiat un fapt 


esenţial: energia gândirii influenţează direct manifestări ale 
formelor fundamentale ale energiei! Am justificat astfel o 
concluzie care se desprinde în mod logic, dar și practic: la o 
scară ierarhizată, energia gândirii ființelor spirituale, 
concentrată prin voință, este forța cea mai puternică de pe 
Pământ și din spațiu! Și cum savanții fizicii moderne au ajuns la 
concluzia că cele patru forme fundamentale ale energiei s-ar fi 
desprins „la începuturi” dintr-o forță primordială unică, ar 
rezulta direct că energia gândirii ființelor spirituale ar fi 
adevărata energie primordială! Dar, cum am arătat pe larg în 
cartea menționată mai sus, această concluzie era cunoscută din 
timpurile străvechi, regăsită și în arhaicul text al Tăb/itelor de 
smarald” lăsate posterității de marele preot și rege Thot, 
originar dintr-o insulă a Atlantidei și refugiat în Egipt, dar și într- 
un text antic hindus%; înalt iniţiatul atlant (în Tăbliţa 10) o 
prezenta ca pe o informaţie primită de asemenea de la o ființă 
venită din spaţiu, și anume de la un Maestru al Ciclurilor (care ar 
fi fost o ființă spirituală înalt evoluată, asemănătoare 
Fondatorilor menţionaţi de autorul Sal Rachele): 


Ascultă, omule, învaţă din înţelepciunea mea... Află despre 
Gândul ce crește în abis aducând Ordinea și Armonia în spaţiu. 
Află, omule, că tot ce există ființează doar datorită Legii... Află, 
Thot, că la început existau Vid și neființă, o neființă fără spaţiu 
și timp. In această neființă a apărut un gând semnificativ, 
atottriumfător, care a umplut Vidul. Nu exista materie, ci doar o 
forță, o mișcare, un vârtej sau o vibrație a gândului semnificativ, 
care a umplut Vidul... 


Revenind însă la cazurile demonstrațiilor extraordinare ale 
fasciculelor luminoase deviate în aer prin metode necunoscute 
de știința actuală, reamintesc un caz mai vechi, pe care l-am 
prezentat și ilustrat în urmă cu peste patru decenii”. 

llustraţia 12. Demonstrarea uimitorului fenomen al curbării 
unui fascicul de lumină oferită de fiinţe venite din galaxie! 


Strania manifestare a fost oferită în zorii zilei de 20 octombrie 
1971 de trimiși ai unei populaţii galactice foarte avansate 
științific, aflaţi într-un OZN strălucitor care coborâse și staționa 
în aer la mică înălțime! Remarcând că pe ţărmul Oceanului 
Pacific (lângă localitatea Tocopilla, în Chile) se afla un grup de 
oameni, din obiectul zburător au emis orizontal un puternic 
fascicul luminos, pe care la mică distanţă l-au curbat însă până 
la verticală, extremitatea lui intrând în apa oceanului. Revista 
pariziană Ph&nomcnes Spatiaux a primit din Chile raportul trimis 
de  investigatorii uimitorului fenomen, l-a publicat și l-a 
completat cu anumite comentarii și cu un desen care a redat 
sugestiv detaliile specificate de martori (în nr. 80/1971). 

Un alt caz demonstrativ, observat în Anglia și publicat de 
asemenea împreună cu un desen sugestiv", a fost urmărit de 
martori în mod repetat într-o noapte din vara anului 1998, pe un 
ogor din West Stowell. Acolo însă fenomenul a fost mult mai 


94 C. şi S. Andrews, La marginea realității, Editura Cartea Daath, 

ciudat: când martorii se pregăteau să plece de pe teren, fără să 
fi văzut ceva pe solul acoperit cu un strat de ceaţă, de la nivelul 
miriștii din mijlocul ogorului ar fi ţâșnit două fascicule de lumină 
apropiate, înalte de câteva sute de metri, care, legănându-se, s- 
au curbat într-un mod ciudat. Deși după vreo șapte secunde 
fenomenul a dispărut, totuși s-a manifestat a doua oară la fel de 
ciudat, tot când martorii se hotărâseră din nou să plece. Unul 
dintre aceștia - cunoscutul investigator englez al enigmaticelor 
fenomene crop circles Peter Sorensen - a relatat în scris că 
acele curbări de fascicule luminoase au fost „lucrul cel mai 
ciudat pe care l-am văzut în viața mea”. Este însă întru totul 
evident că și în acest caz din Anglia cele două demonstraţii au 
fost produse de fiinţe inteligente care au gândit manifestările și 
prin însăși energia gândirii lor s-a produs straniul fenomen al 
curbării fasciculelor de lumină! 

Dar cel mai extraordinar caz, tulburător atât prin amploarea, 
cât și prin înregistrarea sa fotografică „întâmplătoare”, a fost 
surprins în Germania la începutul nopţii din 15 mai 2007, în 
scuarul central cu fântână arteziană din orașul Leipzig. Cele 
două fotografii făcute acolo de trei foste colege, care tocmai 
ieșiseră de la un congres al asistentelor medicale din 
maternităţi, erau menite să fie amintiri plăcute ale reîntâlnirii 
lor. Dar numai prima expunere avea să rămână în albumele 
acestora, întrucât a doua fotografie a fost „stricată” de un 
fenomen care nu avea nici un înţeles. Această a doua fotografie, 
rămasă printre hârtii nefolosite timp de șapte ani, a fost regăsită 
și mi-a fost oferită de asistenta Annemarie Binder, cu speranţa 
că aș putea să o descifrez. (Dată fiind importanţa ei, am 
prezentat-o în cartea Vimitoarele fenomene din invizibil și 
energiile benefice, dar o reiau și aici.) 

Cel de-al doilea clișeu a fost impresionat de „jocurile” unor 
energii neștiute, controlate însă în mod inteligent de fiinţe 
invizibile care au dorit să demonstreze categoric realitatea 
acestui fenomen necunoscut de pământeni: gândirea fiinţelor 
spirituale fiind energia primordială atotputernică, ea poate să 
dirijeze prin concentrări voite și radiaţiile electromagnetice, 
implicit manifestările luminoase! 

Dacă în prima fotografie imaginile persoanelor și ale mediului 
local au fost foarte clare, în a doua toate detaliile au fost tulburi 
(fapt mai accentuat în dreptul persoanei din stânga), în cadrul 


vizat apărând un fel de înceţoșare dominată de un fenomen 
extraordinar (figura 76): toate fasciculele de lumină venite pe 
direcția aparatului de fotografiat de la sursele luminoase 
existente (iluminat public, firme luminoase și lămpi ale 
iluminatului decorativ montate etajat la jeturile fântânii 
arteziene) erau puternic curbate, aproape în unghi drept! Mai 
mult decât atât: fasciculele literelor de la firmele luminoase 
(aflate la distanțe de peste zece metri) și de la unele lămpi ale 
fântânii venite în direcţia fotografului au fost curbate exact 
deasupra capului persoanelor laterale, iar porțiunile devierilor 
verticale le-au acoperit feţele și apoi au fost oprite în aer fără a 
cobori mai jos! De altfel, și după curbările aproape în unghi 
drept ale fasciculelor tuturor surselor luminoase din întregul 
cadru fotografiat, ca la o comandă toate coborârile verticale ale 
fasciculelor au fost oprite în aer la aceleași lungimi ale traseului 
deviat! Era evident un fapt, nevăzut însă de persoanele 
prezente: extraordinarul fenomen fizic produs în acel scuar se 
manifestase extrem de rapid după prima fotografiere, conform 
unui anumit program! Acel program a fost imprimat într-un 
câmp localizat de energie al unei alte realităţi, create în invizibil 
prin energii ale gândirii uneia sau mai multor Fiinţe Inalt 
Evoluate, de asemenea nevăzute! 

Desigur, provocatoarele curburi aproape în unghi drept ale 
fasciculelor luminoase nu erau produse de fantastice forțe 
gravitaționale, singurele cunoscute științific a fi capabile să 
devieze radiaţiile luminii. În realitate, intervenise o altă energie 
mult mai puternică, manifestată în cadrul respectiv printr-o 
manipulare inteligentă: curbura chiar deasupra capului 
oamenilor, însă numai a anumitor fascicule din lumina surselor 
locale și însăși oprirea în aer a tuturor acelor devieri indicau 
conceperea extraordinarului ansamblu de fenomene invizibile 
de către o gândire superioară, cu evident scop demonstrativ! 
Însăși neclaritatea și înceţoșarea din cadrul respectiv evidenţiau 
un fenomen suplimentar, pe care l-am întâlnit în foarte multe 
fotografii din invizibil ca efect al energiilor radiate de fiinţele 
nevăzute mult mai evoluate: era activarea energetică într-un 
spaţiu limitat a unui anumit tip de particule ale materiilor 
invizibile existente în aer, care, devenind și ele radiante, au 
produs în invizibil un fel de înceţoșare radiantă ce 
impresionează de asemenea peliculele fotosensibile. 


În sine, toate detaliile conţinute în această înregistrare 
documentară unică pun în evidenţă o realitate tulburătoare și 
complexă, în contextul vizitării Pământului și al instruirii din 
partea unor fiinţe mult mai evoluate venite în acea perioadă din 
galaxie: în noaptea respectivă, acolo, asemenea ființe au 
generat localizat un câmp de energie noetică în cadrul căruia, 
prin energii ale gândirii, au produs o demonstrație 
extraordinară. Intenţia era categorică: oamenii de știință ai 
planetei noastre trebuie să facă un important salt ascendent în 
amplul domeniu al cunoașterii fundamentale, abordând 
cercetarea legilor fizice ale energiei gândirii fiinţelor spirituale, 
și aceasta cu atât mai mult cu cât energia primordială emisă la 
cea mai înaltă frecvenţă vibratorie de Creatorul Unic ca primă 
manifestare a Sa este energia atotputernică ce domină toate 
celelalte forme de energie - fiindcă le conține! Cele patru forţe 
fundamentale desprinse din ea la începuturile Creaţiei cosmice 
pot fi dominate și dirijate oriunde de energii ale gândirii emise 
de ființe spirituale, care trebuie să se manifeste însă la 
frecvenţe vibratorii tot mai înalte, cu alte cuvinte să aibă un 
înalt nivel de evoluţie spirituală. Or, prin nivelul ridicat al 
conștiinței care a condus la trepte evolutive superioare, 
asemenea ființe mult evoluate domină toate formele de energie, 
dar le folosesc aplicativ numai în mod creator și stimulator, 
pentru asigurarea ritmului evolutiv în mediile cu niveluri 
inferioare. Acest fapt a fost demonstrat și ilustrat chiar și la 
nivelul posibilităţilor fiinţelor pământene care au obţinut un 
avans evolutiv, în special în cartea Strania energie a gândirii. 
Totuși, științele oficiale terestre nu au abordat încă cercetarea 
legilor specifice energiilor noetice și a tehnologiilor de aplicare a 
lor, care vor revoluţiona desigur multe domenii ale vieţii pe 
Pământ. Or, extraordinara demonstraţie de la Leipzig a oferit 
oamenilor de știință ai Pământului această înregistrare 
fotografică documentară tocmai ca un impuls și mai categoric 
pe linia progresului cognitiv și creativ! 


Lecţii pentru o nouă revoluţie 
Prima jumătate a secolului XX a fost o perioadă de stimulare a 


unor adevărate revoluţii științifice și tehnologice; acestea s-au 
datorat pe de o parte seriei de revoluţii în fizica fundamentală 


(teoriile atomice, ale relativităţii și apoi ale cuantelor), reflectate 
la scurt timp în toate celelalte științe, iar pe de altă parte 
dezvoltării rapide a tehnologiilor legate de energia și aparatura 
electrică, iar mai apoi de tehnica electronică. Progresul general 
realizat astfel în toate domeniile a continuat și chiar s-a 
accentuat în mod deosebit în a doua jumătate a veacului trecut. 
Dar pe parcursul acestei a doua perioade a avut loc deschiderea 
unui amplu orizont cognitiv și creativ, care în deceniile și chiar 
veacurile anterioare era repudiat cu vehemenţă: somităţi 
științifice erau convinse la început că viaţa a putut să apară în 
foarte multe alte locuri din univers și implicit în galaxia noastră, 
iar apoi, după diferite perioade necunoscute, însăși fiinţa de tip 
uman s-ar fi răspândit pe numeroase planete, chiar cu miliarde 
de ani înainte de apariția omului pe Pământ! Așa cum am 
prezentat succint la începutul capitolului 2, această stranie 
convingere a rezultat în mod firesc din provocatoarele 
manifestări ale Obiectelor Zburătoare Neidentificate, care 
demonstrau performanţe tot mai uimitoare, care depășeau 
cunoașterea științifică modernă și demonstrau implicit originea 
lor extraterestră. 

După decenii de tăinuire intenţionată a prezenţei OZN-urilor, 
savanții americani și ruși, împreună cu câţiva invitaţi din trei țări 
avansate, au lansat brusc, în septembrie 1971, o acţiune de 
mare amploare: realizarea prin cooperare internaţională a 
Proiectului CETI - Comunicarea cu Inteligența Extraterestră, 
studiat la foarte înalt nivel științific de universitari americani 
asociaţi cu specialiști de la NASA. 

Întrucât se demonstra că echipajele din OZN-uri nu doreau să 
comunice direct cu pământenii, Proiectul CETI își propunea să 
caute semnalele radio și TV emise de diferite civilizații din 
galaxie, pentru a se obţine pe această cale contacte utile cu 
populaţii evoluate, care există în mod evident în Calea Lactee. 
Coordonatorul științific al studiilor prealabile elaborate de NASA, 
dr. Bernard Oliver, exprima atunci o gândire de o amplă 
deschidere, care avea să schimbe concepţiile unui număr tot 
mai mare de oameni de știință: 


După părerea mea, curiozitatea noastră ca oameni și aceea a 
oamenilor de știință nu ne vor da pace până când nu vom fi 
început să căutăm semnalele extraterestre. Consider de 


asemenea că datorită acestor cercetări civilizația noastră poate 
obţine multe beneficii din contactele interstelare pe care am 
reuși eventual să le stabilim. Poate că asemenea contacte s-au 
desfășurat din timpuri imemoriale, poate de miliarde de ani, în 
galaxia noastră. Dacă ipotezele noastre sunt exacte, punându- 
ne în legătură cu aceste civilizaţii, vom avea posibilitatea să 
intrăm în posesia unui imens patrimoniu de cunoaștere, poate 
transmis de la planetă la planetă, de la civilizaţie la civilizaţie, 
încă cu miliarde de ani în urmă! 


În cadrul acestei impresionante acţiuni terestre, primul studiu 
de amploare al NASA - denumit Proiectul Ciclopul - propunea 
echiparea unei „urechi a Pământului” care să fie realizată într- 
un imens poligon în care să se monteze peste o mie de 
radiotelescoape*! Dintre acestea, majoritatea urmau să fie 
echipate cu „ciclopi” cu diametrele cupelor parabolice de câte o 
sută de metri! Dar întrucât cunoscutul astronom american Frank 
Drake a apreciat, în baza unui calcul estimativ, că din 
profunzimile cosmice sunt emise permanent circa 200 de 
milioane de miliarde de miliarde de unde electromagnetice din 
domeniul lungimilor de unde radio, generate însă în mod natural 
în procesele fizice ale miliardelor de miliarde de stele, s-a 
prevăzut dotarea marelui ansamblu cu un imens „analizor cu 
conversie intermediară”, care să analizeze simultan zece 
milioane de frecvenţe specifice și să selecteze automat 
semnalele care ar fi artificiale! 

llustrația 13. Imensa „ureche a Pământului” propusă pentru 
descoperirea emisiilor radio ale civilizaţiilor extraterestre şi 
contactarea acestora 


Pentru ca această realizare să fie și mai performantă, ulterior 
s-a studiat și o variantă mai ambițioasă: pentru a se elimina 
alterarea radiaţiilor provenite din cosmos la traversarea 
atmosferei terestre, s-ar putea realiza chiar un poligon cu mult 
mai puţine radiotelescoape, dar care să fie montate pe solul 
lunar! 


pa 


„PP rea 


fi 
Po Poor 


S., 


llustraţia 14. „Marea ureche” pentru descoperirea emisiilor 
radio și TV extraterestre ar fi mai eficientă dacă ar fi montată pe 
Lună! 


În realitate, costurile imense necesare realizării Proiectului 
Ciclopul au determinat renunţarea la acest mare ansamblu și 
chiar la mult prea ambiţioasa denumire CETI. Insă astronomii 
din ţările care au în dotare mari radiotelescoape performante au 
înțeles importanța acestei cercetări la nivel mondial și au 
convenit un nou plan comun, în baza unui alt program conceput 
de specialiștii americani: Proiectul SETIF. Conform înţelegerii 
colective, zilnic, fiecare radiotelescop din lume trebuia să treacă 
la un alt regim de funcţionare științifică: să fie utilizat timp de 
câteva ore numai pentru analizarea radiaţiilor dintr-un anumit 
domeniu de frecvenţe, stabilit în comun de astrofizicienii 
implicaţi. Cu această ocazie, noii acţiuni colective i s-a dat 
denumirea Căutarea  Inteligenţei Extraterestre (SETI), 
eliminându-se pretenţioasa denumire inițială de Comunicare cu 
Inteligența Extraterestră. Pe parcursul anilor a crescut numărul 
de mari radiotelescoape de pe globul terestru incluse în această 
„Căutare a acului în carul cu fân” și, construindu-se un analizor 
cu o capacitate și mai mare de prelucrare (14 milioane de 

canale de frecvenţe analizate simultan”), programul a primit 
numele MEGA - SETI. Marea cercetare a cerului va dura încă 
mulţi ani. Și deși la un moment dat s-a publicat o înregistrare a 
unor „semnale artificiale” provenite din spaţiu, marele 
eveniment al detectării sursei și al visului unei contactări pe 
calea undelor încă nu s-a produs. 

Însă, dacă ne limităm la căutarea emisiunilor sau măcar a 
semnalelor transmise din spaţiu doar prin unde radio și TV e 
foarte probabil ca marele eveniment să nu se producă 
niciodată! O civilizaţie extraterestră ajunsă la stadiul realizării 
călătoriilor interstelare ar fi renunţat de foarte mult timp la 
folosirea undelor electromagnetice radio pentru comunicarea în 
spaţiu la distanţe galactice mai mici sau mai mari. Motivul e 
bine cunoscut și de specialiștii tereștri: aceste unde sunt 
afectate - uneori chiar până la anulare - atunci când se produc 
intense fenomene fizice nucleare în corpul stelei noastre, 
Soarele; or, astfel de fenomene au loc evident în orice alt sistem 
solar sau în orice zonă în care există numai stele fără planete! 
Și desigur, nici o lume avansată tehnic nu ar risca să-și trimită 
în spaţiu propriii specialiști fără a putea avea comunicaţii 
permanente și sigure cu aceștia! Pentru transmisii și comunicaţii 
la distanţe galactice, populaţiile mult evoluate în cunoașterea 
științifică au identificat de mult timp un alt spectru energetic al 
radiaţiilor transmiţătoare de informaţii: spectrul unei forme de 
energie care să nu fie influenţată absolut deloc de marile furtuni 
magnetice sau de alte emisii produse de stele sau chiar de 
imense câmpuri ale variatelor tipuri de energii cantonate în 
giganţii nori din spaţiu. De fapt, această formă de comunicare 
care nu este afectată de imensele energii electromagnetice, 
întrucât aparține unui alt spectru vibrator, cu frecvenţe mult 
mai înalte, este însăși te/epatia, desprinsă ca o formă distinctă 
din atotputernica energie a gândirii! Afirmația nu este o 
concluzie strict personală, căci specialiștii pământeni ai 
zborurilor extraatmosferice au ajuns la această convingere cu 
multe decenii în urmă și chiar au experimentat-o în spaţiu, dar 
la scara redusă a actualelor posibilităţi terestre! După ce, la 31 
ianuarie 1971, nava americană Apollo 14 a fost lansată spre 
Lună, în câteva reprize - până la distanţa de 300.000 km faţă de 
Pământ - s-a derulat experimentul comunicării telepatice dintre 

astronautul Edgar Mitchell ca emiţător și patru receptori de pe 
Pământ*. Experimentul, deși în bună parte reușit, nu a mai fost 
repetat în cele trei misiuni ulterioare, însă a condus în anumite 
ţări la serii de cercetări experimentale tot mai extinse; dincolo 
de unele scopuri secrete, cercetările respective au început să 
pregătească  „revoluţionarea” tehnicilor de comunicare cu 
astronauții care, într-un viitor încă nedeterminat, vor pleca în 
misiuni spaţiale tot mai îndepărtate. 

Revenind însă la ajutorul stimulator acordat omenirii terestre 
de anumite fiinţe invizibile mult evoluate în această perioadă a 
unor transformări planetare, reiau, cu unele măriri parţiale, alte 
patru înregistrări fotografice unice oferite de asemenea de ființe 
superioare cu un anume scop: tulburătoarele fenomene, 
produse special pentru a fi fotografiate, pun în evidenţă noi legi 
fizice aflate la baza manifestărilor atotputernicei energii a 
gândirii, sunt „lecţii” care să conducă și la alte revoluţii în 
cunoașterea științifică, precum și în tehnica modernă. 

Primele trei imagini din acest grup - figurile 77, 78 și 79 - 
provin din locuri cu totul diferite; dar, deși redau în principiu 
același fenomen-cadru de bază evidenţiat anterior prin figura 
76, în fiecare înregistrare au fost surprinse cu totul alte tipuri de 
manifestări fizice, care sunt pur și simplu șocante! Am mărit în 
mod special părţile esenţiale ale acestor fotografii documentare, 
pentru ca cititorii să le poată analiza direct și cât mai apropiat; 
acest fapt e necesar, căci producerea în invizibil a unor 
fenomene fizice foarte stranii în spaţii limitate în care se 
creează „alte realităţi” este încă inexplicabilă prin actualele 
cunoștințe științifice strict materialiste. 

Fenomenul de bază e într-adevăr tulburător: în acel spaţiu în 
care fiinţe mai evoluate creează un câmp localizat al energiei 
gândirii, ele transpun invizibil până la cel mai mic detaliu 
modificări concepute noetic ale realităţii pe care noi o percepem 
vizual, creând o realitate paralelă în care conţinutul informaţiilor 
transmise în mod normal de lumina solară sau artificială 
reflectată este schimbat sau chiar anulat, mai precis înlocuit 
demonstrativ cu altul „confecţionat noetic”! Dar derutant este 
modul în care se produce un asemenea fenomen în sine: 

energiile-gând ale ființelor care au conceput imaginile 
modificatoare au o frecvenţă vibratorie mai ridicată, mai mare 
decât cea a energiilor luminii solare reflectate, și astfel 
realitatea paralelă concepută prin gândire este mai potentă 
energetic în spaţiul limitat al acelui câmp noetic localizat! Este 
de remarcat însă un fapt deosebit de important: frecvenţa 
vibratorie a energiei-gând ce activează câmpul localizat nu are 
o valoare oarecare, ci este efectiv „aleasă”, probabil la o 
armonică superioară frecvenţei vibratorii a luminii solare! 
Această „alegere” are drept scop menţinerea în câmpul noetic 
localizat a acelorași culori ale întregului mediu vizat de clișeul 
fotografic. Faptul este demonstrat direct de  peliculele 
fotosensibile, care, fiind impresionate în primul rând de radiaţiile 
cele mai potente energetic, preiau cu prioritate într-o porţiune a 
clișeului acea „altă realitate”, iar în restul clișeului preiau 
realitatea vizibilă! Înregistrările clișeelor demonstrează însă 
producerea unor fenomene fizice și mai șocante în spaţiul 
dominat de frecvenţe vibratorii mai ridicate: impunerea 
imaginilor gândite poate genera rapid în invizibil transparenţe 
totale care apar ca dematerializări ale unor părţi din obiectele 
materiale și chiar din unele trupuri umane! 

Chiar dacă la prima vedere unele persoane neinformate în 
acest domeniu pot afirma în mod simplist că astfel de imagini ar 
fi niște trucaje, complexitatea înregistrărilor fotografice ale unor 
„alte realităţi” demonstrează veridicitatea lor. De fapt, imaginile 
impun analize întru totul obiective, căci în sine sunt documente 
fotografice unice, cu o reală valoare științifică! Și aceasta cu 
atât mai mult cu cât fotografii amatori care au rămas cu 
„fotografii stricate” sunt persoane total oneste și neinteresate 
de publicitate, dorind doar să afle cauza straniilor înregistrări. 

Tânăra studentă loana-Cristina G. s-a deplasat în iulie 2011 
din București la Brașov cu o problemă urgentă, însă a avut la 
dispoziţie câteva ore ca să viziteze centrul vechi al orașului, 
unde a făcut unele fotografii. Impresionată de Biserica Neagră, a 
fotografiat și impunătoarea construcţie. Dar abia după urcarea 
în tren a avut timp să revadă pe micul ecran al aparatului 
fotografic diferitele înregistrări făcute acolo. A fost cu totul 
uimită de una dintre imagini, care reda niște „ciudăţenii” 
imposibil de conceput ca fiind reale: în fotografia de ansamblu a 
bisericii, unei doamne mai distanţate faţă de alţi trecători aflați 


lângă gardul metalic al marelui monument îi lipseau capul și o 
parte din gât, jumătatea superioară a gâtului și capul apărând 
însă la vreun metru în faţa trupului! 

După un timp, înregistrarea respectivă mi-a parvenit și am 
fost la rândul meu uimit de conţinutul acelei fotografii. Am redat 
detaliul mărit al unei anumite porţiuni din spaţiul vizat - care de 
fapt înregistrase mai multe fenomene foarte stranii - în figura 
77: într-o zonă localizată, aparatul înregistrase într-adevăr o 
„altă realitate”, produsă în mod inteligent în invizibil de neștiute 
ființe spirituale mult evoluate; scopul era evident stimulator 
pentru pământenii care vor înţelege lecţia oferită! În realitatea 
paralelă creată în nevăzut special pentru a fi fotografiată, 
demonstrația modificărilor concepute noetic și realizate prin 
energii-gând a fost însă mult mai complexă: în cazul a 17 bare 
verticale ale gardului metalic, extremităţile superioare au apărut 
ca fiind rupte la diferite înălțimi (în partea dreaptă a imaginii), 
iar la alte opt bare (din partea stângă a imaginii) părţile mai 
lungi aveau și îndoituri înainte de locurile unde păreau rupte! 
Dar toate cele 25 de extremităţi „rupte” stăteau simplu în aer, 
nesusținute de ceva, căci platbanda orizontală superioară de 
care erau sudate barele dispăruse total, fiind parcă 
dematerializată! În câmpul localizat al unor energii-gând la 
frecvenţe mai ridicate, întregul trup al persoanei menţionate 
mai sus fusese activat energetic, fapt evidenţiat în special în 
partea dinspre gardul „modificat”: deși îmbrăcămintea îi era 
total albă, pe porţiunea întregului picior stâng și mai discret pe 
conturul mâinii stângi, fotografia înregistrase o plăcută radiaţie 
albastru-deschis, care, evident, era și ea invizibilă. Dar această 
activare a întregului trup a permis probabil o extindere a 
demonstraţiei și printr-un alt fenomen fizic inexplicabil: în 
dreptul capului persoanei - care, evident, rămăsese la locul lui - 
clișeul a înregistrat perfect suprafaţa peretelui din blocuri de 
piatră, ca și cum capul nu ar fi fost împreună cu trupul ca să 
acopere imaginea peretelui, întrerupând lumina solară 
reflectată! Dacă întregul trup acoperise vizual fâșia verticală de 
perete a construcţiei, împiedicând lumina solară reflectată în 
dreptul său să mai ajungă la clișeul fotografic, de ce nu s-au 
văzut în fotografie capul și partea superioară a gâtului, 
existente fizic la locul lor? Atât capul, cât și porțiunea de gât 
care lipseau în fotografie deveniseră fizic transparente! Dar, ca 


„demonstraţia” să fie și mai provocatoare pentru cercetătorii 
știinţifici și pentru public, în același timp o parte din imaginea 
capului, care fusese deplasată în aval, oprea totuși lumina 
solară reflectată de perete în dreptul ei, fără să se știe cum, căci 
nu exista fizic acolo! Oare ce se întâmplase cu partea inferioară 
a capului și cu partea superioară a gâtului, care „dispăruseră” 
total? În invizibil au fost complet dematerializate? 

De fapt, întreaga demonstraţie evidenția în primul rând un 
fenomen fizic important: ușurința cu care energiile gândirii la 
frecvenţe vibratorii mai ridicate pot modifica rapid informațiile 
transmise prin radiațiile luminii albe la frecvenţe vibratorii mai 
joase decât ale acelui câmp limitat activat prin energii-gând! 
Analizată separat, fiecare modificare a realităţii percepute de 
noi și produsă în acel cadru al unui câmp noetic localizat oferă 
aspecte științifice întru totul noi, care ar trebui descifrate și 
dezvoltate apoi în mod creativ. Prin complexitatea ei, întreaga 
„lecţie” este într-adevăr extraordinară pentru știința 
pământeană modernă! 

Pentru a obţine eventuale explicaţii realiste prin citirea 
extrasenzorială a unor energii preluate de clișeul fotosensibil și 
transpuse în copia fotografică, am apelat din nou la două 
persoane cu capacităţi extrasenzoriale deosebite. Anumite 
explicaţii primite au fost tulburătoare: fenomenele atât de 
stranii ar fi fost produse de trei Fiinţe Înalt Evoluate, venite din 
spaţiu, care aveau siluete invizibile de fiinţe umane, dar capul le 
era mai mare; energiile radiate de acestea erau deosebit de 
intense, întreţinând în jurul lor o zonă în care spațiul era curb și 
în interiorul căreia exista „o altă realitate”, pe care nici una din 
cele două persoane nu o putea defini prin cuvintele 
noastre.Tulburătoare  „citire” a unei și mai tulburătoare 
demonstraţii a posibilităţii de concepere a unei alte realităţi, cu 
o rapidă transpunere fizică a acesteia într-o anumită porţiune de 
spaţiu în care domină vibraţiile mai înalte ale energiilor gândirii 
comune a celor trei fiinţe invizibile! 

După trei ani, când se afla într-o excursie în Anglia, la fel de 
întâmplător, loana-Cristina G. a fost „selectată” din nou - dar de 
alte ființe nevăzute, care au perceput că are capacitatea să 
fotografieze din invizibil o demonstraţie a modificării realităţii 
prin energii-gând! În vara anului 2014, se afla împreună cu 
câţiva colegi pe un mic vapor care făcea curse pe fluviul Tamisa 


pentru turiștii care doreau să vadă zona centrală a Londrei, cu 
clădirile monumentale de pe ambele maluri. În spaţiul restrâns 
în care se aflau, în una dintre fotografiile făcute apărea un 
coleg, clișeul redând-o parţial și pe o colegă aflată aproape de 
acesta. Dar poza a fost „stricată” printr-o complexă 
demonstrație a unor jocuri extrem de şocante de modificare a 
informaţiilor redate de lumina solară reflectată de anumite părți 
ale trupurilor celor două persoane din fotografie, dar și de unele 
construcţii aflate la distanțe mai mari în cadrul vizat. 

La prima vedere a imaginii, este într-adevăr uimitoare 
dispariția de la abdomen în jos a trupului persoanei feminine 
(figura 78)! Acest lucru dă impresia dematerializării jumătăţii 
din trup care se deplasase în invizibilul unei alte realităţi, 
concepută însă clar în mod inteligent! Și este șocant să vezi în 
această înregistrare fotografică total obiectivă peretele metalic 
vopsit în roșu al vaporului și balustrada din inox, deși ar fi 
trebuit să fie acoperite local de „porţiunea lipsă” a trupului 
acelei persoane! În restrânsul câmp vibrator la o frecvenţă mult 
mai ridicată al unei alte realităţi concepute în gând de o ființă 
invizibilă și preluată de clișeul sensibil la potența energetică, 
„jocul demonstrativ” era într-adevăr provocator: totul se 
petrecea ca și cum de la torace în jos trupul nu mai exista, 
lumina solară trecând liber prin acea parte de trup uman și 
revenind tot liber prin reflectare pentru a transmite imaginea 
continuă a peretelui metalic roșu și a balustradei! Cât de 
puternică este această energie a gândirii fiinţelor spirituale! În 
realitate, trupul persoanei feminine nu suferise nici un proces 
fizic, el era văzut normal de toate persoanele din jur și numai 
clișeul a înregistrat o parte lipsă, preluând fără nici o modificare 
lumina solară reflectată de peretele metalic și de balustradă! 
Aceste două realităţi simultane, una percepută de văzul uman și 
alta a dematerializării parţiale a unui trup uman, percepută fizic 
numai de pelicula fotosensibilă la frecvenţe vibratorii crescute, 
ne situează și în acest caz într-o „magie” a unei fizici mult mai 
dezvoltate științific. 

Dar modificările din realitatea paralelă introduse în câmpul 
noetic localizat au fost mult mai complexe, conceperea lor 
inteligentă oferind și o tentă umoristică. Pentru a demonstra 
mai limpede ușurința modificării informaţiilor dintr-un spaţiu 
limitat, devenit prin activare un câmp localizat al unei energii- 


gând dominante, în cadrul căruia pot fi introduse orice 
modificări ale realităţii vizibile, ființa nevăzută mai evoluată a 
conceput și alte schimbări ciudate: în redarea trupului tânărului 
fotografiat a dilatat exagerat imaginea musculaturii braţului 
îndoit și, mai mult, i-a lărgit imaginea pantalonilor și a marginii 
bluzei, astfel încât să pară că aceștia ar fi conţinut și stâlpul cu 
lămpi decorative care de fapt se afla pe un pod mai îndepărtat! 
Se pare însă că acel câmp noetic localizat avea și o neînţeleasă 
curbură la limita sa superioară: construcţiile îndepărtate redate 
de clișeu în partea dreaptă a fotografiei - podul cu părţi mobile 
ridicate și micile turnulețe ale clădirii Parlamentului - au apărut 
în ireale poziţii oblice. Fenomenul este în sine deosebit de 
interesant, căci la „citirea” prin clarvedere a fotografiei 
anterioare (figura 77) fusese comunicată o percepţie 
(menţionată mai sus) care nu putea fi explicată prin noţiunile 
noastre: în jurul potentelor ființe nevăzute, spațiul era curb! 

În aceeași vară a anului 2014 a avut loc, din nou în ţara 
noastră, o altă demonstraţie-lecţie la fel de complexă, de 
asemenea concepută special pentru înregistrare fotografică: 
lângă municipiul lași, în zona amenajată pentru public pe malul 
lacului de la Dorobanţi, avocata Adriana Trofimciuc a avut parte 
și ea de o „fotografie stricată” prin impresionarea clișeului de 
energiile unor uimitoare fenomene invizibile! O potentă fiinţă 
spirituală nevăzută a sesizat că doamna Trofimciuc dorea să-l 
fotografieze pe domnul care traversa un pod de beton și că are 
capacitatea de a obţine înregistrări din invizibil, pentru a oferi o 
utilă demonstraţie stimulatoare, așa încât a activat rapid un 
câmp de energii-gând localizat în jurul acelei persoane; 
totodată, și la fel de rapid, a conceput în gând anumite 
modificări extraordinare ale realităţii în acel câmp noetic, care 
datorită conceperii lor la frecvenţe vibratorii mai ridicate, au fost 
înregistrate direct de pelicula fotosensibilă la scurta expunere a 
clișeului. Demonstrația a inclus de asemenea o șocantă 
dispariţie a unei mari părţi dintr-un trup uman, prin anihilarea 
informațiilor transmise de lumina solară reflectată de acea parte 
din trup devenită transparentă, dar și printr-o stranie deplasare 
și repoziționare a imaginii mărite a capului separat de trup 
(figura 79)! Detaliile modificărilor în realitatea invizibilă, dar 
care se poate fotografia au fost concepute evident cât mai 
sugestiv, pentru a se accentua importanţa modului de 


producere a fenomenelor, dar și pentru a se elimina suspiciunile 
unui trucaj fotografic. Intr-adevăr, îmbinarea perfectă a celor 
două realităţi produsă demonstrativ în cadrul fotografic vizat 
redă nivelul evolutiv superior al fiinţei spirituale care a 
conceput-o, dar în același timp impresionează prin modificările 
introduse de aceasta în câmpul noetic localizat: începând cu 
stranii „destrămări” ale coapselor și chiar ale pantalonilor, 
partea superioară a trupului care /ipsea (părând 
dematerializată) devenise total transparentă, permiţând 
clișeului să preia foarte clar prin trupul persoanei toate detaliile 
transmise de lumina solară reflectată de vegetaţia, amenajările 
și chiar de biciclistul de pe malul din apropiere! Dar și mai 
șocantă a fost strania translație separată a imaginii mărite a 
capului acelui domn pentru a fi fotografiat, care faţă de sensul 
lui de mers spre malul opus, cu spatele spre fotograf, nici nu 
putea fi fotografiat: imaginea capului a fost preluată separat 
într-un mod de neînțeles, în câmpul realităţii modificate în 
invizibil! A fost rotită la 180 de grade pentru ca demonstraţia să 
fie cât mai convingătoare și a fost oprită - cu bărbia lipsă - în 
spatele unei bare metalice oblice! Tulburătoare demonstraţie și 
impresionantă lecţie de fizică complexă oferită de un nevăzut 
instructor avansat spiritual și științific; acesta venise din galaxie 
să cerceteze planeta Pământ, dar a înţeles că este necesar și un 
ajutor superior pentru a stimula progresul omenirii terestre în 
cunoașterea și aplicarea unor noi legi fizice privind potenţele 
superioare ale energiei gândirii! 

Evident, acel instructor era plecat dintr-o altă constelație și 
nivelul său evolutiv îl situa, atât prin cunoaștere, cât și prin 
manifestările energiei gândirii sale, pe o treaptă deosebit de 
ridicată; faţă de nivelul științific al omenirii terestre, a imaginat 
producerea rapidă a unui fenomen tulburător prin care să 
convingă pământenii de existența „altor realităţi”, pregătind 
înțelegerea modificărilor care vor surveni la trecerea către cele 
cinci dimensiuni. Asemenea lecţii care ne demonstrează cât de 
ușor am putea modifica prin gândire însăși realitatea pe care o 
percepem ne par încă stranii: așa cum verificările experimentale 
ale teoriei relativității ne-au convins în secolul XX că spaţiul și 
timpul sunt mărimi relative, asemenea înregistrări fotografice 
total obiective demonstrează că însăși realitatea noastră e 
relativă, întrucât percepțiile noastre ne-o redau numai în cadrul 


unui domeniu foarte restrâns al frecvenţelor vibratorii vizibile! 
Pentru spaţii în care se manifestă energii cu frecvenţe vibratorii 
mai crescute, fiinţele care pot percepe în cinci, șase sau mai 
multe dimensiuni ar „vedea” efectiv „alte realităţi”! (Peliculele 
fotosensibile ne demonstrează direct acest fapt, ele fiind utile și 
pentru domenii mai crescute ale frecvenţelor energiilor care le 
impresionează.) Mai mult decât atât, în științele spirituale se 
cunoaște de mult timp un fapt încă neînțeles de mulțimile lipsite 
de preocupări noetice: realitatea ne-o facem noi singuri, în 
funcţie de cum gândim! Și cu toate că nu remarcăm acest fapt 
în viața de zi cu zi prin modul obișnuit de a gândi și de a 
percepe exclusiv în domeniul frecvenţelor mai reduse specifice 
celor trei dimensiuni, persoanele care cunosc adevărata 
complexitate a ființei umane știu că într-un context mult mai 
extins acest fapt este adevărat: realitatea ne-o creăm singuri în 
funcție de cum gândim și de ce făptuim! Şi chiar dacă imensa 
majoritate a oamenilor nu conștientizează faptul acesta, 
autocrearea realității este un principiu legic fundamental, cu 
variaţii doar în funcţie de treapta frecvenţelor vibratorii specifice 
ale conștiinței și ale gândirii fiecăruia dintre noi. La vieţuirile în 
cele trei dimensiuni, în paralel cu percepțiile zilnice, legea 
universală a cauzei și a efectului - respectiv /egea Karmei - va 
determina pe tot parcursul fiecărei încarnări a fiecărui om 
realitatea mediului în care va trăi, pe care fiecare om și-o va 
face singur în funcţie de cum a gândit și a făptuit în întrupările 
anterioare! Această relativitate a realităţii, din orice unghi e 
privită, ne determină să conștientizăm că în procesul legic al 
evoluţiei ca fiinţe inteligente spirituale este imperios necesar să 
ne schimbăm încontinuu modul de a gândi: de fapt, tot ce este 
legat de materiile grele, toate noţiunile specifice și uzuale sunt 
relative - spaţiul, timpul și realitatea până la nivelul cuantic, 
toate sunt relative. Absolutul se află numai în substanța-energie 
divină a Dumnezeului Unic - Creatorul! Fiecare dintre noi, 
oamenii, este câte „o scânteie divină” și prin evoluția conștiinței 
și a gândirii va trebui ca, dincolo de tot ce este relativ, să 
acceseze  Absolutul, participând la îmbogățirea prin 
înfrumusețare a Creaţiei concepute de Tatăl Unic - Creatorul! 

În acest context, asemenea demonstraţii oferite de ființe mult 
mai evoluate venite temporar în spaţiul terestru indică în mod 
convingător o necesitate tot mai acută pentru progresul 


științelor pământene și implicit pentru progresul spiritual al 
întregii omeniri: imperativul îmbinării tot mai profunde a fizicii 
moderne și a tuturor științelor actuale cu științele spirituale, 
care ar oferi noi și ample orizonturi cognitive și creative ce 
conduc spre evoluţie; cunoașterea pe această cale a potenţelor 
ridicate ale energiilor gândirii în manevrarea creativă a 
fenomenelor materiilor invizibile și ale energiilor acestora ar 
dezvolta mai amplu baza progresului actual, încă limitată la 
fizica și tehnica materiilor grele (vizibile) și ale energiilor lor 
specifice”. Și acest imperativ e tot mai evident, căci Fraţii 
Superiori galactici l-au accentuat și prin alte demonstraţii ale 
ușurinței cu care creează în invizibil alte realităţi, care să-i 
stimuleze și să-i inspire pe pământeni să studieze cu aplicaţii 
utile aceste legi fizice fundamentale deocamdată necunoscute. 


Creaţii artistice în invizibil 


În figura 79 din ilustrațiile cărţii Uimitoarele fenomene din 
invizibil și energiile benefice, am evidenţiat faptul că în 
monumentala catedrală a Mitropoliei din lași a fost fotografiată 
întâmplător prezenţa invizibilă a unei fiinţe care demonstra 
strălucirea unui ridicat nivel spiritual, o entitate care nu ar 
aparţine lumii sufletelor pământene. Din acest lăcaș am primit 
de la persoane diferite serii de înregistrări fotografice din 
invizibil, nu numai ale unor ființe avansate spiritual, ci și ale 
unor manifestări fizice cu totul deosebite, obținute în zile, luni și 
ani diferiți. De exemplu, în ilustrațiile cărţii Strania energie a 
gândirii am prezentat înregistrări unice ale unor stranii 
fenomene fizice'%, obţinute întâmplător (în anii 2011 și 2013) 
de doamna inginer Lucica Gorea; acestea apăreau ca fiind 
produse prin acumulări și descărcări ale energiilor-gând emise 


99 F. Gheorghiţă, Strania energie a gândirii, Editura Polirom, laşi, 
2014. 

100 În ilustrațiile cărţii Strania energie a gândirii am prezentat selecţii 
din înregistrările fotografice obţinute în diferite luni ale anului 2011 de 
doamna inginer Lucica Gorea, care au surprins stranii fenomene fizice 
invizibile necunoscute; aceste manifestări ar fi produse prin posibile 
descărcări ale energiilor-gând emise zilnic de mulțimile credincioşilor, 
care s-ar acumula în pereţii naosului; exemplele au fost redate în 
figurile 77, 78, 80, 81, 82 şi 83. 


zilnic de mulțimile de credincioși care vin să se închine la 
moaștele Sfintei Parascheva și să participe la serviciile 
religioase. Variate fenomene înregistrate fotografic ulterior din 
invizibil s-au dovedit a fi mult mai complexe. 

Alte serii de fotografii întâmplătoare, obţinute în diferite 
perioade atât de doamna inginer L. Gorea și de directoarea A. 
Ivanciuc, cât și de alte persoane, au demonstrat în plus un fapt 
extraordinar, necunoscut până atunci: catedrala a fost 
construită pe un teren unde, din adâncuri ale Pământului, sunt 
emise energii ale căror radiaţii activante sunt înregistrate de 
clișeele fotografice ca fiind în bună parte energii benefice! În 
cartea UVimitoarele fenomene din invizibil și energiile benefice 
am prezentat mai multe exemple în acest sens”, care sunt 
unice și foarte valoroase sub aspect științific. (În cartea 
respectivă am demonstrat prin documente fotografice 
asemănătoare și un alt fapt extrem de important: din Antichitate 
până în veacuri mai apropiate de noi, mari lăcașuri de cult au 
fost construite în locuri în care oameni cu capacităţi radiestezice 
înnăscute identificau emisii telurice benefice; acesta este și 
cazul catedralei și al unor biserici mai vechi. Fotografii 
doveditoare s-au obţinut atât la lași, cât și la marea Mănăstire 
Neamţ; le-am prezentat și pe acestea în cartea citată.) 

În plus faţă de aceste energii neștiute, dar cu manifestări 
ample în întregul naos al catedralei din lași, în zona din jurul 
raclei Sfintei Parascheva emană permanent energia benefică 
specifică moaștelor fiinţelor de înaltă spiritualitate. Or, atât 
existenţa acestor câmpuri de energii, benefice datorită 
frecvenţelor lor vibratorii mai ridicate, cât și prezenţa zilnică a 
unui număr sporit de credincioși care se închină la moaștele 
Sfintei au atras mereu prin rezonanţă anumite suflete ale lumii 


101 Ca alte numeroase edificii de cult din întreaga lume, ridicate din 
Antichitate până în epoca modernă, şi catedrala Mitropoliei din laşi a 
fost construită pe un „anumit” teren, unde au loc emisii telurice cu 
efecte benefice; astfel de emisii produc de asemenea şi diferite 
fenomene fizice invizibile, care pot fi fotografiate de persoane care au 
capacitatea de a obţine imagini din invizibil. In cartea Vimitoare/e 
fenomene din invizibil şi energiile benefice am prezentat numeroase 
selecţii de înregistrări din diferite locuri din lume, precum şi din ţara 
noastră; am redat fotografiile documentare selectate dintre cele 
obţinute în catedrala din laşi la figurile 54, 55, 56, 58, 59, 60, 61 şi 62. 


invizibile care prezentau vibraţiile ridicate ale unui avans 
spiritual; persistenţa acestora în interiorul lăcașului ar indica 
misiunea pe care și-au asumat-o, cea de a stimula credinţa în 
rândurile  întrupaţilor, fapt evidenţiat de asemenea prin 
numeroase înregistrări fotografice care au surprins mereu în 
înaltul spaţiu al naosului diferite suflete pământene radiind în 
albastru-deschis și în alb. 

Dar în acești ultimi ani în cursul cărora planeta noastră a fost 
vizitată de grupuri atât de diferite de fiinţe inteligente venite din 
galaxie, câteva dintre cele care aveau vibraţiile mai înalte și 
veniseră cu misiunea (sau dorinţa) de a-i ajuta pe pământeni să 
progreseze mai rapid în evoluţia lor au fost atrase și ele la un 
moment dat de energiile deosebite manifestate în catedrala 
ieșeană. Astfel, unii instructori veniţi din spaţiu, intrând și 
constatând că în marele lăcaș se aflau mulţi oameni, printre 
care și anumite persoane capabile să facă fotografii din invizibil, 
au folosit câmpurile de energii existente și au conceput rapid 
felurite demonstraţii cu același scop altruist: să-i orienteze pe 
pământeni spre cunoașterea unor legi fizice superioare! Deși în 
principiu au procedat la fel ca în cazurile prezentate în 
subcapitolul anterior, creând prin energii ale propriilor gânduri o 
altă realitate în invizibil, în patru demonstraţii fotografiate în luni 
și ani diferiţi s-a constatat că au aplicat o altă metodă „tehnică”, 
fenomenele de bază și efectele realizate fiind diferite de cele 
redate mai sus. Dar, întrucât am prezentat recent imaginile 
primelor trei înregistrări, împreună cu detalii mărite, în volumul 
Uimitoarele fenomene din invizibil și energiile benefice (figurile 
77, 78, 80, 81, 82, 83 și 84), nu le-am mai inclus în ilustrațiile 
acestei cărţi; totuși, pentru informarea cititorilor care nu au citit 
acel volum, redau o succintă descriere a două dintre cazurile 
respective - descriere utilă înțelegerii importanţei 
demonstrațiilor oferite și de instructorii galactici. 

O primă înregistrare documentară mi-a fost oferită de ing. L. 
Gorea dintr-un număr de fotografii făcute pe 8 mai 2011 unui 
mic șir de persoane din faţa ei, care doreau să se roage la 
icoana Maicii Domnului, cunoscută ca fiind „făcătoare de 
minuni”. 

Amintesc pe scurt că acest fapt deosebit are la bază un amplu 
fenomen fizic, necunoscut publicului: ca și la vechea icoană a 
Maicii Domnului de la Mănăstirea Neamţ, renumită de secole ca 


„făcătoare de minuni”, și în jurul acestei icoane din catedrala de 
la lași există într-adevăr intervale diurne cu emisii ale unor 
energii benefice care sunt de asemenea emanaţii active 
energetic ce provin din adâncul Pământului! În cartea citată mai 
sus am prezentat pe de o parte strălucitoarea emisie invizibilă 
de la Mănăstirea Neamţ, care se produce lângă iconostasul 
Maicii Domnului și spre altar, fotografia de bază demonstrând 
totodată și puternicele activări benefice ale aurelor persoanelor 
care se rugau acolo; am redat înregistrarea respectivă și unele 
detalii demonstrative în figurile 39, 40 și 46 din cartea 
menţionată. Pe de altă parte, în aceeași carte am redat și 
activele emisii telurice din catedrala de la lași, care se 
manifestă în special în partea stângă a naosului până în faţa 
iconostasului Maicii Domnului (dar, ceva mai reduse, și în axul 
lăcașului, precum și în partea sa dreaptă), emisii la fel de 
necunoscute și la fel de benefice! Am prezentat straniile 
înregistrări doveditoare din lași la figurile 36, 54, 55, 56, 58, 59, 
60, 61 și 62 din aceeași carte. 

După mai bine de trei ani, pe 28 august 2014, probabil un 
talentat instructor venit din spaţiul galactic a descoperit în 
cursul cercetării planetei faptul că în catedrala din acest oraș 
pământean există emisii de energii la frecvenţe vibratorii mai 
ridicate și totodată că acolo se adună mulţi oameni. Având 
aceeași dorinţă de a stimula progresul pământenilor pe diverse 
căi, a conceput și a oferit în acel lăcaș o demonstraţie 
categorică prin mărimea și calitatea sa artistică, dar și prin locul 
ales pentru realizarea ei. Descoperind printre numeroșii 
credincioși un fotograf amator capabil să obţină înregistrări din 
invizibil - pe doamna Artemiza Ivanciuc, care se afla în șirul 
celor care doreau să se închine la moaștele Sfintei Parascheva -, 
a realizat cu mare rapiditate fazele unei acţiuni extraordinare. 
Apropiindu-se de locul raclei, doamna A. Ivanciuc a făcut discret 
mai multe fotografii în spaţiul special amenajat în partea 
dreaptă a naosului. Impresionată de marea pictură a Sfintei de 
pe peretele de lângă sicriu, a fotografiat-o de trei ori, 
surprinzând în spaţiul vizat și capul persoanelor aflate în faţa sa. 
Acest fapt a permis ulterior constatarea unei diferenţe ciudate: 
deși chiar de la primul clișeu pelicula a înregistrat foarte clar 
imaginea persoanelor respective, pictura de pe perete a Sfintei 
și micile scene religioase laterale au apărut înceţoșate. Când am 


primit fotografiile, am recunoscut fenomenul invizibil, pe care îl 
cunoșteam de mult din numeroase alte fotografii, făcute în 
locuri foarte diferite: prezenţa unor energii noetice la vibrații 
mai ridicate activează materiile invizibile, producând o ceaţă 
nevăzută mai densă sau mai puţin densă, percepută însă numai 
de peliculele fotografice. (Aveam să constat ulterior acest 
fenomen produs în zona raclei și în alte poze făcute în același 
loc de alte persoane capabile să obţină înregistrări din invizibil.) 

După prima fotografie a doamnei A. Ivanciuc a intervenit însă 
foarte rapid fiinţa venită din spaţiu, a folosit condiţiile propice 
pentru a oferi foarte rapid o instructivă demonstraţie a unei 
fizici superioare, dar și a unui talent artistic deosebit: prin 
concentrarea gândirii a produs din materii invizibile intens 
activate un fel de „pânză” albă cu o formă dreptunghiulară, 
destul de mare, dintr-un „material” invizibil strălucitor, pe care a 
plasat-o chiar pe mijlocul înaltei picturi murale a Sfintei! 
Prezenţa straniei suprafeţe albe a accentuat însă în jurul ei 
înceţoșarea și chiar a modificat ușor detaliile picturii! (Din 
înregistrări anterioare se observă că asemenea suprafeţe 
invizibile apărute în fotografii în culoarea alb-strălucitor sunt 
specifice aglomerării rapide a unei materii mentale activate prin 
energii cu frecvenţe vibratorii foarte ridicate.) Pe acest suport 
nevăzut, fiinţa superioară care l-a creat „a imprimat” rapid într- 
un chenar un desen artistic foarte reușit (sau poate a transpus 
rapid o amintire proprie) reprezentând un fel de peisaj montan: 
la poalele unui masiv stâncos constituit din groase straturi 
orizontale erodate până la rotunjiri, pe un teren în pantă, a 
redat două construcţii-turn alipite, în spatele cărora se afla o 
construcţie cu etaj mai joasă (figura 80)! Peisajul era oare o 
imagine de pe Pământ sau poate de pe o altă planetă galactică? 
Foarte interesante sunt pe de o parte redarea întregului „desen” 
în albastru-închis, cu unele nuanţe azurii, iar pe de altă parte 
emisia difuză a aceleiași culori albastre din marginile pânzei 
albe, foarte redusă pe latura de sus, dar bogată pe latura de jos! 
(De fapt, aceste emisii albastre erau activări secundare de 
materii mentale la frecvenţe vibratorii ceva mai scăzute ale 
energiilor-gând concentrate în frumoasa creație artistică, 
inclusiv în „pânza” alb-strălucitoare.) 

Dar cel de-al treilea clișeu, expus la puţine secunde, a redat 
un alt fenomen șocant: pânza-suport a peisajului nu se mai afla 


peste pictura Sfintei, ci ajunsese ca un afiș strâns și boţit, dus 
lateral mult mai sus, înainte de disiparea materiilor invizibile 
care fuseseră intens activate. (Întrucât am prezentat această 
îmagine în cartea Vimitoarele fenomene din invizibil și energiile 
benefice la figura 80, nu am mai reluat-o.) 

Foarte interesantă și cu adevărat impresionantă această 
„creaţie artistică” demonstrativă, deosebit de importantă în 
primul rând sub aspect științific, dar și ca informaţie. A fost 
realizată ca o demonstraţie cu totul deosebită, dar într-un scop 
benefic mult mai complex! 


Îndemn galactic 


La fel de impresionante sunt și extrem de variatele acţiuni 
demonstrative oferite mereu de anumite grupuri de Fiinţe 
galactice evoluate care doresc în mod evident să ajute 
umanitatea terestră să evolueze în cunoașterea avansată și în 
spiritualitate. Acest ajutor cu un foarte amplu conţinut știinţifico- 
tehnologic, dar extins și spre profunzimi spirituale s-a făcut 
simţit prin etape pregătitoare încă din Antichitate și din 
protoistoria necunoscută (sau chiar tăinuită) a omenirii! În 
epoca modernă asemenea activități benefice și-au schimbat 
însă conţinutul pe măsura dezvoltării științelor și a tehnologiilor 
civilizaţiei noastre, care a început să pătrundă și să descifreze 
„taine” ale materiilor care compun Creaţia Universului vizibil și 
ale energiilor care se află la baza acestuia. Această pătrundere 
și descifrare s-a accentuat în special în secolul XX, ceea ce a 
făcut ca misiunile de ajutorare a pământenilor de către acele 
anumite grupuri binevoitoare să fie tot mai complexe în cursul 
veacului trecut. 

De-a lungul mai multor decenii din a doua jumătate a 
secolului trecut, s-au înmulţit brusc variate manifestări ale 
ciudatelor Obiecte Zburătoare Neidentificate. Dar mulțimile de 
apariţii și de fenomene necunoscute produse pe cerul planetar 
au constituit o continuă stimulare, atât în vederea renunţării la 
antropocentrismul medieval, cât și a unui mare salt în 
cunoașterea științifică și în realizările tehnologice! Oamenii de 
știință mai bine informaţi au considerat chiar că acele 
manifestări ar fi fost un început de pregătire a omenirii pentru 
faza Comunicării cu Inteligenţele Extraterestre! Astfel, în acest 


domeniu al unor viitoare relaţii galactice au apărut rapid științe 
noi - exobiologia, astronautica -, precum și domenii tehnice noi 
cu realizări tot mai remarcabile: aparate de zbor spaţiale, 
radiotelescoape lansate pe orbite circumterestre etc. Până și 
organismele oficiale care anterior gestionau tăinuirea 
prezenţelor OZN au ajuns să voteze o rezoluţie la nivelul 
Organizaţiei Naţiunilor Unite care recomanda direct cercetarea 
științifică a manifestărilor acestor OZN-uri și implicit a 
complexelor aspecte privind răspândirea vieţii în spaţiu. 

Dar valul pregătitor al OZN-urilor pare că s-a stins. Totuși, 
vizitarea Pământului de către fiinţe inteligente din galaxie a 
continuat printr-un alt „val”, mult mai numeros: oferind acum 
spre fotografiere în special aspectele corpurilor lor invizibile, 
extrem de variatele fiinţe venite ca suflete individuale spre solul 
terestru s-au dovedit a fi un nou val de vizitatori care a transmis 
omenirii Pământului noi stimulări pentru progresul ei general. 
Acest progres pe care ar trebui să-l realizăm pentru a ajunge la 
nivelul performanţelor științifice și spirituale similare celor 
demonstrate de vizitatorii veniţi din spaţiu este o condiţie 
normală pentru integrarea umanităţii terestre în amplul cadru al 
mult mai evoluatei Comunităţi galactice. Dar nici în această 
etapă fiinţele „străine” nu au coborât spectaculos pe solul 
terestru pentru a contacta direct organisme oficiale ale 
diferitelor state; desigur, așa ceva și-ar fi dorit cei atrași mai 
mult de senzaţional decât de profunzimile ontologice ale 
contextului galactic în care existăm. Totuși, în recenta fază a 
vizitării trimișilor a zeci de rase galactice, anumite grupuri cu 
misiuni mai complexe au oferit direct un anumit ajutor superior 
pentru stimularea gândirii și a conștiinței pământenilor spre un 
alt salt esenţial: îmbinarea științelor materialiste cu mult mai 
amplele științe spirituale, pentru ca fiinţele umane terestre să 
realizeze adevăratul scop pentru care au fost aduse pe planeta 
Pământ - ca o etapă necesară a evoluției lor spirituale! Or, 
această stimulare oferită de unele Fiinţe Înalt Evoluate, atât prin 
manifestări de transmitere prin channeling a instruirii cu fond 
spiritual, cât și prin impresionante fenomene fizice produse într- 
o altă realitate a altor dimensiuni către care tindem, este foarte 
utilă: pașii pe care îi vom face în această perioadă spre o altă 
treaptă a progresului individual și colectiv - în cunoaștere și 
spiritualitate - vor fi esenţiali, întrucât însăși planeta și, implicit, 


omenirea vor trece treptat prin transformări produse de energii 
care vor favoriza amplu toate procesele evolutive. Or, într-un 
astfel de context, care ar fi unic în istoria omenirii, se 
evidenţiază o rară oportunitate: persoanele care vor înţelege 
importanţa ajutorului instructiv oferit de fiinţele spirituale mult 
evoluate venite din spaţiu și vor căuta să-și ridice nivelul 
cognitiv în paralel cu cel al conștiinței, cu orientarea spre o 
conștiință galactică, precum și nivelul spiritual în gândire și în 
manifestări, vor resimţi un sprijin suplimentar în efortul lor 
evolutiv prin energiile care vor transforma treptat planeta într- 
un „Pământ Nou”. 

Figura 1. O fiinţă globulară s-a deplasat demonstrativ mai 
repede decât avionul care zbura deasupra munţilor Alpi, efortul 
energetic activând o dâră de materii radiante (Elveţia, iulie 
1959; foto: Franz Hlawa) 


Figura 2. După separarea de trup, sufletele puţin evoluate se 
asociază și se retrag în grupuri în locuri izolate, pentru a se 
reechilibra funcţional (pădurea Hoia, octombrie 2012; foto: dir. 


A. Ivanciuc) 


Figura 3. Unele grupuri de suflete slab radiante rămân un 


timp într-o stare confuză; se retrag chiar și în peșteri adânci, 
pentru a-și regăsi conștienţa (Peștera lalomiţei, 25 iulie 2013; 
foto: avocat lulia lacobuţă) 


Figura 4. După refacerea funcţională și psihică, sufletele slab 
evoluate sunt reunite în familii mari și sunt pregătite de 
instructori „albi” pentru reîncarnări (lași, 20 septembrie 2009; 
foto: prof. univ. dr. Cristina lonescu) 


Figura 5. Familii de suflete la niveluri evolutive medii, cu 
aceeași vibraţie individuală, sunt conduse de instructori în 
diferite locuri ale lumii înainte de reîntrupare (Egipt, aprilie 
2009; foto: prof. univ. dr. C. lonescu) 


Figura 6. Vieţuirea conștientă în Lumea de Dincolo se 
desfășoară normal abia după structurarea concentrică a 
corpurilor invizibile (Egipt, Sinai, Mănăstirea Sf. Ecaterina, 
ianuarie 2007; foto: psiholog lozefina Maftei) 


Figura 7. Cât timp corpurile triadelor inferioară și superioară 
sunt asociate concentric, sufletele cu aceleași vibrații se 


reunesc și se deplasează în familii (Cluj-Napoca, 3 august 2005; 
foto: Cornel Istrate) 


Figura 8. La anumite trăiri interioare mai intense, energiile- 
gând activează și dilată corpul eteric, care iese nevăzut din 
trupul carnal (Tg. Mureș, 18 septembrie 2015; foto: tehn. Geza 


Bukaresti) 


Figura 9. Și copacii au corpuri eterice! În terenuri cu emisii de 
energii telurice activante, aceste corpuri ies în exterior, radiind 
invizibil în albastru (Zona Mănăstirii Cheia, noiembrie 2017; foto: 
econ. Dana Dănulescu) 


Figura 10. Aparatele medicale cu biorezonanţă redau pe 
ecran existența reală a corpului eteric al pacienţilor (în jurul 
machetei). Culoarea variază și în funcţie de gândirea pacienţilor 
(lași; foto: doctor Beatrice Lucache) 


Figura 11. Este utilă ilustrarea prin biorezonanţă și a „corpului 
astral”, care are trei zone radiante distincte - culorile variind în 
funcţie de starea organelor respective, dar și de felul gândirii 
(foto: doctor B. Lucache) 


Figura 12. La gândirea intensă cu fond materialist, corpul 
mental-inferior iese din trupul carnal ca un abur galben invizibil, 
nuanţa depinzând de ideile activante (Tg. Mureș, 9 august 1999; 
foto: colecţie tehn. G. Bukaresti) 


Figura 13. leșirile corpului mental-superior sunt mai restrânse; 


concentrări intense ale gândurilor cu fond spiritual produc 
emanațţii albe invizibile, care sunt mai evidente în partea 
superioară a toracelui și a capului 


Figura 14. În limbajul culorilor radiate de corpurile nevăzute 
ale sufletelor, emisia neagră este specifică  bestialității 
(staţiunea Costinești, august 1988; foto: ziarist Constantin 
Andrei) 


Figura 15. Prin percepții extrasenzoriale, radiaţia maro a 
sufletelor a fost identificată încă din Antichitate ca fiind specifică 
oamenilor dominați de lăcomii meschine (lași, 14 iulie 2013; 
foto: inginer Lucica Gorea) 


Figura 16. În Lumea de Dincolo, în prima etapă corpul astral 
rămâne la exteriorul sufletului; acesta radiind în roșu, manifesta 


încă energiile plăcerilor avute în încarnare (Cipru; foto: prof. 
Andreea Chirculescu) 


Figura 17. În etapa a doua, un suflet demonstra inteligență 
radiind în galben-deschis la nivelul corpului mental-inferior, dar 
și prin emisia periferică bipolară albastră și roșie (Marea 
Britanie, Penrhyn Castle, august 2007; foto: ing. G. Gabriel) 


Figura 18. Corpul mental-inferior al acelui suflet uman, radiind 


nevăzut la exterior în verde, evidenția o inteligenţă orientată 
spre creativitate (lași, iunie 2016; foto: ing. L. Gorea) 


Figura 19. Un suflet al cărui corp exterior radia în invizibil 
culoarea albastru își orienta gândirea ferm în credinţa religioasă 
(lași, Mitropolie, octombrie 2013; foto: ing. L. Gorea) 


Figura 20. Radiația în culoarea roz a corpurilor exterioare ale 


sufletelor este specifică ființelor umane ajunse la nivelul iubirii 
spirituale total desprinse de materialism (lași, aprilie 2016; foto: 
ing. L. Gorea) 


Figura 21. Organizarea structurală concentrică și radiaţia 
corpului din materii invizibile în azur, cu emisie periferică 
violetă, indicau un suflet cu orientare spirituală (lași, toamna 
2008; foto: colecţie av. I. lacobuţă) 


Figura 22. Emisia unei intense radiaţii albe indică un avans 
evolutiv deosebit; astfel de suflete preiau și misiuni de stimulare 
a progresului spiritual (Tg. Mureș, august 2009; foto: colecţie 
dir. Artemiza Ivanciuc) 


Figura 23. Dezvoltarea spirituală și a potenţelor energetice la 
sufletele radiind în alb se manifestă și prin emisii periferice 


bipolare în roșu și albastru (lași, Mănăstirea Bucium, august 
2012; foto: ing. L. Gorea) 


Figura 24. După dezagregarea triadei inferioare, sufletele 
radiind în alb nu mai au formă stabilă; ele transmit pachete cu 
informaţii activate tot în alb (București, martie 2004; foto: 
colecție prof. univ. dr. Rodica Ghiuru) 

Figura 25. Patru persoane aflate la plimbare în pădurea Baciu 
au fost uimite de coborârea silenţioasă a unui ciudat obiect 
zburător, care nu avea elice, nici jet propulsor (la vest de Cluj, 
18 august 1968; foto: tehn. Emil Barnea) 

Figura 26. Deplasându-se deasupra pădurii, OZN-ul a oferit o 
altă fotografiere la a doua staționare scurtă. Conturul părții sale 
inferioare devenind difuz, a dat impresia că aceasta începuse să 
strălucească 

Figura 27. Accentuând contrastul, a apărut un fapt 
surprinzător: părţi din OZN au apărut în roșu, aurele copacilor 
au fost activate și ușor înroșite, iar în aer energia sa a format 
aglomerări pătrate variat colorate 


Figura 28. Detaliul OZN-ului mărit e șocant: corpul său nu era 
material, apărând doar silueta întunecată a formei sale „fictive”, 
iar în partea din spate o „placă geometrică” părea să aibă 
imprimate circuitele unui „program” 


Figura 29. Aceeași accentuare la a doua fotografie amplifică 
stranietatea: deși OZN-ul nu mai era întreg, câmpul energiei 
creat în jur colora mai viu formele pătrate, imprimând și aurelor 
copacilor contururi geometrice 


Figura 30. Dematerializarea și imaginea fictivă sunt 
evidenţiate: partea de jos a OZN-ului lipsea, părţi din „placa 
program” pluteau în aer, domul nu mai exista decât ca un 
restrâns contur întunecat, interiorul rămas era gol 


Figura 31. Stranie prezenţă aeriană: ciudata formă radiantă, 
cu halo și mai ciudat, era o navă spațială realizată din materii 
invizibile! Inăuntru erau ființe strălucitoare (Valea Cernei, vara 
1982; foto: ing. lon Chelaru) 


Figura 32. Deasupra Pământului se deplasau stranii entităţi 
invizibile pulsante în jurul satelitului! Au fost filmate din naveta 
spaţială Columbia cu pelicule pentru radiaţii ultraviolete (25 


februarie 1992; film difuzat de NASA) 


Figura 33. Entităţile radiante în ultraviolet se deplasau pe 
direcţii diferite; corpul lor era ciudat: un glob prelungit cu un 
semiglob mai mare, care pulsa ritmic, dezvăluia că acestea sunt 
fiinţe venite din spaţiu 


Figura 34. Analizând în alt domeniu de frecvenţe radiaţia 


fiinţei venite din spaţiu, a rezultat că aceasta avea într-un 
contur geometric un fel de „program holografic” la fel de 
invizibil, pe care nu-l putem înţelege 


Figura 35. În interiorul corpului său cu mult mai mare decât al 
sufletelor invizibile pământene, acea fiinţă avea componente 
funcţionale radiind în culori deschise, similare cu cele ale 
sufletelor terestre mai evoluate 


Figura 36. Comparaţie: un suflet terestru ce radia în albul 
avansului spiritual avea corpuri interioare radiante în culori 


deschise similare fiinţei din figura 35 (Poiana Brașov, 10 
noiembrie 2006; foto: dir. A. Ivanciuc) 


Figura 37. În aprilie și august 2005 au fost fotografiate la noi 
în ţară două rase de fiinţe venite din spaţiu în număr mai mare: 
aveau corpuri în formă de romb (Râșnov, august 2005; foto: 
geolog R. Nastas) 


Figura 38. În biserica Sf. Vasile din lași a fost fotografiat un 
grup de fiinţe pătrate nevăzute care au intrat un timp în altar, 
generând ciudate „grăunţe radiante” (decembrie 2006; foto: 


colecţie preot V. Ungureanu) 


Figura 39. Fotografie unică: una dintre fiinţele albe cu mari 
halouri roșii care se aflau la adâncime în apele Mării Roșii; 
acestea au venit din spaţiu cu o misiune extraordinară (vara 
2005; foto: ing. Gelu Ignat) 


Figura 40. La lași au fost fotografiate primele entităţi cu 
corpuri hexagonale; mulţimea fiinţelor slab radiante era 
condusă de instructori care radiau în alb-intens și periferic în 
albastru (august 2007; foto: geolog R. Nastas) 


Figura 41. În 2008 au venit pe Pământ trimișii a numeroase 
rase de fiinţe galactice; cele mai numeroase au fost rasele cu 
corpuri hexagonale structurate foarte variat (Spania, Cordoba; 
foto: colecţie dir. A. Ivanciuc) 


Figura 42. „Cercetătorul” unei rase hexagonale cu o ciudată 
compoziţie colorată a corpurilor funcţionale a coborât chiar și 
printre copacii dintr-o grădină (Podu Oltului, noiembrie 2008; 
foto: econ. D. Constantin) 


Figura 43. Unii instructori care au adus mulţimi de fiinţe 
hexagonale-novice să rămână pe Pământ aveau ca semn 
distinctiv o „centură” specifică (Podu Oltului, 11 noiembrie 


2008; foto: econ. D. Constantin) 


Figura 44. Din altă rasă hexagonală au fost aduse fiinţe 
inferioare: cea neagră era la nivelul bestialităţii, iar cea roșie la 
nivelul plăcerilor trupești (Podu Oltului, 14 noiembrie 2008; foto: 
econ. D. Constantin) 


Figura 45. Pentru varietatea Creaţiei cosmice, Creatorii au 
conceput și prototipuri de fiinţe inteligente cu compoziţii tot mai 


ciudate ale corpurilor (Podu Oltului, februarie 2008; foto: econ. 
D. Constantin) 


Figura 46. Caracterul straniu al structurărilor funcţionale ale 
corpurilor multor rase de fiinţe inteligente din Calea Lactee este 
cu adevărat impresionant (Podu Oltului, februarie 2008; foto: 
econ. D. Constantin) 


Figura 47. Într-o altă zonă galactică au fost concepute 
prototipurile corpurilor ființelor mai evoluate radiind în alb și 
prezentând siluete sugestive de avion (Podu Oltului, 12 iunie 
2008; foto: econ. D. Constantin) 


Figura 48. Probabil în aceeași zonă din galaxie, o altă rasă de 
fiinţe evoluate ajunse să radieze în alb a fost concepută cu 
siluete de fluture (Podu Oltului, 12 iunie 2008; foto: econ. D. 
Constantin) 


Figura 49. În cadrul marii varietăţi a creaţiilor, coloritul 
bipolarităţii a fost „programat” cu schimbări: în acest caz 
radiaţiile erau în verde și roșu (Podu Oltului, 14 iunie 2008; foto: 
econ. D. Constantin) 


Figura 50. La acest prototip s-au conceput trei feluri de 
radiaţii periferice: la bipolaritatea albastru și roz s-a alăturat și o 
emisie verde (Podu Oltului, 15 iunie 2006; foto: econ. D. 
Constantin) 


Figura 51. O altă rasă de fiinţe evoluate radiind în alb avea 
modificată emisia periferică a bipolarităţii: radiaţii roz cu 
transformare în albastru și verde (Podu Oltului, 5 noiembrie 
2008; foto: econ. D. Constantin) 


Figura 52. În alte constelații au fost concepute fiinţe care 
radiază în alb și emit radiaţii bipolare în culori deschise, dar cu 
halouri în culori închise (Podu Oltului, 17 septembrie 2008; foto: 
econ. D. Constantin) 


Figura 53. În galaxie există și populaţii evoluate științific, 
capabile să călătorească în spaţiu, dar ale căror corpuri radiind 
în gri-închis indică o lipsă de spiritualitate (Podu Oltului, 
februarie 2009; foto: econ. D. Constantin) 


Figura 54. În cadrul marii varietăţi a raselor hexagonale există 
și tipologii foarte ciudate, care nu au ajuns încă la niveluri 


spirituale mai avansate (Podu Oltului, 1 iunie 2009; foto: econ. 
D. Constantin) 


Figura 55. Dintre numeroasele prototipuri de ființe 
hexagonale au venit și „trimiși” cu ciudate corpuri „rupte”, 


apărând ca o jumătate din această formă geometrică (Podu 
Oltului, 8 iulie 2009; foto: econ. D. Constantin) 


Figura 56. În 2010 au fost fotografiate alte tipuri de corpuri 
foarte ciudate, dar o parte dintre trimișii respectivi nu aveau 
niveluri spirituale deosebite (Podu Oltului, 19 martie 2010; foto: 
econ. D. Constantin) 


Figura 57. O pereche de fiinţe cu corpuri neobișnuite radiind 
în roșul plăcerilor astrale coborâse printre copacii din grădini să 
cerceteze viața oamenilor (Podu Oltului, 19 martie 2010; foto: 
econ. D. Constantin) 


Figura 58. Venită din aceeași zonă galactică a formelor 


neobișnuite, iată o altă pereche cu corpuri radiind în galbenul 
inteligenţei active, coborâtă până în stradă (Podu Oltului, 19 
martie 2010; foto: econ. D. Constantin) 


Figura 59. Deasupra Oltului au trecut și fiinţe cu avansat nivel 


evolutiv, redat prin radiaţia alb-strălucitoare a corpului și prin 
haloul galben al inteligenţei, transformat în mod ciudat la 
exterior într-un halo roșu-deschis 


Figura 60. Din alte zone stelare au venit și fiinţe radiind în 
albul-intens al avansului spiritual, care radiau periferic în violet 
și aveau extinse halouri colorate (Podu Oltului, 20 martie 2010; 
foto: econ. D. Constantin) 


Figura 61. O ființă avansată spiritual, cu structură similară 
celei din figura 60, avea însă alte culori la nivelul emisiei 
periferice și în halo; au venit poate împreună? (Podu Oltului, 20 
martie 2010; foto: econ. D. Constantin) 


Figura 62. Fiinţe având corpuri ciudate, cu forme puţin 
diferite, dar radiind griul aceluiași nivel evolutiv (poate din 
aceeași rasă), cercetau planeta ca grup organizat (Podu Oltului, 
2 august 2010; foto: econ. D. Constantin) 


Figura 63. Către finalul verii a fost surprins fotografic și un alt 


tip neobișnuit de „vizitator”, al cărui corp radia în griul-închis al 
lipsei de spiritualitate (Podu Oltului, 7 august 2010; foto: econ. 
D. Constantin) 


Figura 64. Din zona galactică unde au fost create prototipurile 
de corpuri cu găuri au venit și fiinţe ale unei rase cu forme de 
disc și cu găuri, care radiau la un redus nivel evolutiv (Podu 
Oltului, 3 februarie 2011; foto: econ. D. Constantin) 


Figura 65. În 2012 au reapărut trimiși ai altor rase galactice; 
aceasta era oare o navă - sau o fiinţă radiind albul-intens al 
avansului spiritual, care studia planeta în mod solitar? (Croaţia, 
august 2012; foto: econ. Alina Druguș) 


Figura 66. Chiar și în 2017 au fost fotografiaţi „vizitatori 
galactici”. Ciudata fiinţă pentagonală era însoţită în centrul 
orașului Siracusa de fiinţe similare (Sicilia, iulie 2017; foto: av. 
lulia lacobuţă) 


Figura 67. Vulcanul Etna din Sicilia a atras și „vizitatorul” altei 
rase, care, vrând să fie fotografiat, a făcut mari eforturi pentru 
a-și structura rapid corpul multicolor, rămas însă nevăzut de 
avocata |. lacobuţă 


Figura 68. Detaliul mărit al corpului vizitatorului galactic (din 
figura 66), care a cercetat vulcanul Etna, indică o tipologie 
structurală cu totul diferită față de cea a trimișilor veniţi în valul 


din anii anteriori 


Figura 69. Filmări cu pelicule pentru ultraviolet de pe naveta 
Columbia au înregistrat din invizibil imense forme radiante care 
nu erau nave spaţiale metalice construite industrial (imagine 


difuzată de NASA) 


Figura 70. Detaliul mărit al unei asemenea forme radiante nu 
prezintă nici un detaliu tehnic, sugerând o alcătuire din materii 
invizibile intens activate energetic; în plus, golul central a fost 
surprins pulsând ritmic 


Figura 71. Analizată la alt nivel de frecvenţe, marea formă 
avea extinsă în jur, pe un contur geometric, o stranie asamblare 
de componente colorate diferit, ce par a fi un „program” 
probabil cel al misiunii sale 


Figura 72. Formele cu dimensiuni intermediare aveau siluete 
total diferite, cea din dreapta sugerând modelul unui nautil; 


A 


lipsite de detalii tehnice, aveau strania textură exterioară în 
contur geometric a unui program 


Figura 73. Fantoma alăturată, dar nevăzută a unui om cu 
plete, barbă și mustață îl adumbrise pe iniţiatul B. Creme: i se 
schimbase vocea și chakra coronară îi strălucea (Amsterdam, 26 
februarie 2002; foto: colecţia B. Creme) 


Figura 74. Constelaţia Pleiadelor ar fi adevăratul leagăn al 
speciei umane. Acolo, Seniori-creatori ar fi conceput științific 
atât triada corpurilor invizibile inferioare, cât și prototipul 
trupului carnal uman 


Figura 75. Confirmarea unei comunicări primite de autorul Sal 
Rachele, de la nivelul 8 D: fiinţele spirituale din spaţiu se 
asociază în ciorchini și acţionează gândind la fel (Croaţia, august 
2012; foto: econ. Alina Druguș) 


> dD. 


Figura 76. Fotografie unică: fasciculele luminii de la firme, 
lămpile străzii și fântâna arteziană au fost curbate vertical (!) în 
câmpul unei energii necunoscute (Leipzig, 15.05.2007; foto: 
colecția asist. med. Anemarie Binder) 


Figura 77. Fotografie unică: modificând informaţiile transmise 
de lumina solară reflectată, fiinţe din spaţiu au creat o a/tă 
realitate, preluată prioritar de clișeu (Brașov, iulie 2011; foto: 
mast. loana-Cristina G.) 


Figura 78. Demonstraţie unică: într-o altă realitate creată în 
invizibil, a dispărut jumătate din trupul unei tinere și au fost 
măriți, nu fără simţul umorului, pantalonii tânărului (Londra, 
vara 2014; foto: econ. loana-Cristina G.) 


Figura 79. Fotografie unică: în a/tă realitate creată noetic, 
aproape tot trupul persoanei fotografiate a dispărut, iar 
imaginea mărită a capului a fost rotită invers (lași, Dorobanţi, 
vara 2014; foto: avocat Adriana Trofimciuc) 


Figura 80. Demonstraţie unică: peste pictura Sfintei 
Parascheva, devenită difuză, a fost creat din materii mentale 
invizibile un tablou artistic, apoi destrămat rapid (lași, 
Mitropolie, 28 august 2014; foto: dir. A. Ivanciuc) 


